
Unu 

Pentru Mary Magdalene May, Greg Wilder 
intra în aceeaşi categorie cu Alan Aida, Tom 
Selleck sau Robert Redford. Cu toţii erau nişte 
atrăgători zei masculini - admirabili, chipeşi, 
interesanţi - şi indiscutabil, total inaccesibili. 
Existau unele deosebiri, desigur. Greg Wilder nu 
era un actor celebru, deşi, ca neurochirurg de 
renume, reprezenta un soi de celebritate în 
comunitatea ordonată din Woodland, Maryland, 
unde locuiau amândoi. Şi erau în termeni 
civilizaţi: el o numea Maggie, iar ea îl numea 
doctor Wilder. El era tatăl lui Joshua, prietenul 
fiului ei Kevin, iar ea era guvernanta ocazională a 
trei dintre copiii lui Greg Wilder. 

Maggie nu fu surprinsă când doctor Wilder 
sosi, cu două ore şi jumătate întârziere, să-şi ia 
copiii, în vinerea aceea caldă de la începutul lui 
octombrie. Programele medicilor erau, adesea, 
dezordonate şi imprevizibile, şi mai întârziase şi 
altă dată. Pur şi simplu lungise ghiveciul de ton, 
mai adăugind tăiţei, şi le dăduse de mâncare lui 
Josh, Wendy şi Max, împreună cu cei trei copii ai 
ei - Kristin, Kevin şi Karl. Josh ceruse porţie dublă, 
Wendy luase câteva înghiţituri mici, pronunţase 
cina ca „arătând câh” şi ceru un sandviş cu unt de 
arahide şi jeleu. Maggie se supusese, cu 
bunăvoință; şi copiii ei avuseseră preferinţe 
culinare categorice la vârsta de patru ani. 

Se făcuse ora opt şi jumătate, când doctor 


Wilder sosi, în sfârşit. Copiii stăteau adunaţi în 
micul living-room, urmărind prezentarea anuală la 
televiziune a filmului „Vrăjitorul din Oz”. 
Scândura de călcat a lui Maggie era întinsă în 
colţul camerei, iar femeia privea din când în când 
la televizor, în timp ce călca. Purta o pereche de 
blugi tăiaţi şi o bluză galbenă fără mâneci, 
concesie faţă de temperatura neobişnuit de 
ridicată. Ajunsese la 30°C în timpul după-amiezii, 
iar căsuţa duplex din prefabricate avea nevoie de 
mult timp ca să se răcorească. Părul arămiu-închis 
al lui Maggie era legat în coadă de cal, pornind 
din creştet pentru a-i atinge, abia, ceafa. Deşi 
fratele ei o tachina adesea că arăta mai mult ca 
sora de doisprezece ani a lui Kristin decât ca o 
mamă, Maggie considera că-şi arăta toţi cei 
treizeci şi doi de ani. De simţit, îi simţea cu 
siguranţă. 

Soneria răsună de două ori în succesiune 
rapidă. Niciunul dintre copii nu-şi luă ochii de la 
ecran, deşi Kristin strigă totuşi: 

— Sună cineva la uşă, mami. 

Maggie scoase fierul din priză şi se duse să 
deschidă. In prag stătea Greg Wilder, impozant, 
într-un smoking negru şi cămaşă albă gofrată. Era 
înalt, cu cel puţin cinci centimetri peste unu 
optzeci, şi avea trupul robust, disciplinat, al unui 
atlet. Cum, necum, reuşea să confere costumului 


1 Celebrul „The Wizard of Oz”, M.G.M. 1939, r. Victor Fleming, cu 
Judy Garland (Dorothy, Premiul OSCAR 1940), Ray Bolger (Sperie- 
Ciori), Jack Haley (Omul de Tinichea), Bert Lahr (Leul), Frank Morgan 
(Oz); efecte speciale: A. Arnold Gillespie. 


fantezist o masculinitate colţuroasă, în pofida 
zorzoanelor albe, observă răutăcioasă Maggie. 
Avea părul şaten deschis, cu şuviţe blonde, 
decolorate de soare, purtându-l scurt, cu cărare 
într-o parte. Maggie ştia că familia Wilder era 
proprietara unei bărci cu pânze şi a unei şalupe de 
mare viteză, petrecând multe weekend-uri de 
vară, pe apă. lar copiii Wilder aveau cu toţii 
acelaşi păr blond-şaten vârstat de soare. 

— Bună, Maggie. Imi pare rău că am 
întârziat, îi zâmbi Greg Wilder, ochii săi albaştri 
încreţindu-se la colţuri. Aveau cea mai neobişnuită 
nuanţă de albastru pe care-o văzuse Maggie 
vreodată - deschisă, limpede, culoare acvamarin - 
şi erau înconjurați de perdelele negre ale genelor 
lungi şi dese. Fiica lui mai mică, Wendy, îi 
moştenise ochii - mari, îndepărtați, absolut 
izbitori. Inima lui Maggie începu să bată puţin mai 
repede. O făcea adesea, în prezenţa lui Greg. 

— Am fost reţinut la spital, continuă el, iar 
de-acolo a trebuit să alerg acasă şi să mă schimb, 
iar apoi s-o iau pe Francine. 

Înclină capul spre impresionantul Cadillac 
burgund parcat la bordură. Maggie miji ochii în 
întuneric, pentru a vedea o siluetă umbrită pe 
fotoliul din faţă al maşinii. Partenera lui pentru 
seara aceea, Francine. Probabil răpitoare, Maggie 
ştia prea bine. Toate partenerele lui Greg erau 
aşa. 

— Copiii sunt gata de plecare? întrebă el. 

Maggie dădu din cap, cu un surâs. 


— Da, se uită la televizor. Îi chem. 

Greg schiţă o mişcare înainte, iar Maggie, 
care ţinea întredeschisă uşa cu plasă contra 
ţânţarilor, o închise repede. 

— Îi trimit imediat, doctor Wilder, spuse ea. 

Greg Wilder rămase dincolo de prag. 
Întotdeauna îşi aştepta în prag copiii, cu excepţia 
zilelor urâte, când se întorcea la maşină şi-i 
aştepta acolo. 

Maggie nu-l invitase niciodată înăuntru. 
Conversaţiile lor se purtau întotdeauna, inevitabil, 
în uşă. 

— A venit tăticul, anunţă Maggie grupul din 
faţa televizorului. Copiii Wilder - Joshua, de nouă 
ani, Wendy, de şase, şi Max, de patru - nu părură 
s-o fi auzit. Un muşchi nu li se clinti, nici nu-şi 
desprinseră privirea dinspre ecran. 

— Max, Wendy, Josh! se sili Maggie să sune la 
fel de veselă şi strălucitoare ca Vrăjitoarea cea 
Bună de la Miazănoapte. Tăticul aşteaptă să vă ia 
acasă. 

— Vleau să mă uit la film, spuse Max, 
strângându-şi şi mai tare sub braţ ursuleţul 
zdrenţuit. 

Maggie prinse privirea Kristinei şi-i transmise 
un apel tăcut de ajutor. Uneori, Max o asculta pe 
Kristin când nu voia să se supună nimănui 
altcuiva. Kristin pricepu aluzia. 

— Poţi să vezi filmul acasă, Max. La 
televizorul tău mare. 

— Nu! replică Max, încruntându-se aprig. O 


să pield toate pălţile flumoase pân-acasă. Teddy şi 
cu mine stăm aiţi. 

Kristin ridică din umeri şi reveni cu atenţia la 
emisiune. Mingea revenise în terenul lui Maggie. 

— Max, iubitule, îmi pare rău, dar nu poţi 
rămâne aici, spuse ea cu fermitate. 

Băieţelul era atât de drăgălaş, aşezat pe 
podea cu picioarele încrucişate şi ursuleţul strâns 
la piept. 

Maggie avea pentru el o slăbiciune pe care şi- 
o recunoştea şi nu-i era uşor să rămână severă. 
Dar nu putea reţine copilul; tatăl lui era afară, 
aşteptând să-l ia acasă. g 

— Te-aşteaptă tăticul, Max. In seara asta are 
treabă în oraş şi... 

— În oraş? întoarse Joshua capul auzind. La o 
şustă, adică? 

— Păi... aşa cred, se eschivă Maggie. O ştia, 
dar expresia furtunoasă de pe chipul lui Joshua o 
împiedica să dea un răspuns afirmativ clar. „L.aşo,” 
se acuză ea singură. 

— Pleacă prea mult în oraş! izbucni Joshua cu 
bruscă ferocitate. În fiecare vineri şi sâmbătă 
seara, când nu-i de gardă la spital. Şi pe urmă se- 
ntoarce târziu şi-i arţăgos dimineaţă şi nu vine la 
meciurile mele de soccer?. 

— Nu lipseşte la toate, Josh, îl întrerupse 
Kevin. A fost la stadion săptămâna trecută, nu mai 


2 -(amer.) Fotbalul clasic european, spre deosebire de football = 
(amer.) fotbalul american; întrucât americanii se referă, prin „fotbal", 
la varianta lor naţională, vom păstra pe tot parcursul textului termenii 
de „soccer“ şi, respectiv, „fotbal“. 


ştii? 

Maggie îi zâmbi cu drag lui Kevin. Diplomatul 
ei în vârstă de nouă ani. Dar Josh nu era pregătit 
să asculte de glasul raţiunii. 

— Săptămâna trecută am pierdut, aşa că nu 
contează! 

— Taci! N-aud televizorul! se plânse Karl, cea 
de şase ani. Acum de ce nu mergi acasă? 

„Asta sigur nu-i diplomat,” îşi spuse Maggie 
cu un oftat, întrebându-se cum să-i smulgă pe 
micii Wilder, cât mai elegant, din casa ei. Ştia din 
experienţă cât de încăpăţânaţi şi irascibili puteau 
fi. Josh şi Max puteau fi, se corectă ea în gând. 
Wendy era tăcută, pasivă şi aproape prea docilă. 
Uneori o enerva modul fetiţei de-a nu-şi exprima 
niciodată preferinţele, dorinţele, orice emoție cât 
de cât. 

Wendy se ridică în picioare, cu faţa ei mică 
nepătrunsă ca de obicei, privind de la Maggie la 
fraţii ei cu ochii aceia ai săi frumoşi, mari şi 
acvamarini. 

— Wendy e gata de plecare, spuse cu noi 
speranţe Maggie. Haideţi, băieţi, să vedem care 
ajunge primul la maşină. 

Se felicită pentru această strategie 
psihologică isteaţă, când Josh sări în picioare şi 
porni spre uşă. 

— O să te bat, fraiere! îi strigă el peste umăr 
lui Max. 

— Slabă mutarea, mami, spuse sec Kristin, 
aruncându-i o privire lui Max. Chipul băieţelului 


era schimonosit de furie; se trânti pe jos şi începu 
să dea din picioare, zbierând iar şi iar, din toţi 
bojocii: 

— Io nu-s flaiel! Io nu mă duc acasă! 

Kristin, Kevin şi Karl îl priveau, mult mai 
fascinaţi, în acest moment, de criza copilului decât 
de 

„Vrăjitorul din Oz”. Maggie îşi înăbuşi un 
geamăt. Niciunul dintre copiii ei nu avusese 
vreodată accese de nervi, nici măcar în timpul 
„teribililor doi ani”. Şi deşi Josh făcea uneori aluzii 
la crizele frăţiorului său, Max nu avusese niciuna 
în timp ce se afla sub îngrijirea lui Maggie. Acum 
părea să scoată pârleala pentru timpul pierdut. 
Momentan dezarmată, Maggie se rezumă să stea 
locului, privind împreună cu copiii ei. 

— 'Tăticul zice. Că Max e prea mare ca să aibă 
crize, spuse Wendy, aproape în şoaptă. 

Maggie tindea să confirme, dar asta nu 
rezolva problema a ceea ce-avea de făcut cu 
copilul care urla furios, azvârlind din picioare. 

— Mami, vrei să-l chem pe doctorul Wilder să 
vină-n casă şi să-l ia pe Max? întrebă Kevin. 

Maggie aruncă o privire prin living-room-ul 
mic, aglomerat, plin de ceşcuţe, haine de păpuşi şi 
articole din arsenalul GI Joe. Rufele ei de călcat, în 
două coşuri mari de plastic, se aflau în centrul 
odăii. Şi-l închipui pe Greg Wilder, în întreaga-i 
elegantă masculină, croindu-şi drum prin toată 
harababura, şi se cutremură. Din cine ştie ce 
motiv idiot - mândrie prost orientată, poate - o 


îngrozea gândul ca el s-o vadă obosită şi 
neîngrijită, în dezordinea totală a camerei. Când şi 
dacă Greg Wilder avea să intre vreodată în casa 
ei, voia ca totul să fie în perfectă ordine - ea, casa, 
copiii, totul. In acest moment, casa era o ruină, şi 
nici ea nu arăta mult mai bine. Se strâmbă. 
Contrastul dintre ea însăşi şi partenera lui 
frumoasă, aşezată în fotoliul din faţă al 
Cadillacului cu aer condiţionat, ar fi fost sfâşietor. 
Alungă repede gândul. 

Max continua să chirăie, iar Kevin luă 
problema în propriile-i mâini. 

— Merg să-l chem pe doctorul Wilder. 

— Nu, Kevin, ripostă repede, nervoasă, 
Maggie. Hai să mai aşteptăm câteva minute. 

Ingenunche lângă copilul care ţipa şi-i puse o 
mână pe cap. Asudase, iar chipul său mic era 
scăldat în lacrimi. „Cum o fi să ai patru ani?” se 
întrebă ea, „să fii cel mai mic din familie, cu un 
tată extrem de ocupat şi fără mamă? Să fi petrecut 
ultimii doi ani, jumătate din viaţă, azvârlit între 
guvernante şi creşe, zilnic în alt loc, cu alţi 
oameni, fără nicio rutină sau structură de care să 
depinzi?” Lui Maggie i se frânse dintr-o dată inima 
pentru acea bocceluţă de proteste furioase. 

Şi-o amintea bine pe mama lui Max. Alicia 
Wilder fusese o blondă cu ochi căprui, 
atrăgătoare, întotdeauna îmbrăcată elegant şi 
crescută în spiritul perfecțiunii. O cunoscuse cu 
patru ani în urmă, când Kevin şi Joshua erau 
înscrişi în aceeaşi clasă, la grădiniţa de dimineaţă. 


Woodland era o comunitate ordonată, aflată la 
jumătatea distanţei între Baltimore şi Washington, 
D.C., cu ambianţe adecvate tuturor categoriilor 
social-financiare. Şcolile sale publice erau 
excelente şi folosite de toți copiii din oraş. „Asta-i 
minunat în Woodland, „o auzise odată Maggie pe 
Alicia Wilder, spunându-i unei alte mame. „Copiii 
au ocazia să se amestece cu alți copii, din toate 
straturile societății. Greg şi cu mine ne-am gândit 
un timp să ne dăm copiii la o şcoală privată, dar 
am decis că şcolile din Woodland le-ar lărgi 
categoric perspectivele.” 

De fapt, perspectivele tânărului Joshua 
Wilder se lărgiseră atât de mult, încât şi-l alesese 
drept cel mai bun prieten pe Kevin May. Relaţia 
dintre Joshua, din cartierul aristocratic Woodland 
Heights, cu casele sale elegante din piatră şi stuc, 
pe acri de teren împădurit, şi Kevin, rezident al 
ieftinului cartier Woodland Courts, cu duplexu-rile 
sale din prefabricate şi curţile comune cu vecinii, 
ar fi putut servi drept perfect exemplu al 
promisiunilor de liberalism social ale 
Woodlandului. Alicia Wilder îi spunea frecvent lui 
Maggie cât de mult îl plăcea pe Kevin şi ce 
bucuroasă era că devenise prietenul lui Joshua. 
Dar Maggie nu se putea abţine să nu observe că, 
în vreme ce-Kevin era invitat adesea la familia 
Wilder să se joace, lui Joshua i se îngăduia doar 
rareori să vină la joacă în casa May. Bănuia că 
Alicia Wilder nu prea voia ca fiul ei să se amestece 
în învălmăşeala din Woodland Courts. Abia după 


moartea mamei lui, în urmă cu doi ani şi ceva, 
Josh începuse să-şi petreacă la familia May cea 
mai mare parte a timpului liber. 

Sărăcuţul Max, îşi spuse Maggie. Imaginea 
frumoasei Alicia i se şterse din minte, în timp ce 
mângâia părul copilului. 

— Max, ştiu că eşti obosit şi nervos şi foarte 
supărat, murmură ea cu un ton calm, alintător. Şi 
fără-ndoială ai senzaţia că... 

— Ce-i toată povestea asta, Max? 

Glasul bărbătesc, profund, păru să inunde 
întreaga încăpere. Max se opri un moment din 
orăcăit, pentru a privi în sus. Tatăl său stătea în 
pragul camerei, cu braţele încrucişate pe piept, 
sprâncenele cânepii arcuite şi buzele strânse într- 
o liniuţă subţire. Părea foarte mare, foarte 
autoritar şi foarte furios. Maggie se adună pe 
picioare, cu senzaţia stranie că i se tăiase 
respiraţia. Greg nu aşteptase să fie poftit înăuntru. 
Intrase din proprie iniţiativă. 

— Mămico, şopti Karl, în timp ce trecea cu 
băgare de seamă în spatele ei. Karl, de obicei atât 
de nărăvaşă şi nostimă, era timidă în preajma 
bărbaţilor, fapt de care Maggie devenea tot mai 
conştientă. Spre deosebire de Kristin, care 
cunoscuse un tată iubitor, până la vârsta de şase 
ani, Karl nu locuise niciodată în casă cu un bărbat. 
John May murise la numai o săptămână după 
naşterea celei mai mici fetiţe ale sale. 

Greg Wilder traversă camera spre a se opri în 
faţa fiului său mezin. 


— Mergem acasă, Max. 

Glasul său nu lăsa loc pentru nicio discuţie. 
Pentru Maggie, cel puţin, căci Max nu făcu decât 
să întoarcă iarăşi capul, reluându-şi istericalele. 

— Destul, Max. 

Doctorul Wilder vorbea pe un ton despre care 
Maggie bănuia că ar fi pus pe fugă personalul 
spitalului, sfârâindu-i călcâiele, să-i facă pe plac. 
Max Wilder îl ignoră complet. 

Maggie observă o roşeaţă închisă colorând 
gâtul doctorului şi răspândindu-i-se în sus peste 
obraji. 

— Ar putea dormi aici în noaptea asta, 
doctore Wilder, propuse ea repede. Avem un pat în 
plus, la Kevin în cameră. Sunt suprapuse. 

— Dacă Max se face de-un stat aici, atunci 
stau şi eu! 

Joshua revenise, încruntându-se bătăios spre 
tatăl său. În mânia sa, băiatul era o imagine 
miniaturală a bărbatului, cu excepţia ochilor, 
căprui-deschis. Josh avea ochii mamei lui. 

— Mergeţi cu toţii acasă, spuse Greg Wilder 
printre dinţii încleştaţi. Joshua, Wendy, treceţi la 
maşină! Imediat! 

Wendy smulse ursuleţul lui Max şi o zbughi 
din cameră. Josh o urmă, cu o mutră posomorită. 
Greg se aplecă şi-l luă pe Max în braţe. Spre 
groaza colectivă şi plină de fascinaţie a membrilor 
familiei May, copilul începu să dea cu pumnii şi 
picioarele şi să-şi zgârie tatăl, fără ca urletele 
turbate să i se potolească un moment măcar. Greg 


Wilder ieşi cu paşi mari, cărându-l pe Max în timp 
ce căuta să-i evite loviturile. Maggie şi copiii ei îi 
urmară la maşină. 

Joshua şi Wendy stăteau deja pe bancheta din 
spate. Francine, o brunetă frapantă, în rochie de 
cocktail roşie, decoltată, stătea în faţă, furioasă. 
Greg îl îndesă în spate pe Max, care tipa. 

— Maggie, îmi pare rău pentru ce s-a- 
ntâmplat, spuse, întorcându-se spre ea. Părea 
îngrozitor de hărțuit. Vâri mâna în buzunarul 
sacoului, scoțând o agrafă de bani, din aur, cu 
monogramă. Maggie îşi privi toţi cei trei copii 
rămânând cu gurile căscate, în timp ce doctorul 
dădea la iveală teancul gros de bancnote. Simţi 
tentaţia dureroasă de-a le întoarce capetele 
dinspre o asemenea privelişte. 

Greg desprinse o hârtie de douăzeci de dolari 
şi i-o întinse. 

— Sper că ajunge atât, Maggie. Ştiu că-i ţii de 
când au terminat şcoala, la trei jumate. 

— Şi cina au luat-o la noi, ciripi Kevin. 

Maggie îşi simţi obrajii devenind stacojii. 
Greg îi mai întinse o bancnotă de zece, dar ea se 
retrase, refuzând s-o primească. 

— E prea mult, doctore Wilder. 
Dumneavoastră... 

Din maşină răsună încă un răcnet, dar de astă 
dată îi aparținea Francinei. Max ajunsese pe 
fotoliul din față, atacând-o. 

— Doamne fereşte! murmură Greg. Se repezi 
spre maşină şi deschise larg portiera, într-o 


încercare de a-l smulge pe Max de pe victima sa. 
Părul Francinei era vraişte, iar pe gâtul zvelt şi 
braţele goale avea zgârieturi. Greg reuşi să-l 
desprindă pe Max, dar nu înainte ca acesta să-şi fi 
înfipt dinţişorii în mâna femeii. Francine scoase un 
urlet disperat de durere. Doctorul ţipă la fiul său 
şi începu să-l croiască, ferindu-se tot timpul de 
pumnii şi picioarele băiatului care-l bombardau. 

Max continua să ragă din răsputeri. Câţiva 
vecini curioşi se adunau la locul faptei, pentru a 
observa şi comenta situaţia. Viaţa în Woodland 
Courts semăna cu traiul în proverbiala casă de 
sticlă: toţi se simțeau liberi să se amestece în 
treburile celorlalţi. Joshua sări din maşină şi se 
alătură grupului. 

— Ce s-a-ntâmplat? îl întrebă Kevin. De ce-a 
atacat-o Max pe prietena lu’ tăticu-tău? 

— I-a zis lui Max că dacă nu stă cuminte o să-i 
arunce ursuleţul în râul Potomac, răspunse Josh. 

Vecinii rămaseră cu gura căscată, şocaţi şi 
dezaprobatori. 

— Asta nu-i un mod de a-i vorbi unui copil, 
spuse mustrătoare doamna Jenkins, bunică a opt 
copii, care locuia în cealaltă jumătate a duplex 
ului familiei May. În ultimii cinci ani, stătuse 
noaptea cu copiii May, în timp ce Maggie lucra în 
schimbul trei la recepţia unei linii aeriene 
importante, la Baltimore, în apropiere. 

— La doamna aia groaznică ar trebui să-i fie 
ruşine! exclamă indignată Karl, cu mâinile-n 
şolduri. 


— Tatăl tău ştie ce i-a spus lui Max? se miră 
cu voce tare Maggie. Era de acord cu doamna 
Jenkins şi Karl. Fusese o remarcă plină de cruzime 
faţă de un copil, iar fastuoasei Francine ar fi 
trebuit să-i fie ruşine. 

— Nu, nu ştie, replică voios Josh. Şi Max i-a 
făcut-o! Uite-o că-i curge sânge! 

— Maggie! 

Acum Max suspina, urletele de furie 
preschimbându-i-se în acelea ale unui copil lezat şi 
înspăimântat. Tatăl său încetă să-l mai bată şi-l 
aruncă pe canapeaua din spate a maşinii. Fără o 
singură privire spre mica gloată de spectatori, 
Greg Wilder urcă în maşină, trânti portiera şi 
ambală feroce motorul. Marele Cadillac se smuci 
înainte, după care o luă din loc cu mare viteză. 

— Hei, l-a uitat pe Josh, spuse Karl, chicotind. 

Vecinii râseră. Cineva făcu o remarcă despre 
marii ştabi cu maşini pompoase, femei iuți la 
mânie şi copii neglijaţi. 

— Să mergem în casă, spuse repede Maggie, 
mânându-i pe cei patru copii în jumătatea ei din 
duplex. Poţi sta aici în noaptea asta, Josh. 
Împrumuţi o pijama de-a lui Kevin, că o periuţă de 
dinţi în plus avem noi. 

— Hai, Josh, să ne terminăm fortul din Lego, 
îl chemă Kevin. 

Cei doi băieţi urcară în fugă scara îngustă, 
spre camera lui Kevin. 

— Acum putem să ne uităm la Dorothy, 
mămico? E chiar vremea când trebuie să fie-n 


castelul vrăjitoarei, spuse Karl, luându-şi mama de 
mână. 

— Ştie tot filmul pe-dinafară, observă Kristin, 
cu indulgență de soră mai mare. 

— Şi eu, zâmbi Maggie. Hai să mergem s-o 
vedem pe Dorothy cum îi vine de hac vrăjitoarei. 

Îşi conduse fiicele în living-room, unde le 
aşteptau televizorul şi fierul ei de călcat. 

Zece minute mai târziu, soneria se auzi din 
nou. 

— Crezi că-i doctorul Wilder, mami? întrebă 
Kristin cu teamă. 

Karl păru alarmată. 

— Nu răspunde! 

Neliniştea fetelor o tulbura pe Maggie. 
Recent, la un colocviu televizat, auzise un psiholog 
explicând rezultatele unui studiu întreprins asupra 
fiicelor de văduve. Efectele absenței taţilor 
începeau din copilărie, când fetiţele tindeau să fie 
nervoase sau să se teamă în prezenţa bărbaţilor, şi 
se prelungeau în anii adolescenţei, fetele fiind 
prudente şi timide cu băieţii de aceeaşi vârstă. 
Conform ultimei cărţi a eminentului psiholog, 
incapacitatea fetelor de a lega relaţii cu bărbaţii le 
putea împiedica să-şi formeze ataşamente de 
durată cu sexul opus. 

Maggie înclina să desconsidere majoritatea 
celor pe care le auzea de la aşa-zişii experţi, dar 
acest studiu anume îi atinsese un punct dureros. 
Se întâmpla la fel şi cu Karl şi Kris? se întrebă, 
încruntându-se. Lipsa unui tată sau a unei figuri 


paterne începuse să le inspire fiicelor ei teama de 
bărbaţi? 

— O să-l bată pe Josh, mămico! se văicări 
Karl. 

— N-aveţi niciun motiv să vă fie frică de 
doctorul Wilder, spuse cu fermitate Maggie. Nu 
umblă aiurea, bătând copiii. In seara asta a fost 
foarte supărat, iar Max era râu şi... 

Soneria răsună din nou, iar Maggie se grăbi 
să deschidă. Fetele rămaseră pe locurile lor. La 
uşă era Greg Wilder. Bărbatul jovial, încrezător în 
sine, care apăruse adineaori, dispăruse, înlocuit 
de un părinte, evident, jenat şi enervat. 

— Doctore Wilder, vă rog, lăsaţi-l pe Joshua să 
stea în noaptea asta aici, spuse repede Maggie. 

Vocea îi tremura şi, spre marea ei 
deznădejde, suna la fel de agitată ca şi a fetiţelor. 

Greg îi privi ochii verzi şi rugători, ridicaţi 
spre el, şi lăsă să-i scape un oftat greu. „Ce zi de 
iad a mai ieşit şi asta!” îşi spuse. Fusese în 
chirurgie de la şapte dimineaţa, ieşind din operaţii 
doar ca să stea de vorbă cu familiile pacienţilor. 
Cel mai istovitor caz, atât fizic, cât şi emoţional, 
fusese operaţia de înlăturare a unei tumori 
cerebrale maligne de la un student de colegiu, în 
vârstă de douăzeci de ani. Durase şase ore. Îi 
fusese imposibil să i-o extirpeze pe toată şi-i 
venise să plângă, împreună cu familia, când le 
spusese tragica prognoză. Consultaţiile pacienţilor 
proprii fuseseră peste măsură de lungi şi 
rămăsese şi la o vizită finală în saloane, astfel 


nimerind în ora de vârf a traficului de weekend din 
oraşul Baltimore. 

Când, în sfârşit, ajunsese acasă, o găsise pe 
Paula, fiica sa, în vârstă de paisprezece ani, gata 
să plece pentru a înnopta acasă la o prietenă. Nu 
fusese deloc încântată când Greg îi amintise că 
era vorba ca în noaptea aceea să stea cu sora şi 
fraţii mai mici. O lăsase în camera ei, bosumflată, 
după ce fata îi spusese că era cel mai rău şi mai 
neînţelegător tată din lume pentru că o făcuse să- 
şi schimbe planurile. 

A petrece seara la restaurantul-dancing 
Riverview Country Club, cu Francine Gallier, era 
probabil ultimul lucru de care mai avea chef, dar 
femeia îl invitase cu trei săptămâni în urmă, iar el 
acceptase, şi se simţea obligat să se ducă. 
Încercase să-şi autosugestioneze un oarecare 
entuziasm, enumerându-i în minte atributele. Era 
frumoasă, senzuală, excitantă - cu o companie 
plăcută şi bună la pat. lar el avea nevoie de 
relaxare, de societate, de-a fi cu o femeie. 
Cerinţele profesiunii, preocupările cu copiii... 
Trebuia să-şi găsească un debuşeu, nu? 

Oare făcea toate aceste raționamente fiindcă 
era vinovat de-a fi părăsit copiii pentru încă o 
seară? se întrebase, în timp ce conducea maşina 
înapoi spre Maggie, ca să-l ia pe Josh. Fusese 
complet nepregătit pentru îngrozitoarea scenă cu 
Max. Crizele de nervi ale băiatului deveneau o 
crescândă sursă de îngrijorare. Când auzise 
urletele neîncetate din living-room-ul lui Maggie, 


năvălise înăuntru să intervină. Acum era din nou 
în prag, ţinând uşa doar puţin întredeschisă. 
Unele lucruri nu se schimbă niciodată, îşi spuse, 
strimbându-se. 

— Max şi Wendy plângeau pe canapeaua din 
spate, spuse Greg, iar Francine tuna şi fulgera în 
faţă, când mi-am dat seama că plecaserăm fără 
Josh. 

Mai scoase un oftat. 

— La naiba. Îmi... îmi pare cumplit de rău 
pentru că l-am bătut pe Max. Alicia ar fi fost 
îngrozită. Nu credea în pedepsele corporale de 
niciun fel, şi până nu de mult... 

Umerii i se înmuiară. 

— ... Nici eu nu credeam. 

Maggie îl privi, ascultând, nesigură ce să 
spună. Conversaţiile lor în uşă erau întotdeauna 
uşoare şi plăcute, glazurate cu aspectele cele mai 
hazoase ale creşterii copiilor. Zâmbeau mult şi nu 
făceau niciodată aluzii la vreunele probleme. 
Acum, însă, Greg nu zâmbea; arăta obosit şi 
descurajat. Nu era sigură dacă i se adresa ei sau 
doar îşi exprima gândurile cu glas tare. O năpădi 
un val profund de simpatie. 

Îi părea rău pentru acest bărbat, îşi dădu ea 
seama cu oarecare surpriză. Niciodată nu se 
gândise, cu adevărat cât de complicată era, de 
fapt, viaţa lui; întotdeauna părea atât de calm şi 
complet stăpân pe situaţie. Pentru prima oară, 
Maggie îi văzu viaţa dintr-un alt unghi. Meseria lui 
era dificilă şi plină de solicitări, iar răspunderea 


totală pentru patru copii probabil că sporea până 
la niveluri copleşitoare presiunile pe care le avea 
de suportat. Ei, dar nu era de mirare că avea 
nevoie să iasă. În lume, să ducă o viaţă socială, să 
umble cu o femeie frumoasă ca Francine. Dar, 
când încerca s-o facă, îl sabotau copiii lui! 

Greg observă cum strângea Maggie mâna pe 
uşă în timp ce-l privea. 

— Şi-acum, iată-te pe dumneata, spuse el, 
holbându-te la mine de parcă aş fi un inculpat 
dovedit de abuz asupra copiilor. 

Era complet prăbuşit. 

— Nu-i nevoie să insişti ca Josh să stea aici, 
pentru a-l apăra de mânia monstrului său de tată. 

— Nici nu m-am gândit la aşa ceva, răspunse 
grăbită Maggie. Mă... mă gândeam cât de obosit 
arătaţi, doctore Wilder. 

Remarca ei neaşteptată îl luă pe Greg prin 
surprindere; o privi cu ochi mari. Nu i se zărea 
nici urmă de condamnare în expresie, doar 
compasiune şi preocupare plină de căldură. O 
văzuse privind astfel copiii, pe-ai lui şi pe-ai ei, dar 
pe el, niciodată. Şi nu făcuse nici vreo glumă 
sarcastică; îi răspunsese cu seriozitate. Nu mai 
ţinea minte când purtaseră ultima oară o 
conversaţie serioasă. Sporovăielile lor peste prag 
erau invariabil lejere, glumeţe şi superficiale. 

— Sunt obosit, Maggie. 

Îşi trecu mâna prin păr, răvăşindu-şi-l. Simţea 
o nevoie neaşteptată de-a se aşeza şi a-i vorbi 
serios, de a-i împărtăşi deprimarea şi neajutorarea 


pe care le simţea cu privire la tristul viitor al 
pacientului său, de a-i spune cât de mult îl 
îngrijorau copiii şi cât de vinovat se simţea de-a nu 
reuşi să răspundă nevoilor lor. L-ar fi înţeles, o ştia 
instinctiv. 

Dar nu era timp de vorbă. Francine îl aştepta 
şi întârziaseră deja la dans. Şi cum să se aşeze şi 
să stea de vorbă cu Maggie, dacă nu-l poftea 
niciodată în casa ei? Nu erau prea multe de spus 
când erai exilat în prag. Greg oftă din nou şi-şi 
condensă toate sentimentele în câteva cuvinte 
ostenite: 

— A fost o... zi grea, toată. 

— Înţeleg, spuse pe un ton liniştitor Maggie. 

Privi în ochii aceia verzi şi calzi şi fu uimit de 
dorul pentru înţelegerea ei, de mângâierea ei. Se 
simţi constrâns să nege acel simţământ. 

— N-ai avea cum să-nţelegi! izbucni. 
Niciodată n-ai cunoscut frustrarea, regretul şi 
vinovăția pe care le simt în relaţiile cu copiii mei. 
Dumneata eşti mama perfectă, chinuindu-te să te 
descurci cu indemnizaţiile pentru decesul soţului, 
banii pe orele de îngrijit copii şi munca aia 
mizerabilă de noapte, îmi îngrijeşti copiii de doi 
ani şi patru luni, şi te-am urmărit, Maggie. Eşti 
răbdătoare, blândă şi altruistă, genul de părinte 
pe care merită să-l aibă orice copil. Copiii 
dumitale sunt fericiţi şi bine adaptaţi. Dumneata 
nu-ţi ieşi niciodată din fire, sau să ţipi la copii, 
sau... sau să dai în ei! 

Maggie fu nevoită să râdă de imaginea pe 


care o sugerau cuvintele lui. 

— Mă faceţi să par înfiorător de sfântă, o 

Maică Machree în toată regula. Şi deşi sunt 
tentată să vă las să credeţi mai departe că am o 
aureolă în jurul capului, n-aş îndrăzni. Unul dintre 
copiii mei v-ar putea povesti despre momentul 
când au adus noroi în bucătărie la zece secunde 
după ce terminasem de spălat şi ceruit pe jos. L- 
am fugărit prin curte cu prăjina, zbierând ca o 
banshee. 
__ „Ne-a revenit umorul”, îşi spuse Greg. 
Incercă să zâmbească, dar rezultatul semănă cu o 
grimasă lugubră. Maggie recurgea la glume 
pentru a-i închide gura, îşi dădu el seama printr-o 
neaşteptată străfulgerare de intuiţie. Şi reuşea 
absolut la fel de bine ca prin a-l ţine afară, pe 
prag. 

Maggie aştepta, cu speranţă, ca Greg să râdă 
de mica ei glumă. Voia să-l destindă, să-l facă să 
surâdă. El însă nu zâmbea. Părea chiar mai 
mohorât. Renunţând la orice încercare de umor, 
Maggie îi spuse cu francheţe: 

— De fapt, am avut nenumărate ocazii când 
mă simţeam obosită, deprimată sau furioasă, şi 
mi-am descărcat sentimentele pe copiii mei. Ştiu 
totul despre vinovăţie şi regret. Sunt sigură că toți 
părinţii încearcă, într-un moment sau altul, 
aceleaşi simţăminte pe care le-aţi menţionat, 
doctore Wilder. Se livrează odată cu marfa. Şi cred 


3 Zână din folclorul scoţian şi irlandez, ale cărei tânguiri prevestesc 
moartea cuiva. 


că părinţii singuri le simt de două ori mai tare. 

Greg ridică din umeri, foindu-se incomod. Ce 
se-ntâmpla cu el? In acel moment, simţea o 
jinduire incredibilă ca Maggie să-i mângâie părul 
şi să-l consoleze, cam în acelaşi fel în care o 
văzuse liniştindu-l pe Max. Îi era pe jumătate 
teamă că se putea face complet de râs, lăsându-şi 
dorinţa să izbucnească în cuvinte. 

— Eşti foarte înţelegătoare... 

Glasul îi era ţeapăn şi controlat. 

— De obicei, nu mă las aşa dus de val... 

Maggie era sigură că-şi regreta ieşirea 
impulsivă şi se întreba dacă nu fusese prea 
impertinentă, oferindu-i unui medic cu experienţă 
propriile ei opinii neştiinţifice. Arăta însă atât de 
secătuit şi descurajat; voia să-l îmbărbăteze 
oarecum. Simţi un imbold aproape covârşitor de a- 
] cuprinde cu braţele şi a-i şterge acele riduri de 
epuizare şi îngrijorare de pe faţă. Complet 
deconcertată de aceste sentimente, căută să şi le 
izgonească, luându-se singură în derâdere. Fără- 
ndoială, Greg Wilder n-avea nevoie de ea ca să-l 
consoleze! Avea desigur femei care stăteau la 
coadă ca să se ocupe de asta. Una dintre ele era 
chiar atunci în maşina lui. 

Abordându-şi camuflajul emoţional protector, 
Maggie reveni în rolul pe care-l cunoştea cel mai 
bine, al personajului matern. 

— Doctore Wilder, de ce nu-i lăsaţi pe Max şi 
Wendy să petreacă noaptea aici, cu noi? 

Vocea ei era blândă, de-o muzicalitate 


plăcută, voce de mamă. 

— Cele două fetiţe pot dormi în dormitorul 
fetelor, iar pe Kristin am s-o mut în camera mea. 
Karl ar fi absolut fascinată s-o aibă alături pe 
Wendy şi... 

— Nu poţi să-mi spui că vreunul dintre ei ar fi 
fascinat să-l aibă pe Max, o întrerupse el 
răutăcios. 

Maggie rânji. 

— A, Kristin şi cu mine suntem amândouă 
topite după Max. Şi celorlalţi copii le place, deşi 
poate n-ar vrea s-o recunoască. Am un pătuţ pliant 
pe care-l pot întinde în camera lui Kevin şi toţi trei 
băieţii vor dormi în noaptea asta acolo. 

Greg se gândi la oferta ei. Lucrurile s-ar fi 
simplificat cert, dacă cei trei copiii mai mici 
rămâneau aici. Paula putea înnopta la prietena ei, 
încetând să mai stea îmbufnată, iar după seara de 
dans putea să meargă şi el acasă la Francine, 
rămânând acolo toată noaptea. De obicei, trebuia 
să se dea jos din pat, împleticit, când avea mai 
mult chef de somn, să se-mbrace şi să părăsească 
apartamentul amantei pentru a porni spre casă, 
căci nu îndrăznea să-şi lase copiii singuri toată 
noaptea. Se hotări. 

— Îţi mulţumesc, Maggie. Copiii pot rămâne 
aici. Îţi sunt foarte recunoscător. 

Ei, şi de ce ideea unei seri pătimaşe cu 
Francine, fără copii pe cap, nu-l entuziasma deloc? 
se întrebă. Ar fi trebuit să se simtă la fel de extatic 
de liber ca un adolescent cu maşina familiei la 


dispoziţie şi fără consemn de întoarcere. Dar nu 
era aşa. Se simţea anost... şi ciudat de singur. 
Băgă mâna după agrafa cu bani. 

— Să-ţi plătesc dinainte... 

Maggie clătină din cap. 

— A, nu, doctore Wilder. Asta nu se pune la 
socoteală ca muncă. Astă-seară, copiii mei îşi 
invită bunii prieteni să înnopteze la ei. 

O briză uşoară îi înfoie părul, şi-şi netezi la 

toc şuviţele cu mâna stângă. 
N Era drăguță, reflectă Greg, privind-o. 
Intotdeauna o găsise astfel. Ten frumos, pomeţi 
conturaţi, nas în vânt, drăgălaş şi gură dulce, bine 
formată. Bine, dar chiar şi în hainele astea vechi 
de pe ea, arăta... 

Maggie era conştientă că se uita la ea şi 
cobori ochii, stingherită. Niciodată n-o mai privise 
atât de lung şi pătrunzător. Doamne, ştia că arăta 
prost în seara asta, dar era evident că se prezenta 
chiar mai prost decât crezuse. Contrastul dintre 
ea şi eleganta Francine îl frapase vizibil. Părea să 
nu-şi mai poată lua ochii de la ea. Maggie îşi 
propuse să arunce în aceeaşi seară hainele vechi 
la gunoi. 

Ştia că o privea, îşi dădu seama Greg, când o 
văzu coborând ochii. Şi se simţea stânjenită. O 
dovedeau poziţia ei rigidă şi mâinile crispate. 
Căută imediat s-o facă să se destindă, spunând 
primul lucru care-i trecu prin minte: 

— Văd că încă mai porţi verigheta. 

Îşi privi propria mână fără inel. 


— Eu... am încetat s-o mai port acum un an. 

Incepuse să se simtă ciudat, ieşind la întâlniri 
cu verigheta pe deget. Când acceptase în sfârşit 
faptul că nu mai era căsătorit, îşi scosese 
verigheta. Dar Maggie n-o făcuse. Însemna oare 
că încă se mai considera măritată cu soţul ei 
decedat? Gândul îl tulbura. 

Maggie îşi privi banda de aur de pe deget şi 
era gata să răspundă, când o voce ascuţită şi 
nerăbdătoare strigă din maşină: 

— Greg! 

Atât Greg, cât şi Maggie priviră într-acolo, 
pentru a o vedea pe Francine aplecată prin 
fereastră. 

— Greg! strigă ea din nou. Şi-aşa am întârziat 
destul. Până-i ducem pe copiii ăştia acasă şi... 

Greg n-o mai ascultă, revenind spre Maggie, 
cu o combinaţie de jenă şi iritare pe chip. Dacă ar 
fi fost Maggie în maşină, aşteptându-l? Nu şi-o 
putea închipui comportându-se atât de ţâfnos ca 
Francine. 

— Greg! se ridică poruncitoare vocea 
Francinei. 

— Copiii ăștia, întâmplător, sunt copiii mei, 
Francine, spuse Greg, în timp ce revenea cu pas 
întins la maşină, pe-un ton la fel de tăios ca alei. 
Şi vor petrece noaptea aici. 

Wendy şi Max săriră din maşină ca fulgerul, 
alergând spre Maggie. Vechiul ursuleţ brun stătea 
vârât sub braţul lui Max, iar Greg simţi un junghi 
neaşteptat şi dureros de remuşcare. Ce fel de tată 


era, în fond? Cârpea un copil de patru ani, apoi se 
debarasa de copii pe timpul nopţii ca să-i poată da 
de băut, de mâncat şi de culcat unei căţele ca 
Francine Gallier... 

Maggie îl luase pe Maxân braţe, iar 
membrele lui o cuprinseră ca ale unei maimuţici. 
Zâmbind, îl duse în casă, cu celălalt braţ petrecut 
dezinvolt pe după umerii lui Wendy. Greg simţi 
îndemnul nebunesc de a-i urma înăuntru. Nu că ar 
fi ajuns vreodată în casă, îşi spuse. li privi cum 
intrau în micul duplex de prefabricate, observând 
deprimat că nici copiii nici Maggie nu aruncaseră 
o privire în urmă, nici nu-i uraseră noapte bună. 


a 


Când răspunse soneriei, peste şapte minute, 
Maggie fu uimită să-l găsească din nou pe Greg 
Wilder la uşa ei. 

Chirurgul îi adresă un zâmbet cam spăşit. 

— Îmi cer scuze că te deranjez din nou, 
Maggie, dar aş putea da un telefon? 

Aproape se aştepta să-l refuze, indicându-i 
cabina telefonică din colţul străzii. Ea însă nu 
şovăi decât un moment, înainte de-a răspunde: 

— Desigur. Poftiţi pe-aici, doctore Wilder. 

Il conduse în bucătărie şi-i arătă telefonul alb 
de pe perete, imens de uşurată că vasele de la 
cină erau spălate şi puse la loc. Nu-l întrebă nimic, 
dar Greg îi oferi totuşi o explicaţie: 

— Trebuie s-o sun pe Paula. Urma să vadă de 


copii la noapte, dar de vreme ce vor sta aici, se 
poate duce acasă la prietena ei până mâine. O să-i 
pară grozav de bine. 

Iar el nu va mai fi cel mai rău tătic din lume. 

Maggie dădu din cap. Paula Wilder era o fată 
foarte drăguță şi ducea o viaţă socială activă, 
conform admiratoarei ei Kristin, care învăţa în 
clasa a şaptea la Woodland Junior High“, unde 
Paula era într-a noua. 

Un semnal ascuţit al claxonului maşinii 
sparse tăcerea, făcându-l pe Greg să se încrunte. 

— Francine s-a gândit s-o sun pe Paula de la 
club, dar facem aproape patruzeci de minute pe 
drum, şi... 

Lăsă fraza neterminată. Nu-şi putea explica 
graba, nevoia de a fi revenit. Nici valul de plăcere 
pură care-l inundase când Maggie îl întâmpinase 
în uşă. lar acum era în casa ei, invitat. Mă rog, 
aproape. 

Formă numărul, ascultă, apoi puse receptorul 
în furcă. 

— Ocupat. Paula, de vorbă cu prietenii, 
normal. 

Dar nu-i păsa, recunoscu el în sinea lui. N- 
avea nicio grabă să iasă din mica bucătărie a lui 
Maggie. Absolut nicio grabă. 

Claxonul ţipă din nou, iar degetele lui Greg se 
strânseră pe receptorul telefonului. Maggie îi văzu 
falangele albindu-se, fălcile încleştându-se şi ochii 
acvamarini devenind reci ca gheaţa. 


4 - (Complet) Junior Highschool = gimnaziu, liceu de curs inferior 


— Voi fi încântată s-o sun eu pe Paula din 
partea dumneavoastră, doctore Wilder, spuse ea 
repede. Aveţi drum lung de făcut şi ştiu că sunteţi 
nerăbdător să plecaţi. A 

Francine, cel puţin, era nerăbdătoare. Incă 
un semnal ascuţit, sacadat, al claxonului, o făcu pe 
Maggie să tresară. Şi-o închipuia pe frumoasa 
Francine, şezând furioasă în maşină şi chemându- 
şi omul cu goarna, şi se miră de autoritatea acelei 
femei. Expresia de pe chipul doctorului Wilder o 
făcea să se simtă ea nervoasă, deşi n-avea nicio 
legătură ca pricina acesteia. 

Greg nu luă în seama apelul imperios al 
partenerei sale şi se îndreptă spre frigider, care 
era acoperit cu desene de-ale copiilor şi lucrări de 
la şcoală. 

— Numai A“-uri, remarcă el. Cred că 
extemporalele proaste nu sunt afişate, aşa-i? 

Maggie fu ispitită să-i răspundă că copiii ei 
nu aduceau acasă lucrări proaste; primeau numai 
A-uri şi stele aurii. Era extrem de mândră de 
succesele lor şcolare, dar nu voia să pară 
lăudăroasă. Aşa că doar zâmbi indiferentă şi nu 
spuse nimic. 

—  Mi-amintesc că Josh ne-a spus despre 
Kevin că e cel mai isteţ băiat din clasă. 

Greg examina un extemporal de-al lui Kevin 
la matematică, pe care se lăfăia un abţibild cu 


D - Calificativul maxim în sistemul de notare american, analog cu nota 
10 din sistemul european. 


smiling face şi un A+ mare, roşu. 

— Asta s-a-ntâmplat acum câţiva ani, înainte 
ca Alicia... 

Reveni cu atenţia spre lucrarea de studii 
sociale a lui Kevin, care purta un A+ albastru şi un 
SUPER scris cu majuscule, de către profesoară. 

— Kevin pare să se descurce foarte bine până 
acum, în clasa a patra. 

Maggie dădu din cap. 

— Mi-aş dori ca unele obiceiuri de-ale lui să 
se lipească şi de Josh, adăugă abătut Greg. Alicia 
obişnuia să spună că Josh e un elev cu rezultate 
mai prejos de posibilităţile lui. Anul trecut, 
profesoara a declarat că nici măcar nu are 
posibilităţi. Sper ca anul ăsta să se descurce mai 
bine. 

— Mmmm, murmură Maggie. După câte se 
părea, Greg nu ştia cât de slab se prezenta la 
şcoală 

Josh în acest an. Primele foi matricole încă nu 
se trimiseseră acasă, dar, din câte auzise de la 
Kevin şi chiar de la Josh însuşi, doctorul Wilder n- 
avea să se bucure foarte tare de progresele fiului 
său - sau de lipsa lor. 

Greg formă iarăşi numărul şi închise, la auzul 
semnalului ocupat. Claxonul răsună încă o dată, 
cu un țipăt prelung, înfuriat. Nu-i dădu atenţie. 
Maggie avea o spuză de pistrui peste şaua nasului, 


6 - (Lit.) „faţă zâmbitoare“; desen popular schematic constând dintr- 
un cerc cu zâmbetul marcat printr-un semicerc larg în partea de jos şi 
două puncte apropiate în chip de ochi. 


observă el. Erau  drăgălaşi. Sănătoasă şi 
atrăgătoare. Şi-i plăcea în bucătăria ei. Era caldă, 
familială, spre deosebire de sterilitatea bucătăriei 
aproape nefolosite din casa lui. 

Din nou claxonul. 

— Vă rog, lăsaţi-mă să dau eu telefon din 
partea dumneavoastră, repetă Maggie. 

Oferta ei părea mai mult o rugăminte. Iarăşi 
se uita la ea. Ochii lui erau cei mai frumoşi din 
câţi văzuse. lar când o privea, Maggie simţea... 
dorea... înghiţi în sec. Dorea să nu-l fi primit în 
casă. Dar n-avusese de ales, nu-i aşa? Ar fi fost 
complet irațional să-i refuze folosirea telefonului. 
Insă faptul de a-l avea acolo, în căminul ei, o făcea 
să se simtă atât de expusă, atât de straniu- 
vulnerabilă... Ca şi cum l-ar fi primit deja în... 
Maggie îşi spuse prompt că gândurile-i lunecau 
spre nebunie. 

— Am s-o sun eu pe Paula în locul 
dumneavoastră, doctore Wilder, insistă, cu o voce 
pe care şi-o spera stăpână pe situaţie, refuzând 
orice aiureli. 

— Nu „doctore Wilder”. Greg, o corectă el; îi 
mai ceruse să-l numească Greg, cam cu un an în 
urmă, dar ea n-o făcuse niciodată. Spune-mi Greg. 
Eu îţi spun Maggie, nu? E prescurtarea de la 
Margaret? 

— Aş vrea şi eu să fie, dar vine de la Mary 
Magdalene, îl informă Maggie fără tragere de 
inimă. Când fraţii mei voiau să mă înfurie, aşa mă 
strigau. 


Buzele lui Greg tresăriră amuzate. 

— Atunci cred c-am să rămân mai bine la 
Maggie. 

Întotdeauna ştiuse că avea picioare frumoase, 
îşi spuse el, în timp ce-i petrecea cu ochii 
lungimea membrelor. Lungi, formate, suple. Le 
observase şi-nainte, dar acum voia să le atingă, să- 
şi plimbe mâna pe toată lungimea lor mătăsoasă. 
Un fulger de căldură îl străbătu şi încercă să 
alunge gândul. 

Kevin şi Joshua năvăliră în bucătărie, 
distrăgându-i, din fericire, atenţia. 

— Vrem o gustărică! mugi Josh, după care îşi 
zări tatăl şi se opri în loc. Ce faci aici, tati? 

Greg ridică din sprâncene şi-i răspunse 
printr-o altă întrebare: 

— Îi cereai doamnei May ceva de mâncare, 
Joshua? 

Josh îşi privi pantofii. 

— Ăă, da. 

— Nu se cere de mâncare în casa altcuiva, 
Joshua. Aştepţi până ţi se oferă. Ştii asta, îşi 
mustră Greg fiul. Şi nici măcar n-ai cerut politicos. 
Ai pretins! 

— Glumea doar, doctore Wilder, interveni 
repede Kevin. Uneori glumim aşa cu mama. Nu se 
supără, nu-i aşa, mami? 

— Nu, le zâmbi Maggie băieţilor. Le-am 
promis lui Kev şi Josh că-şi pot face nişte popcorn 
şi cred că de-asta au venit aici. 

Amândoi băieţii dădură din cap a 


încuviinţare. Claxonul maşinii ţipă din nou. 

— Cine tot croncăne la claxonul ăla? întrebă 
Kevin, încruntându-se. Domnul Crothers o să-şi 
iasă din minţi şi-o să cheme poliţia, dac-o mai ţine 
mult aşa. 

Greg îşi drese glasul. 

— Poate-ar fi mai bine s-o suni pe Paula din 
partea mea, Maggie, dacă eşti sigură că nu te 
deranjează. 

Dracu' s-o ia pe Francine! Îşi dorea s-o fi 
putut face să dispară, cu claxon cu tot. 

Greg era zguduit de forţa pură a propriei sale 
mânii. Nu simţea nicio plăcere la gândul unei seri 
cu Francine. Perspectiva de-a o privi pe Maggie şi 
pe copii, frigând porumb în bucătărioara ei atât de 
mică l-ar fi atras incomparabil mai mult. Ochii i se 
aţintiră asupra unei şuviţe de păr care scăpase din 
coada ei de cal şi se încârliga pe ceafă. Avu nevoie 
de toată voinţa pe care-o avea, până la ultimul 
dram, pentru a se abţine să nu întindă mâna şi să 
atingă firele arămii, strălucitoare. Gâtul ei era 
grațios şi zvelt, şi se întrebă dacă pielea era atât 
de fină pe cât părea. Dar nu îndrăznea s-o atingă. 
Maggie nu-l vedea ca pe un bărbat; pentru ea nu 
era decât un tătic, tăticul copiilor Wilder. Nici 
măcar nu-l numea Greg. Doctore Wilder, 
întotdeauna. Deodată, acest fapt îl irită enorm. Se 
întrebă dacă avea să mai obţină vreodată accesul 
în casa ei, sau dacă urma să fie din nou consemnat 
pe infernalul prag. Acest gând i se părea absolut 
intolerabil. 


Maggie îl văzu încruntându-se şi se întrebă ce 
soartă o aştepta pe impetuoasa Francine. Desigur, 
o femeie frumoasă şi sexy ca ea avea, probabil, 
nenumărate căi de-a canaliza creator furia unui 
bărbat spre cu totul altceva. Aruncându-i încă o 
privire furişă lui Greg, Maggie se pomeni 
întrebându-se cum ar fi să-l ademenească, 
transformându-i mânia în... cu totul altceva. Avea 
o gură senzuală, amplă şi generoasă, cu buza de 
jos arcuită, plină. lar mâinile lui erau mâini de 
chirurg, mari şi puternice, cu degete lungi şi 
unghii tăiate fin, imaculate. Cum ar fi fost să fie 
atinsă de mâinile acelea, să simtă acea gură pe a 
sa? Cum ar fi ca ea să fie cea care pleca să 
petreacă o noapte în oraş cu Greg, iar Francine să 
stea acasă şi să vadă de copii? 

Direcţia pe care i-o apucaseră gândurile o 
enerva, şi simţea o roşeaţă uşoară întinzându-i-se 
pe piele. Nu se complăcea prea des în fantezii 
erotice. De fapt, îşi considera propria latură 
sexuală moartă de mult şi definitiv. De la moartea 
lui Johnny, încetase să se mai gândească la sine ca 
la o femeie cu viaţă sexuală. Era o mămică, mama 
asexuată, întru totul maternă, a trei copii. Şi nu 
exista niciun bărbat în viaţa ei ca să dovedească 
opusul. IÎnvăţase de mult că o femeie însoţită de 
copii era invizibilă marelui public şi îndeosebi 
bărbaţilor. Oamenii puteau privi copiii, dar nu 
vedeau niciodată mama. Nici măcar bărbaţii cu 
căşti de protecţie, de pe şantierele de construcţii, 
nu fluierau şi nu se hlizeau la o femeie cu copiii 


după ea. lar Maggie rareori se ducea undeva sau 
făcea ceva fără copii alături. 

Era recunoscătoare că Greg Wilder nu-i 
ghicea gândurile rătăcitoare. Nu l-ar fi năucit să 
afle că Mama Perfectă şi, prin urmare, Făptura 
Asexuată - avea un gând lasciv, două, cu privire la 
el? Ar fi regretat amarnic că pusese piciorul în 
bucătăria ei! 

Maggie rânji fără voie. Îl privi pe Greg 
ciufulind părul lui Joshua, făcând apoi la fel şi cu 
Kevin. Josh se crispă; Kevin se lumină la faţă. 
Intotdeauna îl emoţionau atenţiile bărbăteşti, 
oricât de vagi. Întreprinzătorul Kevin izbutise să-şi 
adune un pluton întreg de înlocuitori paterni. 

— Spune-le lui Max şi Wendy că vreau să le 
urez-rămas bun, îi spuse Greg lui Josh. 

Josh ridică din umeri, fără tragere de inimă. 

— Le zic eu, doctore Wilder, răspunse Kevin şi 
o zbughi afară din bucătărie. Reapăru împreună 
cu Max şi Wendy după el, peste câteva momente. 

Maggie îl privi pe Greg cum o săruta pe 
Wendy pe obraz şi-l îmbrăţişa scurt pe Max. Era o 
privelişte emoţionantă, să asişti la afecțiunea unui 
tată faţă de copiii lui. 

Max se zbătu să scape, privindu-şi încruntat 
tatăl, şi fugi din bucătărie. 

— Cred că încă mai e supărat pe mine, spuse 
Greg cu un mic zâmbet. Dar ochii-i erau trişti. 

Deodată, lui Maggie îi veni greu să-şi înghită 
nodul care i se pusese-n gât. Il conduse pe Greg la 
uşă, întrebându-se ce Dumnezeu se întâmpla cu 


ea. 
— Noapte bună, Maggie, spuse Greg 
încetişor. 
Cadillac-ul burgund se contura enorm în faţa 
lor, cu Francine tolănită înăuntru. Maggie bâigui 
un răspuns şi închise repede uşa. 


Doi 

A doua zi dimineaţă la ora opt şi jumătate, 
Maggie era în bucătărie, făcându-le clătite 
copiilor, care stăteau adunaţi în jurul televizorului, 
uitându-se la desene animate. 

— Bună dimineaţa! bubui un glas masculin 
profund. 

Maggie fu atât de surprinsă, încât tresări şi 
scăpă din mână paleta şi clătita pe care o întorcea. 

— Doctor Wilder! 

Se răsuci pe călcâie, pentru a-l găsi pe Greg 
stând la câţiva paşi distanţă, îmbrăcat lejer în 
nişte pantaloni de culoarea griului şi un tricou de 
rugby cu dungi bleumarin cu galben. 

— lartă-mă că te-am speriat, Maggie. Kristin 
mi-a spus să intru. 

Se simţea necuvenit de mulţumit de sine. 
Tânăra Kristin nu încercase să-l ţină nici măcar un 
moment în uşă. Din nou era înăuntru şi se simţea 
încărcat de-o energie agresivă, triumfătoare. 

Maggie se opri să-şi ia înapoi paieta, apoi 
aruncă nefericita clătită în chiuvetă. 

— Nu vă aşteptam atât de repede în 
dimineaţa asta, doctore Wilder. 

O declaraţie cam modestă. Crezuse că va 
dormi până la amiază, cu adorabila Francine. Se 
gândise destul de mult la asta, spre marea ei 
nemulţumire. 

— Îmi pare râu, dar copiii încă nu s-au 


îmbrăcat şi nu şi-au luat micul dejun, iar eu... 

Îşi privi capotul subţire de bumbac care-i 
acoperea cămaşa de noapte asortată, fără mâneci. 
Ambele se terminau la câteva degete deasupra 
genunchilor. Părul ei  arămiu-închis atârna 
nepieptănat în jurul feţei şi-şi petrecu repede două 
şuviţe după urechi. 

— Eu... Abia ne-am sculat, de vreun sfert de 
oră. 

Simţea în chip ciudat că i se tăiase respiraţia 
şi era foarte jenată de-a fi fost surprinsă arătând 
astfel. Iar prezenţa lui Greg în casa ei o 
deconcerta total. Părea să domine mica bucătărie, 
reducând-o la  insignifianţă; atmosfera dădea 
senzaţia că trosnea încărcată de tensiune. Îşi dori 
să se poată gândi la vreo replică amuzantă pentru 
a risipi tensiunea aceea stranie, dar prezenţa de 
spirit o părăsise. 

— Încă mai fac eforturi de-a mă obişnui să 
lucrez ziua şi să dorm noaptea, cred, izbucni ea. 
Slabe şanse să fi fost cele mai potrivite cuvinte. 

— Nu mai munceşti în schimbul de noapte? 
Lucrai pentru o linie aeriană, mi se pare. La 
Washington? 

— La Baltimore, îl corectă ea. Şi nu mai 
lucrez acolo. Mi-am dat demisia în august, chiar 
înainte de începerea anului şcolar. Era un post de 
secretară la Şcoala Elementară Woodland şi 
directorul mi l-a oferit mie. O răscumpărare 
pentru sutele de fursecuri pe care le-am copt de-a 
lungul anilor, poate. 


Zâmbi, iar Greg râse laudativ la adresa micii 
ei glume. 

Incurajată, continuă: 

— Întrucât Karl urma să înceapă clasa întâi în 
toamna asta, voiam o muncă de zi, iar asta era 
perfectă pentru mine. Am acelaşi program cu 
copiii, aceleaşi zile libere şi, după atâţia ani de 
muncă noaptea... 

„Taci din gură, Maggie,” se admonestă în 
sinea ei. „Îndrugi verzi şi uscate şi-l plictiseşti de 
moarte pe bietul om.” 

— Noua ta muncă e plătită mai bine decât la 
liniile aeriene? întrebă Greg politicos. 

Maggie trase concluzia că era prea bine 
crescut ca să-şi arate plictiseala pe care fără- 
ndoială c-o simţea. 

— Îmi închipui că a fost greu să renunţi la 
toate beneficiile acelea mari de călătorie, 
indiferent de salariu, adăugă el. 

— Oricum, n-am mers nicăieri, copiii şi cu 
mine. 

Liniile aeriene puteau oferi voiaje aproape 
gratuite, dar nu-şi asumau şi cheltuielile de 
vacanţă, iar Maggie nu şi le putea permite nici 
măcar pe acestea. 

— La şcoală câştig mai puţin, dar orele fac să 
merite. Pur şi simplu lucrez mai mult ca 
guvernantă. Ne descurcăm binişor, se simţi ea 
obligată să-l informeze. 

— Ei bine, zău că te invidiez că dormi până la 
opt, îi surise Greg. Eu sunt sus de la şase făr-un 


sfert. Am făcut deja rondul la spital şi, de vreme 
ce băieţii au un meci de soccer la zece, m-am 
gândit să aduc uniforma lui Josh şi haine pentru 
Max şi Wendy. 

Maggie observă dintr-o dată sacul de prelată 
pe care-l adusese. 

— Nu... nu vă aşteptam încă, repetă ea 
nesigură. 

Arăta atât de vital, atât de frapant, de 
agresiv-masculin. Maggie se retrase spre tejghea, 
oribil de conştientă de păru-i nepieptănat, lipsa de 
machiar şi îmbrăcămintea de noapte, decolorată şi 
prea subţire. Ştia că arăta jalnic, probabil mai rău 
decât cu o seară înainte. Privirea lui ciudată părea 
să-i confirme bănuielile. Înghiţi în sec. Era foarte 
aproape. Niciodată bucătăria nu păruse atât de 
mică. 

— Plănuisem să duc eu băieţii la meci, spuse 
ea, conştientă că începea iarăşi să se bâlbâie. Josh 
urma să poarte uniforma de rezervă a lui Kevin şi 
aveam de gând să-i echipez pe Wendy şi Max cu... 
Oh! 

Mirosul de clătite arse îi atrase atenţia spre 
tigaie, unde rămăşiţele calcinate începeau să 
fumege. 

— Ce mizerie! gemu Maggie, aruncând 
conţinutul în chiuvetă. Pur şi simplu nu-s în cea 
mai bună formă în dimineaţa asta, teamă mi-e. 

— Mai ales când te-a speriat de moarte un 
musafir neaşteptat/completă sec Greg. 

Maggie începu să curețe tigaia. Pesemne o 


credea o neghioabă cu capul în nori! 

— Nu va dura decât câteva minute să prepar 
încă o porţie de cocă şi pe urmă le dau de 
mâncare copiilor. 

Spera să pară ceva mai competentă. Ce se- 
ntâmpla cu ea în dimineaţa asta, la urma urmei? 
Făcea clătite de ani de zile şi niciodată nu le mai 
arsese. Ştia răspunsul, desigur. Greg Wilder era 
pricina bâjbâielilor ăstora nervoase. Era prea 
conştientă de el pentru a mai fi atentă la orice 
altceva. 

— Aş fi prea îndrăzneţ întrebându-te dacă ai 
destul aluat de clătite ca să mai hrăneşti o gură? 
întrebă el ingenuu. Ştiu că l-am dăscălit pe Josh să 
aştepte până i se oferă de mâncare, dar... 

li adresă un surâs dezarmant, iar Maggie se 
simţi dezarmată de-a binelea. 

— Aţi dori câteva clătite, doctore Wllder? 
întrebă ea grăbită, pe nerăsuflate. Am cocă 
destulă. 

— Greg, o corijă el din nou, instalându-se într- 
unul dintre scaunele de bucătărie acoperite cu 
vinii. Şi-ţi accept generoasa ofertă. Nici nu mai ţin 
minte când am luat ultimul mic dejun gătit în casă. 
Fie mănânc resturile de fulgi de la copii, acasă, fie 
fug şi-nhaţ câte ceva din ucigătoarele gogoşi şi 
cafele de la bufetul spitalului. 

— Nici eu nu-s o mare mâncătoare de mici 
dejunuri. 

Maggie amestecă ouăle, făina şi laptele, pe 
deplin conştientă că Greg o privea lucrând. Işi 


dorea cu disperare să se fi îmbrăcat. Faptul de-a 
şti că pe sub cămaşă era goală-puşcă... Bătu febril 
aluatul cu o furculiţă, într-un efort de a-şi izgoni 
gândurile. De parcă Greg Wilder ar fi observat sau 
l-ar fi păsat măcar ce - sau ce nu - avea pe ea. Mai 
ales după pătimaşa-i noapte cu Francine cea sexy. 
Slabe speranţe să se gândească la guvernanta 
copiilor lui, mama văduvă a altora trei. Omul era 
medic, tată! 

— Josh va fi încântat dacă veniţi la meci în 
dimineaţa asta, doctore Wilder, spuse ea cu 
veselie exagerată. El... 

— Greg, o întrerupse bărbatul. Ai uitat? 

Lui Maggie i se înfierbântară obrajii. Nu 
uitase. De mult îl numea în sinea ei Greg, dar se 
silea cu hotărâre să menţină distanţa lui „doctore 
Wilder”. Nu ştia de ce. Mâinile-i tremurau în timp 
ce turnă aluatul în tigaie. 

— Josh şi Kevin băteau mingea prin curte, 
ieri. Sunt hotărâți să câştige meciul de azi. 

Reveni cu deliberare la subiectul copiilor, 
într-o tentativă de a-şi risipi ridicola anxietate. Se 
simţea sigură şi comodă în rolul de mămică. 

— Şi Max s-a jucat cu ei un timp. Să-l vedeţi 
ce şuturi dă! Pare să aibă un fler înnăscut. 
Presupun că-l veţi înscrie la soccer anul viitor, 
când împlineşte cinci ani? 

— Sunt convins că da. 

Ti aruncă o ocheadă, întrebându-se ce 
însemna nuanţa ciudată din glasul lui. Privirile li 
se ciocniră, iar Maggie îşi trase respiraţia, intens. 


Greg Wilder avea cei mai seducători ochi, îşi 
spuse ea, probabil pentru a mia oară. Culoarea 
aceea bogată, neobişnuită, genele negre, dese... 

— Ai într-adevăr ochii verzi, spuse Greg, iar 
Maggie clipi nedumerită. Ea se gândise la ochii 
lui. Faptul de a-l auzi comentând despre ai ei o 
năucea total. 

— Nu cred c-am văzut vreodată ochi cu 
adevărat verzi, continuă el. Ce obicei, ceea ce 
trece drept verde e o combinaţie de verde cu 
căprui-deschis, sau cu albastru, sau cafeniu. Dar 
ochii tăi sunt categoric verzi, aproape de nuanţa 
smaraldului. Fermecători, adăugă, aproape ca şi 
cum ar fi stat să se gândească mai bine. 

— Mulţumesc. 

Reveni cu atenţia la clătite, conştientă că 
inima-i bubuia în piept. Şi se alarmase de reacţiile 
lui Kristin şi Karl faţă de un bărbat! Propriile ei 
reacţii erau demne de milă; fusese mai echilibrată 
decât o adolescentă la liceu. Azi îi intrase un 
bărbat în bucătărie, şi aproape se desfăcuse-n 
bucăţi. Plus un compliment din partea lui, şi 
fusese redusă la o masă de nervi fremătători. 
Maggie era complet dezgustată de sine însăşi. 

— Ochi verzi şi păr ca arama, spuse meditativ 
Greg; Maggie, crispată, îi simţea privirea aţintită 
asupra ei. Care era numele tău de fată, Maggie? 

—  O'Reilly, replică ea cu voce mică, 
încordată. E un nume irlandez, adăugă, fără rost. 

— Inteleg. 

Greg avea un zâmbet care-o făcea să se simtă 


părăsită de puteri. 

— Mary Magdalene O'Reilly. Când au început 
în familie să-ţi spună Maggie? 

— Cam la cincisprezece secunde după ce m- 
am născut, slavă cerului. 

Îngrămădi un teanc de clătite pe o farfurie şi 
le puse în faţa lui dreg, împreună cu untul şi cinci 
sticle cu sirop.. 

— Fragi, afine, zmeură, mure şi arțar, citi el 
toate etichetele. Ce sortiment bogat! Mă 
impresionezi, Maggie. Asta parc-ar fi exact Casa 
de Clătite. 

— Toţi membrii familiei preferă câte o aromă 
diferită. 

Stătea în picioare lângă el, destul de aproape 
ca să-i simtă parfumul proaspăt de after-shave cu 
mireasmă de pădure. Se retrase repede. 

— Delicios, spuse el admirativ, degustând o 
înghiţitură. Îşi scosese clătitele din teanc şi 
turnase pe fiecare câte un alt sirop. 

— Mâncaţi clătitele exact ca Max, observă 
Maggie, zâmbind la vederea asemănării. Şi lui îi 
place să încerce toate aromele. 

— Nici nu-mi dădusem seama că Max a mai 
luat şi altă daţă micul dejun aici. 

Greg părea nedumerit de aparentul lapsus. 

— A, nici nu l-a luat. Dar, uneori, îi fac clătite 
la cină, când nu poate suferi ceea ce mâncăm 
ceilalţi. Şi câteodată cere clătite ca gustare de 
după grădiniţă. 

— Şi-i faci pe voie? Eşti excepţional de 


generoasă, Maggie. 

Greg se întrerupse, pentru a o privi. 

— Vreau... să-ţi mulţumesc că eşti atât de 
bună | cu Max. Şi cu Josh şi Wendy. Ai o influenţă 
pozitivă, stabilizatoare, în viaţa lor, şi apreciez 
foarte mult asta. 

Maggie  roşi, stingherită de laudele şi 
mulţumirile lui. 

— Merg să le duc copiilor farfuriile, spuse, 
recunoscătoare că avea prilejul unei diversiuni. Le 
place să mănânce în faţa televizorului, ca să nu 
scape niciun minut din Smurfi. 

leşi din bucătărie, cu două farfurii de clătite. 
Spre surprinderea ei, Greg o urmă, cu a treia. 

— Musafirii mai întâi, spuse Maggie, dându-le 
lui Wendy şi Max câte o farfurie şi o furculiţă. 
Puse sticlele cu sirop pe măsuţa pentru cafea. 

— Domnişoarele mai întâi, o corectă Greg, 
depăşindu-l pe Josh pentru a-i da lui Karl farfuria 
adusă de el. Maggie fu ridicol de încântată de 
micul gest de atenţie. 

Karl îl privi radioasă. 

— Mi se mişcă un dinte, spuse ea cu sfială, 
legănându-şi în faţa lui incisivul de jos. Era pentru 
prima oară, din câte ştia Maggie, că fetiţa 
deschidea conversaţia cu un bărbat. In lumina 
grijilor privitoare la fiicele ei, era o întâmplare 
binevenită. 

Greg pipăi dintele. 

— Se mişcă, ba bine că nu. Dar nu-i tocmai 
gata să cadă. 


Îi aruncă peste umăr fetiţei una dintre 
cosiţele lungi şi blonde. 

— Ai cele mai lungi codițe pe care le-am văzut 
în viaţa mea. Nu te-ai tuns niciodată? 

Karl scutură din cap. 

— Wendy ar vrea să aibă părul lung, spuse ea, 
privindu-l. Cum de-o faci să se tundă aşa de scurt? 

Maggie o privi pe Wendy, care-şi mânca în 
tăcere clătitele. Tunsoarea castron, băieţească, a 
fetiţei nu-i avantaja în mod deosebit faţa mică şi 
slabă. Maggie se gândise de mult că probabil Greg 
îi ducea pe Josh, Wendy şi Max la acelaşi frizer, 
care-i tundea pe toţi identic. 

— Wendy, nu mi-ai spus niciodată că vrei păr 
lung, spuse Greg; părea uimit de afirmaţia lui 
Karl. Nu-i nevoie să-l porţi tuns, dacă nu vrei. 

Wendy nu spuse nimic. 

— Mami, Josh şi cu mine murim de foame, se 
plânse Kevin. Unde ni-s clătitele? 

— Vi le fac şi pe-ale voastre, imediat, promise 
Maggie, zâmbind la vederea lui Josh, care se 
rostogoli pe podea, simulând nişte junghiuri de 
foame dramatice. 'Ţie-ţi fac porţie dublă. 

— Fă bine şi grăbeşte-te, mami. Nu ştiu cât 
vor mai rezista fără mâncare aceşti sărmani băieţi 
nemâncaţi, glumi Greg; îşi încleştă mâna pe ceafa 
lui Maggie şi o orientă spre bucătărie. Inainte, 
marş! 

Inima lui Maggie păru să sară-n sus, ricoşând 
apoi nebuneşte în cuşca pieptului. Senzaţia mâinii 
calde pe ceafă, atingerea degetelor lui pe pielea 


ei, aveau un efect alarmant asupra simţurilor. 
Sângele îi pulsă nestăpânit în cap şi inspiră adânc, 
să se liniştească. Ce Dumnezeu era cu ea? se 
întrebă. Greg glumea; atingerea lui întâmplătoare 
nu însemna nimic. 

Insă reacţia ei fizică faţă de această atingere 
întâmplătoare deveni şi mai puternică. Fâlfâitul 
încordat din abdomen reprezenta o inconfundabilă 
excitație sexuală, lucru pe care nu-l mai simţise de 
veacuri. lar o privire rapidă în jos, spre pieptarul 
cămăşii de noapte, confirmă ceea ce ştia deja. 
Sfârcurile sânilor o furnicau şi se întăreau, vizibile 
clar prin bumbacul subţire. 

— Mami! cobori Kristin în goană scările, 
mignonă şi drăgălaşă, în blugi şi maiou de balet 
albastru-deschis. Părul ei, un arămiu mai deschis 
cu câteva tonuri decât al lui Maggie, era legat în 
două cozi-de-cal scurte, cu panglici albastre. 
Frână, derapând în faţa mamei ei, iar Maggie 
trebui să se oprească brusc, făcându-l pe Greg, 
care venea imediat în urmă, să se ciocnească de 
ea. 

Impactul făpturii lui robuste îi propagă prin 
trupul deja sensibilizat unde de şoc ale senzaţiei. 
Mâna lui Greg îi alunecă de pe ceafă, şi ambele 
sale braţe o încercuiră într-o încercare de a 
restabili echilibrul. Maggie îi simţi tăria pieptului 
pe spinarea ei, coapsele musculare pe posterior, 
braţele puternice împrejurul taliei. O fi încercând 
el s-o echilibreze, dar nu se simţise mai 
dezechilibrată în viaţa ei. 


— M-am dus, mămico. Urează-mi baftă, spuse 
luminos Kristin, nepărând să ia în seamă imaginea 
mamei ei în braţele unui bărbat. 

Dar, în fond, nu era cu adevărat în braţele lui 
Greg, încercă să se autoconvingă Maggie. Se 
oprise brusc, iar el intrase-n ea. Şi, fiind un 
gentleman - şi medic, şi tată, adăugă, într-o 
încercare de a se calma - o ajutase să-şi 
regăsească echilibrul. Asta era imaginea pe care o 
vedea Kristin. Tăticul copiilor Wilder sprijinind-o 
pe mămica ei. 

— Unde te duci, Kristin? întrebă afabil Greg. 

Incă nu-i dăduse drumul lui Maggie. Rămase 
în spatele ei, cu trupurile atingându-li-se şi braţele 
petrecute strâns împrejurul ei. Îşi înlănţui mâinile 
peste uşoara umflătură a stomacului ei. Capul lui 
Maggie nu-i ajungea tocmai până la umăr, iar 
răsuflarea lui îi adia prin păr în timp ce vorbea. 

— Am o întâlnire de gimnastică la zece, 
răspunse timidă Kristin. Dar merg mai devreme, 
ca să mă antrenez la Centrul Comunitar. 

— Întâlnire de gimnastică, mmm? Cu cine 
concurezi? întrebă el. 

Maggie se foi uşurel, într-un efort de a se 
elibera, dar Greg nu-i dădu drumul. Mâinile lui 
mari îi stăteau pe abdomen, calde, provocând o 
pulsaţie lăuntrică. Nu părea să existe nicio parte a 
trupului pe care să nu i-o atingă. Sfârcurile o 
dureau, devenind tot mai pronunţate, iar între 
coapse simţea o fierbinţeală încordată. 

— Concurăm cu echipa Centrului Comunitar 


Columbia, îi spunea Kristin lui Greg; părea 
încântată de interesul lui. Mergem până acolo cu 
autobuzul şi tot cu el ne-ntoarcem. Fetele de la 
Columbia sunt foarte bune. Anul trecut ne-au 
bătut rău, dar ne-am antrenat toată vara şi am 
câştigat ultimele două întâlniri. Sper ca de data 
asta să le învingem. 

— Şi eu sper, Kristin, spuse cu însufleţire 
Greg. Şi-ţi doresc numai succes. 

Kristin roşi. 

— Mulţumesc, doctore Wilder. 

— Kristin! strigară în cor trei tinere gimnaste 
echipate similar, care apăruseră la uşa cu plasă. 
Eşti gata să mergem? 

Greg îşi descleştă mâinile, iar Maggie se 
repezi spre uşă, unde Kristin le deschisese deja 
prietenelor ei. Maggie nu-şi amintea să se mai fi 
bucurat vreodată atât de mult la vederea lor. 

— Bună, Jen, bună, Jenny, bună, Jennifer, le 
salută ea. 

— Bună ziua, doamnă May, răspunseră fetele 
la unison. 

— Aveţi timp pentru o gustare rapidă? întrebă 
cu speranţă Maggie. 

— Nu acum, mami, răspunse Kristin. 

— Ne-o daţi mai târziu, doamnă May, adăugă 
una dintre cele trei. 

Kristin îi dărui mamei sale un sărut iute pe 
obraz şi micul grup plecă, luându-şi rămas bun. 

Şi lăsând-o pe Maggie singură cu Greg. 

— Sper ca azi să câştige, se străduiesc atât de 


mult, spuse ea, privind prin plasa uşii. 

— Şi eu sper să câştige, spuse Greg. 
Niciodată nu mi-am dat seama cât de mult 
seamănă Kristin cu tine, Maggie. Aceiaşi ochi 
verzi şi îndepărtați, acelaşi nas în vânt, cu o 
spoială de pistrui. Şi aproape aceeaşi culoare a 
părului. lar tu... 

Se întrerupse, iar Maggie îi aruncă o privire, 
numai pentru a-i descoperi ochii aţintiţi spre 
trupul ei. 

O privire rapidă spre ea însăşi o lămuri de ce. 
Stătea în lumina soarelui, iar prin capotul şi 
cămaşa de noapte, devenite translucide, i se 
vedeau toate curburile trupului. Sfârcurile stăteau 
îndreptate obraznic în afară, iar Greg se uita la 
ele. Maggie avea gura uscată şi-i venea să intre-n 
pământ, moartă de ruşine. Mutându-se ca o 
săgeată din raza de lumină revelatoare, se refugie 
în umbra scării. 

Greg o urmă până la piciorul scărilor, în timp 
ce Maggie făcea un pas înapoi. Îşi mutase 
privirea, iar ea scoase un oftat cutremurat, de 
uşurare. Era vremea să-şi amintească amândoi de 
rolurile lor părinteşti cuvenite. Rolurile lor sigure. 

— Iţi vine să crezi că pe toate cele mai bune 
trei prietene ale lui Kristin le cheamă Jennifer? 
spuse ea. Pe două dintre ele le numim Jen şi Jenny, 
ca să nu se-ncurce. 

Greg zâmbi, fără să spună nimic, iar Maggie 
se simţi obligată să trăncănească înainte: 

— Jennifer a fost numele fetei numărul unu 


din America, în anul când s-a născut Kristin. 
Johnny şi cu mine ne-am gândit noi înşine un 
moment s-o botezăm aşa, dar când patru perechi 
de cunoscuţi de-ai noştri şi fratele meu cu 
nevastă-sa, născându-li-se fetiţe în acel an, le-au 
pus numele Jennifer, am trecut la Kristin. Kristin 
Jennifer. 

Vorbea prea mult şi prea repede. Când ridică 
ochii dinspre al treilea nasture al bluzei de rugby 
şi fură o privire spre chipul lui Greg, îl găsi 
zâmbind nostalgic. 

— Jennifer era numărul unu şi în anul când s- 
a născut Paula. Şi trebuie să mărturisesc că şi 
Alicia şi cu mine ne-am gândit s-o numim aşa. Dar, 
la fel ca voi, cunoşteam prea multe cupluri cărora 
li se născuseră Jennifere în anul ăla, aşa că i-am 
zis Paula Jennifer. _ 

La asta, râseră amândoi. li plăcea cum 
scânteiau ochii lui Greg când râdea, îşi dădu 
seama Maggie, privind în  adâncimile lor 
acvamarine. Iar felul lui de-a zâmbi era incredibil 
de atrăgător. Înghiţind dureros, mai făcu un pas 
înapoi. 

— Dacă mă scuzi un moment, Greg - âă, 
doctore Wilder - dau doar o fugă până sus să mă- 
ni brac. 

În timp ce vorbea, urca deja treptele de-a- 
ndăratelea, încet. Trebuia să scape de puterea 
covârşitoare a atracției lui, să-şi regăsească 
stăpânirea de sine deja sfărâmată. 

— Băieţii nu vor vrea să-şi aştepte prea mult 


clătitele, o preveni Greg. 

— A, nu stau decât un minut. 

Mai urcă o treaptă, ajungând la jumătatea 
drumului până sus, şi-şi încrucişă cu grijă braţele 
pe piept pentru a se acoperi. 

Greg puse un picior pe prima treaptă. 

— Eşti nervoasă din cauza mea, nu-i aşa, 
Maggie? 

Francheţea lui o dobori total. 

— N-nu! Fireşte că nu! 

Vocea-i era prea ascuţită, prea stridentă. 

Greg mai făcu un pas. 

— Atunci de ce fugi? Te dai înapoi pe scările- 
astea de parcă ai avea în faţă o cobră. 

Se făcuse stacojie la faţă. 

— Ti-am... V-am spus că vreau să mă-mbrac. 
Nu-mi place să mă fâţăi în capot toată ziua, atâta 
tot. 

— N-aş prea zice că eşti vinovată de asta. Nici 
nu-i nouă ceasul, încă. Sâmbăta dimineaţa la ora 
asta, mulţi oameni nici măcar nu s-au sculat din 
pat. 

— Mă surprinde că tu te-ai sculat, izbucni ea, 
şi prompt se îngrozi de ce spusese. Nu se putea s- 
o fi făcut cu adevărat! 

Greg pricepu aluzia într-o clipă. 

— Credeai că profit de lipsa copiilor şi petrec 
toată dimineaţa în pat cu Francine Gallier? 

Maggie fu complet zăpăcită de corectitudinea 
deducţiei lui. 

— Aveţi tot dreptul să faceţi ce vreţi, doctore 


Wilder, spuse ea în grabă; nu voia s-o creadă o 
puritană gata să condamne! Sunteţi amândoi 
adulţi cu putere de consimţământ şi... 

— Nu după ce s-a întâmplat aseară, o 
întrerupse el sumbru. N-aş mai consimţi nicio 
blestemăţie cu căţeaua aia fără inimă. 

Maggie se holbă la el, stupefiată. 

— Nu... v-aţi distrat bine aseară? 

Curiozitatea îi învinse momentan jena, 
pudoarea şi inhibiţiile. Fără voie, cobori o treaptă, 
uitând să-şi mai ţină braţele în faţă. 

— Distrat? Ha! Seara s-a prăbuşit progresiv 
de cum am plecat de-aici. 

Dacă seara se deteriorase pornind de la nişte 
urlete din claxon şi buzele strânse de furie ale lui 
Greg, îşi spuse Maggie, însemna că atinseseră noi 
profunzimi ale ranchiunei. Puţurile, cum le-ar fi zis 
Kristin, iar lui Maggie ideea nu-i displăcea deloc. 

— Ce s-a întâmplat? îndrăzni ea să întrebe, 
neştiind dacă era îndrăzneață sau obraznică şi 
ajungând la concluzia că era categoric şi una şi 
alta. 

— Inainte de toate, nu i-am apreciat modul 
de-a se rezema pe claxon în timp ce eu făceam 
aranjamente pentru îngrijirea copiilor, spuse Greg 
cu un pufnet de autoîndreptăţire care-o făcu pe 
Maggie să zâmbească. Apoi, în timp ce fierbeam 
amândoi pe Drumul 8, am început să mă gândesc 
la felul cum a sărit Max la ea. Acum, îmi dau 
seama că Max poate fi o pacoste uneori... 

Mai înainta un pas, lar Maggie mai cobori o 


treaptă, amândoi părând inconştienţi de ce făceau. 

— ... dar niciodată n-a atacat pe nimeni fără a 
fi provocat în vreun fel. Aşa că am întrebat-o pe 
Francine ce-i spusese lui Max ca să-l facă să 
reacționeze atât de violent. 

— Şi ţi-a spus? 

— A trecut într-o asemenea defensivă, încât 
am ştiut că-i spusese ceva îngrozitor. Când în 
sfârşit am scos de la ea totul, eram atât de furios, 
încât abia mai puteam vorbi. 

Încleştă pumnii, cu ochii întunecându-i-se de 
amintirea celor întâmplate. 

— Am dus-o înapoi la ea şi i-am spus să se 
dea jos din maşină, pentru că mă duceam acasă. 
Cred că a priceput aluzia. 

— Nu m-ar mira, spuse sec Maggie. 

— Ştii ce-i spusese lui Max? 

Dădu din cap, nesigură. li înţelegea perfect 
mânia de părinte. 

— L-a ameninţat că aruncă ursuleţul în 
Potomac! vibră de indignare glasul lui Greg. Ce fel 
de femeie vorbeşte aşa cu un copil mic? A fost o 
ameninţare crudă şi sadică, mai ales că ştia cât de 
ataşat e de ursuleţul ăla, şi i-am şi spus. N-am 
nicio intenţie s-o mai văd vreodată pe femeia asta. 

Îi părea rău? se întrebă Maggie. Poate că 
acum nu, în toiul furiei, dar mai târziu, avea să-i 
fie dor de Francine cea sexy? 

— S-ar putea să te răzgândeşti şi să te-mpaci 
din nou cu ea, se auzi pe sine spunând şi se 
întrebă de ce Dumnezeu rostise aceste cuvinte. 


Ştiu de ce, în momentul când primi răspunsul. 

— Să mă-mpac cu ea? De ce-aş vrea să fac 
una ca asta? Nu ieşeam împreună de mult şi, 
categoric, nu era singura. Şi n-am de gând să mai 
pierd un minut din timpul meu cu o femeie atât de 
fără inimă, încât să terorizeze un copil. Pe copilul 
meu! adăugă el vehement. 

Dorise să-l audă spunând asta, îşi dădu seama 
Maggie, conştiinţa trezindu-se într-însa. Faptul de 
a-l auzi pe Greg respingând-o pe frumoasa 
Francine era muzică în urechile ei. li adresă un 
zâmbet fericit. 

— După ce m-am descotorosit de Francine, 
am mers acasă şi am dus-o pe Paula la prietena ei 
să se culce acolo, continuă el. Apoi m-am întors 
acasă, am pus robotul telefonic şi m-am culcat. 

— Mi-a răspuns robotul când am încercat s-o 
sun pe Paula aseară, spuse Maggie, l-am lăsat un 
mesaj. 

— Ştiu. L-am auzit azi-dimineaţă. 

Într-un fel, ajunseseră să stea doar la un pas 
distanţă, Maggie cu-o treaptă mai sus decât Greg. 
Dar, datorită staturii lui, tot în jos trebuia s-o 
privească. Ochii li se întâlniră şi rămaseră astfel 
un lung răstimp. Un junghi ascuţit de senzualitate 
conştientă umplu trupul ei de scântei fierbinţi. 
Preţ de-o clipă, niciunul nu vorbi, nu se mişcă. 
Părea că amândoi aşteptau, aşteptau să se 
întâmple ceva. 

Greg fu cel dintâi care sparse strania tăcere. 

— Cred că vorbeam despre motivul pentru 


care te fac să fii atât de nervoasă. Înainte de-a ne 
fi abătut de la subiect, adică. 

O privi îngândurat. 

— Ai făcut-o anume, Maggie? Ai adus vorba 
de Francine ca să-mi distragi atenţia de la tine? 

— Fireşte că nu! 

Doar n-o făcuse, nu-i aşa? 

— Deci, nu te deranjează că te studiez? 

Ochii i se dilatară la auzul neaşteptatei 
răguşeli din glasul lui. Inainte de-a se putea mişca 
sau scoate un sunet, era în braţele lui. 

— Doctore Wilder! izbuti ea să îngaime. 

El râse încetişor: 

— Greg. Nu-s doctorul tău. 

— Greg, tu... 

— Exact. Greg. Nu-i chiar atât de greu de 
spus, aşa-i? 

— Lasă-mă să... 

O întrerupse acoperindu-i uşurel buzele cu 
degetele şi ţinând-o tot timpul strâns lipită de 
trupul său longilin şi viguros. Prima pornire 
instinctivă a lui Maggie fu aceea de a se smulge, 
dar strânsoarea lui era mult prea sigură pentru a 
i-o permite. Urmă îndemnul reflex de a se zbate, 
de a-l lovi, însă avea mâinile prinse între pieptul ei 
şi-al lui, de niciun folos. 

— Stai liniştită, murmură el, îndepărtându-şi 
degetele, în timp ce cobora capul; buzele i se 
mişcau la un deget de-ale ei. Nu-ţi fac niciun rău, 
Maggie. 

— Copiii, protestă ea fără vlagă. 


Respiraţia-i era atât de subţire şi dezordonată 
încât se apropiase primejdios de sufocare. 

— Copiii, da. Eşti în deplină siguranţă, cu o 
casă plină de copii, spuse el ca un foşnet, 
presărându-i sărutări pe curba sensibilă a gâtului. 
Buzele o ispitiră în colţul gurii, iar mâinile lui mari 
urcară să-i cuprindă rotunjimile pline ale sânilor. 
Din gâtlejul lui Maggie scăpă un mic scâncet 
nervos. 

— Nu-ţi fie teamă de mine, Maggie. 

Glasul îi era blând. Modul de a-i rosti numele 
fu acela care topi înlăuntrul ei ultima urmă de 
rezistenţă. Atât de dulce, atât de sexy. Ridică 
privirea spre el şi se pierdu în căldura ochilor lui. 

— Vreau să te sărut, Maggie. Am dorit-o din 
clipa când te-am văzut în dimineaţa asta, toată 
vraişte şi cu ochii cârpiţi de somn. 

— Arăt jalnic dimineaţa, răspunse ea, cu 
vocea răsunându-i fără voie din adâncul gâtului. 
Se simţea desprinsă de realitate în chip straniu, ca 
şi cum eul ei adevărat ar fi privit o scenă cu altă 
femeie, un alter-ego aidoma ei, în braţele lui Greg 
Wilder. 

— Arăţi incredibil de sexy dimineaţa, o 
contrazise el. Îmi venea să te duc înapoi în pat, de- 
a dreptul. Şi să mă târăsc lângă tine. 

Maggie se înfioră, imaginându-şi ceea ce 
sugerau aceste cuvinte. Mâinile lui îi mângâiau 
arcul şoldurilor, mulând-o peste coapsele lui 
încordate. 

— N-ai nicio drăcie pe dedesubt, mârâi, 


cuprinzându-i fesele şi frământându-le cu degete 
lungi, senzuale; îşi îngropă faţa în căuşul gâtului 
ei. Miroşi aşa de frumos, Maggie. 

Glasul îi era scăzut, intim. 

— A săpun, a talc şi a femeie. 

Maggie simţi c-o lăsau puterile, înmuindu-se, 
în vreme ce o letargie seducătoare îi inunda încet 
tot trupul. 

Greg înălţă capul pentru a o privi, iar privirea 
ei zbură spre chipul lui. O captivau trăsăturile sale 
puternice, masculine, nasul drept, gura senzuală, 
linia fermă a  bărbiei. Exsuda o _ virilitate 
copleşitoare de care era incitant de conştientă. 
Ochii lui îi întâlniră pe-ai ei şi se pomeni 
incapabilă să-şi mute privirea. Ochii aceia, mari şi 
limpezi şi de-un albastru acvamarin, o ţineau 
captivă la fel de strâns ca mâinile lui împrejurul 
trupului. Ochii aceia o priveau cu o patimă de 
neconfundat, cutreierându-i liniile arcuite ale 
făpturii, devorând sânii plini şi curburile feminine 
ale şoldurilor şi coapselor. 

Acum, susţinându-i privirea cu a lui, Greg îşi 
strecură o mână printre nasturii capotului şi pe 
sub cămaşa de noapte. Atingerea degetelor lui pe 
carnea moale a sinului o pătrunse la fel de 
cutremurător ca o descărcare electrică. Îi apucă 
sfârcul îndurerat între degetul mare şi arătător şi 
începu să-l maseze într-un ritm lent, senzual. 

— Când ţi-am văzut sfârcurile atât de 
încordate, atât de excitate, am vrut să le ating 
aşa... spuse el cu glasul înăsprit. Şi aşa... 


Puse gura în locul degetelor, umezind cu 
limba țesătura cămăşii. 

Maggie gemu, pe când într-însa clocotea o 
excitație nestăpânită. li simţi muşcătura tăioasă a 
dinţilor şi icni sufocată de amestecul erotic al 
plăcerii şi durerii. Afundându-şi degetele în părul 
lui des, îi trase capul spre ea. 

— Eşti foarte sensibilă aici, dulcea mea 
Maggie, săltă Greg capul pentru a-i privi pleoapele 
întredeschise şi buzele despărțite. Vreau să-ţi 
cunosc locurile cele mai sensibile, toate. 

Îşi petrecu lin mâna peste pântecul ei, 
oprindu-se pe materialul ce-i acoperea puful moale 
de cârlionţi deşi. 

— Vreau să te ating peste tot, peste tot, să te 
simt palpitând de dorul meu. 

Ea se arcui şi mai aproape, din piept 
scăpându-i un mic sunet senzual. Voia ca el s-o 
atingă acolo, fără bariera bumbacului. 

— Reacţionezi atât de minunat, îi şopti el în 
ureche, plimbându-şi limba peste forma ei fină, 
trandafirie. 

Împinse genunchiul între coapsele ei, iar prin 
Maggie năvăli o dorinţă înfierbântată. I se-nvârtea 
capul, în trup îi reînviau senzaţii şi emoţii pe care 
le crezuse moarte de mult. Un foc sălbatic părea 
să-i ardă învăpăiat prin vene, deşteptând nevoi ce 
zăcuseră adormite şi reprimate atât de mult timp. 
Gura lui Greg se pogori peste a ei, iar Maggie 
oftă, deschizându-şi-o pentru a adânci sărutarea, 
întâmpinându-i limba cu a sa. Trupul îi era 


guvernat de o voinţă numai a lui; parcă din 
proprie iniţiativă, braţele ei îi cuprinseră gâtul 
pentru a-l strânge cu putere. Sânii i se încordau 
lipiţi de lespedea caldă a pieptului lui, frecându-se 
provocator. Sărutul profund, ameţitor ca un drog, 
continua iar şi iar, făcând-o să fie maleabilă, 
nepăsătoare. Când Greg o ridică de pe picioare şi 
o duse până în capul scării, oftă şi se agăţă de el. 

— Mămico! 

Sunetul unui glas de copil îi readuse pe 
amândoi pe pământ, cu o bufnitură care le opri 
inimile-n loc. Ochii lui Maggie se deschiseră 
brusc, spre a-i întâlni pe-ai lui Greg. 

— Mămico! 

Era Kevin şi părea nervos. Glasul i se apropie, 
iar Maggie deveni conştientă, cu frenezie, de 
postura în care se afla - în braţele lui Greg, la 
primejdioasa distanţă de câţiva paşi până-n 
dormitor. 

— Lasă-mă jos, spuse ea cu voce înăbuşită, 
iar Greg se supuse, depunând-o uşurel pe 
picioare. Întinse braţele spre ea, dar Maggie se 
smulse din loc înnebunită, pornind în jos pe scară. 
Era atât de zguduită şi dezechilibrată, încât se 
împiedică şi ar fi căzut până jos, dacă Greg n-o 
prindea. 

— Ai grijă, iubito. 

Gura lui îi era lângă ureche, scăldându-i gâtul 
într-o răsuflare caldă. 

— Nu! 

— Vocea abia dacă depăşea un chiţăit răguşit, 


încercă să-i împingă braţele la o parte, dar acestea 
rămaseră fixate ferm pe umerii ei. 

Kevin apăru la baza. Scării, cu braţele 
încrucişate pe piept şi ochii negri arzători. 

— Unde mi-e micul dejun? vru el să ştie, cu 
toate urmele obişnuitei sale amabilităţi dispărute. 
Ai spus că mi-l faci imediat. 

— Nu cred că-i frumos să vorbeşti aşa cu 
mama ta, Kevin, spuse Greg. Avea glasul destul de 
prietenos, dar tăişul de oţel era inconfundabil. 

Maggie era încă ameţită de năucitorul şoc al 
întâlnirii pătimaşe cu Greg. Trebui să-şi înfrunte o 
nevoie aproape covârşitoare de a închide ochii şi a 
se rezema de făptura lui puternică, gata s-o 
primească. Trase adânc aer în piept şi încercă să 
se concentreze asupra micii scene din faţa ei. 

Kevin fusese momentan luat pe nepregătite 
de dojana moderată a lui Greg. Braţele îi căzură 
pe lângă trup şi făcu ochii mari. 

— Mi-e... mi-e foame, spuse el pe un ton 
defensiv. 

— Atunci de ce nu-ncerci: „Aş putea primi 
micul dejun, te rog?” propuse Greg. Kevin înghiţi 
în sec şi tăcu. 

— Kevin se transformă în Incredibilul Hulk” 
când i-e foame, spuse Maggie; ajungând la baza 
scării, îşi cuprinse fiul pe după umeri. E foarte 
agreabil aproape tot timpul, dar dacă-i e foame şi 

nu-şi primeşte mâncarea la timp, începe să mârâie 
şi să bată din picior, se face bucăţi. Aşa a fost de 
când era mic. 

Îşi dădea seama că era groaznic de 
vorbăreaţă, dar nu părea în stare să se oprească. 
Nici să se uite la Greg nu putea. Ce impresie-i 
făcuse? se întrebă ea cu oroare. Ce se întâmplase 
cu ea? O atinsese, iar ea pur şi simplu luase foc, 
pierzându-şi orice noţiune a timpului şi a moralei! 
Fusese gata să-l lase să-o ducă-n pat şi să facă 
dragoste, cu cinci copii mici la parter! 

— Mami, aş putea primi micul dejun, te rog? 
întrebă politicos Kevin, cu o privire spre Greg. 
Acesta îi adresă un surâs aprobator, pe care 
băiatul i-l înapoie. 

— Desigur, dragul meu. 

Maggie se împletici orbeşte spre bucătărie, 
continuând să se ţină de fiul ei. Copilul îi era o 
încurajatoare ancoră în realitate - iar prezenţa lui 
îi ţinea în frâu gândurile întortocheate. 

— Chiar acum îţi fac nişte clătite, ţie şi lui 
Josh. 

— Mie şi lui Wendy, o corectă Kevin. Lui Josh 
nu-i mai e foame. A mâncat toate clătitele lui 
Wendy. Dar Karl n-a vrut să mi le dea mie pe-ale 
ei, adăugă el cu un aer lezat. Uneori aş vrea să pot 
face schimb de surori. 

Greg chicoti, făcând-o pe Maggie să constate 
că-i urmase în bucătărie. Prefera să n-o fi făcut. 
Prefera să dispară. Ce-avea să-i spună? Mai rău, 
trupul continua să-i palpite de emoția 


mângâierilor lui. Glasul său îi strecura prin şira 
spinării furnicături plăcute. 

— Vă aducem clătitele în câteva minute, 
Kevin, spuse el. De ce nu vă uitaţi la televizor 
până aşteptaţi? N-o să dureze mult. 

— Okay, răspunse Kevin, împăcat pentru 
moment, O luă la fugă, iar Maggie aproape că 
strigă după el, implorându-l să rămână. Nu voia să 
fie singură cu Greg Wilder. 

— Maggie. 

Nu luă în seamă apelul tărăgănat sexy, intim, 
şi începu să arunce ingredientele în castron, 
ghicind la întâmplare cantităţile potrivite. 

— Maggie, întoarce-te şi uită-te la mine. 

Nu putea. Pur şi simplu nu putea. 

— Mary Magdalene! 

Glasul lui, deşi amuzat, conţinea o notă 
poruncitoare. 

— Nu-mi spune aşa! exclamă ea într-o bruscă 
străfulgerare de furie. 

Acum ajunsese lângă ea, iar Maggie era 
zdrobitor de conştientă de vecinătatea lui, de forţa 
şi virilitatea ce emanau din el. 

— La Maggie n-ai răspuns. Trebuia să-ţi atrag 
cumva atenţia. 

Îi putea simţi ochii îndreptaţi asupra ei în 
timp ce întindea mâna după încă un ou. Totuşi, nu 
se putea îndura să se-ntoarcă şi să-l privească. Iar 
apoi, mâna lui o atinse pe ceafă, mângâind-o 
tandru cu degetele sale prelungi. 

— Maggie? murmură el încetişor. 


Scăpă oul, care se sparse pe tejghea. 

— Era ultimul meu ou! se văicări ea. 

Încercă să salveze ce se mai putea, culegând 
conţinutul, cu grijă să evite bucăţelele de coajă. 
De fapt, era recunoscătoare pentru această 
diversiune. 

— Am nevoie de el pentru coca asta. Dacă 
Kevin va mai trebui să-şi aştepte micul dejun, o 
să... 

Greg o apucă de bărbie cu cealaltă mână, 
silind-o să-l privească. 

— Lasă un minut micul dejun al lui Kevin, 
Maggie. Şi lasă oul ăla idiot. De ce nu te uiţi la 
mine? 

De ce nu vorbeşti cu mine? 

— Dă-mi drumul! 

Încercă să se smulgă din mâinile lui, umilitor 
de conştientă că se comporta aproape ca o 
adolescentă. O sărutase şi ar fi trebuit să 
reacționeze cu o răceală blazată. Ştia asta, dar nu 
părea capabilă să-şi stăpânească  histrionicul 
răspuns. 

— Du-te-n casă şi uită-te la televizor cu copiii, 
se răsti, într-un efort de a-şi regăsi calmul pierdut. 
Trebuie să-i fac lui Kevin mâncarea. li e foame şi... 

— ... e de datoria unei mame să-şi hrănească 
micuţii, încheie nobil Greg; îi aruncă un rânjet 
jucăuş-desfrânat pe care, spre deznădejea ei, 
Maggie îl găsi absolut irezistibil. Dar o femeie mai 
e datoare şi să-şi satisfacă bărbatul, adăugă, 
tachinător. 


Înainte ca Maggie să se poată mişca, vorbi 
sau respira măcar, Greg o cuprinse în braţe. 

— Ei, unde rămăseserăm? 

Îi apucă părul cu o mână şi-i ridică delicat 
capul spre el. 


Trei 

— Incetează, Greg! 

Inima lui Maggie o luase la galop, şi trebui 
să-şi înfrunte trădătoarea dorinţă de a se relaxa 
sprijinindu-se de el. Nu-i putea cădea la picioare 
de două ori! li împinse pieptul, cu hotărâre 
reînnoită. 

— Dacă nu-mi dai drumul imediat, am să... 
am să chem copiii în bucătărie. 

Greg râse. 

— Halal ameninţare! Toți cinci năvălind 
înăuntru, să ceară de mâncare sau de băut sau 
acadele, din toţi bojocii lor mici şi puternici. 

li dădu drumul, ridicând mâinile. 

— Poftim! Eşti liberă. Aşa că te rog, nu-i 
asmuţi pe, ăă, drăgălaşii ăia mici pe mine. 

Maggie se îndepărtă repede de el şi începu să 
bată furioasă aluatul cu o furculiţă. 

— Maggie, ce este? întrebă Greg calm, cu 
orice urmă de umor dispărută din glas. Spune-mi. 

Atinse o buclă din părul ei arămiu. Era la fel 
de moale şi mătăsoasă pe cât părea. Şi pielea ei 
era tot aşa. Se întrebă cum reuşise să se abţină 
atâta timp s-o atingă. Iar acum, că o făcuse, îi era 
greu să se abţină de-a întinde braţele din nou şi a 
o strânge la piept. Dar ştia că n-avea încotro. 
Interludiul lor pasional de pe scară o şocase 
vizibil. Şi pe el îl şocase. Nici nu visase vreodată 
că reacţiile lor unul faţă de altul puteau fi atât de 


incredibil de volatile, sălbatic de excitante. 

— N-am vrut să te iau prea repede, spuse el, 
rezistând dorinţei de-a o lua din nou repede. Când 
stătuseră atât de apropiaţi, pe trepte, îi distinsese 
atracţia faţă de el. Era aproape ca şi cum, 
primindu-l în casa ei, şi-ar fi îngăduit sieşi şi să-şi 
deschidă barierele emoţionale. Era dintr-o dată 
conştientă de el în sens sexual, iar Greg fusese 
incapabil să se opună impulsului de a-i răspunde. 

— Nu sunt ceea ce... crezi, probabil, că sunt, 
spuse ea ţeapănă, smucindu-şi capul de sub 
atingerea lui; părul îi căzu pe obraz. Nu... nu-s o 
văduvă flămândă după sex, în căutare de fiori 
ieftini. 

Se lăsă o linişte amenințătoare, iar Maggie îşi 
adună destul curaj pentru a-l privi pe furiş. Greg 
rânjea! 

— Ce-i aşa de comic? întrebă ea imperios, 
vărsând ulei în tigaia încinsă. Acesta începu să 
împroaşte, şi micşoră puţin focul înainte de-a 
turna o lingură de aluat. 

— Tu eşti. O văduvă flămândă după sex, în 
căutare de fiori ieftini. 

— Ba nu sunt! replică ea înfierbântată. Cum 
îndrăzneşti să spui aşa ceva! 

Greg râse de indignarea ei. 

— Niciodată nu te-am văzut astfel. Eşti 
drăgălaşă când te-aprinzi, Maggie... 

Se rezemă comod de tejghea, vizibil şi extrem 
de amuzat. 

— O reeditare nu-prea-deşteaptă a vechii şi 


prăfuitei replici „Eşti frumoasă când te-nfurii”, 
murmură ea; se uitase destul la televizor ca să ştie 
totul despre replicile vechi şi prăfuite. Cu 
siguranţă, un bărbat cu vasta dumitale experienţă 
poate să scoată ceva mai bun, doctor Wilder. 

— Deci ne-am întors de unde-am plecat, mm? 
Ce curios, cum nu părea să vă fie greu deloc să 
spuneţi „Greg” pe scară, doamnă May 

— Nu-mi spune aşa! se răsti Maggie, după 
care se opri ca să-l privească, nedumerită. Nu era 
nimic în neregulă, ca Greg să i se adreseze cu 
„doamnă May”. Decât faptul că nu putea suferi să- 
l audă. 

— Vreau să zic... adică... 

— Adică nu ştii ce vrei, micuță şi fierbinte 
Maggie, i-o reteză Greg, râzând. Era încântat de-a 
binelea că reuşise să-i zdruncine cordialitatea, 
până atunci neobosită faţă de el. 

Obrajii lui Maggie ardeau. 

— Să nu râzi de mine! 

— Nu râd de tine. 

li urmări braţul pe toată lungimea cu un 
deget fin, zgâriind-o uşurel cu unghia pe piele. 
Spre marea ei descumpănire, Maggie se înfiora 
chiar şi sub această minimă atingere. Greg o 
privea, cu ochii îngustaţi, speculativ. 

Se îndepărtă de el. 

— Greg, ştiu că mă port ca o idioată ăn 
călduri... îşi muşcă buza de jos. li venea incredibil 
de greii. 

— Dar nu sunt versată în aceste... aceste 


jocuri. Eşti primul bărbat care m-a sărutat de la 
moartea soţului meu încoace. 

Greg păru uluit. 

— Glumeşti! 

Din cine ştie ce motiv, reacţia lui o înfurie. 

— Ba nu glumesc! replică ea sfidătoare. Eşti 
primul. Şi-mi pare rău că a trebuit să fii tu acela. 

Buzele lui se îngustară într-o liniuţă dreaptă, 
strânsă. 

— De ce? întrebă, cu glas aspru. 

— De ce? îl îngână ea iritată. Am să-ţi spun de 
ce, doctore Wilder. Te-ai certat cu amica dumitale 
aseară şi te-ai dus la culcare frustrat şi... şi... 

Înghiţi un nod. 

— ... nesatisfăcut. Dimineaţă când te-ai trezit, 
în aceeaşi stare nefericită, ai înşfăcat-o pe prima 
femeie pe care-ai văzut-o. Şi s-a întâmplat să fiu 
eu aceea! Ar trebui să fiu flatată de atenţiile tale? 
Ei bine, nu sunt! 

— Maggie, greşegşti. Eu... 

— Am perfectă dreptate şi refuz să discut mai 
departe. 

— A, ba o s-o discutăm, Maggie. Imediat ce 
termini de făcut mâncarea copiilor. 

Maggie răsturnă clătitele pe două farfurii şi 
pluti afară din bucătărie, cu capul sus. După ce-i 
servi pe Wendy şi Kevin, urcă repede la etaj, 
neluând în seamă chemările poruncitoare din 
bucătărie ale lui Greg. Fugi în camera ei şi încuie 
uşa. Se făcuse de râs, recunoscu ea amărâtă, 
lepădând repede halatul şi cămaşa de noapte şi 


căutându-şi lenjeria în sertar. Se întrezări în 
oglinda de deasupra biroului şi-şi privi trupul gol 
de parcă şi l-ar fi văzut pentru prima oară. Sâni 
plini, maturi - sâni care alăptaseră trei copii - 
rotunjiţi blând, cu vârfuri trandafirii. Talie, nu la 
fel de îngustă pe cât fusese cândva, dar tot 
proporţionată cu pieptul şi şoldurile arcuite, 
femeieşte. Picioare lungi şi frumos formate, 
coapsele încă tari şi cu curbe armonioase, pulpe şi 
glezne zvelte. 

Preţ de-o clipă doar, Maggie îşi îngădui să-şi 
amintească senzaţia mâinilor cu experienţă ale lui 
Greg pe trup, şi fiecare nerv începu s-o furnice. Îşi 
trase pe ea chiloţii şi sutienul, cu o exclamaţie de 
dezgust de sine. Acestea erau gândurile văduvei în 
călduri, flămândă după sex, ceea ce, după cum îl 
asigurase cu ardoare pe Greg, categoric nu era! 
Era mama a trei copii, respectabilă şi plină de 
preocupări materne. Ochii îi căzură asupra unei 
fotografii înrămate a lui Kristin, Kevin şi Karl, 
făcută cu vreo patru ani în urmă. Erau atât de mici 
pe-atunci, şi câtă nevoie mai aveau de ea! Reveni 
cu gândul la ziua când primise cumplita, tragica 
veste a morţii lui Johnny. Karl avea vârsta de-o 
săptămână, Kevin trei ani, iar Kristin şase. 
Amorţită şi cu inima frântă, se ţinuse totuşi tare, 
de dragul copiilor. Trăise pentru ei şi le dăruise 
până la ultima fărâmă de iubire, energie şi 
afecţiune pe care le poseda. Şi, ani de zile, fusese 
de-ajuns. 

Acum însă, copiii erau mai mari, se implicau 


în activităţi şcolare, prietenii şi interese în afara 
casei. Nu mai avea atâta nevoie de mama lor. 
Maggie prevedea ziua când aveau să plece de- 
acasă, ea rămânând singură, iar durerea acestui 
gând o înspăimânta. Mai presus de orice, nu voia 
să fie acel gen de mamă-martir care se agăța de 
copiii ei, refuzând să le permită plecarea, fiindcă 
erau singurul motiv al existenţei ei altminteri 
goală. Era o povară cumplită care se putea arunca 
pe umerii unui copil, complet nedreaptă. Maggie 
îşi dorea copiii simțindu-se liberi să crească şi să 
devină independenţi. 

Izgoni gândurile tulburătoare. Ziua când 
copiii ei aveau să plece de-acasă era încă departe. 
Ar fi fost o prostie să rumege acum asemenea 
perspective. li plăcea viaţa ei, exact aşa cum era, 
şi dracu' să-l ia pe Greg Wilder pentru a o fi făcut 
să se simtă altfel decât fericită cu ai ei. 

Trase pe ea o bluză cu dungi verzi şi albe, o 
pereche de blugi, ciorapi sport şi tenişi, uniforma 
obişnuită de sâmbătă. Apoi îşi perie părul până 
ajunse să strălucească şi să i se arcuiască 
împrejurul gâtului într-o pieptănătură băieţească 
savuroasă. Încruntându-se la imaginea reflectată 
în oglindă, îşi strânse intenţionat părul într-o 
coadă de cal mai puţin avantajoasă, evitând cu 
grijă să-şi analizeze motivele de-a fi procedat 
astfel. După ce se machie - de hatârul lui Kevin, se 
încredinţă Maggie (fiul ei nu voia ca mama lui să 
apară la meciul de soccer arătând străvezie ca o 
fantomă) - cobori scara. 


Greg era în living-room cu copiii, ţinând-o pe 
Wendy în poală. 

— E timpul să vă-mbrăcaţi şi să plecăm la 
meci. 

anunţă Maggie copiii. 

— Tlebuie să melg şi eu? se smiorcăi Max. 
Vleau să stau aiţi şi să mă uit la animate. 

— Stau eu cu el, mămico, se oferi Karl. 
Motivele ei, după cum ştia Maggie prea bine, se 
bazau mai mult pe dorinţa de-a sta acasă şi a 
urmări desenele animate decât pe vreo hotărâre 
altruistă de a-l supraveghea pe Max. 

— Mă tem că eşti cam micuță ca s-o faci pe 
guvernanta cu cineva, Karl, zâmbi ea; aruncă o 
privire spre Wendy, care stătea nepăsătoare în 
poala tatălui ei. Tăticul tău ţi-a adus hainele, 
Wendy. Mergeţi cu Karl în camera ei şi schimbaţi- 
vă. 

Docilă ca întotdeauna, Wendy sări de pe 
genunchii lui Greg, îşi strânse grămăjoara de 
haine şi ieşi la trap din cameră, după Karl. Kevin 
sări în picioare, închise televizorul şi-l provocă pe 
Josh la o întrecere până sus. Cei doi băieţi o 
zbughiră prin mica locuinţă, pereţii părând să se 
zguduie de tropăitul lor. Max o privi pe Maggie şi 
pe tatăl lui, merse calm spre televizor şi-l deschise 
iar. Apoi se aşeză drept în faţa aparatului, cu 
picioarele încrucişate. Greg şi Maggie schimbară 
o privire, dintr-o dată aliaţi în faţa declaraţiei de 
război a lui Max. 

Greg se ridică în picioare. 


— Max, gata cu televizorul, spuse el cu un 
glas silit-amabil. E timpul să te-mbraci ca să 
mergem la meciul de soccer. 

Max nu se clinti. 

— Nu vleau să melg. Vleau să stau aiţi. 

— Ei bine, nu se poate. Vii cu noi. 

Greg merse cu pas decis la televizor şi îl 
închise. Max se strecură pe lângă el şi-l deschise. 
Greg îl închise. Max îl deschise iar. Şi astfel mai 
repetară o rundă. Televizorul urla sfidător. 

Maggie prevedea o notă de plată necuviincios 
de scumpă pentru reparația televizorului. 

— Primul care se mai atinge de televizorul ăla 
o ia la fund! îi preveni ea automat, cu cea mai 
autoritară voce maternă a ei. 

Max încremeni, mutându-şi privirea de la 
aparatul care răgea la tatăl lui, cu ochii căprui 
strălucind. 

— Acuma melg să mă-mblac, Maggie, spuse 
el cu un neaşteptat surâs angelic. 

Maggie văzu umerii lui Greg înmuindu-se cu 
uşurarea de-a fi evitat o nouă confruntare cu micul 
său fiu. Se aplecă şi închise televizorul. 

— L-ai atins! Tăticu' l-a atins! chiţăi Max, 
sărind în sus şi-n jos. O ia la funduleţ, nu-asa, 
Maggie? Tăticu' o ia la funduleţ! 

Chipul lui Greg se înroşi, încruntându-se 
iritat. 

— Mi-a făcut-o unul de patru ani! mormăi el. 

Maggie nu-şi putea stăpâni râsul, iar Greg se 
încruntă şi mai tare. Era evident că nu găsea 


chirăieile încântate ale lui Max la fel de comice ca 

Maggie. 

— Dă-i la funduleţ, Maggie! o îndemnă Max, 
apucându-i mâna şi trăgând-o spre tatăl lui. Haide, 
bate-l tale. 

— Sadic mic, bombăni Greg. 

— Dulce-i răzbunarea, chiar şi pentru cei mai 
mici, spuse Maggie. Okay, tăticule, eşti gata să-ţi 
iei doctoria? 

— Nu doctolie, nu-i bonlav, o contrazise Max. 
E lāu si-i tlebuie o bătăiţă lea. 

— Să m-aşez pe canapea şi să te iau peste 
genunchi? 

Maggie se distra grozav de stinghereala lui 
Greg. Categoric, nu era obişnuit să fie prins în 
dezavantaj. 

— Daaa! ţipă Max. 

— Cred că glumiţa asta a durat destul, zâmbi 
vizibil forţat Greg; părea gata să-i crape faţa. 
Acum e timpul să te-mbraci, Max. 

— Bate-l, Maggie! strigă Max. 

— Doar nu vrei să dau în tăticul tău, nu-i aşa, 
Max? 

Maggie se întreba dacă situaţia nu-i scăpa 
puţin din mână. Nu se aşteptase ca Max să fie atât 
de insistent. 

— Dacă-l fac să plângă? 

— Bine! Şi el m-a făcut să plâng. Şi... şi o 
ulăsc şi pe cucoana aia ploastă! adăugă feroce 
băieţelul. 

— Ce cucoană proastă? întrebă Maggie. Cea 


de-aseară din maşină? 

Intriga se îngroaşă, îşi spuse. Max n-o uitase 
pe fermecătoarea Francine, nici aparenta trădare 
a tatălui său faţă de el şi ursuleţ. Dar putea să 
lămurească perfect lucrurile. 

— Tăticul tău a aflat ce-a spus despre Teddy 
şi s-a-nfuriat aşa de tare pe ea, încât n-a mai dus-o 
la petrecere. A dus-o direct acasă la ea şi i-a spus 
cât de rea o consideră. A spus că nu mai vrea să 
fie prietenul ei. 

Max ascultă gânditor, sugându-şi două 
degete. 

— Tăticul tău te iubeşte foarte mult, Max, 
continuă Maggie. Chiar şi când eşti neastâmpărat. 

Greg îşi drese glasul. 

— Aşa este, Max. 

Veni lângă băieţel, apoi, pradă unui impuls, 
îngenunche şi-l îmbrăţişă. Maggie, o sentimentală 
recunoscută, simţi un val iute de lacrimi la 
vederea acestei privelişti. 

— Vrei să te-ajut să te-mbraci? îl întrebă Greg 
pe Max. 

Băieţaşul scutură din cap. 

— Pot şi singul, spuse; îşi înhăţă hainele şi 
fugi din cameră, oprindu-se să strige peste umăr: 
Maggie, cled că nu mai tlebuie să-l baţi. 

Maggie râse. Deşi uneori era un calvar, până 
la urmă îl găsea întotdeauna pe Max cuceritor. 

— Te-ai descurcat de minune, Maggie, spuse 

Greg, privind-o cum nu se poate mai ciudat. 

— Uneori, un strop de umor poate dezamorsa 
o situaţie potenţial explozivă. Ce zici, poate-ar 
trebui să candidez la un post în plutonul de 
genişti, glumi ea. 

Greg nu râse. Continua s-o privească, cu o 
expresie enigmatică. Ochii lui însă, ageri şi 
inteligenţi, păreau s-o aprecieze într-un mod cu 
totul nou. 

Începea s-o facă iarăşi să se simtă nervoasă. 

— Mai bine merg să-i împletesc părul lui Karl, 
murmură ea. 

Trebui să facă un efort pentru a nu ieşi în 
fugă din cameră, dar se sili să păşească normal. 

— Maggie? o opri în loc glasul lui Greg. 

Nu se întoarse. 

— Da? 

— Îţi mulţumesc. Pentru că ne-al ajutat, şi pe 
Max şi pe mine. 

Glasul îl era cald şi foarte profund. Maggie 
încuviinţă cu o înclinare rapidă a capului şi se 
grăbi să iasă. 


Meciul de soccer avea loc pe terenul cu iarbă 
al Şcolii Elementare Woodland. Karl, Max şi 
Wendy se distrau cu echipamentele terenului de 
joacă din curtea învecinată a şcolii, cu o mulţime 
de alţi copii, fără ca vreunul dintre ei să acorde 
prea multă atenţie meciului de pe teren al fraţilor 
lor. Maggie şi Greg stăteau pe tuşă, urmărind 


jocul împreună cu grupul altor părinţi loiali. Era o 
zi însorită, cu o briză mai răcoroasă decât canicula 
nefirească din ajun. O adevărată vară indiană’, îşi 
spuse Maggie, aruncând o privire spre frunzele 
multicolore ale copacilor care umbreau terenul de 
joacă. Încântată să vadă că cei mici se jucau veseli 
împreună, reveni cu atenţia la meci. 

— Hei, uite-l pe Kevin, o înghionti Greg, iar 
ochii lui Maggie se îndreptară spre fiul ei. Scoase 
un chiot când băiatul trimise mingea pe lângă 
portarul cam buimăcit al echipei adverse. 

— Hai, tu, Kevin! strigă antrenorul, deja 
răguşit de-atâtea răcnete. Îşi lua echipa şi meciul 
foarte în serios. 

— Pe-ăsta au să-l câştige! exultă Maggie. 

Greg îi zâmbi. 

— Chiar te captivează chestia asta, este? 

El însă rămânea calm, urmărind acţiunile şi 
aplaudând fiecare figură reuşită, indiferent de 
echipă. Spre deosebire de unii dintre taţii 
prezenţi, nu-şi admonesta fiul când acesta făcea 
câte-o greşeală pe teren. Maggie trase concluzia 
că-i admira conduita de sportiv. 

Meciul se sfârşi cu victoria echipei lui Kevin 
şi Josh. Karl, Wendy şi Max li se alăturară în timp 
ce mergeau spre microbuzul bej al familiei Wilder, 
staționat în parcarea asfaltată. Greg insistase să-i 
ducă pe toţi la meci cu maşina lor! 

— Ce-ar fi să mergem undeva la masă? 

propuse el, şi toţi cei cinci copii îl susţinură 
zgomotos. Unde-ai prefera? Ai vreo propunere? 

— La plăvălia lui Wendy! La Wendy's! strigă 
Max, râzând zgomotos de propriu-i banc. 

Şi lui Karl îi plăcea ideea. 

— Wendy vrea să mergem la Wendy, spuse ea. 
Şi eu la fel. 

— În regulă. La Wendy, fu Greg de acord. 

— Oh, Greg, Greg! îl interpelă sonor o voce 
feminină, din spate. Maggie se întoarse pentru a 
vedea apropiindu-se de ei o femeie înaltă şi zveltă, 
bronzată armonios şi cu o coamă deasă de păr 
blond. Purta pantaloni verzi croiţi pe măsură, un 
pulover alb col-roule cu balene la guler şi un 
jerseu marinăresc legat la gât. Niţel cam prea 
gătită pentru meciul de fotbal al unor copii, îşi 
spuse Maggie, privindu-şi propriii blugi uzaţi. O 
privi pe noua sosită cum îşi împingea pe creştetul 
capului ochelarii de soare, stil aviator, privindu-l 
admirativ pe Greg. 

— Mă bucur atât de mult că te-am prins, 
Greg, toarse femeia. 

Mda, cugetă Maggie cu o strâmbătură, chiar 
torcea ca o felină mulţumită de sine care tocmai a 
adulmecat un șoarece. 

— Te-am văzut exact când soseam. Urmează 
echipa lui Jeremy şi Jeffrey, vorbi femeia, cu 
răsuflarea întretăiată în chip atrăgător. În legătură 
cu diseară... 

Maggie fu surprinsă, dar imediat îşi spuse că, 
fireşte, era sâmbătă seara. Crezuse oare că Greg - 


doctorul Greg Eligibilul Wilder - nu-şi aranjase o 
întâlnire? Şi cea mai potrivită părea a fi această 
făptură şic şi sofisticată. 

— Poţi veni la şapte în loc de şapte jumate? 
puse femeia mâna pe braţul lui Greg. Ştii ce foame 
li se face copiilor. Mă gândeam poate să le dăm 
mai întâi de mâncare, şi pe urmă pot să se uite şi 
ei la un film, în timp ce noi... mâncăm. 

O pauză plină de înţeles. 

— Am închiriat „Căutătorii arcei pierdute”! 
pentru video. Ar trebui să-i distreze, mm? 

— Mergem diseară să luăm cina la Smithtoni, 
tati? întrebă Josh. 

— Da, răspunse femeia în locul lui Greg, cu 
vocea greţos de dulce; cel puţin aşa i se părea lui 
Maggie. Nu c-o să fie nostim, Josh? 

Zaharină pură, îşi spuse Maggie. Puah! 

Josh nu răspunse nimic. Kevin pufni, iar 
Maggie îşi privi fiul. Niciodată nu-l auzise scoțând 
un asemenea sunet caustic şi grosolan, de când îl 
ştia. 

— Taffy, aş vrea să faci cunoştinţă cu familia 
May, spuse placid Greg. Maggie, Kevin şi Karl. 

Nu se osteni să spună care cine era. 

— Ea este Taffy Smithton. 

— E mama gemenilor Smithton, preciză Kevin 
cu un rânjet răutăcios. 

— Ohh! suflă Karl. 

— Îmi face mare plăcere să vă cunosc, minţi 
Maggie. 

Taffy dădu scurt din cap, răspunzând 
prezentărilor şi în acelaşi timp eliminând-o pe 
Maggie din discuţie. 

— Se pare că e vremea să-nceapă meciul, miji 
Greg ochii în direcţia terenului. Copiii au ieşit pe 
teren. Ne, âă, vedem diseară, Taffy. 

— La şapte, repetă ea vioaie, strângând 
prietenoasă braţul lui Greg. Ciao! 

— Chow"? repetă Max, nedumerit. 

— E o veche prietenă, spuse Greg; descuie 
portierele maşinii, iar copiii se îngrămădiră 
înăuntru. Obişnuiam să petrecem împreună, cu ea 
şi soţul ei. 

— Mhmmm... se prefăcu Maggie indiferentă. 
O stupefiau junghiurile de gelozie pe care le 
simţea sfâşiind-o. Nici nu fu nevoie ca Greg să 
adauge: 

— Au divorţat acum un an. 

Ghicise că femeia era nemăritată şi foarte 
disponibilă. Limbajul ei corporal o zbiera prin toţi 
porii. 

— Diseară iei cina cu Jeffrey şi Jeremy 
Smithton, Josh, chicoti gros Kevin. Incepu să 
fredoneze un marş funebru, care fusese cântat ca 
fundal muzical într-un desen animat. 

— Tăticule, începu să scâncească Joshua. Nu 
vreau să mă duc. 

— Trebuie să mergem. Ne-a invitat - pe toţi - 

de-acum două săptămâni, şi am acceptat. 

Greg părea să i se adreseze mai degrabă lui 
Maggie decât fiului său. 

— Altă şustă! se plânse Josh. Ai prea multe 
şuste! 

— Mămica mea n-are şuste! anunţă Karl 
ţanţoşă, înainte de a se alătura ritmurilor funerare 
ale lui Kevin. 

— Încetaţi, Kevin, Karl! îi repezi Maggie, şi 
amândoi copiii se opriră pe dată din fredonat; 
înclină uşor capul spre Greg: doctore Wilder, zău 
că nu trebuie să ne duceţi la masă, pe mine şi pe 
copii. Ştiu că sunteţi ocupat şi... 

— Ba mergem la masă, o întrerupse Greg, cu 
fălcile încleştate. Cu toţii. 

— Dă drumul la radio, ceru Josh, iar Greg îl 
deschise imediat. Muzica rock puternică, însoţită 
de râsetele şi chiotele copiilor, înecară orice 
tentativă de conversaţie în timpul scurtului drum, 
iar Maggie se bucură. Era o idioţenie să se simtă 
geloasă pe strălucitoarea Taffy, se dojeni ea. 
Singurul motiv. Pentru care Greg o sărutase în 
dimineaţa aceea era că avusese o noapte de vineri 
fără femei şi fără sex. O sărutare nu-i conferea, 
desigur, niciun drept asupra lui, el nu-i datora 
nimic. Greg Wilder se afla complet în afara 
accesului ei şi acolo avea să rămână întotdeauna. 
Cum putuse uita un fapt atât de elementar, fie şi 
doar pentru scurt timp? Gustul lui Greg la femei 
se îndrepta spre frumuseți sofisticate şi cu bani, 
ca Francine şi Taffy. Maggie May era guvernanta 


ocazională a copiilor lui. Era foarte important să 
nu uite niciun moment locul în lume al fiecăruia. 

La restaurant, după ce-şi luară mâncarea de 
la tejghea, Greg îi instala pe cei cinci copii într-un 
separe retras. Propuse ca el şi cu Maggie să se 
aşeze la o măsuţă din latura opusă, departe de 
copii. Ea insistă să ocupe un separe vecin cu al lor. 
Şi, cum se şi aşeză în el, Greg nu putu decât să se 
supună. 

— O cunosc pe Taffy Smithton de ani de zile, 
Maggie, spuse, în timp ce-şi storcea ketchup pe 
cartofii prăjiţi. Ne-a invitat la ei acum o lună. 

— Două săptămâni, îl corectă ea. 

Greg o privi cu ochi mari, perplex. 

— Te-a invitat cu copiii la cină de-acum două 
săptămâni, rosti ea dulce. Aşa ai spus adineaori în 
maşină. 

— E o veche prietenă de-a Aliciei, obişnuiau 
să joace împreună bridge, sau aşa ceva.. 

Greg muşcă zdravăn din chifteaua cu brânză. 

— lar eu jucam golf cu soţul ei. 

— Cu fostul ei soţ. 

Maggie luă o muşcătură măruntă din 
hamburgerul său. 

— Greg, nu-mi datorezi nicio explicaţie. Poţi 
umbla cu oricine pofteşti. 

— Al dracu' câtă dreptate ai! mormăi el. Aşa 
că nu-ncepe să devii posesivă pe baza unui sărut. 

Fusese mult mai mult decât un simplu sărut, 
ţipă inima lui Maggie, dar nervii ei trecură repede 
peste sentimentul atât de prostesc. 


— Eu? Posesivă cu tine? Nu te umfla în pene, 
Greg Wilder. Nu-mi pasă ce faci sau cu cine-o faci. 

Întâmplător, în acelaşi moment privi spre 
copii, exact la timp pentru a-l vedea pe Joshua 
îngropând un dumicat de cartofi prăjiţi într-un 
morman zemos de ketchup. 

— Ajunge atâta ketchup, Josh, îl preveni ea. 

— Nu-s cartofii lui, mămico, ciripi Karl. Sunt 
lui Wendy şi ea nu poate să sufere ketchup-u'. 

Maggie o privi pe Wendy, care stătea în 
fundul canapelei cu o expresie de jale şi lacrimile 
şiroindu-i pe obrajii palizi. 

— Ei bine, acum sunt ai lui Josh, spuse 
Maggie, întinse mâna peste micul paravan dintre 
separe-uri şi inversă farfuriile, dându-i lui Wendy 
porţia simplă şi lui Josh pe cea cu prea mult 
ketchup. Wendy se lumină la faţă. Joshua se 
încruntă. 

— Hei, nu-i cinstit! exclamă el. Ăştia-s cartofii 
lui Wendy. Mie nu-mi plac cu ketchup. 

— Ce păcat. Trebuia să te gândeşti la asta 
înainte de-a te hotări să-l torni pe tot peste ai lui 
Wendy - nici ei nu-i place ketchup-ul, după cum 
probabil ştii foarte bine, spuse Maggie calmă. 

— Şi la hamburgeru' ei i-a făcut-o, mămico. 
Vezi? ridică micuța Karl o chiftea complet 
îngropată sub ketchup. 

— Pârâcioasă mică! strânse Josh pumnul, 
agitându-l  ameninţător spre Karl. Eşti o 
nesuferită! 

— Beţele-baroasele pot să-mi rupă oasele, da’ 


cuvintele din sgău niciodată nu-mi fac rău, recită 
Karl melodios. 

Maggie schimbă cu agilitate hamburgerii lui 
Wendy şi Joshua, dându-i-l băiatului pe cel 
scandalos de plin cu ketchup. 

— Gata, Joshua şi Karl, destul. Nu mai vreau 
s-aud o vorbă de la voi. Acum mâncaţi. 

— Nu pot! se văietă Josh. Nu pot să sufăr 
ketchup-ul. N-am să mănânc nimic cu ketchup 
deasupra. O să mă facă să vărs. 

— Atunci, nu mânca, replică liniştită Maggie, 
luând o muşcătură din hamburgerul ei. 

— Vreau înapoi hamburgeru' şi cartofii mei! 
urlă Josh şi dădu să se repeadă la chifteaua din 
mâna lui Wendy. Surprinse privirea lui Maggie şi 
se opri brusc în plină mişcare. Femeia continuă să 
se uite la el în cel mai autoritar-matern stil al ei, 
până când băiatul se rezemă de spătar şi-şi 
încrucişă ursuz braţele pe piept. Abia atunci 
reveni cu atenţia spre mâncarea ei. 

— Nu-i corect să-ţi descarci pe copii furia faţă 
de mine, spuse Greg, care observase în tăcere 
scena. 

Maggie arcui sprâncenele. Era evident că nu-i 
plăcea latura mai severă a dulcii ei imagini de 
Maica Machree. 

— Nu-s supărată nici pe tine, nici pe copii, 
replică ea rece. Pur şi simplu am rezolvat situaţia 
cum am socotit mai bine. 

— Şi crezi că cel mai bine e ca copilul meu să 
nu-şi ia prânzul? întrebă Greg cu glas încordat. 


Josh detestă ketchup-ul. Nu mănâncă nimic cu 
ketchup. 

— Dacă-i e destul de foame, va mânca. 

Maggie întinse mână după un cartof prăjit. 

— E o atitudine cu un incredibil sânge rece, 
Maggie, spuse Greg, devenind ţepos. 

— Şi tu, care mă credeai aşa o sfântă, 
comentă ea. Maica Machree are, la urma urmei, 
picioare de lut. 

— Tăticule, mi-e foame, se tângui plângăcios 
Joshua. Pot căpăta un hamburger nou, cu alţi 
cartofi prăjiţi? Te rog, tăticule? 

Greg vâri mâna în buzunar şi scoase trei 
hârtii de un dolar. 

— Copilului îi e foame, îi spuse el lui Maggie, 
cu un ascuţiş defensiv în glas. A petrecut mai bine 
de-o oră alergând, la meciul ăla de soccer. Are 
nevoie de hrană, e băiat în creştere! 

— Va ajunge prea bine pe cale să crească 
spre a deveni un puşti răsfăţat şi-un bătăuş, dacă 
mai cedezi aşa în faţa lui. 

Gura lui Greg se înăspri. 

— Fiul meu nu este un puşti răsfăţat sau un 
bătăuş, ripostă el indignat; îi întinse banii lui 
Joshua cu un zâmbet cald, patern. Poftim, Josh. La- 
ţi ceva de mâncare. 

— Mulţumesc, tăticule! exclamă Josh. Eşti cel 
mai cel! 

Greg se umflă în pene. 

— După cum vezi, ştie să mă aprecieze. 

— Vechiul săpun ieftin, făcu Maggie 


batjocoritoare. Data viitoare, ce-o să-i mai 
oprească să împroaşte cu ketchup mâncarea lui 
Wendy? Intenţionezi să arunci încontinuu bani pe 
mâncăruri pe care nu le consumă nimeni? 

— Pot cu siguranţă să-mi permit preţul unei 
ieftinături de chiftea cu cartofi prăjiţi, Maggie. 

— Fireşte că poţi, dar îţi scapă complet 
esenţialul. Josh profită întotdeauna de Wendy. O 
calcă-n picioare, iar ea nu se apără niciodată. Karl 
a vorbit în numele ei. Wendy era gata să sufere în 
tăcere. 

Maggie îl văzu pe Greg strângând fălcile şi 
ştiu că nu-i plăcea ceea ce auzea. Insistă, totuşi; 
acum nu se mai putea opri. 

— Ce crezi c-au învăţat Josh şi Wendy din 
acest mic episod? l-ai dat lui Josh aprobarea tacită 
să-i facă lui Wendy ce pofteşte. Fata simte fără- 
ndoială că... 

— Întrucât nu ai o licenţă în psihologie 
infantilă, ţi-aş fi recunoscător să mă scuteşti de 
predică, Maggie. Cred că-mi cunosc propriii copii 
şi ştiu cum să tratez cu ei. 

O mie una de remarci îi răsăriră-n minte, 
fiecare mai devastator de  sarcastică decât 
cealaltă, dar Maggie nu spuse nimic. O ustura 
prea rău lovitura dată de Greg privind lipsa unei 
licenţe. Era foarte sensibilă în legătură cu faptul 
că n-avea studii. Dorise să urmeze colegiul, dar, în 
familia ei, studiile la colegiu erau doar pentru 
băieţi. Se măritase la nouăsprezece ani, aşa cum 
se şi aşteptau din partea ei, devenind mamă la 


douăzeci. Şi, deşi nu avea diplomă, acumulase 
experienţă cu copiii, multă experienţă. Poate că 
vorbise neîntrebată, dar se simţea pe teren sigur 
când venea vorba despre copii şi disciplină. Mânca 
materia pe pâine cu unt în domeniul ăsta şi pur şi 
simplu nu putea sta tăcută privind cum se comitea 
o greşeală. 

Josh reveni în separe cu noua porţie de 
hamburger şi cartofi prăjiţi, aruncându-i lui 
Maggie o privire triumfătoare. Ea nu reacţionă, 
deşi îl văzu pe Greg încruntându-se. Îşi terminară 
masa în tăcere. Până şi copiii stăteau potoliţi. 
Drumul de înapoiere la Woodland Courts se 
desfăşură într-o linişte anormală, până când Greg 
opri microbuzul în faţa duplexului familiei May. 

—  Spuneţi-i mulţumesc Doctorului Wilder 
pentru drum şi masă, îi îndemnă Maggie pe Kevin 
şi Karl. Aceştia se supuseră, mulţumind în cor, 
înainte de-a alerga spre veranda din faţă. 

— Pa, Maggie, strigă Max. Mă iei luni de la 
glădiniţă să m-aduţi aiţi? 

— Nu ştiu, Max, răspunse ea cu sinceritate. 
Mai vedem. 

Greg nu spuse absolut nimic, iar Maggie se 
întrebă dacă nu cumva se terminase cu munca ei 
de guvernantă pentru familia Wilder. Nu era 
pentru prima oară că-l disciplinase pe unul dintre 
copii, dar era prima dată când Greg fusese de faţă. 
Şi dăduse foarte clar de înţeles nu-i plăcea felul ei 
de-a rezolva situaţia. 

Chipul mic al lui Max se înnoură. 


— Numai tu eşti de vină, Josh, îşi acuză el 
fratele. Ai supălat-o pe Maggie si-acuma nu-i mai 
plaţe de noi. 

— Nu-i adevărat, Max, protestă grăbită 
Maggie. 

— Sunteţi supărată pe mine, doamnă May? o 
întrebă, spre marea ei surprindere, Josh. 

— Nu, Josh. Dar cred că-i datorezi surorii tale 
O scuză. 

— Wendy, te rog să mă ierţi, mormăi băiatul. 

Greg păru că-l lovise cineva cu un par în cap. 

—  Ne-ngrijeşti luni după şcoală, Maggie? 
întrebă Wendy cu vocea aceea mică a ei. 

— Asta tatăl vostru hotărăşte, Wendy, replică 
Maggie. 

— Da, spuse Greg repede. 

Încă-şi mai revenea din şocul de-a-l fi auzit pe 
Joshua cerându-i scuze lui Wendy. Când se 
întâmplase ultima oară, dacă se-ntâmplase, să 
audă aşa ceva? Se răsuci spre Maggie. 

— Da, tocmai voiam s-o-ntreb, Wendy. 

Maggie îl privea, cu ochii reci ca două cioburi 
de gheaţă verde. Avea să refuze! îşi spuse el. Il 
năpădi o panică de departe disproporţionată fată 
de pierderea unei guvernante. 

— Te rog, Maggie? adăugă. 

Chiar ar fi trebuit să spună nu, reflectă 
Maggie, şi-l lăsă pe Greg să-i citească acest mesaj 
în ochi. Ţinea însă enorm la copiii Wilder şi i-ar fi 
prins desigur bine banii în plus pe care îi câştiga 
îngrijindu-i. De ce să întrerupă totul numai pentru 


a se răzbuna pe Greg. Nu era nici meschină, nici 
răzbunătoare, îşi spuse ea semeaţă. 

— Aş fi bucuroasă să ţin copiii luni, răspunse. 
Am să-i aduc pe toţi trei aici după şcoală, ca de 
obicei. E bine aşa, doctore Wilder? 

— Perfect, răspunse el, scorţos. Vin să-i iau 
pe la şase jumate. Nu te deranja să le dai cina. [i 
duc eu să mănânce, în drum spre casă. 

Maggie dădu scurt din cap şi închise portiera 
maşinii. Copiii îi strigară saluturi de rămas bun, 
iar ea le făcu cu mâna. Apoi se întoarse şi merse 
spre uşa de la intrare, unde o aşteptau Kevin şi 
Karl. 

— Mamăă, ce mai seară-i aşteaptă! exclamă 
Kevin cu un rânjet sarcastic. Gemenii Smithton! 
Sunt de groază! Karl şi cu mine i-am văzut daţi 
afară din bibliotecă fiindcă rupeau cărţile şi au 
scuipat-o pe doamna bibliotecară. A spus că nu 
mai au voie să vină acolo niciodată. Nici la Centrul 
Comunitar nu-i mai primeşte. 

— Ei nu învaţă la Şcoala Woodland, nu? 
întrebă Maggie. Nu-şi amintea să le fi văzut 
numele pe lista şcolii. lar o asemenea pereche ar fi 
fost fără-ndoială bine cunoscută personalului 
disciplinar care trebuia să-i conducă pe tinerii 
delincvenţi la biroul directorului. Gemenii 
Smithion păreau a fi infractori regulaţi. 

— Nnt, merg la nu-ş ce şcoală specială pentru 
maniacii turbaţi, îi răspunse cu desfătare Kevin. 

— Şcoala Eastern Hills? 

Maggie auzise despre şcoala particulară din 


Baltimore pentrd copii cu probleme 
comportamentale grave. Mulți dintre elevi 
fuseseră exmatriculaţi din sistemul public de 
şcolarizare, pe motive disciplinare. Se zvonea că 
profesorii de la Eastern Hill primeau spor de 
periculozitate. 

— Doamna de la bibliotecă a zis că-s cei mai 
răi băieţi din oraş, spuse Karl. Poate din toată 
lumea, adăugă ea dramatic. Biata Wendy! 

— Bietul Josh, îi ţinu isonul Kevin. Şi bietul 
Max şi bietul doctor Wilder. 

— Da, zâmbi Maggie cu maliţiozitate pură. 
Bietul, bietul doctor Wilder. 


a 


Patru 

La începutul după-amiezii de duminică, Greg 
opri maşina în faţa casei familiei May, închise 
motorul şi rămase privind lung micul duplex. Nu 
era sigur de ce venise acolo, sau ce scuză să 
inventeze faţă de Maggie dacă-l întreba. Nu ştia 
decât că trebuia s-o vadă. Stătuse treaz aproape 
până-n zori, încercând să-şi înţeleagă brusca 
obsesie cu privire la Maggie. Când devenise atât 
de importantă pentru el? 

Deşi Josh era de mult prieten cu Kevin May, 
iar Alicia o cunoscuse superficial pe Maggie timp 
de câţiva ani, el unul n-o întâlnise până cu-o zi 
înainte de înmormântarea Aliciei. Maggie apăruse 
la uşa lui cu o prăjitură de cafea, pe care una 
dintre numeroasele prietene ale Aliciei o dusese în 
bucătărie. Greg era în stare de şoc, năucit de 
moartea subită a soţiei şi  ameţit de 
tranchilizantele pe care-l siliseră colegii săi medici 
să le ia. Cu toate acestea, şi-o amintea bine pe 
Maggie şi prăjitura ei. Se oferise să-l îngrijească 
pe Max a doua zi, în timpul funeraliilor, iar Greg 
fusese recunoscător. Alicia avea multe prietene, 
care preferau toate mai degrabă să participe la 
înmormântare decât să petreacă ziua cu fiul ei în 
vârstă de doi ani. Nici părinţii Aliciei nu aveau 
stare să se ocupe de cel mai mic nepot; erau prea 
doborâţi de moartea fiicei lor. Astfel, se căzuse de 
acord ca Maggie să vină după Max şi să-l ţină la 


ea în ziua înmormântării. Până la urmă, îi luase şi 
pe Josh şi Wendy. Greg îi lăsase să aleagă dacă vin 
sau nu la cimitir, şi optaseră pentru contrariul. 

Amintirea acelei zile era ceţoasă, şi totuşi 
unele părţi din ea îi reveneau în minte cu o 
claritate ca de cristal. Un moment pe care şi-l 
amintea limpede era drumul cu maşina spre 
Woodland Courts 909, seara târziu, pentru a-şi lua 
cei trei copii mai mici. Se simţiseră perfect, îl 
asigurase Maggie. Petrecuseră toată ziua jucându- 
se. Micul Max trăsese un pui de somn, şi 
mâncaseră bine toţi trei. Maggie considera 
înţeleaptă atitudinea de a nu-i fi silit pe Josh şi 
Wendy să asiste la serviciul funebru. Nici ea n-o 
dusese pe Kristin la înmormântarea lui 

Johnny. Greg simţise o adâncă recunoştinţă 
pentru cuvintele ei de îmbărbătare. Părinţii şi 
majoritatea prietenilor Aliciei îi spuseseră că ar fi 
trebuit să fie prezenţi şi Josh şi Wendy. Ba nu, 
replicase Maggie, nu dacă ei n-o doreau. Greg 
avusese dreptate şi nu trebuia să dea atenţie celor 
spuse de alţii. 

Se oferise s-o plătească, dar ea refuzase, 
insistând că-l ajutase ca între prieteni, mama lui 
Kevin şi tatăl lui Joshua. Dar, dacă pe viitor avea 
vreodată nevoie de-o bonă pentru copii, ar fi fost 
fericită să primească slujba şi să fie plătită, îl 
informă ea cu un uşor zâmbet. 

Aranjamentele făcute pentru îngrijirea 
copiilor se dovediseră cam haotice în lunile 
următoare, iar Maggie May fusese una dintre 


numeroasele guvernante pe care le angajase. Dar, 
în cursul anului trecut, folosise aproape numai 
serviciile ei. Paula evolua spre o viaţă socială 
activă şi nu era întotdeauna liberă să stea cu sora 
şi fraţii ei mai mici. lar combinaţia dintre cerinţele 
profesionale şi propria lui viaţă socială frenetică 
necesita multe ceasuri de îngrijire externă a 
copiilor. Era convenabil şi uşor să apeleze la 
Maggie. Extrem de competentă, nu refuza 
niciodată, iar Greg ştia că avea nevoie de bani. 
Copiii o plăceau şi erau fericiţi cu ea; copiii ei erau 
cei mai buni prieteni ai lor. Intotdeauna îl 
întâmpina în uşă  surâzătoare şi  amabilă, 
întotdeauna avea câte-o glumă sau povestioară 
amuzantă cu care să-l facă să zâmbească. Greg se 
pomenise că abia aştepta s-o vadă la sfârşitul zilei 
de lucru. Maggie reuşea oricând să-i ridice 
moralul. 

Abia în ultimele câteva luni îşi dăduse seama 
că nu intrase niciodată în casa ei. De fiecare dată 
când sosea să ia copiii, se întreba dacă aceea era 
ziua când urma să pătrundă înăuntru. Devenise un 
soi de glumă personală, dar vineri seară gluma 
încetase dintr-o dată să mai fie amuzantă. 

În seara aceea începuse, această nerăbdare, 
această nevoie de-a fi cu ea? Când Francine îşi 
lepădase faţada de obedienţă senzuală pentru a o 
dezvălui pe scorpia dinlăuntru, nu se putuse 
abţine să nu-i compare oribila atitudine faţă de 
Max cu blândeţea şi grija lui Maggie. Iar ieri- 
dimineaţă, când o văzuse pe Maggie în cămaşă de 


noapte, ciufulită şi somnoroasă şi incredibil de 
atrăgătoare, instantaneu şi-o imaginase 
deşteptându-se în patul lui, arătând astfel. Se 
închipuise pe sine întinzându-se spre ea, luând-o 
în braţe... Şi-i citise-n ochi, în ochii aceia verzi şi 
frumoşi, că şi ea era conştientă de el. In sfârşit îl 
vedea ca pe un bărbat, nu ca tătic al copiilor 
Wilder. Greg nu-şi amintea să mai fi dorit vreodată 
a atinge o femeie atât de tare, pe cât dorise s-o 
atingă pe ea, în acea strimtă casă a scărilor. 
Maggie reuşise să-i alunge din minte toate 
gândurile despre Alicia, lucru care nu i se mai 
întâmplase nicicând. Maggie, numai Maggie era 
aceea pe care o dorea, şi nimic nu l-ar fi putut opri 
s-o ia în braţe. Reacţia ei explozivă faţă de sărutul 
lui aprinsese într-însul o patimă pe care o crezuse 
moartă de mult. Pentru prima oară de la moartea 
Aliciei, îi fuseseră implicate atât emoţiile, cât şi 
instinctele fizice. Dorise să facă dragoste cu 
Maggie până aveau să fie amândoi epuizați şi 
nesimţitori, iar apoi să facă din nou dragoste. 
Intervenise realitatea, sub chipul copiilor ei. 

O relaţie cu Maggie nu putea fi decât înţesată 
de complicaţii, frustrări şi iritări. Aveau între ei 
şapte copii, cutremurător gând! Cel mai bine ar fi 
fost să-şi învingă cât mai curând acest amor 
fulger, sau ce-o fi fost. Putea să aibă - şi avea - 
legături fizice cu femei întru totul la fel de 
atractive ca Mary Magdalene May. Mai atractive! 
Şi fără acele confuzii şi întreruperi cu carul. Dar 
iată-l aici, aşezat la volan în faţa casei ei, ca un 


adolescent nervos la prima întâlnire, imposibil de 
nerăbdător s-o revadă, s-o atingă din nou. 

— Mami! Pe tine te caută! mugi Kevin în 
receptor. Cine-o fi fost la celălalt capăt al firului, 
va fi suferind de-un atac păcătos de vibrații ale 
timpanului. 

Maggie i-o trecu lui Kristin pe Nicole 
Chiarelli, care avea un an şi jumătate, şi luă 
receptorul, aruncând o privire spre ceasul de pe 
perete. Ca la comandă, Kevin declară: 

— Mi-e foame, mami. Când mâncăm? 

— Poţi să-ţi iaci acum un sandviş cu salam şi 
brânză, dacă vrei, răspunse ea, îndreptându-şi 
apoi atenţia spre omul de la telefon. Alo? 

— Maggie? Aici Rich Cassidy. De la şcoală. 

— Desigur. Ce faci, Rich? 

Rich Cassidy era dirijor şi profesor de muzică 
la Woodland, însărcinat cu orchestrele elevilor din 
şcoala elementară şi gimnaziu. Il cunoscuse odată 
în cancelaria şcolii şi vorbise cu el de mai multe 
ori. 

După  obişnuitul schimb de amabilităţi 
generale, Rich spuse: 

— Am găsit o trompetă veche, Maggie. Mă- 
ntrebam dacă. Te mai interesează, pentru fiul tău. 
Incep să le dau lecţii la instrumente celor dintr-a 
patra, luna viitoare. 

Maggie îşi aminti vag că discutase cu Rich 
Cassidy despre instrumente şi lecţiile de muzică 
ale lui Kevin, într-o zi la şcoală. Chiar îi spusese că 
băiatul voia să cânte la trompetă? Se strâmbă. 


Fusese doar politicoasă, dacă nu complet 
mincinoasă, în timpul acelei conversații. Kevin nu 
pomenise niciodată despre dorinţa de a-i cânta la 
vreun instrument. 

— Fostul proprietar e dispus să vândă 
trompeta cu patruzeci de dolari, lucru despre care 
orice om familiarizat cu instrumentele ţi-ar spune 
că-i un chilipir grozav. E în perfectă stare. Şi, 
fireşte, lecţiile de muzică la şcoală sunt gratuite. 
Te interesează, Maggie? 

— Un moment, Rich. 

Acoperi receptorul cu mâna şi-i şopti lui 
Kevin: 

— Vrei să cânţi la trompetă? 

Spre uimirea ei, băiatul răspunse 
entuziasmat: 

— O, mamăă, daaa! 

Maggie zâmbi fără vlagă. 

— Luăm trompeta, Rich. 

Calculând în minte implicaţiile preţului, 
ajunse la concluzia că-şi puteau permite cheltuiala 
celor patruzeci de dolari. Azi o ţinea pe mica 
Nicole de la şase dimineaţa la şase seara, ceea ce 
însuma peste treizeci de dolari în mână, la tariful 
ei de trei dolari pe oră. lar mâine, luni, aveau să-i 
vină copiii Wilder pentru mai multe ore. 

— Grozav! exclamă Rich. Şi, aă, Maggie... 
Mă-ntrebam dacă ţi-ar plăcea să vii cu mine la un 
concert sâmbăta viitoare. 

Părea atât de nesigur, şi totuşi plin de 
speranţă. Luase urma vechii trompete numai ca 


scuză pentru a-i da ei telefon? se întrebă Maggie. 
Simţi un junghi de simpatie pentru bietul om. Unul 
dintre fraţii ei fusese extrem de timid şi înţelegea 
efortul care trebuia să-l fi costat pentru a o suna. 

— Sâmbăta asta care vine? repetă. O invitase 
cu aproape o săptămână întreagă în avans. Ce 
măgulitor, îşi spuse ea cu căldură. 

— Da. Concertul începe la şapte şi jumătate, 
spuse cu speranţă Rich. 

— Aş vrea să vin, se pomeni Maggie spunând. 
lar apoi, în minte i se făcu lumină. li ceruse o 
întâlnire, iar ea acceptase. Avea să fie prima ei 
întâlnire de când rămăsese văduvă, cu şase ani în 
urmă. 

— Grozav! repetă Rich. 

Mai vorbiră câteva minute despre vreme, 
înainte de-a închide. 

Maggie analiză situaţia în timp ce făcea 
prânzul copiilor. Mica Nicole şedea în vechiul 
scăunel înalt al lui Karl, fascinându-le pe fete cu 
comicăriile ei de bebeluş. 

— Aş vrea să avem o surioară mică, spuse 
Karl, oftând cu jind în timp ce Nicole răsturna un 
castron şi şi-l punea în cap. 

— Şi eu, nu se lăsă mai prejos Kristin. Aş vota 
chiar şi pentru un frăţior. 

— Pentru asta vă trebuie un tătic, le informă 
Kevin, cu înţelepciunea celui de nouă ani. Şi n- 
avem. 

— Dacă mămica se mărită iar, o să avem, 
insistă Kristin. Şi poate că ei au să facă un bebeluş 


nou. N-ar fi nemaipomenit? 

— Eu aş prefera tăticul nou decât bebeluşul 
nou, decise Kevin. 

Maggie zâmbi absentă, fără a-i asculta cu 
adevărat, pierdută în propriile-i gânduri. Încă mai 
era surprinsă că acceptase invitaţia lui Rich 
Cassidy fără un moment de ezitare. În trecut, 
respinsese oferta ocazională a unei întâlniri, rapid 
şi ferm, cam scandalizată că îndrăznise cineva să 
i-o propună. Era mamă, nu fâşneaţă! Şi, mult timp 
după moartea lui Johnny, încă se mai simţise 
măritată cu el. Treptat însă începuse să-şi accepte 
statutul de văduvă. Da-ul de astăzi faţă de Rich 
părea să semnifice desăvârşirea procesului. 

Inevitabil, gândurile i se îndreptară spre Greg 
şi spre sărutările lor fierbinţi de pe scară, în ajun. 
Poate că acela era episodul care reprezentase 
recunoaşterea situaţiei de femeie singură. Atunci 
nu se gândise la Johnny, nici la copii! Tot trupul i 
se încălzi sub impactul amintirii. 

Incă-i mai venea greu de crezut că totul se 
întâmplase în realitate. li îngrijea constant copiii, 
de doi ani, dar Greg n-o mai atinsese niciodată, 
nici măcar nu indicase că ar fi vrut. Se îndoia că 
se gândise macat la ea ca la o femeie. A, ştia c-o 
plăcea ca persoană. Gând sporovăiau împreună în 
uşă, ochii lui erau calzi şi prietenoşi, şi râdea 
întotdeauna de glumele ei. Ieri, însă, o privise într- 
un mod cu totul nou. O sărutase şi o atinsese... în 
locurile intime. Maggie simţi o încordare în partea 
de mijloc a trupului şi recunoscu o senzaţie de 


mult uitată, dar pe neaşteptate reînviată de către 
Greg. Era excitaţia sexuală. 

Dăduse oare involuntar vreun soi de semnal 
care sugera că nu mai era strict mamă, ci şi 
femeie? Oare şi Rich Cassidy recepţionase acelaşi 
mesaj? Maggie îşi aminti că citise cum trupul 
femeii ajungea în deplina formă sexuală după 
treizeci de ani, iar implicaţiile o înspăimântau. 
Doar n-avea să intre într-o viitoare sexuală 
nebunească, culcându-se pe tot drumul dintre 
Baltimore şi Washington cu orice bărbat îi ieşea-n 
cale, indiferent după ce-şi închipuia că tânjea 
trupul ei! Avea trei copii şi o viaţă de familie 
stabilă, o morală de modă veche, şi trebuia să-i 
transmită acest mesaj lui Rich Cassidy... şi lui 
Greg Wilder. Işi reaminti că acesta din urmă 
avusese o întâlnire în seara trecută şi că Taffy 
avea planuri pentru el, pe timpul cât copiii stăteau 
cuibăriţi în faţa videoului. 

Incepu să taie mărarul marinat cu un zel 
neobişnuit. Spera că gemenii Smithton atinseseră 
noi culmi ale comportamentului terorist. Işi aminti 
despărţirea îngheţată dintre ea şi Greg, în după- 
amiaza trecută, şi tocă şi mai cu spor marinata. 

— Mămico, îl tai într-un catralion de bucățele, 
observă Karl, arătând spre mărarul ciopârţit. 
Arată câh. Eu nu vreau. 

— Nici nu-i nevoie, iubito, răspunse dulce 
Maggie. O să-l mănânce Kevin. 

Kevin mânca orice. 

— Copii, ce-aţi zice să mă duc sâmbătă cu 


domnul Cassidy la un concert? întrebă ea. 

Hotărâse că era pur şi simplu cinstit să 
solicite opiniile copiilor. Dacă se opuneau cu 
îndărătnicie ca ea să iasă, avea să-şi schimbe 
planurile, desigur. Copiii ocupau primul loc în 
viaţa ei. Dacă nu voiau să-i lase singuri... 

— Cum ar veni, într-o șustă? întrebă Kevin, cu 
ochii mari. 

— Hmm, da. 

— În seara aia o să ne putem uita la televizor? 
întrebă Karl. 

— Sigur. Vă poate supraveghea Kristin. N-o 
să dureze decât câteva ore, iar ea este de-acum la 
gimnaziu. Sau, dacă preferaţi, o rog pe doamna 
Jenkins să vină şi să stea cu voi. 

— Doar noi trei singuri acasă? sclipiră de 
entuziasm ochii albaştri ai lui Kevin. Mamăăă! 

— Mi-ar plăcea să văd de ei, mami, spuse 
Kristin. Tu du-te la întâlnire. O să ne fie bine. 

Rânji spre fratele şi sora ei. 

— Sunteţi siguri? o privi Maggie pe Karl. 

— Normal, replică fetiţa. Du-te, mămico. 
Distrează-te. 

Sunetul soneriei opri continuarea discuţiei, 
deşi nu mai era mare lucru de spus. Copiii îşi 
dăduseră aprobarea unanimă. Maggie ştergea faţa 
şi mânuţele micii Nicole cu o cârpă umedă, când o 
auzi pe Kristin spunând cu respect: 

— Bună ziua, doctor Wilder. Poftiţi în casă. 

Maggie  încremeni, aproape scăpând-o pe 
Nicole. Greg! 


— O, ce bine, a venit Wendy, ţipă Karl, 
năvălind afară din bucătărie. Kevin o urmă. 

Iar apoi auzi glasul lui Greg: 

— Nu, n-am adus copiii. Stă Paula cu ei. 
Mama voastră unde-i? 

Greg fără copii? Maggie săltă fetiţa pe şold şi 
trecu în antreul aglomerat, lângă Greg şi copiii ei. 
Deşi aceştia se schimbaseră din „hainele de 
duminică” în blugi şi cămăşi groase, ea încă mai 
purta rochia mătăsoasă de kelly verde, în talie, cu 
mâneci lungi. Părul arămiu, curat şi lucitor, îi 
învăluia gâtul în pieptănătura sa netedă, de paj. 
Exact când se pregătea să-l salute pe Greg, micuța 
Nicole îi apucă unul din cerceii-cercuri de aur, îl 
strânse cu putere şi trase. 

— Au! Nu, nu, Nicky! 

Maggie prinse mâna copilului şi-i desfăcu cu 
grijă degeţelele din jurul cercelului. Nu era 
apariţia pe care şi-ar fi dorit-o. 

— Bună, Maggie, spuse Greg, cu ochii 
dilatându-i-se uşor. De unde-a apărut bebeluşul 
ăsta? 

Părea prietenos ca întotdeauna. Dăduse oare 
uitării certurile - şi sărutările - de ieri? 

— Din răzorul cu varză, replică Maggie, 
reluându-şi vechiul rol, cu tachinării cu tot. 

Greg răspunse cu chicotitul său familiar. 
Copiii râseră. 

— Ea e Nicole, explică Maggie. Azi o ţinem de 
la şase la şase, iar fetele sunt într-al nouălea cer. 

Îi plăcea să-şi audă vocea sunând ca a vechii 


şi eficientei mame/guvernante. 

—  Îngrijeşti copii astăzi? Duminica? De la 
şase la şase? o mitralie Greg cu întrebări; curios, 
pe chip i se aşternu o expresie nemulțumită. Se- 
ntâmplă vreodată să nu lucrezi? 

— Nu atâta timp cât eu şi copiii mei vrem să 
mâncăm, replică ea dezinvoltă. 

De fapt, situaţia nu era chiar atât de 
disperată. Compensaţiile post-mortem de poliţist 
ale lui Johnny erau îndestulătoare, iar copiii 
beneficiau şi de ajutor social. Dar Maggie dorea 
mult mai mult pentru copiii ei. Voia să aibă haine 
frumoase şi să urmeze orice lecţii doreau, să aibă 
jucării deosebite şi, mai presus de orice, studii 
superioare. Pentru fiul ei şi ambele fiice. Aşa că 
lucra cu normă întreagă, deşi nu prea bine plătită, 
şi îngrijea copiii altora în timpul liber. 

— Cu ce vă putem fi de folos azi, doctore 
Wilder? îşi compuse ea intenţionat un ton rece şi 
impersonal. Ce câuta Greg acolo? 

Greg îşi punea, din nou, aceeaşi întrebare. Un 
îndemn pe care nu-l putea înţelege nici pe 
departe, necum să-l explice, îl îndemnase s-o lase 
pe Paula cu cei mai mici şi să vină la Woodland 
Courts. Deşi Kristin îl invitase imediat în casă 
când îi deschisese uşa, Maggie îşi reluase vizibil 
rolul din relaţia lor anterioară şi superficială peste 
pragul uşii. Ce căuta el acolo? 

— Păi, mă gândisem să... începu el, numai 
pentru a fi întrerupt de Karl: 

— Mămico, pot s-o duc pe Nicole sus în 


camera mea? 

O plictisea clar compania adulţilor. Şi Nicole 
se plictisise; înnebunită, dădea să înhaţe cerceii 
lui Maggie. Maggie îi dădu fetiţa în braţe lui Karl. 

— O ţine în echilibru pe şold exact ca tine, 
observă Greg, zâmbindu-i lui Maggie fără voia lui. 
Era o privelişte drăgălaşă, Karl cărând-o pe mica 
Nicole în felul acela. Maggie zâmbi şi ea. 

— Mami, cheamă-mă când ajunge aici 
Jennifer, strigă Kristin peste umăr, în timp ce-şi 
urma sora pe scară. A spus că trece după masă. 

— Eu acum mă duc afară la joacă, mami, 
anunţă Kevin, în drum spre uşă. Pa! 

Uşa se trânti, lăsându-i pe Greg şi Maggie 
singuri. 

— Întotdeauna e-o agitaţie incredibilă aici, 
spuse Greg cu un uşor surâs. 

Maggie dădu din cap, mult prea conştientă de 
prezenţa lui pentru a-i răspunde cu taifasul voios 
pe care-l cerea situaţia. Astăzi, Greg purta o 
pereche de pantaloni marinăreşti kaki, de 
comandă, o cămaşă de oxford albastră şi o geacă 
bleumarin, haine lejere, care-i scoteau în evidenţă 
fizicul musculos. Maggie îşi dori din nou acea notă 
de animozitate distantă în care se despărţiseră cu- 
o zi înainte. Îi era mai uşor să-şi înfrunte atracţia 
inspirată de el când se înfuria. 

— Eram, ăă, prin zonă - m-am oprit la 
farmacie - şi m-am gândit să... 

Greg înghiţi, cu ochii aţintindu-i-se pe arcul 
delicat al gurii ei. 


— M-am gândit să trec şi să finalizăm 
aranjamentele pentru mâine, cu îngrijirea copiilor. 

— II lau pe Josh şi Wendy cu mine după 
şcoală, îl luăm pe Max de la grădiniţă şi-i aduc pe 
toţi aici. Ii iei la şase jumate şi nu le dau cina, 
spuse automat Maggie. 

— Aã... da, cred că aşa stabiliserăm. 

Greg îşi înfundă mâinile adânc în buzunarele 
pantalonilor. 

— Of, pe dracu', nu ăsta-i adevăratul motiv 
pentru care-am venit. 

— Aşa? 

Maggie simţi un ridicol val de nerăbdare. O 
privea fix, cu o expresie stranie în ochii săi 
albaştri şi limpezi. Nu era sigură cum s-o 
definească exact. Nesiguranţă, derută, 
surprindere?  Înfruntându-i privirea, îşi dădu 
seama că buzele-i erau întredeschise, 
tremurătoare, că fiecare nerv din trupul ei ardea 
de senzualitate. Auzea sunetele fetelor jucându-se 
la etaj, chiţăielile încântate ale lui Nicole, râsul lui 
Karl şi Kristin, dar păreau îndepărtate şi 
neînsemnate pe lângă flăcările care-o bântuiau. 

— Maggie, îi rosti Greg numele cu glas 
scăzut, răguşit. Făcu un pas spre ea, iar Maggie 
nu se mişcă. Ochii-i erau concentrați pe gura lui, 
cu o foame dureroasă. Păreau să fi fost prinşi într- 
un soi de buclă a timpului stranie şi tăcută, numai 
ei doi, departe de restul lumii cotidiene. 

Acum Greg stătea atât de aproape de ea, 
încât îi putea simţi căldura trupului, îi inhala 


îmbătătorul parfum masculin, inima păru să i se 
zdrobească de cuşca pieptului, pe când ridica 
ochii spre ai lui. Jinduia chinuitor să-l atingă. Voia 
să-i simtă gura peste a ei, cu o intensitate care-o 
răscolea până-n adâncul sufletului 

— Vino-aici, o chemă el scrâşnit, întinzând 
mâinile spre ea, trăgând-o brutal, nesăţios, în 
braţe; Maggie îi simţi duritatea solidă a pieptului 
peste sâni, iar trupul ei se topi într-al lui, 
cutremurându-se de-o voluptate intensă. Trebuie 
să te ţin în braţe, Maggie. Nu mă pot uita la tine 
fără a dori să te ating, să te simt... 

Fraza rămase neterminată, în timp ce-şi 
cobora încet capul spre ea. Gurile li se întâlniră şi 
se sărutară cu o poftă sălbatică, disperată, parcă 
flămânzi unul de atingerea, senzaţia şi gustul 
celuilalt. 

Mâinile lui mari o mângâiau, mişcându-se 
lacome peste şoldurile ei, peste mijloc şi spate. 
Când îi luă în stăpânire sinii, cuprinzându-i şi 
frământându-i cu palmele, Maggie gemu de setea 
nebună care-o pârjolea toată. O trase mai 
aproape, arcuindu-i uşor spinarea astfel ca să-i 
potrivească mai bine trupul sub al lui, iar ea trebui 
să se ţină de el ca să nu cadă. Era ameţită de 
senzațiile şi emoţiile ce-i pulsau pe dinăuntru. 
Senzaţia umerilor lui puternici şi a pieptului 
viguros sub vârfurile degetelor ei o excita la fel de 
mult ca mângâierile lui pătimaşe. Limba lui Greg 
săgetă în gura ei, iar ea i se grăbi în întâmpinare, 
mângâind-o cu a sa. Un geamăt le scăpă 


amândurora în acelaşi timp, iar sărutul deveni mai 
profund, mai nesăţios, mai intim. 

Bătăile insistente, neîncetate, la uşă, păreau 
să răsune dintr-o altă dimensiune. La început 
Maggie crezu că propria-i inimă îi bubuia în 
urechi; apoi se gândi că era a lui Greg. Abia când 
ţârâitul ascuţit al soneriei zdrobi tăcerea senzuală 
a lumii lor private, Maggie recunoscu sunetul 
drept ceea ce era. Cineva bătea la uşa din faţă, 
sunând alternativ la sonerie. Se desprinse de 
Greg, roşie-n obraji şi cu trupul tremurând de 
excitație şi nevoi neîmplinite, în timp ce se grăbea 
să deschidă, Greg porni în direcţia opusă, spre 
bucătărie. 

— Bună ziua, doamnă May, o salută veselă 
Jennifer. E-aici Kristin? 

Privea pe lângă Maggie, spre scări, de unde 
pluteau în jos glasurile fetelor. 

Maggie îi fu recunoscătoare pentru tipic- 
copilăreasca ei lipsă de interes faţă de adulţi. 
Jennifer se uita după prietena ei şi abia dacă-i 
aruncase o privire lui Maggie. De ce-ar fi făcut-o? 
Slavă Domnului, îşi spuse Maggie, nici măcar nu-i 
observase părul răvăşit, roşeaţa feţei şi buzele 
cam umflate. 

— Urcă sus, Jennifer. Nicole e cu ele. O ţinem 
la noi toată ziua. 

Maggie îşi netezi părul cu degete nervoase. 
Genunchii tremurau aşa de rău, încât fu uimită că 
se putea ţine pe picioare. Jennifer urcă scara în 
fugă, din două-n două trepte. 


— Alt copil, spuse Greg, revenind lângă ea la 
uşă. Exact asta mai lipsea aici. 

Pupilele-i erau încă dilatate de pasiune, şi-şi 
ţinea gura strânsă, încordată. Ochii lui Maggie 
coborâră accidental spre catarama centurii şi 
masculinitatea vârtoasă de dedesubt. Roşi. 

— Da. 

Greg avu o grimasă răâutăcioasă, ochii lui 
urmând direcţia privirii ei. 

— Ce facem cu povestea asta, Maggie? 

Ea nu spuse nimic, dorindu-şi cu disperare să- 
i arunce vreo remarcă spirituală şi biciuitoare. 
Categoric, acum era momentul. Dar nu putea. 
Niciodată nu fusese capabilă să-şi ia uşor emoţiile 
cele mai profunde. 

— Maggie, vii să facem o plimbare cu 
maşina? Vreau să fiu singur cu tine şi aici nu prea 
avem şanse. 

Chiar i-o cerea? se întrebă ea zăpăcită. Voia s- 
o ia la plimbare şi conversaţie, sau aveau să 
găsească vreun motel, căutând o eliberare rapidă 
a frustrărilor ce li se acumulaseră amândurora? 
Cel mai probabil părea ca la asta să se fi referit. 
Fără-ndoială, de vorbă puteau să stea şi aici, nu? 
Pe Maggie, gândul o ardea, făcând-o să se simtă 
neruşinat de desfrânată şi oribil de confuză. 

— Nu! 

Răspunsul sună mai aspru decât intenţionase, 
iar Greg se încruntă. 

— De ce? Kristin şi prietena ei nu pot sta cu 
cele mici o vreme? 


— Cred că aceeaşi discuţie am avut-o şi ieri. 

Maggie îşi venea treptat în fire, regăsindu-şi 
starea normală. Se gândi la furtunoasa Francine şi 
la nerăbdarea lui Greg din ajun. Şi-o aminti pe 
Taffy cea şic şi nerăbdarea lui Greg de azi. 

— Te-ai certat cu Cookie aseară, nu? 

Nu se putea îndura să rostească numele 
respectivei cu voce tare. Şi-aşa era destul de rău 
să fie înlocuitoarea unei femei în toată firea 
numită Taffy. 

Greg păru nedumerit un moment, apoi se 
încruntă şi mai tare. 

— Cu Taffy, vrei să zici? Taffy Smithton? 

— Cum îi zice. Ştiam eu că-i ceva în legătură 
cu zahărul”, strânse Maggie fălcile, privindu-l 
sfidătoare. Pur şi simplu mă opun la fel de tare să 
fiu folosită ca debuşeu al frustrărilor tale pe cât m- 
am opus şi ieri. 

— Adică ce? se răsti Greg. 

— Adică n-ai ajuns în pat cu... cu partenera 
ta, nici aseară. Se vede, Greg. 

— A, da, teoria ta. Acum îmi amintesc. Şi 
astfel, conform premisei tale pline de intuiţie, am 
petrecut un întreg weekend fără sex, iar acum 
sunt un maniac turbat, gata să acosteze tot ce 
poartă fustă. De ce altceva te-aş dori? 

Exprimată astfel, situaţia suna cumplit de 
crasă şi nemăgulitoare. Maggie simţi un val de 
ruşine înfierbântându-i trupul. 

— Iar tu, fireşte, fiind o văduvă în călduri, 

flămândă după sex, mori de pofta oricărui trup de 
mascul care se-ntâmplă să-ţi iasă-n cale. De ce nu 
te-mping doar în perete, să ţi-o trag, Maggie? Asta 
ar trebui să ne satisfacă pe amândoi, animale 
înnebunite de sex ce suntem. 

Era furios pe ea, iar o parte calmă, detaşată, 
din el, recunoştea convertirea pasiunii în mânie. 
Tot timpul cât se sucise şi se-nvârtise în noaptea 
trecută, gândurile sale zbuciumate ajungeau să se 
oprească inevitabil, obsesiv, la Maggie May. 
Efectul ei fizic asupra lui era năucitor şi atât de 
total neaşteptat, încât încă nu-l putea accepta 
prea bine ca real. De ce? se întreba, aproape 
disperat. Cum? 

— În regulă, spuse Maggie, întrerupându-i 
şirul gândurilor. Nu... N-ar fi trebuit să bat 
apropouri că ai fi un animal înnebunit de sex. 

Se întreba ce-i trecea lui Greg prin minte. 
Vedea o gamă întreagă de emoţii jucându-i pe 
chip, îi privea ochii limpezindu-se şi întunecându- 
se alternativ, pe măsură ce se gândea, dar pentru 
ea Greg rămânea o enigmă totală. 

— Nici eu nu apreciez aluzia, continuă, 
zâmbind deodată şi  dezarmându-l complet. 
Apropo, cum a fost seara petrecută cu doamna 
Smithton şi, ăă, băieţii ei? 

— Ai ştiut! Ai ştiut de psihopaţii ăia doi şi nici 
măcar nu m-ai prevenit! 

— N-am ştiut până nu mi-a vorbit de ei Kevin, 
după ce voi plecaserăţi deja, 

Greg arăta atât de prost dispus, încât Maggie 


nu se putu abţine să nu rânjească. 

— Şi ziceai că sunteţi prieteni vechi. Am 
presupus că-i cunoşteai pe băieţi la fel de bine ca 
pe mama lor. 

— Crede-mă, Taffy îi ţine sub obroc şi are 
destule motive. Alicia şi cu mine îi cunoşteam 
superficial pe Taffy şi Jack Smithton, dar niciodată 
nu ne-am întâlnit cu toată familia. Dac-am fi făcut- 
o, acum ştiam că nu trebuie să mă apropii mai 
mult de zece mile de monştrii ăia gemeni. 

— Deci nu v-aţi distrat bine? întrebă Maggie 
cu falsă înţelegere, ochii ei verzi lucind de 
satisfacţie. 

— Să ne distrăm? repetă el incredul. Hai s-o 
luăm aşa, aş prefera să-mi repet tot stagiul de 
neurochirurgie, decât să mai petrec vreodată o 
oră cu ticăloşii ăia mici. Văd clar puşcăria în 
viitorul lor şi n-am niciun dram de puteri 
paranormale. 

Maggie râse şi, peste un moment, i se alătură 
şi Greg. 

— A fost un weekend de iad, spuse el, 
zâmbind jalnic. Singurele momente reuşite au fost 
alături de, 

Lui Maggie îi tresări inima. Voia să-l creadă, 
şi totuşi era prea nesigură ca s-o facă. Greg era un 
bărbat cu experienţă. Putea avea orice femeie îşi 
dorea şi ar fi părut îndoielnic să dorească una atât 
de mediocră şi banală ca ea. A, nu se-ndoia că ea 
şi copiii ei ocupau în clasamentul lui un loc mult 
mai avantajos decât ororile Smithton. Dar cu cine 


nu s-ar fi întâmplat la fel? Prin urmare, nu era 
nevoie să pună prea mare preţ pe cuvintele lui. De 
ce ar fi vrut un om care avea atâtea de oferit unei 
femei, ca Greg, să se încurce cu o văduvă 
strâmtorată financiar şi cu trei copii? El avea 
patru ai lui proprii cu care să se mulţumească. 
Păi, în total aveau şapte, un număr absolut 
copleşitor! 

Se  auziră zgomote de paşi şi glasuri 
copilăreşti pe scară, şi apărură Kristin, Karl şi 
Jennifer, cu mica Nicole susţinută pe şoldul lui 
Kristin. 

— Putem s-o scoatem pe Nicole la o plimbare, 
mami? întrebă Kristin. 

Maggie dădu din cap: 

— Dar nu traversaţi nicio stradă, fetelor. 
Vreau să culc copilul peste vreo jumătate de oră. 

Greg şi Maggie priviră plecarea micului şi 
zgomotosului grup. 

— 'Tare-aş mai vrea ca şi Paula să fie la fel de- 
nnebunită după ăştia mici cum par a fi fetele tale, 
spuse Greg, apoi oftă. Mă tem că am 
suprasolicitat-o în loc de guvernantă. Azi mi-a 
spus că nu vrea să aibă niciodată copii când va fi 
mare, că dau prea multe bătăi de cap, îţi consumă 
timpul şi nu-s deloc distractivi. 

— Eu n-aş lua-o prea-n serios, Greg. Nu-i 
decât vârsta. Sunt sigură că nu există nicio 
guvernantă adolescentă în viaţă care să nu fi avut 
cel puţin o dată sentimentele astea. 

— Chiar aşa? Ştii multe despre copii şi 


sentimentele lor, Maggie. 

— Mhmm. Şi despre trucurile lor. Asta, 
fiindcă şi eu am fost o fetiţă răsfăţată care-a- 
ncercat totul. Mama îmi spune că nici măcar nu-i 
merit pe Kristin, Kevin şi Karl. După toate prin 
câte-au trecut din cauza mea ea şi tăticul când 
eram mică, e de părere că merit nişte copii ca... ca 
gemenii Smithton. 

— A, te rog, nu mai aminti de demonii ăia. 
Zău c-a fost o noapte groaznică, Maggie. Plozii ăia 
doi I-au bătut pe Max, au sâcâit-o pe Wendy şi i-au 
inspirat lui Josh noi niveluri de toxicitate. A turnat 
o sticlă întreagă de ketchup pe hot dog-ul 
sărmanei Wendy. O sticlă întreagă! 

— Ă-ăuu. Şi pe urmă ce s-a-ntâmplat? 

— L-am pus să mănânce tot afurisitul ăla de 
hot dog, până la ultima îmbucătură. 

Ochii lui Greg sclipiră, observându-i expresia 
surprinsă. Ş 

— Cum ar fi trebuit să fac şi ieri la prânz. În 
drum spre casă de la Smithtoni, Josh mi-a spus că 
niciodată n-o să mai verse ketchup pe mâncarea 
lui Wendy, fiindcă ştie că va trebui s-o mănânce el. 

— Cred că ăsta se numeşte progres 
comportamental, zâmbi Maggie. Dar, desigur, eu 
nu sunt psiholog. 

Greg îşi puse mâinile pe umerii ei, arcuindu-şi 
uşurel degetele pentru a-i cuprinde. 

— Poate că nu. Dar eşti o femeie perceptivă şi 
foarte înţeleaptă, dulcea mea Maggie. 

Rămaseră zâmbindu-şi, şi păru cel mai firesc 


lucru din lume ca el s-o ia în braţe. Sau poate 
trecu ea în braţele lui din proprie iniţiativă? Poate, 
îşi spuse Maggie, că porniseră unul către altul 
simultan. Nu era sigură, dar era convinsă de 
fericirea şi senzaţia caldă de normalitate când 
simţi buzele lui Greg întâlnindu-le pe ale ei. 
Împărtăşiră un sărut prelung, tandru, care fu 
cuprins rapid de flăcările pasiunii şi-i lăsă agăţaţi 
unul de altul, mângâindu-se, singurii doi oameni în 
propria lor lume personală. 

Numai că nu era aşa. Se trânti o uşă, se auzi 
ropot de paşi şi o exclamaţie năucă, stupefiată. 

— Uau! 

Maggie se eliberă şi, răsucindu-se, îl văzu pe 
Kevin, care intrase în goană pe uşa din spate. O 
îngrozi propria-i dorinţă distinct non-maternă din 
acel moment, de a-i spune unicului ei fiu să 
dispară de-acolo. 

— Mami! 

Kevin era vizibil uluit. 

— Te sărutai cu doctorul Wilder! 

În primul moment Maggie se simţi rece ca 
gheaţa, apoi opărită cu apă fiartă. 

— Kevin, eu... începu ea, în acelaşi moment în 
care Greg. Spuse cu glas tremurat: 

— Kevin, noi... 

Se  întrerupseră amândoi, holbându-se la 
Kevin şi evitând cu grijă să li se întâlnească 
privirile. Kevin nu se-arăta peste măsură de 
traumatizat de imaginea mamei sale sărutându-l 
pe tatăl celui mai bun prieten al lui. Părea 


interesat. 

— Ai o şustă cu doctorul Wilder, mami? 
întrebă el. 

Cum să-i explici o asemenea situaţie unui 
copil de nouă ani? se întrebă înnebunită Maggie. 
Mai ales când ea însăşi abia dac-o înţelegea. Trase 
adânc aer în piept. 

— Nu, Kevin. 

— Da, Kevin, răspunse în acelaşi timp Greg. 
Da, are. 

Kevin păru încântat. 

— Zău că mămica mea are o mulţime de 
şuste-n ultima vreme. 

— Kevin! se ridică vocea lui Maggie, 
amenințătoare. 

— Chiar? se auzi vocea lui Greg, mătăsoasă. 
O mulţime de şuste, zici, Kevin? 

— Mhm, dădu din cap băiatul. 

— Kevin, du-te-napoi la joacă, iubitule, îl 
îndemnă dulce Maggie. 

— Am venit să beau ceva. Pot să iau puţin 
suc, mami? 

— Sigur că da, rezistă ea imboldului de a-l 
împinge în bucătărie. Sigur că da, dragul meu. 

— Pot să vină şi Timmy şi Bill şi Joey şi Matt 
să bea şi ei? Ni-i groaznic de sete, mami. Şi foame. 
Putem să mâncăm nişte fursecuri? 

Micul şantajist, îşi spuse sumbru Maggie. 
Inhală adânc şi-i aruncă o privire furişă lui Greg. 
Acesta era încordat şi nu zâmbea. 

— Da, Kevin, poţi să-ţi aduci prietenii la suc şi 


fursecuri. Dar folosiţi pahare de hârtie şi rămâneţi 
în bucătărie. 

— Aşa facem. Mersi, mami! 

Kevin dispăru ca fulgerul. 

— Ce-a vrut să zică, o mulţime de şuste în 
ultima vreme? întrebă poruncitor Greg în clipa 
când copilul dispăru din încăpere. Credeam c-am 
auzit-o pe Karl spunând că n-aveai nicio şustă. 

— A, nici nu am, râse nervos Maggie; până cu 
câteva ore în urmă, Karl avusese dreptate. Ştii 
cum le place copiilor - mai ales băieţeilor - să 
exagereze. 

Greg se încruntă. 

— Vreau să ieşi cu mine-n oraş sâmbătă 
seară, Maggie. Mergem la un restaurant şi un film 
sau dans, orice vrei tu. 

— Eu, ăă, nu pot, Greg. 

— De ce? 

Înghiţi în sec. 

— Am, ăă, deja o întâlnire fixată pentru 
sâmbătă. 

— Hai Bănuiam eu! Kevin n-a exagerat deloc. 
Deci te-ai hotărât aşa deodată să ai din nou relaţii, 
hmm? 

Glasul îi cobori până la o şoaptă ucigătoare. 

— Cu cine ai această... întâlnire sâmbătă, 
Maggie? 

Era ridicol să simtă o asemenea nervozitate, o 
atât de mare vinovăţie, se mustră Maggie în sinea 
ei. Totuşi, dăscălirea mintală nu dădu rezultate. 
Continua să se simtă nervoasă şi vinovată, ca şi 


cum i-ar fi fost într-un fel necredincioasă lui Greg. 
Ceea ce într-adevăr era o idee absurdă, îşi spuse 
ea. De. Câte ori stătuse cu copiii lui în timp ce el 
ieşea cu femei felurite şi asortate? De destule ori 
ca să-şi plătească nota la curent electric pe câteva 
luni în şir! 

— Cine e, Maggie? 

— Cineva pe nume Rich Cassidy. Probabil nu-l 
cunoşti. . 

— Rich Cassidy? Asta-i scârba aia care dă 
lecții de muzică la şcoală? Dirijorul orchestrelor 
de elevi de la elementară şi gimnaziu? 

Maggie izbuti un surâs jalnic. 

— Cred că-l cunoşti. 

— A, da, îl cunosc. Şi-l detest pe canalia aia 
pitică! Anul trecut a zburat-o pe Paula din 
formaţia liceului. Era cea mai bună cântăreaţă la 
flaut pe care-o aveau, iar Cassidy a avut tupeul s-o 
dea afară! 

Maggie îl privi cu ochi mari. Chiar existau 
cuvinte care să se poată folosi într-o asemenea 
situaţie? Dacă da, ei cu siguranţă nu-i puteau 
trece prin minte. 

— De ce-a dat-o afară din orchestră pe Paula? 
reuşi ea să întrebe într-un târziu. 

— A lipsit la câteva din tâmpitele alea de 
repetiţii ale lui. Nici n-avea nevoie să fie acolo. 
Cânta mai bine decât oricine din toată împuţita aia 
de formaţie. Da' Cassidy are regula asta de catâr 
să nu lipseşti de la mai mult de cinci repetiţii fără 
a fi absent şi de la şcoală şi... 


Lăsă fraza neterminată. 

— Nu vreau să mai discutăm. Şi nu vreau să 
ieşi cu el, Maggie. 

— Fiindcă a dat-o pe Paula afară din 
formaţie? 

— Nu fi sarcastică, Maggie. Nu-mi place. 

— Nici mie nu-mi place când încerci să-mi 
spui cu cine pot sau nu pot să ies în oraş, replică 
ea, începând să se aprindă. 

— Nu încerc să spun, îţi spun. Nu ieşi nici cu 
Cassidy, nici cu altcineva. Singurul bărbat cu care 
ţi se permite să ai întâlniri sunt eu! 

— Mi se permite? 

Niciodată nu-l mai auzise pe Greg folosind 
acest nesuferit ton dominator. Niciun bărbat nu-i 
vorbise vreodată pe tonul ăsta! Nici fraţii ei mai 
mari nu-i vorbiseră niciodată aşa, nici Johnny May 
şi, cu deplină certitudine, n-avea să-l lase pe Greg 
Wilder să-i vorbească astfel. 

— Să nu-ncepi să devii posesiv pe baza 
câtorva sărutări, îi aruncă ea în faţă cu nespusă 
plăcere replica jignitoare din ajun. les cu cine 
poftesc. 

— leşi pe dracu'! 

O înşfăcă de braţe şi o trase brutal spre el. 

— N-am să te las să joci jocurile astea cu 
mine! Eşti... eşti a mea! 

Înjură cu sălbăticie şi gura i se prăvăli peste a 
ei într-un sărut sfruntat de posesiv. 

Ar fi trebuit să se opună, îşi spuse ameţită 
Maggie. Ar fi trebuit să-l împingă cu ambele 


mâini, să respingă această paradă masculină de 
dominație teritorială. Dar impactul trupului lui 
peste al ei, atingerea mâinilor lui, apăsarea dură a 
gurii, îi dizolvară rezistenţa, iar indignarea-i fu 
imediat preschimbată într-o patimă care-o intoxica 
pe de-a-ntregul. De fiecare dată când o atingea, 
răspunsurile ei veneau mai rapid, mai intense. Se 
agăţă de el, cu simţurile învârtindu-i-se, şi-şi arcui 
trupul lipit de-al său, revendicându-i gura pentru a 
ei proprie într-un chip tot atât de acaparator. 

Se sărutară aprig, fierbinte, cu o sete 
pasională şi posesivă care-i consuma pe amândoi. 
Greg îşi repezi bărbăţia robustă în dulcele cuib 
feminin al coapselor ei. Ea gemu şi încercă să se 
îndese şi mai aproape, să se potrivească pe el, 
dorindu-l cu o patimă nestăpânită, pe care 
niciodată n-o mai cunoscuse. Se simţea complet şi 
aprig scăpată de sub control, cu fiecare nerv 
îndreptat spre golul dureros care o durea şi cerea 
să fie umplut. De către Greg. Numai el o putea 
întregi. Maggie îi şopti numele, cu mirare înceată, 
imploratoare. 

Hainele le deveniseră o stavilă insuportabilă 
pe care jinduia s-o sfâşie. Ei îi era greu să se mai 
ţină pe picioare. Voia să se culce cu Greg în 
braţele ei, voia să-i simtă pielea atingând-o pe-a ei. 
Să-l exploreze, centimetru cu centimetru, să-l 
simtă în adâncul ei. 

Kevin şi prietenii lui intrară pe neaşteptate, 
trântind uşa din dos, în bucătărie. Frigiderul se 
deschise şi se închise de vreo zece ori, se trântiră 


uşi de dulapuri, cuburi de gheaţă clănţăniră, 
foşniră hârtii. Prezenţa băieţilor exuberanţi şi 
zgomotoşi puse brusc capăt pătimaşului şi 
nepăsătorului interludiu al lui Greg şi Maggie. 
Greg îi dădu drumul exact în clipa când începea şi 
ea să se îndepărteze de el. Ochii li se întâlniră, cu 
feţele înroşite şi respiraţia dezordonată. 

— La uite ce-ai făcut, boule! L-ai vărsat! 
răsună un tunet acuzator din bucătărie. 

— Nu eu, Joey! se auzi indignat răspunsul. 

— Hei, Bill pune mâna pe toate fursecurile 
mari! 

— Dă-m-aia! 

— N-n! 

Maggie se sili să iasă din transa senzuală. 
Tremura, cu ochii sticloşi, în timp ce mergea 
maşinal spre tărāboiul din bucătărie. 

— Ne vedem mâine, Greg, spuse ea încetişor; 
îi plăcea nespus sunetul numelui său pe buzele ei. 
Când vii să iei copiii. 

Copiii lui adorabili pe care-i iubea din toată 
inima. 

Greg nu răspunse nimic. Peste câteva 
secunde, în timp ce întindea mâna spre cârpă să 
curețe dezastrul din bucătărie, Maggie auzi uşa 
din faţă trântindu-se şi ştiu că plecase. 

Cinci 

În noaptea aceea, Maggie îl visă pe Greg. 
Luni dimineaţă când se trezi, se simţea încordată, 
sub tensiune, în chinurile unei delicioase palpitaţii 
febrile. Intensitatea emoţională persistă toată 
ziua. Cum, necum, se descurcă acceptabil la 
slujbă, dactilografiind, xeroxând, răspunzând la 
centrală şi rezolvând numeroasele evenimente de 
rutină sau neaşteptate, inevitabile într-o şcoală 
elementară cu vreo opt sute de elevi. 

Dar gândurile îi reveneau încontinuu la Greg. 
Chipul lui părea să-i stea permanent în ochiul 
minţii, ca şi cum acest bărbat i-ar fi fost întipărit 
pe creier. 

Il revedea la meciul de soccer, aplaudându-i şi 
încurajându-i pe toţi micii jucători. Il vedea 
îmbrăţişându-l pe Max şi ţinând-o pe Wendy în 
poală şi discutând cu Kristin despre concursul de 
gimnastică. Buzele i se arcuiră într-un surâs când 
îşi aminti cum se încruntase vexat când ea şi Max 
îl tachinaseră cu bătaia. Şi aproape chicoti cu voce 
tare când îi reveni-n minte expresia lui distrusă în 
timp ce relata nenorocita seară cu groaznicii 
gemeni Smithton. 

lar apoi urmau alte amintiri, mai 
tulburătoare. Pasiunea din răpitorii săi ochi 
acvamarini, cu câteva momente înainte de-a 
declara că gura ei îi aparţinea lui. Glasul lui, 
răguşit şi adânc, în timp ce întindea mâinile spre 


ea: „Vino-aici... Trebuie să te ţin în braţe...” 

Şi, desigur, mai era cearta aceea sălbatică, 
pătimaşă. Greg fusese gelos, îşi spunea ea, 
înfiorată. Iar şi iar retrăia cearta şi i se părea că 
devine de fiecare dată tot mai captivantă şi 
dinamică. Mai întâi cuvintele de furie, apoi aprig 
posesivul „Eşti a mea!” al lui Greg, în timp ce-o 
trăgea în braţele lui. Iar apoi, acel sărut incredibil 
de pasional, care-o făcuse să i se-nvârtă capul. 
Forţa propriei ei dorinţe o făcea să se clatine. Nu- 
şi amintea să mai fi simţit vreodată o nerăbdare 
atât de pustiitoare, o asemenea dorinţă şi nevoie. 
Niciodată! Nici măcar nu crezuse că existau astfel 
de sentimente, în sufletul ei sau într-al oricui 
altcuiva. Citise totul despre a fi copleşit de 
pasiune, dar o credea o simplă invenţie a 
mijloacelor de Informare. Ceva destinat vânzării 
cărţilor şi revistelor, atragerii oamenilor în săli de 
spectacol. Categoric, neavând nimic de-a face cu 
oamenii adevăraţi şi viaţa reală. 

Relaţia ei cu Greg o făcea să-şi reconsidere 
convingerile anterioare care se bazaseră, în fond, 
pe propriile el experienţe de viaţă. Il lubise din 
toată inima pe Johnny May, dar, de la distanţa a 
şase ani lungi, putea acum privi legătura lor fizică 
oarecum obiectiv. Era o fetişcană când se 
măritase, în vârstă doar de nouăsprezece ani, şi 
rămăsese însărcinată cu Kristin după abia două 
luni. Alături de Johnny, cunoscuse apropierea 
drăgăstoasă a actului sexual, dar niciodată 
plăcerile explozive despre care citise. Fiindcă, 


trăsese ea concluzia, nu existau. Era un simplu mit 
despre care scriau unii, citeau alţii şi nimeni nu-l 
trăia de fapt. Vai sărmanilor neghiobi care 
credeau că le scapă ceva în relaţiile lor insipide şi 
rutiniere şi încercau să găsească mitica nirvana 
sexuală. Maggie fusese mândră de-a fi descoperit 
acest adevăr atât de tânără. Pentru ea n-avea să 
existe doruri prosteşti! Accepta ceea ce avea şi-şi 
spunea că era tot ce-şi dorea. Fireşte că nu-i 
împărtăşise lui Johnny revelaţia. Îl iubea, iar el 
părea perfect mulţumit de ea la pat. Ştia că şi el o 
iubea. Bănuia că Johnny ştia deja ceea ce aflase ea 
despre sex. Nici el nu se aşteptase vreodată la 
petarde şi artificii. Relaţia lor sexuală trecuse 
repede pe locul doi faţă de cerinţele copiilor şi 
orele de muncă în continuă schimbare ale lui 
Johnny. Ca poliţist, lucra în toate cele trei 
schimburi, cu prilejuri diferite. Fusese un soţ bun, 
loial şi afectuos, dar fără nicio pretenţie pe pian 
sexual. Pe niciunul dintre soţii May nu-l deranja 
trecerea câtorva săptămâni fără sex. 

Gândurile lui Maggie plutiră dinspre trecut în 
prezent. Ştia deja că Greg Wilder era un gen de 
bărbat foarte diferit de Johnny. Iute la mânie, mai 
fizic, mal autoritar şi - înghiţi în sec - cu mult mai 
multă experienţă sexuală decât avusese Johnny. Îşi 
putea da seama din felul cum săruta, din 
mângâierile lui sigure, încrezătoare. Iar relaţia lui 
cu soţia va fi fost foarte diferită de-a ei cu Johnny. 
Pe Greg nu l-ar fi mulţumit un sărut de noapte 
bună, pe obraz, săptămâni în şir, cum se întâmpla 


cu Johnny. Gândul o emoţiona şi o deprima, iar ea 
se întreba de ce. 

La trei şi jumătate, Kevin, Karl, Josh şi Wendy 
o aşteptară în holul şcolii, iar Maggie îi duse cu 
maşina la Grădiniţa Woodland, unde stătea pe 
timpul zilei Max - dimineaţa în cadrul programului 
preşcolar, iar după-amiaza la creşă. li duse pe cei 
cinci copii la duplex, unde o aşteptară pe Kristin, 
care sosi şi ea peste un sfert de oră. Toți şase 
consumară în bucătărie tradiționala gustare de 
după şcoală, constând din lapte şi fursecuri, apoi 
ieşiră la joacă. În familia May, lecţiile se făceau 
după cină, înainte de-a se putea gândi cineva să 
deschidă televizorul. Maggie nu ştia când se 
făceau temele în familia Wilder. Din câte-i auzise 
pe Josh şi Kevin vorbind despre notele lui Josh, 
probabil că nu se făceau deloc. 

La cină făcu papricaş şi hotărî ca, atunci când 
Greg avea să vină după copii, să-i spună că se 
răzgândise în legătură cu concertul de sâmbătă şi 
Rich Cassidy. Ce rost avea să se ducă? N-o 
interesa întâlnirea ca atare. Singurul bărbat cu 
care voia să fie era Greg Wilder. În seara asta avea 
să-i spună că sâmbătă era liberă. Oftă visătoare, în 
timp ce amesteca fasolea roşie cu ardeii. „Vreau 
să ieşi cu mine-n oraş sâmbătă seară, „spusese 
Greg cu glasul acela de stăpân, care-i dădea fiori. 
Ei bine, exact asta avea să facă. 

Ora şase şi jumătate sosi şi trecu. Josh 
mâncase deja un castron de papricaş, împreună cu 
fraţii May - era prea înfometat ca să mai aştepte 


cina de-acasă, declarase el. Wendy şi Max refuzară 
papricaşul, dar acceptară prompt supa de legume 
şi crochetele oferite de Maggie. Şi toţi primiră 
câte o prăjitură de ciocolată şi un pahar cu lapte. 
Greu le-ar fi putut refuza ceva de mâncare unor 
copii flămânzi, îşi spuse Maggie cu simpatie, în 
timp ce le punea porţiile. Greg avea să înţeleagă 
de ce trecuse peste instrucţiunile lui de-a nu le da 
nimic copiilor la cină. 

La şapte fără zece se auzi soneria, iar Maggie 
fu nevoită să se abţină de-a nu alerga ca o nebună 
să deschidă. Netezindu-şi cu palmele creţurile 
fustei gri, se strădui să meargă normal la uşă şi 
să-l salute pe Greg cu un surâs calm. Pe sub 
aparențele de răceală, inima-i bătea nebuneşte, 
iar prin stomac părea să i se fi răsculat un stol de 
fluturi. 

— Bună, Greg, îl salută. 

Era mândră că vocea-i suna atât de normal. Îi 
părea atât de bine că-l vedea, încât îi veni să i se 
arunce-n braţe. Dar era prea nesigură, prea 
sfioasă încă în faţa lui şi a noii lor relaţii 
furtunoase, pentru a face ea prima mişcare. 
Aceasta trebuia să-i aparţină lui Greg. Strânse 
puternic mâna pe muchea uşii cu plasă şi încercă 
să se menţină calmă, vorbind despre copii, subiect 
care o relaxa întotdeauna. 

— Sper că nu te superi, dar le-am dat lui Josh, 
Wendy şi Max un soi de aperitiv. Le era atât de 
foame, încât pur şi simplu nu i-am putut lăsa să 
mai aştepte. 


Ochii lui Greg lunecară peste trupul ei, 
observând bluza galbenă şi vesta tricotată, fusta 
gri încreţită, decentă, şi escarpenii cenuşii cu 
tocuri joase. Era o vestimentaţie modestă, 
conservatoare, gen secretară de şcoală, şi totuşi 
imaginea ei îl excita mai mult decât Francine, 
Linda sau Debbie, în cea mai sumară lenjerie. 
Doamne, cât îi plăcea s-o vadă! îşi spuse el. Toată 
ziua se pomenise că se gândea ia ea, iar şi iar, în 
momentele când nu era necesar să se concentreze 
complet asupra pacienţilor. 

În ajun se despărţiseră într-o atmosferă acră, 
recunoscuse el cu amărăciune, la nişte gogoşi 
doldora de scorţişoară din bufetul spitalului. Se 
purtase ca un nătâng gelos, înhăţând-o ca te miri 
ce neanderthalian posesiv  revendicându-şi 
perechea. Era hotărât să n-o mai sperie repetând 
aceeaşi greşeală. N-avea s-o mai înşface-n braţe, 
indiferent cât de mult o dorea. Avea s-o lase pe ea 
să fixeze pasul, să facă prima mişcare. Trebuia să 
recâştige terenul pierdut prin acea demonstraţie 
de autoritate masculină, atât de necaracteristică 
pentru el. 

Îl enerva acel val de gelozie posesivă care-l 
năpădise la gândul lui Maggie cu un alt bărbat. 
Niciodată nu i se mai întâmplase aşa ceva. În 
timpul îndelungatei lor perioade de făcut curte şi, 
apoi, al căsniciei, Alicia nu-i dăduse niciodată 
motive să se simtă gelos. Fusese la fel de sigur de 
ea pe cât fusese şi ea de el. Relaţia lor era atât de 
amiabilă şi comodă; niciunul n-avea pretenţii prea 


mari faţă de celălalt. Vieţile li se contopeau 
armonios, el fiind absorbit în studiile sale de 
medicină, iar Alicia implicată mai întâi în cariera 
de profesoară la liceu, iar apoi în creşterea 
copiilor. 

Greg se încruntă. El şi Alicia nu se certaseră 
niciodată, dar nici nu făcuseră dragoste cu 
intensitatea pătimaşă care caracteriza scurta şi 
volatila sa legătură cu Maggie. Se simţea derutat 
şi precaut, nesigur dacă voia să-l consume atât de 
total o femeie. O femeie care ţinea întredeschisă 
uşa cu plasă, în timp ce el stătea pe afurisitul ăla 
de prag. O furie neaşteptată pulsă printr-însul, pe 
când dorul de Maggie creştea şi mai puternic. Îşi 
făgăduise să n-o copleşească prin forţă fizică, s-o 
lase pe ea să stabilească ritmul şi să rezolve 
cearta. Dar, fir-ar să fie, n-avea să-l exileze înapoi 
pe prag, în timp ce ea se juca de-a super-mămica 
şi ţinea strâns uşa. Nu putea, nu după... 

Greg o privea furios! constată Maggie. Făcu 
un mic pas înapoi, continuând să se ţină de uşă. 
Crezuse - se aşteptase, sperase - că o va cuprinde 
în braţe din clipa când o va vedea, că cearta, 
privind întâlnirea ei, se va fi lămurit cu o 
îmbrăţişare şi cu anunțul că urma să 
contramandeze programul cu Rich Cassidy. Dar 
cum să-i poată spune ceva - necum să-l mai şi 
îmbrăţişeze - când el se-arăta atât de rece, de dur 
şi absolut inabordabil? Mai făcu un pas înapoi, iar 
uşa aproape se închise. 

La naiba, îşi spuse Greg, încă mai era 


supărată pe el şi, pentru a i-o dovedi, avea să-l 
ţină în prag! Îl legăna o combinaţie explozivă de 
incredulitate şi furie turbată. Maggie se retrăsese 
după uşă, nici n-avea intenţia să-l invite înăuntru. 
Era din nou afară, privind în casă, ca şi cum între 
ei nu s-ar fi schimbat nimic. Destul cât să-i vină să 
smulgă uşa din ţâţâni. 

Dar n-avea s-o facă, îşi zise el tăios. N-avea 
să-şi piardă sângele rece şi să se joace iarăşi de-a 
sălbaticul. Asta ar fi împins-o pe Maggie să se 
retragă şi mai mult. Avea să-i arate că putea fi la 
fel de civilizat ca ea. 

— Îţi mulţumesc că le-ai dat copiilor ceva de 
mâncare, spuse el cu glas de gheaţă. Sunt de 
acord, e prea târziu ca să fi aşteptat masa. Ne vom 
opri să luăm nişte sandwich-uri în drum spre casă. 

Maggie îl privi cu ochi mari, împietrită de 
tonul lui. O ura, trase ea concluzia. Folosise 
acelaşi glas prohibitiv ca atunci când povestise 
cum o alungase pe Francine. 

— Chem copiii, spuse ea fără inflexiuni, 
lăsând uşa să se închidă. Nu mai putea zice nimic. 
Evident, Greg hotărâse că relaţia lor nu merita 
continuată. Bine că rezistase impulsului de-a i se 
arunca în braţe când deschisese uşa. Cât de 
ucigător ar fi fost momentul când el s-ar fi 
desprins din îmbrăţişare, spunându-i că totul s-a 
sfârşit! Slavă Domnului, fusese scutită de aşa 
ceva! 

În timp ce-i chema pe Wendy, Josh şi Max, îi 
venea să plângă. Copiii Wilder îşi strânseră 


jachetele şi ghiozdanele, strigând formule de 
rămas bun în timp ce se buluceau pe uşă. 

— Cât îţi datorez? întrebă scurt Greg. 

— Trei ore jumate la trei dolari ora. 

Maggie calculă cifrele, sperând că suna la fel 
de impersonală ca el. Ea şi Greg nu discutau 
niciodată despre taxe. Întotdeauna îi dădea o 
sumă de bani mai mult decât suficientă pentru 
îngrijirea copiilor, incluzând şi un bacşiş generos. 

— Zece şi cincizeci, încheie ea. 

Greg îi întinse o hârtie de zece dolari şi una 
de cinci. 

— Păstrează restul, spuse, iar lui Maggie i-ar 
fi plăcut enorm să refuze, să-i arunce-n faţă 
bancnota în plus. Dar asta n-ar fi fost o atitudine 
de afaceri, iar Greg dădea dureros de înţeles că 
între ei nu erau decât relaţii de afaceri. 

— Poţi să-i ţii pe Josh, Wendy şi Max, miercuri 
şi vineri după şcoală până pe la şase şi jumătate? 
întrebă el rece. În zilele alea, Paula va avea 
repetiţii cu galeria de suporteri. Marţi şi joi, 
Wendy şi Josh au să meargă acasă cu autobuzul, 
dar Max va trebui să stea la grădiniţă. 

— Aş... aş putea să-l aduc aici, se oferi 
Maggie. 

Dorea ca Greg să plece. O durea să-l vadă 
stând acolo pe prag, vorbind atât de oficial. Işi 
înfruntă un ultim impuls prostesc şi impetuos de a- 
l invita înăuntru. Nu după ce individul se abătuse 
din drum pentru a-i spune că scurta sa dorinţă 
pentru ea se consumase, îşi spuse Maggie, 


dojenindu-se pentru jalnica-i lipsă de mândrie. 

— Nu, miercuri şi vineri e de ajuns, replică 
Greg. 

Ei bine, medită el, nu putea s-o mai lungească 
şi să mai rămână. Avusese ocazii berechet să-l 
poftească în casă sau să facă vreun gest mărunt 
pentru a da de înţeles că iertase totul. Evident, nu 
era aşa. O speriase de moarte sau o înfuriase atât 
de rău, încât intenţiona să-l ţină la loc sigur în uşă, 
fie ce-o fi. 

— Noapte bună, Maggie. 

— Noapte bună, Greg. 

Mototoli banii în mână şi-l privi pe Greg 
îndepărtându-se spre maşină, unde-l aşteptau 
copiii. Deznădejdea era cumplită, iar Maggie se 
simţea complet  secătuită. Toate ziua o 
dinamizaseră gândurile la Greg. În ultimul ceas, îi 
aşteptase sosirea cu sufletul la gură. lar el se 
mulţumise să stea în prag, uitându-se urât la ea. 


EA 
X 


Miercuri fu şi mai rău. Greg îi împinse hârtia 
de zece dolari, se încruntă, apoi se răsuci pe 
călcâie şi porni spre maşină să-şi aştepte copiii. 

Mesajul era clar, recunoscu tristă Maggie în 
sinea ei. Trebuia să uite weekend-ul trecut; nu 
însemna nimic pentru el. Nici măcar nu voia să-şi 
reia micile amabilităţi prietenoase din uşă. 

Vineri, nici nu mai voia să audă vreodată 
numele lui Greg Wilder. Se simţea istovită, 


furioasă şi mai rănită decât i-ar îi convenit să 
recunoască. Şi, categoric, avea să se ducă la 
concert cu Rich Cassidy, sâmbătă seară. 

Ziua de vineri fu rece şi ploioasă, zi mohorâtă 
de toamnă. Vremea se potrivea perfect cu starea 
de spirit a lui Maggie. Nu părea să conteze de 
câte ori îşi spusese că ar fi fost ridicol să fie 
deprimată de comportarea Iul Greg, că tot 
deprimată era. Nu făcuse decât să-l ofere o infimă 
porţie din ceea ce lipsea vieţii ei, s-o lase să 
întrezărească tot ceea ce i-ar fi putut aduce o 
relaţie cu el, după care se retrăsese brusc. O 
înlăturase ca pe un ţânţar enervant. O durea; ar fi 
fost inutil s-o nege. 

La cinci şi jumătate, când se auzi soneria, 
copiii se jucau în casă. Max, exclus din jocul 
„Stăpânii Universului” al Iul Josh şi Kevin şi fără a- 
l interesa păpuşile Barbie ale lui Karl şi Wendy, se 
repezi spre uşă să deschidă. Maggie îl urmă 
îndeaproape, aşteptându-se să vadă o Jennifer sau 
mai multe. 

În prag apăru o femeie frapant de drăguță, 
puţin trecută de douăzeci de ani, purtând blugi 
strimţi şi o canadiană de culoare portocalie, vie. 
Categoric, nu o Jennifer preadolescentină. Le 
adresă lui Max şi lui Maggie un zâmbet năucitor. 

— Bună. 

Tânăra se îmbulzi înăuntru şi-şi scutură de pe 
cap gluga canadienei. Straturi de păr brunet, desi 
se rostogoliră atrăgător în jurul umerilor. 

— Eu sunt Sandy Strayer. Am venit să-i iau pe 


micii Wilder. 

Maggie o privi fără expresie. 

— Ce? 

— Doctor Wilder întârzie. M-a rugat să iau 
copiii de la guvernantă şi să-i duc acasă. Avem o 
întâlnire diseară la şapte şi s-a gândit că am 
economisi timp dacă l-aş aştepta acasă, iar copiii 
ar... 

Zâmbetul lui Sandy Strayer păli uşor, părând 
să-şi piardă o parte din încrederea aceea avântată, 
la vederea expresiei de absolută incredulitate a lui 
Maggie. 

— Am nimerit bine, nu? Nouă-zero-nouă 
Woodland Courts? Copiii Wilder ar trebui să fie 
acolo, ăă, aici, cu guvernanta lor... 

— Este nouă-zero-nouă, iar copiii Wilder sunt 
aici, răspunse Maggie rar. Eu sunt guvernanta. 

O văzu pe femeie privindu-l direct pe Max, 
fără o undă de recunoaştere. Era clar că Sandy 
Strayer nu-l cunoştea, şi nici el pe ea. 

— Dar nu pot lăsa copiii să plece cu 
dumneavoastră, domnişoară Strayer. Tatăl lor mi-a 
spus că la şase şi jumătate vine să-i ia, şi dacă nu 
mi se spune altfel... 

— Tocmai vi s-a spus, o întrerupse Sandy 
Strayer, cu o nuanţă de asprime. Greg m-a rugat 
să iau copiii şi să-i duc acasă. 

Lui Maggie îi scăpă un oftat adânc, tulburat. 

— Îmi pare rău, domnişoară Strayer, dar nu 
vă voi lăsa să luaţi copiii. E prima oară când aud 
de aceste noi... mm... aranjamente, şi întrucât nu 


vă cunosc şi nici dumneavoastră nu-i cunoaşteţi pe 
copii... 

Puse mâna pe umărul lui Max. 

— Max, ai cunoscut-o vreodată pe domnişoara 
Strayer? 

Băieţelul clătină din cap. 

— Şi întrucât nici ei nu vă cunosc, îi voi ţine 
aici până primesc o veste de la tatăl lor. 

— Uitaţi, vă înţeleg prudenta, îi zâmbi de sus 
Sandy lui Maggie. Dar arăt eu oare a kidnapper 
dezechilibrat? Vreau să zic, zău aşa! De ce-aş vrea 
să duc copiii acasă, dacă nu mi-ar fi cerut-o tatăl 
lor? 

— Regret, domnişoară Strayer. 

În vocea lui Maggie se simţea o 
inconfundabilă notă de finalitate. 

— Copiii rămân aici. 

— Dar e absurd! Sunt soră la spitalul Johns 
Hopkins, lucrez în blocul de neurochirurgie şi-l 
cunosc pe doctor Wilder de-aproape un an de zile! 

Sandy scotoci în poşetă şi scoase un portvizit. 

— Doriţi dovada identităţii mele? Poftim! 
împinse ea o colecţie de cartonaşe sub nasul lui 
Maggie. Un permis de conducere, o legitimaţie de 
soră medicală autorizată, o  legitimaţie de 
identitate emisă de spital, o cartelă directoare. 

— Sunteţi Sandy Strayer, nici vorbă... acceptă 
Maggie. 

Voia să-i spună că n-avea niciun rost să se 
mai certe cu ea, că toată familia ei - chiar şi 
Johnny o făcuse dintotdeauna cap-de-catâr şi 


încăpăţânată pentru refuzurile ei de-a se abate de 
la propriile-i hotărâri. 

— ... Dar copiii rămân aici. 

— Of! 

Sandy îşi îndesă portofelul la loc în geantă. 

— Greg a uitat să mă prevină că voi avea de-a 
face cu-o paranoică. Fiţi rezonabilă, domnişoară... 
doamnă... 

Se opri, aşteptând-o pe Maggie să-şi spună 
numele. 

— May, răspunse îndatoritoare Maggie; îl 
trimise pe Max sus, să asculte discuri împreună cu 
Kristin. Sunteţi binevenită să-l aşteptaţi aici pe 
doctorul Wilder, domnişoară Strayer. Simţiţi-vă 
liberă să deschideţi televizorul. Serviţi o ceaşcă cu 
cafea sau ceai? 

— Nu vă e teamă să primiţi în casă un 
potenţial kidnapper? se răsti Sandy. Pot cel puţin 
să dau un telefon, doamnă May? Dacă-l sun pe 
Greg şi-mi confirmă povestea, mă lăsaţi să iau 
copiii? 

— Desigur. 

Greg nu putea fi găsit; intrase în operaţie. 
Sandy închise, cu o mutră încruntată. Ora cinei 
sosi, apoi trecu. Maggie le dădu de mâncare 
tuturor celor şase copii, spaghetti şi bulete de 
carne, la masa din bucătărie. Sandy refuză oferta 
şi rămase îmbufnată în faţa televizorului. Maggie 
mâncă împreună cu copiii, iar apoi Kristin o ajută 
la spălatul vaselor. 

La şapte şi-un sfert, sună telefonul. Era Paula 


Wilder. Se prezentă în acel stil al ei surprinzător 
de matur, după care întrebă: 

— Doamnă May, fraţii şi sora mea sunt încă la 
dumneavoastră? 

— Da, Paula, aici sunt. 

— Tata tocmai a ajuns acasă şi zice că 
trebuiau să fie aici. A spus c-a trimis o femeie să-i 
ia şi să-i aducă. 

Maggie se încruntă. Dacă Greg credea că va 
purta o ceartă cu ea, folosind-o pe Paula ca 
intermediar, îl aştepta o surpriză. 

— Cheamă-l pe tatăl tău la telefon, Paula. 

— Da? se auzi glasul lui Greg, rece şi... 
provocator. 

—  Domnişoara Strayer e aici, şi copiii 
dumneavoastră la fel, doctore Wilder. Întrucât nu 
m-aţi informat asupra schimbării de plan, am 
considerat că nu mă lăsa conştiinţa să le permit 
copiilor să plece cu o persoană străină. 

Maggie simţi că se sufoca. Işi mitraliase 
întregul discurs, repetat dinainte, fără o singură 
pauză de respiraţie. 

— Absolut lăudabil, doamnă May. 

Sarcasmul din tonul lui era inconfundabil. 

— Eşti, ca întotdeauna, cum nu se poate mai 
conştiincioasă. 

Maggie se holbă spre receptor, derutată. 
Greg părea să-i întindă o nadă, încercând 
deliberat s-o provoace. Alungă repede gândul. De 
ce-ar fi vrut el să facă una ca asta? Dăduse foarte 
clar de înţeles în săptămâna trecută că nu voia să 


aibă de-a face cu ea. 

— Şi Sandy a stat la dumneata acasă în tot 
timpul ăsta, aşteptând dezlegarea oficială pe care 
o socoteai necesară pentru a da drumul copiilor? 
întrebă el. Trebuie c-au fost câteva ore destul de 
interesante. 

Maggie fierbea la auzul batjocurii din glasul 
lui, dar era hotărâtă să-şi păstreze calmul. 

— N-a fost plăcut nici pentru domnişoara 
Strayer, nici pentru mine, doctore Wilder. Data 
viitoare, propun să mă informaţi dumneavoastră 
înşivă asupra oricăror schimbări în aranjamentele 
stabilite dinainte. 

— Să-ţi trimit un itinerariu tipărit al 
activităţilor mele? Sau ai prefera să fii informată 
zilnic prin telefon despre locurile unde mă aflu? 

Încerca să-i caute gâlceavă. Acum Maggie era 
sigură. Dar de ce? Relaţiile lor fuseseră impecabil 
de curtenitoare în trecut, însă începând din 
ultimul weekend, devenise de-o bruscheţe vecină 
cu brutalitatea. Maggie se plictisise să mai 
speculeze asupra motivelor lui şi era la fel de 
obosită şi de fentele verbale. 

— Greg, dacă nu vrei să-ţi mai fiu guvernantă 
la copii, ajunge doar să-mi spui. Nu mă vei momi 
s-o spun eu însămi. Acum, am s-o anunţ pe 
domnişoara Strayer că poate să plece cu copiii. 

Închise repede şi-i transmise mesajul lui 
Sandy, care rămăsese la fel de încruntată. 

— Nu vrem să mergem acasă, se plânse Josh. 
Nu putem sta aici în seara asta, Maggie? 


Îl privi surprinsă. Josh i se adresa întotdeauna 
cu formula oficială „doamnă May”. 

— Acasă ne plictisim, ciripi Wendy. Paula 
vorbeşte la telefon toată seara şi Max plânge şi n- 
avem nimic de făcut. 

Maggie o privi pe fetiţă, cu uimire. Niciodată 
n-o mai auzise pe Wendy înşirând atât de multe 
cuvinte, în cei doi ani de când o cunoştea. 

Gândurile ei se îndreptară spre Max, care era 
în camera lui Kristin, ascultând extaziat „Top 40” 
şi se întrebă dacă avea să ofere un spectacol 
asemănător crizei de săptămâna trecută. După 
cum stăteau lucrurile, probabil că urma s-o facă. 

— Eu plec, spuse Sandy Strayer; era evident 
că ajunsese la capătul răbdării. Cu sau fără copii, 
nu-mi pasă. Am pierdut deja aici două ore. 

— Copiii pot sta aici dacă vor, spuse Maggie, 
iar Wendy şi Josh scoaseră un chiot. Sandy ieşi ca 
o furtună din duplex, vizibil enervată. Poate că 
avea să-i ofere ea lui Greg scandalul pe care 
păruse să-l caute, îşi spuse posomorită Maggie, 
asigurându-se că puţin îi păsa. 

În aceeaşi seară, pe la orele unsprezece, toţi 
copiii erau în pat. Şoaptele, chicotelile şi 
alergăturile între camere încetaseră treptat cu 
totul. În sfârşit adormiseră. Maggie binecuvântă 
minunata linişte. 

Se schimbă într-o cămaşă de noapte, cu dungi 
roz şi alb - cadou de Ziua Mamei de la 
progeniturile ei - îşi trase pe ea confortabilul halat 
alb de chenille şi papucii trandafirii miţoşi, şi se 


instală comod, cu ziarul de dimineaţă. Cui îi păsa 
că ştirile erau vechi de-aproape o zi? Era singurul 
moment al zilei când avea timpul şi liniştea să 
citească. 

La auzul soneriei, peste câteva minute, se 
încruntă iritată. Cine Dumnezeu putea fi la uşa ei, 
aproape de miezul nopţii? se gândi deodată la 
doamna Jenkins, vecina, şi nemulţumirea i se 
transformă cât ai clipi în îngrijorare. Vârstnica 
văduvă era sănătoasă, dar locuia singură, iar 
Maggie îşi respecta obiceiul de-a sta de vorbă cu 
ea zilnic. Astăzi, însă, n-o făcuse! Fusese o zi atât 
de febrilă, toată seara cu copiii pe cap, încât 
uitase total de vecina ei. Se grăbi spre uşă, pe 
jumătate aşteptându-se să găsească poliţia şi 
infirmierii aşteptând-o să-i dea vestea cea proastă. 

Deschise, cu inima bubuindu-i în piept. In fata 
ei apăru Greg. Fu atât de buimăcită văzându-l, 
încât rămase, pur şi simplu, cu ochii la el, fără a 
scoate un sunet. 

— Mă ud, spuse, în sfârşit, Greg, iar Maggie 
observă că ploua cu găleata. Bătea vântul, făcând 
ca mica streaşină să nu mai fie de niciun folos. 
Apariţia lui Greg o stupefia. Era realmente ultima 
persoană pe care s-ar fi aşteptat s-o găsească la 
uşa ei. 

— Copiii sunt în pat, au adormit, spuse ea, 
căci nu putea ghici alt motiv al prezenţei lui acolo. 

— Slavă Domnului că dorm! murmură Greg. 

Tăcu. Apoi: 

— Pot să intru, sau ai de gând să mă ţii în 


ploaie până-mi cer scuze? 

— Scuze? repetă Maggie. Scutură uşor din 
cap, ca pentru a şi-l limpezi. Visa oare? 

— Da, scuze. 

Işi spusese că va aştepta până-l invita ea 
înăuntru, îşi reaminti Greg. Işi făgăduise să nu 
facă nicio mişcare dacă Maggie nu-l chema, că ea 
trebuia să fie aceea care rezolva impasul. Dar 
afară în ploaie şi vânt era frig - şi o aşteptase 
toată săptămâna să facă ea primul pas. Şi cât timp 
aşteptase, zidul dintre ei devenise la fel de solid ca 
blestematul ăla de prag. Acum se părea că ar fi 
fost dispusă să-l vadă ud leoarcă, decât să-l 
poftească în casă. Avea justificări să-şi încalce 
promisiunea faţă de sine însuşi, hotărî Greg, în 
timp ce păşea în interiorul duplexului. Maggie fu 
nevoită să se dea la o parte pentru a-i face loc. 

şi scoase impermeabilul bej, dând la iveală 
un costum gri pe măsură. Maggie îşi aminti de 
întâlnirea lui din aceeaşi seară, cu Sandy Strayer, 
şi se îmbăţoşă. 

— Seara asta a fost un dezastru incalificabil, 
o informă Greg, privind-o atent. Caz tipic pentru 
majoritatea întâlnirilor mele din ultima vreme. 

— Şi mâine e o zi, cită Maggie cu dulceaţă 
acidă. Poate-ai să-ţi recuperezi atunci pierderile. 

— Cu Sandy? N-aş crede. N-aş crede să mai 
iasă cu mine, decât dac-ar fi plătită pentru asta. Şi 
ar trebui o sumă destul de grasă. Era furioasă de-a 
binelea când a ajuns la mine. Şi eu eram prost 
dispus, după ce schimbaserăm amândoi săgeți 


otrăvite prin telefon. N-am făcut nicio încercare 
de a-i netezi penele ciufulite, iar ea... 

— Zău că nu mă interesează s-aud o relatare 
a întâlnirii tale cu Sandy Strayer, i-o reteză rece 
Maggie. 

— Dar ar trebui să te intereseze scuzele mele, 
replică el sec. 

Maggie privea drept înainte, prin vechea 
plasă a uşii, spre ploaia ce clipocea pe treaptă, la 
becul verandei licărind deasupra cutiei poştale. 
Oriunde, numai la Greg nu. 

El trase adânc aer în piept. 

— E destul de greu să-mi cer scuze faţă de 
cineva cu gama emoţională a sfinxului, dar voi 
încerca. A fost un truc idiot s-o trimit pe Sandy 
după copii. A simţit că era o înscenare şi a avut 
dreptate. Am fost nedrept cu ea şi cu copiii şi... şi 
faţă de tine, Maggie. Regret, adăugă el ţeapăn. 

Lui Maggie nu i se părea că ar fi regretat 
prea mult. Arăta mai mult iritat decât cuprins de 
remuşcări, iar prefaţarea scuzelor cu poanta aia 
despre sfinx greu ar fi trecut drept act de 
penitenţă. 

— Scuzele tale, aşa cum sunt, se acceptă, 
spuse ea cu răceală. Iar data viitoare când mai are 
loc o schimbare de planuri privind copiii, propun 
să mă anunti tu însuţi. Şi, nu, un itinerar tipărit al 
programului tău. 

Greg o privi zece secunde încheiate, înainte 
de-a exploda: 

— La dracu’, Maggie, de ce e nevoie ca să te 


conving? 

Neaşteptata izbucnire o surprinse. Greg era 
furios. Incredibil, turbat de furios. 

— Faptul de-a o trimite pe Sandy Strayer aici 
a fost înrudită cu aducerea artileriei grele, dar tu 
ai rămas la fel de impasibilă ca de obicei, spuse el, 
cu ochii adumbriţi de mânie. Toată săptămâna am 
aşteptat un soi de răspuns omenesc de la tine, 
ceva, absolut orice, dar ai fost atât de-a naibii de 
distantă şi absolut inaccesibilă... 

— Tu eşti ăla inaccesibil! ţipă Maggie, atinsă 
de acuzaţia lui. Abia... abia dacă mi-ai vorbit, toată 
săptămâna. 

— Cum aş fi putut altfel? Erai la fel de 
impenetrabilă ca  santinela Armatei care 
patrulează la Mormântul Soldatului Necunoscut. 
Ai încercat vreodată să conversezi cu el? 

— Iar tu eşti ăla care-ai stat pe pragul meu şi 
te-ai uitat urât la mine toată săptămâna. Faci ca 
soldatul acela să pară prietenos de-a binelea în 
comparaţie cu tine, Greg Wilder. 

— Şi unde-n altă parte aş fi putut să stau, 
Mary Magdalene? N-am înregistrat nicio invitaţie 
să intru în casa ta. Nici acum n-am primit. A 
trebuit să întreb eu dacă pot intra, iar dacă nu 
ploua, probabil că ai fi spus nu. 

Oftă, exasperat. 

— Chiar nu dai o para chioară pe mine, este, 
Maggie? Aş putea petrece următoarele zece zile la 
uşa ta, aşteptându-mi copiii, şi nu te-ar deranja 
deloc. Credeam că după weekend-ul trecut, tu... 


că tu şi cu mine... 

Scoase o exclamaţie de dezgust. 

— Evident, mă înşelasem. Greşeala mea. 

Maggie ascultă, înţelegerea răsărind încet în 
mintea ei. 

— Vrei să zici că luni te-ai aşteptat să te chem 
înăuntru? 

Dorise s-o facă, ţinea minte. Aproape o 
făcuse. Dar se temuse să facă ea primul pas, 
crezuse că ar fi trebuit să-l facă Greg. Se părea că 
el văzuse situaţia perfect invers. În vreme ce ea 
fusese prea nervoasă ca să-l invite, Greg o 
aşteptase pe ea s-o facă! 

— Sigur că m-am aşteptat să mă inviţi, 
răspunse. Cel puţin, sperasem s-o faci. După ce-mi 
zugrăviseşi un portret foarte convingător al 
gelosului idiot, în ajun, cam greu să-mi drege 
greşeala năvălind în casă neinvitat, nu? 

Zâmbi amar. 

— Speram că-mi iertaseşi tactica de om al 
cavernelor, dar tu mi-ai dat clar de înţeles că nu 
mai voiai să ai nimic de-a face cu mine, căcţi 
convenea de minune o relaţie rece, impersonală, 
de afaceri. 

Îşi mută impermeabilul de pe un braţ pe 
celălalt. 

— Pe toţi dracii, nici măcar nu ştiu ce caut 
aici în seara asta. 

Cu capul învârtindu-i-se, Maggie încercă să 
facă lumină în monumentala neînțelegere. Greg 
părea să creadă că înstrăinarea lor, lungă de-o 


săptămână, avusese loc din vina ei! 

— Dar ai fost atât de distant şi rece toată 
săptămâna, încât am presupus că tu nu voiai să ai 
nimic de-a face cu mine. Credeam că tu ai dat clar 
de înţeles că voiai o relaţie rece şi impersonală, de 
afaceri. 

— Cum ai putut veni cu-o supoziţie atât de 
nebunească, după weekend-ul trecut? Ştii cât de 
mult. V înghiţi un nod, amintindu-şi dorinţa lor 
pasională. Maggie îşi aminti şi ea, ochii li se 
întâlniră şi-şi susţinură privirile, cu amintirile 
comune vii între ei. 

— Te doresc, spuse Greg, cu glasul mai 
profund. Şi mă doreşti şi tu, Maggie. Nu încerca s- 
o negi. Felul cum ai reacţionat mi-a dovedit-o. 

— Nu... nu voiam s-o neg. lar când m-ai 
sărutat, duminică după ce ne certaserăm... 

Se înroşi la faţă, dar rămase cu ochii în ochii 
lui. 

— N-am găsit că te purtaseşi ca un om al 
cavernelor sau ca un neghiob gelos, Greg, adăugă 
ea încet. Voiam să te văd a doua zi. Dar n-am ştiut 
că tu aşteptai ca eu să... să... 

— Să faci primul pas? completă el. 

Dădu din cap. 

— Cum tu nu l-ai făcut, am bănuit că-mi 
dădeai de veste că nu mă mai doreai. 

— Maggie, exhibiţiile pătimaşe şi posesive nu- 
s tocmai stilul meu. 

Işi lăsă trenciul pe un scaun. 

— Eram deconcertat de scena aceea de 


duminică şi-mi făgăduisem să nu te mai bruschez, 
să te las pe tine să fixezi ritmul. Simţeam că nu 
mergea să mă reped înăuntru şi să te iau în braţe. 

— Ce curios, şopti Maggie. Eu exact la asta 
mă aşteptam. 

În ce situaţie stranie nimeriseră. Ca şi cum ar 
fi intrat într-un rol de teatru, fără a cunoaşte piesa 
sau replicile personajelor. 

— Deci toată săptămâna am nimerit pe- 
alături? gemu Greg; ochii lui, de culoarea 
nestematelor, erau tulburaţi. lar dacă nu veneam 
aici şi nu ceream să mă primeşti în casă, ai fi 
continuat să te îndepărtezi de mine? 

Maggie încuviinţă. Niciodată nu şi-ar fi dat 
seama că Greg se aştepta la orice răspuns, în 
afara unuia singur - cel pe care i-l dăduse. 

— Aşa se desfăşurau certurile tale cu Alicia? 
îndrăzni ea să întrebe. Cu tine, aşteptând în tăcere 
până când ea făcea prima mişcare de-a trece cu 
buretele? 

— Alicia şi cu mine nu ne-am certat niciodată! 
spuse el plin de importanţă. 

La asta, Maggie nu putu să nu râdă. 

— Ei, haide, Greg. Şi eu am fost măritată, 
după cum ştii. Toate perechile căsătorite se 
ceartă, unele mai mult decât altele, desigur, dar 
până şi cel mai compatibil, mai devotat cuplu, are 
câte-o gâlceavă din când în când - în afara cazului 
că-s o pereche de legume veritabile. 

— Deci, ai trecut de la psihologia infantilă la 
rolul de consilier conjugal, doctore May? 


Dar Greg surâdea, tachinând-o. Ridică din 
umeri: - Cred că Alicia şi cu mine am avut o 
gâlceavă, două, în răstimpuri. 

— Când ne certam, Johnny şi cu mine, eu 
eram aceea care se retrăgea până când făcea el 
primul pas spre a limpezi atmosfera, spuse 
Maggie, încruntându-se gânditoare. 

— Mhmnm, înţeleg ce vrei să spui. Obişnuitul 
nostru sistem de retragere-în-lumea-tăcerii dădea 
rezultate cu Alicia şi cu Johnny, dar e dezastruos 
pentru noi doi. Împreună, va trebui să avem de 
muncit de două ori mai mult pentru a comunica. 

Noi. Împreună. Maggie rămase fără suflare, 
la auzul acestor cuvinte dătătoare de speranţă. La 
gândul că ea şi Greg erau într-adevăr „noi”, 
„îimpreună”. Dar nu îndrăznea să caute sensuri 
ascunse în remarcile lui. Săptămâna din urmă era 
un exemplu perfect a cât de uşor îl putea înţelege 
greşit. 

— Ei, dar ce se-ntâmplă în mintea asta a ta 
mereu complicată? întrebă el. Aproape că pot auzi 
rotiţele învârtindu-se. 

—  Rotiţe? în capul meu? Şi te dai 
neurochirurg renumit? 

— A, nu, cucoană, n-ai să mă mai ţii la 
distanţă cu glumiţele tale. Am reuşit să trec 
pragul şi voi trece şi peste tentativele tale de 
umor. Avem multe de vorbit, Maggie. 

O privea în modul acela anume, iar Maggie se 
simţi străbătută de un fior de nerăbdare. Dar n- 
avea de gând să cedeze aşa uşor. Nu după toate 


cele prin care o făcuse să treacă, în ultima 
săptămână. 

— Despre ce vreţi să discutăm, doctore 
Wilder? Despre copii? Despre tariful de 
guvernantă? 

— Niciunul dintre subiectele mai sus 
menţionate, Mary Magdalene, zâmbi el alene. De 
fapt, nu vreau să vorbim deloc. Tu şi cu mine avem 
un mod mult mai direct de comunicare. 

Întinse braţele spre ea. 

— Nu-i aşa, Maggie? 


Sase 

— Chiar aşa? şopti ca un foşnet Maggie. 
Mâinile lui Greg se arcuiră încet împrejurul 
umerilor ei, lunecând în jos şi-n sus pe braţe. 

— Mi-a fost dor de tine în săptămâna asta, 
Maggie. 

Degetele îi coborau hotărâte spre cordonul 
halatului, şi îl dezlegară cu grijă. 

— Nu mi-am dat seama cu câtă nerăbdare 
aşteptasem întotdeauna zâmbetul tău la sfârşitul 
zilei, până săptămâna asta, când nu mi-ai mai 
zâmbit. Mi-era dor până şi de micile tale glume 
prostuţe. 

Jucându-se cu cravata şi nasturii cămăşii lui, 

Maggie răspunse: 

— Glumele mele nu-s proaste. Întotdeauna ai 
râs de ele, mai ţii minte? 

— Ţin minte. 

Făcu să-i alunece halatul de pe umeri, acesta 
căzând grămadă la picioare. Pulsul lui Maggie avu 
o tresărire. Tensiunea sexuală se întindea între ei, 
încordându-se în proporţii aproape insuportabile, 
dar niciunul nu vorbea, nu se mişca. 

Într-un târziu, mâinile lui Greg îi trecură pe 
talie şi o trase încet spre el, devorându-i din ochi 
curba gingaşă a buzelor, plinătatea tare a sânilor 
şi vârfurile lor dure, încordate. Maggie văzu cum o 
privea, magnetizată de patima ce-i ardea în ochi. 

— Vreau să te ating, Maggie, spuse el cu glas 


răguşit. Toată săptămâna am visat la asta. 

Ochii-i erau la fel de mângâietori ca tonul 
cuvintelor. 

— Vreau să-ţi simt în mâini moliciunea 
sânilor. Vreau să-ţi gust pielea şi să-ţi sărut 
sfârcurile până vei ţipa la mine să... 

— Greg! trase ea aer în piept, adânc, 
cutremurat. 

— Da, aşa. Vreau să te aud strigându-mi 
numele şi gemând să fii a mea. 

O mână cobori spre a-i poseda sânul şi un mic 
geamăt sufocat scăpă de pe buzele lui Maggie. 

— O, Greg. 

— Dulcea mea Maggie. 

Glasul îl era profund şi senzual, la fel de 
seducători; ca buzele şi mâinile. 

Maggie se rotea într-o ameţeală a simţurilor, 
copleşită de nevoia ce-i străbătea trupul. Voia cu 
disperare să-i simtă buzele, tari şi fierbinţi, peste 
ale ei, voia ca limba lui să-i ia gura în stăpânire. 
Voia să-i simtă muşchii duri ai trupului lipiţi de ea, 
completându-i delicateţea trupului său. Era toată 
un vid dureros, arzător, dorindu-l pe Greg, având 
nevoie de el cu o intensitate care-i înfricoşa şi o 
înviora nespus. Neputincioasă, înfometată, îi 
privea gura coborând alene peste a ei. Când simţi 
atingerea buzelor, ochii i se închiseră grei şi 
deschise gura în calea lui. 

Oftă adânc, în timp ce limba lui Greg sonda 
dulcea căldură dinăuntru. Cum reuşise să 
supravieţuiască acestei săptămâni - acestei vieţi - 


fără sărutările lui? se întrebă ea buimăcită. 
Rezemându-se în el, îngădui făpturii lui puternice 
să-i absoarbă greutatea. Era într-al nouălea cer, 
astfel susţinută de Greg. In braţele lui se simţea 
atât de sigură, atât de ocrotită, şi totuşi atât de 
surescitată. 

Mâinile lui o cutreierau toată, netezind 
bumbacul fin al cămăşii de noapte, pe piele, 
mângâind fiecare rotunjime, în timp ce-o strângea 
la piept. Maggie îşi lăsă propriile mâini să 
rătăcească peste muşchii unduitori ai spatelui lui. 
Frustrată însă de hainele care i le despărţeau de 
pielea dezgolită. Un tricou, o cămaşă de oxford 
albastră, vesta şi haina costumului - patru 
straturi! 

— Ai prea multe haine pe tine, murmură, cu 
vocea răguşită într-o combinaţie îndrăzneață de 
pasiune şi umor. Ridicându-se pe vârfuri, îl muşcă 
mărunt de lobul urechii, pe când buzele lui îi 
investigau adâncitura gingaşă de la baza gâtului. 

— Ţi-ar plăcea să mă dezbraci? întrebă el, în 
timp ce trasa o cărare de mici sărutări înţepătoare 
pe curbura gâtului ei. 

— Ţi-ar plăcea s-o fac? 

Limba ei îi hărţuia îndrăzneață pavilionul 
urechii pe dinăuntru, iar Greg gemu şi o ridică 
uşurel, amplasând-o într-o poziţie sigură între 
coloanele solide ale coapselor sale. Maggie îi simţi 
forţa dură a dorinţei şi se agăţă de el. 

— O, Doamne, da, Maggie. Da, te rog, iubito. 

Era o rugăminte înnebunită, din adâncul 


inimii. 

Maggie îi privi ochii răpitori şi o podidi 
emoția, un amestec fierbinte de tandreţe şi 
pasiune ce se simţea înrudit în chip straniu cu... 
iubirea? 

— Lasă-mă să stau cu tine în noaptea asta, 
Maggie, o rugă el, ţinând-o strâns, parcă temându- 
se că i-ar fi putut scăpa deodată. 

Mama din sufletul lui Maggie ieşi la 
suprafaţă. 

— Sunt aici şi copiii tăi, Greg. Ce-o să le 
spunem, şi alor mei, dacă... 

— Incuiem uşa dormitorului. Le zicem că am 
venit să iau copiii şi te-ai oferit să-mi arâţi 
albumele de fotografii, sau ceva. Nu ştiu. In faza 
asta, nu-mi pasă. O să ne gândim noi la ceva. 

— Dar dacă... 

Se întrerupse brusc, când Greg se aplecă şi o 
cuprinse în braţe. O ridică uşor, de parcă ar fi fost 
una dintre fetiţe. 

— Ce puternic eşti, suflă ea sufocată, după 
care roşi. Suna ca eroina ineptă a unui film pentru 
adolescenţi. lar odată cu autocritica, se ivi şi 
îndoiala. Chiar voia să meargă până la capăt? 
Abdomenul i se înnodase de incertitudine 
nervoasă. Totul se întâmplase atât de repede! N- 
avusese timp să se gândească pe îndelete. 

— Greg... începu ea, ezitant. 

— Va trebui să mă dirijezi spre camera ta. 

O ducea deja în sus pe scară, şi-i zâmbi, 
privind-o în ochi. 


— Lăsat de capul meu, probabil m-aş 
împotmoli în camerele copiilor şi i-aş trezi pe toţi. 
Ce zici, ar crede că ţi-ai scrântit glezna şi m-ai 
rugat să te-ajut să urci scara? 

Ea reuşi să zâmbească. 

— Ar crede-o mai degrabă decât povestea cu 
albumul de fotografii. Albumele le ţin la parter, iar 
copiii ştiu. 

Greg ajunsese în capul scării. 

— La stânga sau la dreapta? şopti, atingându- 
i tâmpla cu buzele. 

Maggie întoarse faţa în umărul lui. 

— Greg, ştiu c-o să pară o prostie - vreau să 
zic, am treizeci şi doi de ani, trei copii... dar eu... 

Înghiţi în sec. 

— ... în clipa asta sunt la fel de agitată ca în 
noaptea nunţii. 

Poftim, o spusese. Aşteptă cu teamă replica, 
gata fie pentru o glumă caustică, fie pentru o 
declaraţie bine unsă, menită să-i liniştească nervii 
şi să-i permită lui Greg să continue. 

— Ştiu, iubito, spuse el. Şi eu mă simt cam 
nervos. 

Clipi din ochi, nedumerită. La orice s-ar fi 
aşteptat, numai la asta nu! 

— Eşti... deosebită, Maggie, spuse Greg rar, 
parcă negăsindu-şi cuvintele. Şi vreau să fie cât 
mai bine, pentru tine, pentru noi. N-o spun fiindcă 
aş crede că asta vrei să auzi. Te doresc foarte tare, 
o ştii, dar dacă ai îndoieli, iubito, pot... pot aştepta 
până eşti absolut sigură. 


Tensiunea şi nesiguranța nervoasă fură 
dizolvate de către sinceritatea cuvintelor lui. Greg 
Wilder se afla la doar câţiva paşi de dormitorul lui 
Maggie şi de iminenta ei capitulare, şi totuşi avea 
puterea de caracter de-a se opri dacă ea o dorea. 
Acest simplu gând îi risipi toate îndoielile. Ţinea la 
Greg Wilder; îl dorea. Era atent şi generos, tată 
iubitor, medic devotat. Il admira şi-l respecta. Nu 
mai existase decât un singur bărbat în viaţa ei 
alături de care să fi găsit această senzaţie de 
justeţe, iar acela fusese soţul ei. Dar nici chiar cu 
Johnny nu cunoscuse o astfel de sete pătimaşă, o 
asemenea dorinţă arzătoare de-a fi una cu el. 

— Acum sunt sigură, Greg, şopti. Camera 
mea e la stânga. 

O purtă până în dormitorul ei şi o depuse 
uşurel pe pat. Apoi se întinse lângă ea şi se 
sărutară, la început încet, apoi cu poftă crescândă. 

— Când ai de gând să mă scoţi din hainele- 
astea? o tachină Greg, în timp ce Maggie se agăța 
de el. 

— Încerc. Încerc, râse ea, în timp ce 
moşmondea la  nasturii vestei. N-am multă 
experienţă cu costumele croite de comandă. 

Nu mai era stânjenită, simțindu-se destinsă şi 
la largul ei alături de Greg. Acum între ei nu mai 
exista niciun strop de stinghereală. Parcă s-ar mai 
fi culcat în acelaşi pat de nenumărate ori. 

— Poate-ar fi mai bine să-mi scot costumul şi 
să-l pun pe umeraş, propuse el. Doar dacă nu te-ar 
deranja să-i tragi o călcătură rapidă dimineaţă. 


— M-ar deranja, îl împinse ea în joacă. Agaţă- 
ţi hainele şi întoarce-te repede la mine. 

Aşa făcu, încuind cu grijă uşa înainte de-a 
reveni spre pat. 

— Asta ar trebui să descurajeze orice 
vizitatori nocturni, rânji el lupeşte. Iar acum, 
dulcea mea... 

Maggie se răsuci repede să stingă lampa de 
lângă pat. 

— Nu, îi opri Greg mâna. Las-o aprinsă, 
Maggie. Nu vreau să bâjbâi şi să orbecăi prin 
întuneric. Vreau să te pot vedea, să te privesc. 

Simţi un val de roşeaţă fierbinte inundându-i 
încet tot trupul. Nimeni n-o mai privise vreodată. 

— Greg, m-aş simţi, ăă, mai comod dacă... 

— O să mă asigur eu că te simţi perfect 
comod, iubito, o întrerupse el, cu un licăr 
diavolesc în ochi. Vino-aici. 

O trase în braţele lui, oftând. 

— Maggie, nu ştiu ce-aş fi făcut dacă mă 
alungai în seara asta. 

— Nu... N-aş fi putut, Greg, mărturisi ea. 
Mâinile-i alunecară peste netezimea satisfăcătoare 
a spatelui lui dezgolit, ocolindu-l spre a se încurca 
în desişul aspru de păr blond al pieptului. Atinse 
un sfârc dur, apoi îl mângâie uşurel cu degetul 
mare. 

— Îmi place să te ating, spuse, sfioasă, 
simțind nevoia de-a se explica. 

El îi prinse mâna şi o sărută în palmă, apoi 
fiecare deget pe rând. 


— Îmi place să fiu atins de tine. 

Mâinile i se strecurară sub poala cămăşii ei 
de noapte şi i-o ridicară încet, cu grijă, peste cap. 
O aruncă într-o doară pe jos. 

— Şi-mi place să te ating, iubito, să te 
privesc. 

Ochii lui îi străbătură trupul, iar lui Maggie i 
se opri respiraţia. 

Ştia cum arăta trupul ei şi nu semăna cu Miss 
Playboy a nici unei luni din an. Avea vergeturi pe 
pântec, grație celor trei sarcini.  Muşchii 
abdomenului ei erau prea moi, burta cam 
rotunjită. Dacă s-ar fi ţinut, numai, de regimul 
acela de tracţiuni abdominale. Din păcate, n-o 
făcuse. Ce-o fi crezând Greg? se întrebă. O 
compara cu altele femei pe care le cunoscuse, 
tinere zeițe cu trupuri ferme şi frumoase? 
Tremura uşor, întrebându-se de ce se lăsase în 
voia acestui studiu intim. 

— Ti-am spus c-ar fi mai bine cu lumina 
stinsă, spuse, făcând o vitează tentativă de umor. 
Atunci ai fi putut pretinde că sunt suplă şi tare şi 
de douăzeci şi doi de ani. 

Greg o privi în ochi. 

— Asta credeai că vreau? 

— Ce bărbat n-ar vrea-o? replică ea muşcător. 

— Eu, de pildă. 

— A, înţeleg. Preferi femeile trecute de 
treizeci de ani, cu dungi pe burtă şi muşchi 
fleşcăiţi, pe lângă tinerele creaturi trăsnet ca 
Francine şi Sandy Strayer. Ei, dar oare de ce-mi 


vine aşa de greu s-o cred? 

Spre uimirea ei, Greg rânji. 

— A, nu, Mary Madgalene. Văd ce încerci să 
faci şi n-o să ţină. Ţi-e teamă şi speri să începi o 
ceartă care să mă alunge - sau să-ţi permită ție să 
mă izgoneşti. 

— Nu-i adevărat! 

— Nu? îşi trecu uşurel vârfurile degetelor 
peste partea de sus a coapselor ei. Nu e adevărat, 
Maggie? 

Maggie înghiți un nod, ochii ei verzi 
înceţoşându-se. 

— Nu cred că-i adevărat. 

Degetele lui Greg o săgetară ispititor spre 
furca picioarelor, şi se înfioră. 

— Ei, dar oare de ce-mi vine aşa de greu s-o 
cred? o îngână el tărăgănat, ironic; chicoti încet, 
primejdios, şi-i şterse cu gura buzele despărțite. 
Ce vrei tu de fapt, Maggie? 

Degetele sale prelungi îi luară în stăpânire un 
sfârc încordat, dureros. 

— Spune-mi, scumpo. 

Din gâtul ei scăpă un scâncet uşor, ascuţit, 
când Greg continuă s-o hărţuiască înnebunitor cu 
degetul. 

— Cred că deja ştiu. 

Mâna lui se închise peste sân, în timp ce-i 
aţâţa gura cu a lui. 

— Vrei să te iubesc, nu-i aşa, dragostea mea? 

— Da, suflă Maggie şi în acea clipă ştiu că 
voia cu-adevărat ca Greg s-o iubească, şi nu numai 


în sens fizic; voia ceea ce autorii de cântece 
numeau iubire adevărată, un angajament fizic, 
emoţional şi spiritual, care să dureze în veci. Oh, 
Greg, murmură; înţelegerea îi zdrobi ultimele 
inhibiţii, înlocuindu-i sentimentele de nepotrivire 
cu puternica nevoie de a-i face plăcere lui Greg, 
de a-i dărui orice dorea pentru a-l face fericit. Te 
doresc atât de mult! 

— Gata cu micile îndoieli nervoase? şopti el 
încetişor. 

Maggie clătină din cap, cu un zâmbet 
drăgăstos. 

— Vreau să facem dragoste, Greg. 

Trupul lui dur se cutremură la auzul acestor 
cuvinte, iar mâinile porniră peste trupul ei, într-o 
explorare ce-i dădea fiori. Cutremurată de 
senzaţii, Maggie porni o mică explorare proprie. 

— Da, iubire, atinge-mă, rosti el, apoi gemu, 
când ea îi găsi forţa încordată a bărbăţiei. O, 
Maggie, simt că-mi pierd minţile. 

Maggie era inundată de un îmbătător 
simţământ de putere feminină. O înfiora să ştie că- 
l putea excita pe Greg într-o asemenea măsură. 
Totodată, dorea să-l uşureze de dorinţă, să-i 
dăruiască un soi de plăcere pe care niciodată n-o 
putuse găsi alături de altcineva. 

Degetele lui i se încurcară în desişul de 
cârlionţi arămii, iar ea trase aer în piept, pe când 
Greg îi mângâia hipersensibilul sâmbure al 
pasiunii. Căldura curgândă pe care-o găsi acolo îl 
înştiinţă că dorinţa ei era la fel de puternică 


precum a lui. 

— Greg, ţipă, consumată în valuri de extaz 
senzual. O, Greg, te rog! 

— Da, Maggie, da, iubirea mea, răspunse el 
gros. Eşti protejată, Maggie, sau trebuie să...? 

Clipi, derutată un moment. 

— Nici nu m-am gândit la asta, şopti, iar el 
surâse. 

— Atunci voi avea eu grijă de tine, draga mea, 
spuse încetişor, coborând din pat. Peste câteva 
momente, reveni, iar ea îl primi, trupurile 
contopindu-li-se încet şi total. 

Slobozi un mic țipăt sălbatic şi se arcui în sus 
spre a-i întâmpina impulsul puternic, nesăţios, al 
trupului. Greg şopti ceva incredibil de întunecos şi 
sexy, înainte de a-i poseda cu îndrăzneală gura. 
Maggie simţi clocotele unei dulceţi nebune şi 
sălbatice, pe când trupul i se încorda cu o 
intensitate violentă. Se întâmplă, îşi spuse ea 
ameţită. Lucrul despre care citise, cel pe care-l 
presupusese o simplă propagandă mass-media, i 
se întâmplă cu adevărat. 

— Nu te reţine, Maggie, şopti Greg. Dă-ţi 
drumul, puiule. Dăruieşte-te mie, vino la mine. 

O făcu, iar el o luă cu el într-o extatică, 
zdrobitoare ascensiune pe culmile voluptăţii. 
Niciodată nu mai trăise aşa ceva. lar când Greg i 
se alătură în scăpărătoarea eliberare a patimii 
amândurora, simţi o deplinătate, o întregire pe 
care nicicând n-o mai cunoscuse... 


Sy 


Maggie se cuibări mai adânc în brațele lui 
Greg, cu capul pe pieptul lui şi picioarele 
înlănțuite confortabil printre-ale sale. El îi 
mângâie uşurel părul, cu mâna lui mare. 1] iubesc, 
îşi spuse ea pradă beției. Cu barierele de apărare 
complet nimicite, îi era uşor să recunoască față 
de. Sine însăşi adevărul. Dar să-i spună aceleaşi 
cuvinte lui Greg, asta era altceva. 

— Eşti minunat, fu maxima apropiere pe care- 
o îndrăzni, apoi oftă şi o mai spuse o dată. Eşti 
minunat, Greg. A fost o minune. 

Sub ureche, simţi pieptul lui Greg vuind de- 
un râs uşor. 

— Oricând îi place omului să fie lăudat pentru 
un număr reuşit. Mulţumesc, graţioasă doamnă. 
Tu însăţi ai fost cam la fel de minunată. 

Maggie se gândi să pună lucrurile în ordine, 
spunându-i lui Greg că nu numărul i-l lăuda, că o 
înţelesese greşit, că în realitate voise să-i spună 
că-l iubea. Preferă, însă, contrariul. Greg alesese o 
stare jucăuşă şi uşoară. Nu era momentul 
confesiunilor de mare încărcătură emoţională. Aşa 
că întinse mâna spre el, răsucindu-i răutăcioasă 
nasul, şi murmură sexy: 

— Doar cam minunată, doctore Wilder? 

— În regulă, minunat de minunată, se corectă 
el, şi o sărută prelung. Acum dormi, doamna mea. 
M-ai epuizat complet. 

Nu voia să vorbească, îşi spuse Maggie. 


Simţea o nevoie aproape silită de a discuta ceea 
ce tocmai se întâmplase între ei, cum se simţea ea, 
cum se simţea el, totul şi orice avea legătură cu ei 
înşişi şi ceea ce trăiseră împreună. Dar Greg 
stinsese lumina şi stătea tăcut. Maggie îşi înghiţi 
dezamăgirea, încercând să înţeleagă. Sigur că 
bietul om era obosit. Avusese o zi istovitoare la 
spital, trecuse de miezul nopţii. Sigur că voia să 
doarmă. Avea să fie bucuroasă să-l ţină în braţe 
cât era noaptea de lungă, savurându-i apropierea 
şi... 

Se ridică drept în capul oaselor. 

— Greg, vei sta aici toată noaptea? 

— Nu vrei să stau, Maggie? 

— Ba da, dar ce le vom spune copiilor 
dimineaţă? 

— Lasă copiii în seama mea, răspunse Greg, 
trăgând-o din nou lângă el. Mă gândesc eu la ceva 
să le spunem, mâine. Acum dormi, iubire. 

Maggie se cuibări mai aproape. 

— Noapte bună, Greg. 

Cât de minunat era să adoarmă în braţele lui 
şi să se trezească dimineaţa cu el alături! oftă. 

Greg o sărută pe tâmplă. 

— Noapte bună, iubita mea. 

— O, nu! Greg, cu Paula cum rămâne? se 
ridică din nou Maggie. Am uitat cu totul de ea. Nu 
poate sta singură toată noaptea. 

— Stai liniştită, scumpo, o trase Greg din nou 
în jos, potrivindu-şi-o în braţe. Înnoptează la o 
prietenă de-a ei. Maggie, dacă Paula era singură 


acasă, ai fi insistat să plec, nu-i aşa? 

Braţele lui se strânseră posesiv; vorbea pe un 
ton îngândurat. 

— M-ai fi trimis acasă, la ea. 

— Desigur. N-are decât paisprezece ani. E 
prea tânără ca să stea singură toată noaptea, 
Greg. 

— A, eu ştiu asta. Dar eşti prima femeie pe 
care am... ăă... 

Se opri, apoi continuă: 

— Prima femeie care-a fost vreodată de 
părere că n-ar trebui să stea singuri copiii toată 
noaptea. Toate celelalte se smiorcăiau şi se 
plângeau când le spuneam că trebuie să plec 
acasă, ãã, după aceea. 

Fiecare nerv al lui Maggie fu pârjolit de 
flacăra geloziei ce-o sfâşia pe dinăuntru. Toate 
celelalte femei. 

— Prefer să n-aud despre toate celelalte 
femei ale tale, reuşi ea să spună pe un ton de 
gheaţă. Cât de îngrozitor era să fie catapultată 
dintr-o comodă lume a viselor în calvarul 
deprimant al realităţii. Noaptea asta fusese atât 
de deosebită pentru ea, afirmare a feminităţii sale 
alături de bărbatul pe care-l iubea. Insemnase, 
pentru Maggie, începutul unei relaţii iubitoare, şi i 
se dăruise complet, ca şi cum sentimentele ar fi 
fost reciproce. 

Dar nu erau, fapt pe care reuşise, cumva, să-l 
uite. Noaptea aceasta nu putea să fi fost deosebit 
de specială sau unică pentru Greg. Pentru el, ea 


nu era decât o altă femeie într-un alt pat, într-o 
altă vineri seară. Săptămâna trecută ar fi trebuit 
să fie Francine, dacă nu se producea cu mica ei 
criză de răutate. Astă-seară ar fi trebuit să fie 
Sandy, dar şi ea făcuse o scenă. Partenera care 
stătea la coadă pentru săptămâna viitoare ar fi 
putut să fie oricine, dar dacă femeia reuşea să-şi 
păstreze calmul, avea să sfârşească neîndoielnic în 
patul lui Greg. 

Maggie se rostogoli din braţele lui, pe-o 
parte, trăgându-şi pătura în jurul trupului. 

— Maggie? întinse Greg braţele spre ea, cu 
glasul plin de nedumerire. 

— Noapte bună, Greg. 

— Vino-napoi aici! 

— Sunt foarte obosită şi mi-ai spus că şi tu 
eşti obosit. Aş vrea să dorm puţin înainte de ora 
şapte, când se scoală copiii. 

— Dar ce... Maggie, eşti supărată pe mine? 
Ce naiba ţi s-a-ntâmplat? 

— Gândeşte-te, doar, Greg. Sunt sigură că un 
băiat isteţ ca tine va găsi un răspuns mulţumitor. 

— Îţi făcusem un compliment, păru Greg să 
revadă în minte conversaţia de adineauri. Eşti 
prima şi singura femeie care şi-a exprimat grija 
faţă de copiii mei care şi-ar petrece noaptea 
singuri, prima şi singura care n-a... 

— Regret că n-am şi eu comparații 
interesante pe care să ţi le împărtăşesc, îl 
întrerupse încordată Maggie, gelozia sexuală 
rozând-o ca un acid. Dar eşti primul şi singurul 


bărbat cu care-am fost, de când a murit soţul meu, 
acum şase ani. Primul şi singurul, aşa că... 

— Şase ani! clătină Greg din cap, uimit. E un 
timp incredibil de lung ca să stai fără, ăā, 
dragoste. 

— Fără sex, vrei să spui, îl corectă ea 
arogantă, ridicându-se în capul oaselor spre a-l 
privi, încruntată. Şi n-a fost deloc greu. Când 
lucrezi în schimbul de noapte şi îngrijeşti copii 
mici în timpul zilei, crede-mă, nevoia de sex trece 
pe locul doi, după nevoia de somn. 

— Dar acum lucrezi ziua, iar copiii sunt la 
şcoală şi... 

Greg se opri, încruntându-se. 

— Ai acceptat o întâlnire cu Cassidy şi te-ai 
culcat cu mine. 

— Să nu-ndrăzneşti să insinuezi că sunt pe 
cale să devin vreun soi de aventurieră sexuală! îl 
repezi ea. Nu sunt, te asigur. 

— Maggie, n-am insinuat una ca asta. Pur şi 
simplu mi-a trecut prin minte că... 

— Nu oricine are nevoia ta nesăţioasă de... de 
aventuri în dormitor, Greg Wilder. 

— Aventuri în dormitor? Greu mi-aş numi... 

— Poate că termenul cel mai potrivit ar fi 
„cuceriri”, propuse ea dulce. Sau, oare, „isprăvi” 
ar suna şi mai bine? 

Greg se ridică în şezut şi-şi prinse capul cu 
degetele. 

— Iar începi, Maggie. Mă împingi în corzi. Se 
pare că ai un talent special pentru asta. Acum 


cinci minute te ţineam în braţe, te iubeam, iar 
acum sunt gata să te-arunc pe fereastră. Dacă nu 
sar eu mai întâi, adăugă el amărât. 

— De ce n-ai pleca pe unde-ai venit? Pe uşă. 
Acum! 

— Îmi ceri să plec? 

— Nu, îţi spun. La revedere, Greg Wilder! 

Maggie îşi trase cuvertura până sub nas şi se 
răsuci pe burtă, înfăşurându-se complet ca într-un 
cocon. Îl putea auzi pe Greg mişcându-se prin 
întuneric, foşnetele hainelor, pe când se îmbrăca. 
Mai întâi chiloţii de bumbac alb şi tricoul... 
încercă disperată să alunge imaginea trupului său 
musculos, bronzat, în lenjerie mulată pe corp, dar 
imaginea i se fixase apăsat în ochiul minţii. 
Sâcâind-o, stârnind-o. 

Îşi înghiţi un suspin de nefericire pură. Voia 
să-l implore să rămână, dar se temea de refuzul, 
de ostilitatea lui. Niciodată nu se simţise atât de 
vulnerabilă în faţa unui risc atât de cumplit. 
Lacrimi fierbinţi îi ardeau ochii, dar şi le izgoni. 
Plânsul era pentru tragedii, ca moartea lui Johnny. 
N-avea să-şi banalizeze lacrimile vărsându-le 
pentru plecarea furioasă a lui Greg Wilder. 

— Maggie! răsună în casa tăcută glasul 
limpede, de copil. Maggie, unde eşti? 

Era Max. Maggie azvârli pătura, îşi înhăţă 
capotul şi se strecură repede în el. 

— Vin, Max, strigă, într-o şoaptă sonoră. 
Spera s-o audă. 

— Merg eu la el, spuse Greg. 


Îşi pusese pantalonii şi ţinea cămaşa în mâini. 
O aruncă pe pat, urmând-o pe Maggie în 
dormitorul lui Kevin. Kevin şi Josh dormeau în 
paturile suprapuse. Max stătea în capul oaselor pe 
pătuţul cel mic, plângând. 

— Max, dragule, ce este? îl cuprinse Maggie 
în braţe. 

— În camela asta-i un lup lău. Un welewolf!3 
cu dinţi mali şi albi. A zis că vlea să mă mănânţe. 

Max cuprinse gâtul lui Maggie cu braţele lui 
mici şi o strânse puternic. 

— 'Ţi-au spus Josh şi Kevin poveşti de groază 
înainte de-a adormi? întrebă ea încet. 

Max dădu din cap. 

— Welewolvii tlăiesc în debalale şi mănâncă 
oamenii, scânci el. Mi-e fiică, Maggie. 

— N-ai de ce să-ţi fie frică, Max, veni Greg 
până lângă Maggie, bătându-şi uşurel fiul pe cap. 
Nu există werewolvi. 

— Ba egzistă, se smiorcăi Max. Aşa a zis 
Zosh. 

Nici măcar nu puse vreo întrebare despre 
apariţia tatălui său la miezul nopţii în casa May, pe 
jumătate dezbrăcat. 

— Ei, cine ştie mai bine, Josh sau tăticul? 
întrebă Greg; încercă să-l ia pe Max din braţele lui 
Maggie, dar băieţelul nu slăbea strânsoarea. 
Tăticul ştie mai multe, răspunse Greg singur la 


13 - Corect: werewollf (pl.: werewolves) = licantrop; om-lup; om atins 
de o boală fabuloasă - transmisă prin muşcătura altui werewolf - care, 
la apariţia lunii pline, se transformă în lup. 


propria-i întrebare. lar eu spun că nu există 
werewolf. Uite. 

Aprinse o lampă şi deschise uşa debaralei. 

— Nu e nimic în debara, decât hainele lui 
Kevin şi nişte jucării. 

Max se încruntă, continuând să se ţină de 
Maggie, cu braţele şi picioarele  încolăcite 
împrejurul ei. Greg se lăsă în patru labe, făcând 
un spectacol grăitor din a căuta pe sub paturi. 

— Nici aici nu-i niciun werewolf. Nici măcar 
foloştine de praf. Eşti o gospodină excelentă, 
Maggie, adăugă el ingenuu, zâmbindu-i. Ea fu 
nevoită să-i zâmbească la rândul ei; pur şi simplu 
nu se putea abţine. 

Max însă nu zâmbea. 

— E un welewolf invizibil, tăticule. Tu nu poţi 
să-l vezi, da-i acolo. Pot să dolm la tine-n pat, 
Maggie? se rugă el. Acolo nu mă poate plinde niţi 
un welewolf. 

— Nu, Max, interveni repede Greg. Copiii de 
patru ani sunt prea mari ca să doarmă în paturile 
altor oameni. 

Max părea gata să izbucnească din nou în 
plâns. Maggie îl îmbrăţişa rapid şi, deodată, îi veni 
o idee. Avusese odată aceeaşi problemă cu Karl, 
iar soluţia pe care o aplicase atunci funcţionase ca 
o vrajă. Poate-i era dat să aibă tot atâta succes şi 
cu Max. 

— Uită-te aici, Max, ridică Maggie una dintre 
creaţiile lui Kevin, un pistol făcut din piese 
Tinkertoy. Ştii ce-i ăsta? 


Max scutură din cap. 

— E un omorâtor magic. Tragi un cerc în 
jurul patului - trasă ea un cerc imaginar larg 
împrejurul pătuţului lui Max, cu ţeava pistolului - 
şi produce un zid invizibil de energie. Nimic nu 
poate trece prin zidul magic invizibil, decât dacă-l 
inviţi tu înăuntru. Poftim, îi dădu ea pistolul lui 
Max. Încearcă-l. 

Max  desenă un cerc închipuit, cam 
aproximativ. 

— Acum patul tău are protecţie dublă, spuse 
Maggie. Orice werewolf care se apropie de cercul 
magic, va fi aruncat în afară. 

— O să-l aldă? întrebă Max cu speranţă. 

— A, da. lar dacă vrei să-i dai una-n plus, 
ajunge să îndrepţi spre el omorâtorul magic. 

Întinse mâna, mişcând-o împrejurul său. 

— Am impresia că simt deja energia, Max. 

Max strânse omorâtorul, cu ochii mari. 

— Şi eu, şopti el. 

Maggie îl depuse la loc pe pătuţ. 

— "Ţine bine omorâtorul, Max. E al tău, 
păstrează.-l. 

Îl înveli bine şi-l sărută pe obraz. 

— Noapte bună, Max. Acum nu mai ai niciun 
motiv de teamă. 

Max îi mai dărui o îmbrăţişare. 

— Noapte bună, Maggie. 

Apoi întinse braţul liber spre tatăl său. 

— Îmblăţisează, tăticule. 

Greg se aplecă, iar Max îi cuprinse gâtul cu 


braţul său mic, ţinându-l pe celălalt împrejurul 
gâtului lui Maggie. Chipurile li se apropiară foarte 
tare, în timp ce sărutau fiecare băieţelul pe obraji. 

Greg şi Maggie ieşiră împreună din cameră, 
iar când privi peste umăr, Greg îl văzu pe Max 
agitând omorâtorul prin aer. 

— A înghițit toată povestea, şopti el 
admirativ, oprindu-se amândoi în hol. Niciodată nu 
s-a mai liniştit atât de uşor după un coşmar. Cum 
ţi-a venit ideea aia cu omorâtorul, Maggie? 

Maggie ridică din umeri. 

— Am învăţat de la propriii mei copii că faptul 
de-a le spune pur şi simplu că nu există ceva 
anume care-i înspăimântă nu dă niciun rezultat. 
Copiilor mici le e greu uneori să distingă fantezia 
de realitate. Şi oricui care crede că în debara e un 
werewolf invizibil, nu-i va fi greu deloc să creadă 
într-un omorâtor magic care va crea o barieră 
protectoare. 

Greg afişă un rânjet larg. 

— Ce simplu el De ce nu mi-a venit şi mie 
ideea asta cu ani de zile în urmă? Am trecut prin 
nopţi albe, căutări de monştri în toiul nopţii... 

Clătină din cap cu mirare, apoi cuprinse 
umărul lui Maggie cu un braţ şi o trase alături. 

— Ai observat că Max nici măcar n-a întrebat 
de ce eram aici în plină noapte, îmbrăcat doar cu 
pantalonii? 

— Când ai patru ani şi te lupţi cu werewolfii, 
apariţia tatălui tău în toiul nopţii n-are de ce să-ţi 
pară ieşită din comun, răspunse sec Maggie. Apoi 


dădu să se îndepărteze de ei, dar Greg o strânse şi 
mai tare. 

— Încă ne mai certăm, Maggie? îi cuprinse el 
bărbia în căuşul palmei, ridicându-i capul în sus. 
Orice te-a supărat, îmi cer scuze. 

— Asta le rezolvă pe toate. 

Nu-şi putea găsi cuvintele pentru a-i spune 
cât de mult o rănise atitudinea lui indiferentă faţă 
de felul cum făcuseră dragoste, sensibilizând-o la 
fiecare remarcă. 

— Dar cred c-am exagerat, adăugă ea. Dorea 
să audă cuvinte pe care Greg nu putea sau nu voia 
să le rostească. Nu era cinstit să se supere pe el 
fiindcă n-o iubea. 

Ochii lui îi susțineau privirea. 

— Maggie, nu vreau să te părăsesc în noaptea 
asta. Pot rămâne? 

Voia din toată inima să-i spună să stea. Cearta 
de adineauri părea prostească şi jrelevantă. N-o 
iubea, dar ea îl iubea şi îl dorea alături. 

— Da, Greg, murmură. Te rog, rămâi. 

De astă dată, n-avea să aştepte nimic, n-avea 
să aibă nicio pretenţie nerostită. Intrară în 
dormitor, cu braţele înlănţuite unul peste trupul 
celuilalt. 

— Maggie, se auzi glasul lui Max. 

— Ce e, Max? 

işi reţinu un zâmbet, la vederea expresiei 
abătute a lui Greg. 

— Meldze, Maggie. Omolâtolu' meldze. 
Welewolfu-i plea speliat ca să mai iasă afală. 


— E foarte bine aşa, Max, strigă ea într-o 
şoaptă la fel de sonoră. Acuma dormi. 

—  Omorâtorul magic merge, spuse Greg, 
trăgând-o la pieptul său. Imi dai şi mie puţin din 
magia ta, Maggie? 

Degetele lui  înlăturară rapid cordonul 
capotului. Apoi, şi capotul propriu-zis. 

— Acum? Iarăşi? întrebă ea, simțind că o 
topea o căldură arzătoare. 

— Da, acum. 

Greg îi muşcă uşurel buzele, hărţuindu-i 
limba cu a lui. 

— Da, iarăşi. 

— Credeam că eşti obosit. Voiai să adormi 
imediat, îi aminti ea, mişcându-se şerpuitor, lipită 
de trupul său. 

— Ei bine, acum sunt treaz, răspunse el, 
cuprinzându-i fesele în mâini. Şi niciodată-n viaţa 
mea n-am avut mai puţin chef de somn. 

Se împinse în ea, cu dornica dovadă 
bărbătească a celor spuse. 

— Te rog, scumpo. 

— Mă rog... dacă insişti, spuse ea 
nepăsătoare. O să mă mai gândesc. 

Voia să pară la fel de indiferentă cum fusese 
el. lar când Greg urma să se retragă, după ce 
făceau dragoste, n-avea să fie dezamăgită, îşi 
făgădui. 

— Ai să te mai gândeşti? îţi place să trăieşti 
în preajma pericolului, nu-i aşa, hoaţă mică? mârâi 
Greg şi o împinse încet pe pat; se sărutară 


profund, pasionat. Te doresc atât de mult, Maggie, 
rosti el cu glas îngroşat. lubito, trebuie să te am. 

Ea îl învălui cu braţele, oftând uşor, şi se lăsă 
în voia forţelor combinate ale patimii şi iubirii ce-o 
inundau pe dinăuntru. De astă dată, făcură 
dragoste în voie, cu tandreţe, ca şi cum, după ce-şi 
satisfăcuseră primele nevoi pătimaşe şi volatile, îşi 
puteau acum permite să profite de timp pentru a 
se purta cu blândeţe. Dar, pentru Maggie, 
rezultatele finale fură aceleaşi - un orgasm intens, 
exploziv, care-o lăsă sleită, învăpăiată, agăţându- 
se de Greg, îndrăgostită la nebunie. Legată de el, 
cu trup, suflet şi inimă.. 

— Maggie? 

Glasul lui se auzi calm şi scăzut, în odaia 
întunecată. 

Plutea deja spre somn, cuibărită adânc în 
braţele lui. 

— Mmm? 

Nu deschise ochii. Nu-şi amintea să mai fi 
simțit vreodată o asemenea delicioasă relaxare. 

— Renunţă la întâlnirea de mâine cu Cassidy. 

Ochii i se deschiseră brusc şi se încordă, 
întorcând capul să-l privească. Stăteau atât de 
apropiaţi, încât îi putea distinge uşor poziţia 
îndârjită a bărbiei şi ochii arzători ca două 
nestemate. 

— Oh, Greg! oftă ea istovită. Trebuia s-aduci 
acum vorba de asta? 

— Contramandează întâlnirea, Maggie. Ştii 
bine că nu vreau să ieşi cu el. 


— Adevărat, recunoscu ea, căscând. Dar i-am 
spus că mergem împreună la concert şi nu mi se 
pare corect să mă răzgândesc în ultimul moment. 

— Niciodată să nu renunţi la o întâlnire 
pentru alta. Pariez că pe-asta ţi-a spus-o maică-ta 
în anii liceului. Şi eu am dăscălit-o la fel pe Paula. 
E una din Regulile Oficiale ale Întâlnirilor 
Adolescentine. Se consideră că formarea 
caracterului adolescenților pretinde suferința 
întâlnirilor cu persoane nepotrivite, din simplul 
motiv că au spus „da” într-un moment de 
slăbiciune. 

Greg îi contură forma gurii cu unul dintre 
degetele sale prelungi. 

— Dar aceste reguli nu se aplică în cazul 
nostru, Maggie. Am trecut de mult de vârsta 
adolescenţei.  N-avem nevoie de precepte 
călăuzitoare prosteşti. Acum ni le stabilim singuri. 

— Greg, îmi dau seama că ultima întâlnire am 
avut-o în Evul Mediu, dar mi se pare o grosolănie 
să contramandez o promisiune doar fiindcă... 

Se întrerupse şi-i mângâie pielea aspră a 
obrazului cu vârfurile degetelor. 

— ... apare cineva mai interesant. 

— Ei bine, mă bucur că recunoşti cel puţin că- 
s mai interesant decât Cassidy. 

Greg îi prinse mâna şi o ridică la gură, 
gâdilând-o cu limba în palmă. Maggie se înfioră. 

— Renunţă la întâlnire, Maggie. Vreau ca 
mâine seară să fim împreună. 

O, şi ea o dorea. Dar regulile înrădăcinate 


demult mor greu. 

— Greg, concertul nu va dura decât vreo două 
ore. Îmi va fi mult mai uşor dacă merg cu el. 
Trebuie să mă-ntâlnesc cu omul ăsta în fiecare joi, 
la şcoală, îi face rost lui Kevin de o trompetă 
veche, la un preţ bun, îi va da lecţii de muzică şi... 

— Am să-i cumpăr eu lui Kevin o trompetă 
nou nouţă şi-am să-i plătesc lecţii de muzică 
particulare. Contramandează întâlnirea dimineaţă 
la prima oră, Maggie. 

De ce trebuia totul să fie atât de complicat? 
se întrebă ea. Mai ales când era groggy de 
nesomn. Nu putea gândi limpede, nu se putea 
gândi la toate aspectele... 

— Nu vreau să ne certăm, Greg. Şi... şi nu 
vreau încă o săptămână de tăcere îngheţată ca 
ultima. Te rog, încearcă să înţelegi. 

— Ce să înţeleg? Că preferi să-ţi petreci seara 
de mâine cu mitocanul care mi-a dat afară fetiţa 
din formaţia liceului? 

Maggie gemu. Nu putea trece din nou cu 
buretele! Abia mai era în stare să ţină ochii 
deschişi. 

— Sunt extenuată, Greg. Vreau doar să dorm. 

— Şi să-l visezi pe Cassidy şi trompeta lui de 
două parale? 

[i dădu un şut cu piciorul gol. 

— N-am să visez pe nimeni decât pe tine, 
Greg Wilder, şi-o ştii foarte bine. 

— O să-ţi pară rău dacă menţii întâlnirea cu 
Cassidy, Maggie, spuse amabil Greg; prea amabil; 


dacă ar fi fost mai atentă, poate i s-ar fi trezit 
bănuielile. Asta-i atât o promisiune, cât şi o 
ameninţare, scumpo, adăugă el pe acelaşi ton 
indiferent. 

Maggie nu era alarmată. Nu era supărat pe 
ea, nu putea fi, îşi spuse, somnoroasă. O ţinea în 
braţe atât de tandru, îi mângâia părul atât de 
drăgăstos. Se strânse mai aproape şi închise ochii. 

— Maggie? 

Greg îi ţinea mâna într-a lui, mişcându-şi 
degetul mare peste verigheta de aur. 

— Vreau să-ţi scoţi inelul ăsta. 

Inima i se opri în loc. Întotdeauna îşi purtase 
verigheta, zi şi noapte, în ultimii treisprezece ani. 

— Nu vreau să fiu în acelaşi pat cu nevasta 
altuia, Maggie. Şi cât timp porţi verigheta asta, 
eşti nevasta lui Johnny, fie şi doar simbolic. 

Işi scoase inelul fără o vorbă. Era şi timpul. 
Nu se socotea infidelă lui Johnny, absolut deloc. 
Degetul însă şi-l simţea gol şi ciudat fără banda 
lată cu care se obişnuise. 

Greg o privi, în timp ce depunea verigheta în 
sertăraşul noptierei. 

— Vino-aici, şopti. Maggie se întoarse spre el. 
Niciodată nu m-am considerat tipul posesiv, 
Maggie. Dar, văzându-ţi verigheta aia pe deget, 
aşa cum stăteai în pat cu mine... 

Nu mai continuă. Se întreba dacă suna la fel 
de surprins şi derutat pe cât se simţea, cu privire 
la aceste neaşteptate şi stranii sentimente ce-l 
străbăteau. Braţele i se înlănţuiră în jurul lui 


Maggie, posesive. 
Ea îşi rezemă capul pe umărul lui. 
— N-am s-o mai port, Greg, promise. 


A 


Sapte 

Trecuse de ora nouă cu câteva minute, când 
Maggie se mişcă şi, trezindu-se, descoperi că era 
singură în pat. Odaia continua să fie cufundată în 
întuneric, cu draperiile trase, şi auzi ploaia bătând 
în ferestre. Ora târzie o surprinse. Nu-şi amintea 
când dormise ultima oară - dacă o făcuse vreodată 

— Până la nouă. Amintirile nopţii trecute o 
scăldau ca nişte valuri senzuale, făcând-o să 
roşească intens. Nu-şi amintea nici când petrecuse 
ultima oară 

— Dacă o făcuse vreodată - o asemenea 
noapte. 

Cobori încet din pat, cu anumite locuri ale 
trupului chinuite de-o durere voluptuoasă. Intră cu 
pas împleticit sub duş, cam ameţită încă, 
neîngăduindu-şi să gândească. Putea fi primejdios. 
Aruncând o privire la mâna fără verighetă, se 
strădui să se concentreze asupra activităţilor 
maşinale de-a se spăla, a-şi şampona părul, a şi-l 
usca. Se îmbrăcă repede cu blugii şi un col-roule 
galben şi-şi perie părul, cu gesturi nervoase. li era 
groază să coboare la parter. Oare Greg era acolo? 
Şi ce ie putea spune copiilor? Ce le spusese el? 
Perspectiva de a-şi privi în faţă amantul cu, şase 
observatori interesaţi în jur, cerea cu adevărat 
multă îndrăzneală. 

Momentul când îi găsi pe Kristin, Kevin şi 
Karl aşezaţi în faţa televizorului, uitându-se la 


desene animate, exact ca în fiecare sâmbătă 
dimineaţă, fu aproape o dezamăgire. Membrii 
familiei Wilder plecaseră, toţi patru. 

— Bună, mami, îşi desprinse un moment ochii 
dinspre televizor Kristin, când intră Maggie. Te 
simţi mai bine? 

Maggie o privi inexpresivă. 

— Ce? 

— Doctorul Wilder a spus că, aseară când a 
dat telefon să-ţi spună la ce oră vine după copii, i- 
ai zis că nu te simţeai bine, o lămuri Kristin. A 
spus că ai nevoie de somn şi să nu te trezim. 

Maggie avu din nou senzaţia bizară că intrase 
în plină piesă de teatru, ceilalţi aşteptându-se din 
partea ei să se integreze în acţiune fără a 
cunoaşte subiectul. 

— Când ai vorbit cu doctorul Wilder, Kristin? 
întrebă ea, atentă. 

— A trecut foarte devreme, azi-dimineaţă, 
înainte de şapte. Nu eram treji niciunul, dar a tot 
sunat la uşă până m-am trezit eu şi i-am deschis. 
Era cam speriat că nu te-ai trezit, mămico, 
mărturisi ea. Doctorul Wilder a spus că aruncă o 
privire la tine, să se asigure că n-ai păţit nimic. 

Maggie era conştientă că i se împurpuraseră 
obrajii. Şi-l închipui pe Greg intrând în camera ei 
şi privind-o cum dormea goală sub cuvertură. Dar, 
la o adică, dormise goală alături de el toată 
noaptea! Îşi atinse obrajii aprinşi, cu mâini reci ca 
gheaţa. Noroc că atenţia Kristinei fusese atrasă de 
o reclamă la răcoritoare, pe care o găsea mult mai 


interesantă decât maică-sa. 

Maggie făcu un efort să-şi recapete calmul. 
Familia Wilder plecase, iar Greg reuşise să se 
îmbrace şi să iasă din casă, încuind uşa după el, în 
scopul de-a simula că tocmai sosea să-şi ia copiii. 
Evident, niciunul dintre cei mici nu ştia că 
petrecuse noaptea acolo, lucru pentru care 
Maggie se simţea profund uşurată. N-ar fi ştiut 
cum să le explice, ce să spună. Nu ştia nici măcar 
când avea să-l revadă pe Greg. Gândurile îi 
goneau la fel de nebuneşte ca pulsul. Contrar 
celor afirmate în titlurile cântecelor, nu era uşor 
să se îndrăgostească. Nu la vârsta de treizeci şi 
doi de ani, când ea avea trei copii, iar ei, patru. 
Nici iubirea nu era deosebit de comodă a doua 
oară. Aceasta era mai derutantă, pasională şi 
intens-cuprinzătoare decât prima. 

Emisiunea de desene animate se sfârşi, iar 
Kevin ridică privirea, remarcând pentru prima 
oară prezenţa mamei sale. 

— Meciul de soccer a fost contramandat din 
cauza ploii, spuse el ursuz. N-am nimic de făcut. 

— De ce nu-l inviţi pe Josh la joacă? propuse 
Maggie. 

Propriu-i şiretlic, evident de făţiş, o jena. 
Dacă Kevin îl chema pe Josh, urma ca ea să 
discute cu Greg pentru a aranja programul de 
joacă al băieţilor. Se gândi la Taffy Smithton, care 
ticluise o intrigă similară, şi se crispă. In ce se 
transforma? 

— Wilderii se duc azi undeva, spuse Kristin. 


L-am auzit pe doctorul Wilder spunându-le 
copiilor. 

— Unde se duc? întrebă Maggie, cam prea 
repede. 

Kristin ridică din umeri. 

— Acasă la nişte prieteni. Lynn nu-ştiu-cum. 
Nu-mi mai amintesc numele de familie. 

Lynn. Putea fi un nume masculin, ca şi 
feminin, îşi spuse Maggie. Persoana numită Lynn, 
cu care plănuiau să-şi petreacă ziua - şi, probabil, 
şi noaptea - Greg şi copiii săi, era bărbat sau 
femeie? 

Cum nu se poate mai sigur, era femeie, 
conchise ea cu certitudine, aproape făcându-i-se 
rău de gelozie şi stinghereală. De ce fusese atât de 
proastă, încât să se îndrăgostească de Greg 
Wilder? Avea o viaţă atât de paşnică, de previzibilă 
şi monotonă, înainte de-a fi comis această 
nebunie! Nu voia, nici nu-i trebuia trauma unei 
implicaţii emoţionale. 

Restul dimineţii se târi ca melcul. Maggie 
făcu curat în baie şi bucătărie; schimbă 
cearceafurile în toate paturile; spălă nişte rufe; 
şterse praful şi aspiră. Activitatea fizică o ţinea 
ocupată, dar gândurile îi reveneau obsesiv spre 
Greg. „O să-ţi pară rău dacă menţii întâlnirea cu 
Cassidy, „spusese el. „Asta-i atât o promisiune, cât 
şi o ameninţare”. Voia să-i spună că o pedepsea 
petrecând ziua (şi noaptea) cu femeia numită 
Lynn? Dacă o supunea iarăşi tratamentului 
tăcerii? Inima lui Maggie se strânse de durere. Nu 


se credea în stare s-o mai suporte, nu după cele 
petrecute noaptea trecută, nu după ceea ce 
împărtăşiseră în comun. Dar faptele rămâneau 
fapte: ea ieşea în oraş cu Rich Cassidy, iar Greg 
era cu cineva pe nume Lynn. Fără-ndoială, 
intenţionat îi scăpase numele, ştiind că-l va repeta 
Kristin. Probabil voia ca bănuielile geloase s-o 
tortureze toată ziua! 

După-amiaza îi aduse pe copiii Jamison şi o 
neaşteptată propunere de lucru ca guvernantă. 
Cei trei activi preşcolari o ţinură pe Maggie teribil 
de ocupată şi, pe deasupra, lui Kevin, Kristin şi 
Karl le veniră prietenii la joacă. Nivelul sonor din 
casă era asurzitor. Maggie fu uşurată când sosi 
domnul Jamison să-şi adune progeniturile, la ora 
cinci, şi nu peste mult îi trimise şi ea acasă pe 
prietenii copiilor. 

Telefonul sună exact când se aşeza, epuizată, 
pe sofa. Era pentru prima oară că îndrăznea să se 
aşeze, de la ora unu, când sosiseră micii Jamison. 

— Răspundeţi vreunul la telefon, copii? 

—  Răspund eu, mămico! strigă Karl, 
repezindu-se în bucătărie. Mămico? strigă ea, 
peste câteva momente. Te mai duci la întâlnirea 
aia diseară? 

— Da, oftă Maggie, dorindu-şi să nu fi fost 
aşa. Se simţea sleită, fizic şi spiritual. Gândul de a- 
i face conversaţie politicoasă măruntă lui Rich 
Cassidy o decava complet. 

— Mămico, unde-i întâlnirea? strigă Karl; apoi 
se corectă. Unde-i concertul? 


Karl nu cunoştea cuvinte de genul „concert”. 
Cineva, la telefon, îi punea întrebări. Maggie porni 
instinctiv spre bucătărie. Karl ţinea receptorul la 
ureche. 

— E doctorul Wilder, mămico. 

— Greg? 

Vocea lui Maggie suna mai degrabă ca un 
chiţăit sufocat. 

— Deci tot mai ai de gând să te ţii de chestia 
aia? răsună, lin ca mătasea, glasul lui Greg. Ţi-am 
spus c-ai s-o regreţi, nu ţi-am spus? 

— Te-ai distrat bine cu Lynn? ripostă Maggie. 
Nimeni nu-i spunea ei ce putea sau nu putea să 
facă, cu atât mai puţin Greg Wilder, care avea 
câte-o întâlnire cu altcineva în fiecare săptămână. 

— M-am distrat de minune. Unde-i concertul 
la care plănuiţi să asistați, tu şi Cassidy? 

Întrebarea o prinse pe nepregătite. Încă se 
mai muncea cu răspunsul lui prompt la întrebarea 
ei. 

— La Centrul Civic Woodland. E o formaţie de 
suflători şi percuție. 

Greg fluieră uşurel. 

— Suflători şi percuție? lată un vis care se 
adevereşte. 

— Greg... 

— Dacă insişti să mergi, Maggie, nu mai e 
nimic de spus. Ţine doar minte că te-am prevenit. 

Tonul lui mătăsos o enerva. 

— La revedere, Maggie. 

Închise înainte ca ea să-i poată răspunde. 


a 


Rich Cassidy îi lăudă lui Maggie rochia de 
culoare crem. Maggie îi lăudă cravata. Discutară 
despre vreme (continua să plouă), despre trafic 
(moderat, pentru acea oră de sâmbătă seară) şi 
despre formaţia din acel an a şcolii elementare 
(promițătoare), în timpul scurtului drum spre 
Centrul Civic. Rich nu era tocmai vorbăreţ şi, la 
vremea când se instalară pe scaunele de pluş ale 
sălii publice de spectacole Woodland, păreau să-şi 
fi epuizat toate proviziile de conversaţie. 

Ar fi putut să fie cu Greg, îşi reaminti 
posomorită Maggie, în timp ce formaţia îşi acorda 
instrumentele, iar ea şi Rich şedeau într-o tăcere 
stingheră. Rich îşi scăpă programul pentru a 
cincea oară şi, când Maggie se aplecă să-l ridice, o 
călcă pe mână. Ea se smuci în sus atât de repede, 
încât nu observă că se aplecase şi el. Se ciocniră 
cap în cap. Lui Rich începu să-i sângereze buza; 
Maggie îi simţea urma dinţilor la ceafă. Urmară 
multe scuze reciproce, jenante. Maggie recăzu în 
butoiul cu melancolie. Da, putea să fi fost cu Greg, 
dar preferase ca o încăpăţânată să respecte 
Regulile Oficiale ale Întâlnirilor Adolescentine, la 
vârsta de treizeci şi doi de ani. 

Trase concluzia că nu ajuta la nicio formare a 
caracterului să suferi de-a lungul unei întâlniri cu 
persoana nepotrivită. Era deprimant şi plictisitor. 
Şi chinuitor. Mâna şi capul continuau s-o doară de 


la coliziunile cu piciorul şi dintele lui Rich. Îşi 
scosese verigheta, la cererea lui Greg. De ce nu 
anulaseşi această întâlnire, tot la cererea lui? Era 
una dintre acele întrebări fără răspuns. Greg 
spusese că avea să regrete această întâlnire şi 
avea perfectă dreptate. 

Luminile scăzură, iar interpreţii îşi puseră 
instrumentele în poziţie. Şi, exact în acel moment, 
Greg Wilder şi cei şapte copii năvăliră pe culoar, 
spre un grup de scaune aflate cu cinci rânduri în 
faţa locului unde stăteau Maggie May şi Rich 
Cassidy. Rămase cu gura căscată, întrebându-se 
dacă nu cumva avea halucinaţii. Pe jumătate, 
spera că da. 

Dar era Greg în carne şi oase acela care-l 
ducea pe Max în braţe şi o ţinea de mână pe Karl. 
Îi urmau Wendy şi Kristin, apoi Kevin şi Joshua şi o 
adolescentă drăguță, care nu putea fi decât Paula. 
Kevin legăna o pungă mare de cumpărături. 

— Okay, cine vrea nişte caramele? Cine vrea 
nişte M & M-uri? îşi auzi Maggie fiul întrebând, în 
timp ce se aşezau. Halviţe? Gumă de mestecat? 
Jeleuri? 

Maggie rămase ca de piatră. Rich îşi drese 
glasul. 

— Ăă, acolo nu-s, îi, copiii tăi, cu doctorul 
Wilder? o întrebă el stânjenit. Tocmai îi întâlnise la 
duplex, cu douăzeci de minute mai devreme. 

Maggie ieşi treptat din paralizie. Prima ei 
emoție fu aceea de oroare maternă. Copiii ei 
continuau să poarte vechii blugi şi cămăşi groase, 


cele pe care le avuseseră toată ziua. Karl îşi 
pătase bluza în faţă cu muştar, la cină; părul lui 
Kevin era nepieptănat şi-i stătea strâmb. Era 
convinsă că toţi trei aveau în picioare cei mai 
vechi tenişi ai lor, cu găuri în vârf. 

— N-ai, ăă, menţionat că vin şi copiii tăi în 
seara asta, spuse Rich, iar Iul Maggie îi veni să-i 
dea una. Chiar credea că le-ar permite copiilor ei 
să apară într-un loc select, cum era Centrul Civic, 
arătând ca un trib zdrenţăros din Cartierul 
Săracilor? Era teribil de mândră de copiii ei. Ori 
de câte ori se duceau undeva, avea mare grijă să 
se asigure că erau cuviincioşi şi îmbrăcaţi bine. 
Profesorii o felicitau adesea pentru ţinuta lor 
ordonată. lar Rich Cassidy o credea în stare să-i 
trimită sâmbăta seara la Centrul Civic, îmbrăcaţi 
ca pentru curte? 

— N-am ştiut că vin şi copiii, replică ea cu 
buzele strânse. 

Kevin continua să împartă dulciuri. În sacoşa 
aia erau mai multe porcării decât le permitea 
Maggie să consume de Halloween şi Crăciun la un 
loc. Kilograme întregi de dulciuri. Aveau să se 
urce pe pereţi cu hiperglicemie toată noaptea - şi 
facturile la dentist! Maggie se cutremură. Kristin 
şi Karl erau deja predispuse la carii. 

— Il cunoşti bine pe doctorul Wilder? întrebă 
Rich, după care avu un mic râs nervos. Ce 
întrebare tâmpită! Sigur că-l cunoşti, copiii tăi n- 
ar fi aici cu el dacă nu-l cunoşteai. 

Maggie nu răspunse nimic. Ochii ei erau fixaţi 


asupra copiilor, care  sfâşiau ambalajele 
dulciurilor, şuşotind prea tare şi mutându-se de pe 
un loc pe altul. Niciunul nu părea să asculte 
duetul de clarinet de pe scenă. Femeia aşezată în 
spatele lor le sâsâi de două ori, iar Greg se răsuci 
să-i arunce o privire furibundă. Apoi ochii săi îşi 
schimbară direcţia, oprindu-se galeşi spre Maggie. 

Era întuneric şi-i despărţeau şase rânduri de 
scaune, dar Maggie era pe deplin conştientă de 
mesajul ochilor lui batjocoritori: „O să-ţi pară 
rău... Eu te-am prevenit...” Se ţinuse de 
promisiune şi-şi dusese la îndeplinire 
ameninţarea. Bestia! 

Rich se foi pe scaun, iar Maggie îi aruncă o 
privire ferită. Şi el se uita la Greg şi copii. Când îi 
surprinse privirea, se aplecă spre ea, şoptind: 

— Am senzaţia că ar trebui să explic de ce i- 
am spus Paulei că nu mai poate face parte din 
orchestră. 

Îşi împăturea şi despăturea programul, agitat 
şi nervos. 

— Înţelegi, a lipsit la trei repetiţii cu formaţia 
într-o singură lună, fără nicio scuză decât că avea 
altceva de făcut. Era foarte bună la flaut, dar nu 
puteam lăsa un elev să încalce încontinuu regulile 
sau... 

— Nu trebuie să te justifici faţă de mine, Rich, 
interveni grăbită Maggie. 

Bietul om era o ruină nervoasă! Cumplit se 
înfuriase pe Greg că-i pusese în acea situaţie. 

— A fost un incident neplăcut, bâigui Rich. 


Doctorul Wilder s-a supărat pe mine. 

— Da, ştiu cât de neplăcut poate fi doctorul 
Wilder, spuse Maggie. 

Rămaseră posomorâţi, în timp ce începeau să 
duruie tobele. 

Peste zece minute, la picioarele lor apăru 
Max. 

— Bună, Maggie! îi rânji, mânjit pe faţă cu 
ciocolată. Se târâse pe sub şirurile de scaune ca 
să ajungă până la ea, iar mâinile şi pantalonii 
reiaţi îi erau plini de praf. Max se scobi adânc în 
buzunar şi scoase o acadea neambalată, cu urme 
de dinţi pe ea. Maggie, viei un Stalbulst Fluit 
Chew? 

— Of, Max, oftă ea. 

— Vleau afală, anunţă el, căţărându-i-se în 
poală. Mă duţi, Maggie? 

Avea de ales? se întrebă ea, în timp ce-l 
conducea pe Max afară. La patru ani, încă mai 
consimţea să intre cu ea în toaleta doamnelor. Era 
furioasă pe Greg, dar n-ar fi fost drept să-şi 
reverse enervarea pe-un copil nevinovat. 

Max insistă să-i stea în poală până la sfârşitul 
concertului. Se făcuse târziu, copilul era obosit, 
iar prin vene îi curgea probabil zahăr pur, după 
toate mizeriile pe care le ingerase, raţionă 
Maggie, permițându-i să rămână cu ea. Ultimul 
lucru pe care voia să-l rişte era criza totală de 
nervi a unui copil de patru ani instabil. Greg ar fi 
rămas neîndoielnic la locul lui, prefăcându-se că 
nu-i cunoştea şi lăsând-o să se descurce singură. 


Aşa că Max rămase pe genunchii ei, tăcut şi 
încântat, aruncându-şi bomboane în gură din 
rezerva aparent nesfârşită din buzunare. 

Era oare doar zece şi jumătate când concertul 
se încheie şi se aprinseră luminile? Maggie se 
simţea de parcă ar fi stat o săptămână întreagă în 
Centrul Civic, cu micul Max în poală şi Rich 
Cassidy tresărind agitat alături. Tot timpul îl 
petrecuse urmărind şi ascultând poznele copiilor 
aflaţi cu cinci rânduri mai în faţă. Tresărise de 
fiecare dată când cineva din public îi apostrofa cu 
câte o privire dezaprobatoare. Pe Greg nu părea 
să-l deranjeze deloc. Nu se supără nici măcar când 
Karl se urcă în picioare pe scaun şi sări de-acolo! 
Lui Maggie îi bubuia capul la fel de tare ca tobele, 
la vremea când spectatorii se ridicară şi porniră 
spre ieşire. 

— Mămico! o strigă Karl de pe culoarul dintre 
scaune; Maggie tresări la vederea celei mai mici 
fetiţe a ei, care era o nenorocire jegoasă şi 
zbârlită, învelită-n zahăr. Mămico, unchiul Greg ne 
duce la Bazarul de îngheţată! 

Unchiul Greg? Maggie încă mai încerca să-şi 
revină din cele auzite, când Max o zbughi de lângă 
ea pentru a fugi în zigzag prin mulţime. Maggie îl 
văzu aterizând în mijlocul grupului Wilder-May. 
Greg îi surprinse privirea şi-i adresă un scurt salut 
sarcastic. Nu îndrăzni să se uite la Rich Cassidy; 
nu putea nici măcar începe să presupună ce-avea 
în minte. 

Rich o duse cu maşina direct acasă, fără a 


scoate o vorbă. Maggie încercă să-l îmbuneze, 
spunând cu toată sinceritatea: 

— Îmi pare atât de rău pentru seara asta... 

Dar nu dădu niciun rezultat. Omul nu făcu 
decât să mormăie şi n-o conduse până la uşă. 

Greg şi copiii mai întârziară o oră. Lui Maggie 
nu-i scăpă ironia situaţiei. Ea se întorsese de la 
întâlnire, iar copiii erau în oraş cu Greg Witter. li 
auzi sosind la câteva minute după miezul nopţii. 
Probabil că-i auzise tot cartierul Woodland Courts. 
Copiii Wilder îşi luară zgomotos rămas-bun din 
maşină, în timp ce Kevin alerga spre uşa de la 
intrare, chiuind. Greg o ducea în cârcă pe Karl, 
care cânta, şi pe Kristin, în chip de roabă, pe aleea 
din faţă. Maggie se strâmbă. Atâta zahăr! 
Deschise larg uşa şi-i privi, cu mâinile-n şolduri. 

— Hei, grozav concert, Maggie, spuse Greg, 
în timp ce o ridica pe Kristin în picioare cu o 
înfloritură. Am murit după suflătorii şi percuţiile 
alea. 

— Nu-i deloc de râs, Greg, replică ea glacial. 

Karl începu să ţopăie: 

— Ne-am distrat aşa de bine, mămico! Am 
fost la Bazarul de îngheţată şi eu am primit un suc 
de banane şi unul de portocale cu sifon şi... 

— Da, văd. Le porţi pe tine, o întrerupse 
Maggie, fulgerându-l pe Greg cu privirea. Şi-i al 
naibii de bine că am o sticlă nouă de pepto-bismol, 
fiindcă toţi trei veţi avea probabil nevoie la 
noapte. 

— Cogpiii-s bine. Bate palma, Kevin, întinse 


Greg mâna, iar Kevin i-o plesni încântat. 

Maggie hotărî că era timpul să oprească 
veselia înainte de-a-l plesni ea însăşi pe Greg. Şi 
nu în palmă. 

— Spuneţi-i noapte bună doctorului Wilder, 
copii, spuse ea iute. Kristin, vrei să dai drumul la 
apă în baie pentru Karl? Urc în câteva minute. 

— Sigur. Noapte bună, unchiule Greg, strigă 
Kristin. Şi mulţumim! 

— Mulţumim, unchiule Greg, repetară în cor 
Kevin şi Karl. 

— Plăcerea a fost de partea mea, răspunse 
încântat Greg. Noapte bună, copii. 

Cei mici intrară în casă, iar Greg se întoarse 
spre Maggie cu un rânjet fudul. 

— Sunt nişte copii  grozavi, Maggie. 
Mulţumesc că m-ai lăsat să-i iau cu împrumut în 
seara asta. 

Nervii lui Maggie, stăpâniţi în tot timpul 
lungii seri, erupseră cu o forţă vulcanică. Se 
împurpură la faţă, tremurând din tot trupul. 

— Pleacă de-aici, abia reuşi ea să spună. 

— Ce păcat că nu mă inviţi înăuntru, replică 
Greg. Ar fi cu atât mai satisfăcător pentru tine să 
mă arunci afară din casă, nu numai din prag. 

— Nu te vreau în casa mea, nici pe pragul 
meu. Ceea ce-ai făcut în seara asta a fost 
indescriptibil, Greg Wilder, iar eu... 

— Bună, Maggie! strigară din maşină Wendy, 
Josh şi Max. Toţi trei se aplecaseră pe ferestre, 
făcându-i cu mâna. 


Se simţi obligată să le răspundă cu un semn 
al mâinii şi un salut vesel. Nu era supărată pe 
copii; nu ei erau de vină. Dar scurtul interludiu 
răpi tiradei ei energia necesară. Încercă să-şi 
aducă aminte ce voia să spună. 

— Îmi spuneai cât de indescriptibil am fost în 
seara asta, o ajută Greg. Şi, oricât de mult mi-ar 
plăcea să stau şi s-ascult, ar fi cazul să duc copiii 
acasă la culcare. S-a făcut târziu. 

Maggie nu era dispusă să-l lase să plece fără 
a-şi ostoi mânia. 

— Seara asta a fost un fiasco total, şuieră, în 
timp ce Greg se întorcea spre maşină. Şi a... 

— Deci nu ţi-a plăcut prima întâlnire ca 
părinte fără obligaţii? 

— Să-mi placă? A fost o catastrofă! Şi... 

— O catastrofă? repetă el. Asta se aplică şi la 
toate întâlnirile mele. Se pare că avem multe în 
comun, Mary Magdalene. 

— Nu-mi spune aşa! Ţi-ai pus în cap anume 
să-mi strici întâlnirea din seara asta. În viaţa mea 
nu mi-a fost mai mare ruşine! 

— ţi pare rău că ai ieşit astă-seară cu 
Cassidy, Maggie? întrebă el încetişor. Ţi-am spus 
eu c-o să-ţi pară. Poate data viitoare ai să-l asculţi 
pe unchiul Greg. 

— Ooof! 

Maggie nu ţinea minte să mai fi fost vreodată 
atât de furioasă. Omul avea puterea s-o enerveze 
ca nimeni şi nimic altceva. 

— De ce eşti liber sâmbăta seara, în fond? 


Prietena ta Lynn n-a fost disponibilă în noaptea 
asta? După distracţia minunată de după-amiază, 
credeam că... 

Se întrerupse, oripilată că se dăduse de gol. 
Nervii îi dezlegaseră limba şi-şi vărsase toate 
incertitudinile geloase. 

— Lynn? 

Un moment, Greg păru nedumerit. Apoi râse. 

— Cred că te referi la Chien şi Ching Lin. 
Copiii şi cu mine am fost după-amiază la ei. Ele 
radiolog la Hopkins şi a dat o mare petrecere, 
împreună cu nevastă-sa, de ziua fetiţei lor Shirley. 
E un eveniment anual, la care invită atât părinţii, 
cât şi copiii. 

Maggie închise ochii, conştientă că faţa i se 
afla undeva între nuantele de stacojiu şi carmin. 

— Crezuseşi că am petrecut ziua cu o femeie 
numită Lynn, spuse jovial Greg. Deci de-asta fierbi 
aşa, Ochi Verzi. Întâlnirea ta catastrofală cu 
Cassidy n-are nicio legătură! 

Avea două variante, îşi spuse Maggie, în timp 
ce stătea pe prag clocotind. Putea rămâne acolo 
trosnind de furie neputincioasă, sau îşi putea face 
o ieşire măreaţă, trântind uşa după ea. Optă 
pentru a doua variantă. 


EAI 


Maggie petrecu o bună parte din noapte 
gândindu-se la ce ar fi trebuit să-i spună lui Greg 
Wilder când se proţăpise atât de arogant la uşa ei. 


Remarcile despre Lynn care-o dăduseră de gol nu 
făceau parte niciodată, fireşte, din scenariu. 

A doua zi dimineaţă, fu prezentă fiziceşte cu 
copiii la biserică, dar în sinea ei îl anihila pe Greg 
cu o diatribă  pârjolitor de deşteaptă. In 
imaginaţie, individul era sancţionat convenabil şi 
implora iertarea. lar ea era calmă şi stăpânită, şi 
nu mai scuipa acuzaţiile ca o neghioabă infantilă 
şi geloasă. Când se sfârşi slujba, Maggie era în 
chip stânjenitor conştientă că nu auzise un singur 
cuvânt din predică. 

— Uite microbuzul unchiului Greg! exclamă 
Kevin, când dădură colţul spre Woodland Courts. 
Chiar în faţă la noi! 

Lui Maggie îi zvâcni stomacul. Kevin avea 
dreptate: prelunga maşină bej a familiei Wilder 
era oprită exact în faţa duplexului. Greg şi cei 
patru copii ai săi coborâră din maşină, în timp ce 
Maggie îşi parca vechiul Chevrolet pe alee. Kevin, 
Kristin şi Karl săriră jos din maşină, să-şi salute 
prietenii. Maggie rămase la volan, încercând să-şi 
amintească  sclipitoarea dojană pe care o 
concepuse atâtea ore-n şir. Părea că i se golise 
mintea la vederea lui Greg apropiindu-se de ea. 

Greg deschise portiera maşinii şi-i întinse o 
mână.  Neluând-o în seamă, Maggie cobori 
singură. 

— Azi duc copiii cu barca, anunţă Greg, 
neluând nici el în seamă, atitudinea de dispreţ 
deliberat. Probabil că va fi pentru ultima oară că 
luăm barca în sezonul ăsta. În weekend-ul viitor 


sunt de gardă, iar pe urmă va fi prea frig. Am vrea 
să veniţi cu noi şi tu cu copiii, Maggie. 

— Nu, răspunse ea automat. 

Greg se încruntă vag. 

— Presimţeam că vei spune asta, aşa că mi- 
am luat o mică asigurare. 

— Mămico, unchiul Greg ne duce cu barca 
lui! 

ţipă Karl, alergând spre ei. 

Maggie se uită urât la Greg. Asigurarea 
constase în a-şi pune copiii să le spună alor ei 
despre ieşirea propusă. N-o considera capabilă să- 
i refuze. 

— E o şalupă mare, mami, spuse Kevin, 
alăturându-li-se, cu Ochii strălucind de emoție. 
Josh mi-a arătat-o de multe ori în poze. 
Intotdeauna am vrut să mă plimb cu ea. 

Maggie era prinsă în cursă. 

— Zău că nu cred... începu ea, şi toţi cei trei 
copii ai săi o întrerupseră cu un disperat: 

— Te rugăm, mami! 

— Te rog, Maggie, spuse Wilder. Frumoşii ei 
ochi acvamarini, atât de asemănători cu ai lui 
Greg, transmiteau o rugăminte a lor proprie. 

Max îi îmbrăţişă genunchii, strângând cu 
putere: 

— Te log, Maggie! 

Greg zâmbea fudul, absolut încântat de 
strategia sa. Dacă refuza, Maggie avea să fie 
azvârlită în rolul mamei nerezonabile care strică 
orice distracţie, şi era evident că n-o credea 


dispusă să-l accepte. 

Maggie, însă, avea o surpriză pentru el. 

— În regulă, copii, puteţi merge cu unchiul 
Greg, pronunţă ea numele cu sarcasm delicat. Dar 
eu am treburi azi, aşa că voi sta acasă. 

Copii nu aveau nimic împotrivă. Scoaseră un 
chiot şi fugiră în duplex să-şi schimbe hainele. 

— Touché, spuse Greg încet, încrucişându-şi 
braţele pe piept. Această mişcare îi întinse pe 
umeri materialul lucios al scurtei marinăreşti, 
reliefându-i muşchii viguroşi. Făcu un pas spre ea. 
Purta o pereche de blugi albiţi, uzaţi zdravăân, ce 
păreau mulaţi pe coloanele robuste ale coapselor. 
Emana o masculinitate vitală şi puternică, atât 
copleşitoare cât şi amenințătoare. 

Maggie înghiţi un nod şi făcu un pas mic 
înapoi. Greg râse uşurel: 

— Te-ai speriat? 

Privirea lui îi cuprinse trupul, zăbovind 
intenţionat asupra anumitor părţi din anatomia ei. 

Ace ascuţite de excitație sexuală o 
străpunseră în josul pântecului. 

— De tine? replică ea în derâdere. De ce m-aş 
speria? Te-am bătut cu propriile tale arme, Greg. 
Distracţie plăcută cu copiii şi barca. A fost foarte 
drăguţ din partea ta să-i inviţi. 

— A, ba vii cu noi, Maggie. Du-te-n casă şi 
pune-ţi nişte blugi şi o cămaşă groasă sau un 
pulover. Ai zece minute. 

— Zău? râse ea de aroganţa lui. Regret, Greg. 
Runda asta ai pierdut-o. 


— Doar dacă nu vrei să mai cunoşti puţin din 
machismo!“-ul meu de om al cavernelor. Propun să 
mergi înăuntru şi să te schimbi, scumpo, repetă el 
lunecos. Dar, în fond, poate că vrei. Ţi-a cam 
plăcut abordarea de data trecută, nu-i aşa? Eram 
atât de îngrijorat că o speriasem pe micuța şi 
sfioasa Maggie, dar îţi plăcuse. 

O mânie încinsă până la alb, alimentat şi de 
tensiunea sexuală ce plutea între ei, se aprinse 
înlăuntrul lui Maggie. Ridică mâna, căutând o 
ripostă feminină primitivă. Şi se opri îngrozită, 
înainte de a-l plesni efectiv peste obraz. 

— Haide, loveşte-mă, o stârni Greg. Atunci voi 
avea o scuză să contraatac. Am să te sărut până-ţi 
pierzi cunoştinţa, după care te duc direct în pat. 
Ce mama dracu”, oricum asta vrem amândoi. 

— Ba nu, şopti ea. Era profund răscolită de 
intensitatea propriilor emoţii şi cu atât mai 
enervată înțelegând faptul că Greg avea dreptate. 
Tânjea dureros după o confruntare fizică, 
încheiată... la fel de fizic. Era nu puţin înfricoşător 
să i se releve această latură pâătimaşă şi 
inflamabilă a firii ei, după ani de zile în care se 
văzuse ca fiind calmă, sensibilă, absolut maternă. 
Ce dezlănţuise în ea Greg Wilder? Il privi, cu 
tumultul interior reflectat în ochii ei verzi, dilatati. 

Paula Wilder alese acest moment pentru a 
face cunoştinţă. 

— Bună ziua, doamnă May, eu sunt Paula, se 

apropie ea de Maggie cu un zâmbet prietenos, plin 
de curiozitate. Mă bucur că vă cunosc în sfârşit. 
Am vorbit la telefon de-atâtea ori, încât am 
senzaţia că vă cunosc deja. 

— Paula, fii te rog bună... începu Greg, dar 
Maggie se grăbi să-l întrerupă. 

— Şi... şi eu am aceeaşi senzaţie, Paula, spuse 
ea, străduindu-se să-şi oprească tremurul din 
voce. Avea impresia că luase foc, că ardea după 
atingerea lui Greg, dar trebuia să pară stăpânită şi 
demnă în faţa fiicei sale adolescente. 

Paula Wilder arăta ca un arhetip al prinţesei 
din poveşti. Ten de piersică şi lapte, păr lung, 
blond alburiu, ţinut în sus cu două barete, ochi 
albaştri deschişi cu gene negre, lungi, moştenire 
de la tatăl el. 

Urmă un moment de linişte, timp în care 
Maggie încercă să-şi adune minţile risipite. Greg 
continua s-o privească, în ochi arzându-i o foame 
nedisimulată. 

— Pot să vă spun Maggie? întrebă amabilă 
Paula, cu un tact care le lipsea dureros ambilor 
adulţi. Aşa vă numesc deja în sinea mea, auzindu-i 
pe copii vorbind tot timpul despre dumneavoastră. 
Şi pe tăticul, desigur, adăugă ea, zâmbind. 

— Te rog, reuşi Maggie să răspundă, cu un 
surâs pe care şi-l spera ca fiind călduros. 

— Paula, mergi, te rog, să vezi de Max? le 
întrerupse nerăbdător Greg. 

— Max se dă huţa pe un cauciuc-leagăn, în 
curtea din spate, tăticule. Kristin e cu el. 


— Vezi de Wendy şi Joshua, ordonă Greg. 

— Amândoi sunt în casă cu Karl şi Kevin, 
raportă Paula. 

— Atunci de ce nu te duci şi tu la ei? întrebă 
el printre dinţi. Sau în curtea din spate, sau în 
casă. Vreau să vorbesc cu Maggie între patru ochi. 

Maggie roşi, jenată de lipsa de subtilitate a 
lui Greg şi de zâmbetul cunoscător, matur, al 
Paulei. 

— Paula, eşti absolut binevenită să stai aici, 
spuse ea repede, evitând ochii scânteietori ai lui 
Greg. 

— A, nu, înţeleg lucrurile astea, Maggie, o 
asigură Paula. Şi eu am un prieten. 

Şi se îndepărtă, aruncându-şi peste umăr 
buclele lungi şi blonde şi unduindu-şi provocator 
şoldurile în blugii strânşi pe trup. 

— Ce vrea să spună, că înţelege lucrurile 
astea? 

Dintr-o dată, Greg devenise un părinte 
buimăcit. 

— Ar face bine naibii să nu le-nţeleagă! îşi 
trecu el o mână prin păr. Nu ştii ce te-aşteaptă, 
Maggie. Kristin e încă o fetiţă. Stai numai s-o 
pocnească adolescenţa. 

Clătină din cap, cu o expresie sumbră. 

— Fetiţa mea dulce s-a transformat într-o 
versiune adolescentă a lui Jekyll şi Hyde”. In 

ultima vreme, nu ştiu niciodată la ce să mă mai 
aştept din partea Paulei. 

Mama din sufletul lui Maggie simţea o 
puternică empatie faţă de tatăl dinăuntrul lui 
Greg. Ca părinte, nu era deloc arogant, sfidător 
sau batjocoritor. 

— Probabil că vă e greu, ţie şi Paulei, fără 
mama ei, se aventură. E o perioadă atât de dificilă 
pentru o tânără fată. 

— lar afacerea asta cu prietenul mă- 
ngrijorează de-a binelea. Dintr-o dată, băieţii din 
clasa ei au devenit prea tineri pentru ea. Puştiul 
ăsta cu care se-ntâlneşte are permis de conducere 
şi maşină proprie. Mi-amintesc cum eram eu la 
vârsta lui şi-s sigur ca naiba că n-aş vrea ca fiica 
mea de paisprezece ani să se vadă cu un tip ca el. 

— Pare o situaţie care necesită supraveghere 
atentă, Greg. 

— Ştiu, ştiu, dar e-al dracu' de greu să 
practici medicina, să vezi de trei copii mici şi să-ţi 
ţii ochiul de vultur pe-o adolescentă încăpăţânată. 

— Îmi închipui, îi puse Maggie mâna pe braţ, 
într-un impulsiv gest de compasiune. 

Greg îi acoperi repede mâna cu a lui. 

— Vino azi cu noi, Maggie, spuse el în şoaptă. 
Dacă vii, s-ar putea chiar să-mi cer scuze că ţi-am 
sabotat întâlnirea cu Cassidy. 

Undeva, de-a lungul intervalului anterior, 
furia ei se risipise. 

— Nu era nevoie să cheltuiești atâta timp şi 


în propriu-i demon lăuntric. 


bani, recunoscu ea răutăcioasă. Seara se ducea pe 
copcă din proprie iniţiativă, înainte de-a fi apărut, 
măcar, tu şi copiii. 

Greg făcu o grimasă. 

— Nu-s ridicole întâlnirile? 

— Sunt cam la fel de amuzante ca atunci când 
te pocneşte careva, răspunse ea. Sigur, nu vorbesc 
pe baza unei vaste experienţe. 

— Nu vreau să ai vaste experienţe, îi ridică el 
mâna la gură, apăsându-şi buzele cu degetele ei. 
Maggie, eu... 

— Suntem gata, unchiule Greg! 

— Să mergem! 

— Mămico, nici nu te-ai schimbat măcar! 

— Mi-e foame! 

Toţi cei şapte copii se adunară în jurul lor, 
vorbind în acelaşi timp. Maggie îşi smulse repede 
mâna. Greg gemu. 

— Nu mergi să-ţi schimbi hainele, mami? 
întrebă Kristin. 

— Nu mai eşti supărată pe tăticul, nu-i aşa, 
Maggie? adăugă Paula. 

— Nu-i supărată pe el! exclamă Kevin. De ce 
să fie supărată pe el? 

— Pentru aseară, explică răbdătoare Paula. 

— Da’ ne-am distrat nemaipomenit aseară! 
protestă băiatul. 

Ochii Paulei îi întâlniră pe ai lui Maggie şi 
zâmbi amuzată. Înţelegea aceste lucruri. Maggie îl 
privi pe Greg. 

— Ne-am distrat nemaipomenit aseară, 


repetă el, rânjind. 

Toţi copiii o priveau cu speranţă, iar Greg îi 
zâmbea, cu o îndrăzneață provocare sexuală 
lucindu-i în ochi. Maggie îşi putu simţi trupul 
reacţionând, simţi  furnicăturile şi tensiunea 
lăuntrică. Voia să-i spună să nu se uite aşa la ea, 
să n-o facă să se simtă astfel. Nu în faţa copiilor! 

— De ce nu mergi în casă să te schimbi, până 
urc eu copiii în maşină, Maggie? propuse Greg. 
Înainte ca Maggie să-i poată răspunde, trecu în 
spatele ai, aproape, şi o apucă de braţe. 

— Ai nevoie de ajutor la dezbrăcare, iubito? 

Glasul îi răsuna scăzut în urechea ei, fără ca 
altcineva să-l audă. 

— Vrei să te-ajut la fermoarul rochiei sau la 
copcile sutienului sau la chiloţei... 

— Nu! se smulse ea din loc, protestând faţă 
de imaginile care evocau atâtea; pulsul i-o luase 
razna. Mă schimb în câteva minute, le spuse 
copiilor, pe un ton viol şi luminos. Vin imediat. 

Zbură înăuntru şi, numai după ce se îmbrăcă 
grăbită cu o pereche de pantaloni bleumarin şi un 
pulover de kelly verde, îşi dăduse seama cât de 
uşor fusese manipulată. Fiindcă de fapt voise tot 
timpul să-i însoţească? o hărţui un mic glas 
batjocoritor în mintea ei. Maggie refuză să 
răspundă, pentru a nu se învinovăţi singură. 


ay 


Opt 

Ambarcaţiunea familiei Wilder era amarată în 
Annapolis, la patruzeci şi cinci de minute de 
Woodland. 

— Vom cobori pe râul Severn, până în Golful 
Chesapeake, le spuse Greg, iar Paula indică în 
atlas drumul pe apă. 

Străzile din apropierea portului Annapolis 
dădeau pe dinafară de turişti, localnici şi cădeţi de 
la Academia navală din apropiere. Vremea era 
rece şi senină, soarele de octombrie strălucea, 
părând a domni o atmosferă aproape 
sărbătorească. 

— Putem căpăta nişte colnete de-ngheţată 
înainte să meldzem la balcă, tăticule? întrebă Max, 
iar Greg îi escortă indulgent pe toţi într-o 
cofetărie aglomerată, unde se ofereau arome 
exotice ca şerbet de mango, brandy cordial sau 
pralină de butterscotch!*. Conservatorii May şi 
prudenţii Wilder aleseră tradiționala îngheţată de 
vanilie şi ciocolată. 

— Acuma dulţiuli, propuse Max, cârmind pe 
uşa unui magazin. 

— Categoric, nu! îl prinse Maggie, aducându-l 
înapoi la grupul de pe trotuar. Nu după orgia cu 
zaharicale de aseară. 

— Au, haide, mami, o tachină Greg. Nimeni n- 
a trebuit să recurgă aseară la noua ta sticlă de 

pepto-bismol, este? 

— Nu, recunoscu ea. Dar n-am de gând să 
forţăm norocul. Scurt pe doi cu dulciurile. 

— Nu glumeşte, unchiule Greg, îl preveni 
Kevin pe Greg, cu seriozitate. Dacă insistăm, chiar 
c-o să se-nfurie. 

— Dulcea noastră Maica Machree să-şi piardă 
firea? Niciodată! replică Greg, dar împinse totuşi 
grupul până dincolo de magazinul de delicatese, 
fără ca vreunul dintre copii să protesteze. 

— Hai să intrăm la magazinul de jucării! ţipă 
Josh, trăgându-şi tatăl de braţ şi arătând spre 
vitrina ispititoare. 

Ultimul transport de marfă, constând din 
păpuşi, tocmai fusese despachetat, iar Karl se 
repezi la raft pentru a înşfăca un bebeluş chel, cu 
salopetă tetra. 

— Te rog, mămico! gâfâi ea, cu respiraţia 
tăiată. Te rog! 

— N-ai unv’? întrebă curioasă Paula. Wendy 
are trei. 

— Santa Claus n-a putut să-mi aducă şi mie 
unul, strânse Karl cu putere cutia. O, te rog, nu 
poţi să mi-l iei, mămico? 

Maggie voia să i-l cumpere. Nu reuşise să 
pună mâna, la ultimul Crăciun, pe păpuşa aceea 
greu de găsit, iar dezamăgirea fetiţei o deprimase. 
Dar preţul acelei jucării era scandalos, umflat 
fără-ndoială pentru gloata de turişti dispuşi la 
cheltuieli. Maggie fu şocată de cifra exorbitantă 
de pe etichetă. 


— Poate se vinde şi în rate, mami, şopti 
Kristin. Şi ea dorea ca surioara ei să capete 
păpuşa. 

— Îţi cumpăr eu păpuşa, prinţeso, anunţă 
Greg, cu un surâs. 

Faţa lui Karl deveni radioasă, iar Maggie 
descoperi că-i era greu să intervină, deşi ştia că 
trebuia s-o facă. 

— Nu, Greg, nu pot fi de acord să-i cumperi 
păpuşa asta. E mult prea scumpă ca să... 

— Ne-o putem permite, o întrerupse cu 
generozitate Paula. 

— Nu, replică ferm Maggie. 

Hotări să se intereseze de plata în rate. Dacă 
achita un număr de sume mici în următoarele 
două luni, ar fi primit păpuşa la Crăciun fără a 
face o gaură insolvabilă în buget. 

— Dacă nu cumpăraţi păpuşa asta, o iau eu, 
spuse o femeie din apropiere, întinzând mâna 
după cutie. Karl o strânse cu putere, privind 
tăcută în podea. 

— Plândzi, Kali, o povăţui Max, într-o şoaptă 
sonoră. Zbială. 

— Mai bine nu, spuse Maggie. Karl, scumpa 
mea, ştiu cât de mult doreşti... 

Nu apucă să termine. Karl fu ridicată de la 
pământ şi luată în braţe de Greg - cu cutie şi 
păpuşă cu tot. Porni spre casă, în timp ce Max şi 
Wendy chiuiau aprobator. 

— Nu fi supărată, Maggie, spuse Paula, 
trecând drept în faţa ei, pentru a-i tăia calea în 


încercarea de a-l urma pe Greg. Tatăl meu vrea ca 
fetiţa să primească păpuşa. 

— Şi eu vreau s-o primească, dar nu pot 
accepta ca tatăl tău să cheltuiască atâţia bani cu 
ea, Paula. 

— De ce? 

Paula făcu un pas într-o parte, în acelaşi timp 
cu Maggie, care nu mai avea cum s-o ocolească, 
decât eventual îmbrâncind-o. 

— Dacă tăticul ar cheltui o mulţime de bani 
pentru tine - să zicem, pe trandafiri roşii - n-ai 
avea nicio obiecţie, nu-i aşa? 

Ochii lui Maggie zburară spre chipul Paulei, 
pentru a fi întâmpinați cu un surâs enigmatic. Cât 
de mult ştia Paula Wilder despre escapadele 
romantice ale tatălui ei, la urma urmei? se întrebă 
Maggie, oarecum iritată. 

— Întrebarea e absurdă, de vreme ce nu-mi 
va trimite trandafiri, Paula. 

— L-am auzit comandându-i azi-dimineaţă, îi 
mărturisi Paula, într-o şoaptă conspirativă. Te vor 
aştepta când ajungi acasă. 

Greg îi trimisese trandafiri? Inima lui Maggie 
execută un mic şi straniu salt mortal. Paula îi făcu 
cu ochiul şi se îndepărtă încet. 

— Mami, uite ce ne-a cumpărat unchiul Greg! 
o smulse pe Maggie din năuceală glasul surescitat 
al lui Kevin. 

Băiatul ţinea în mâini două maşinuţe metalice 
cu motor, din soiul pe care şi le dorea de veacuri, 
iar Maggie le considerase prea pipărate la preţul 


de opt dolari bucata. „Una, poate, la Crăciun, 
„spunea ea de luni de zile. 

— Max, Josh şi cu mine am primit câte două 
fiecare! continuă Kevin. 

Maggie rămase cu gura căscată. Pe Greg îl 
apucase un dezmăţ veritabil! Tocmai achita un 
pony purpuriu, de jucărie, pentru Wendy, când 
Maggie îl ajunse în sfârşit din urmă. 

— Le-am trimis pe Paula şi Kristin la 
magazinul din colţ, să-şi cumpere cercei, îi spuse 
el, în timp ce-şi băga cartela de credit înapoi în 
portofel. Au spus că-s prea mari pentru ce se 
găseşte aici, deşi Kristin ochea cam cu jind pisica 
aia de pluş. Să i-o cumpăr? 

— Nu! icni Maggie. Il luă de braţ şi aproape 
că-l trase afară din magazin. Copiii îi urmară, 
admirându-şi unul altuia jucăriile noi. 

— Mămico, asta-i cea mai nostimă zi din viaţa 
noastră, exclamă Karl; aruncase deja cutia 
voluminoasă şi-şi legăna păpuşa în braţe. 
Mulţumesc, unchiule Greg, adăugă ea extaziată. 

— N-ai de ce, scumpo, răspunse încântat 
Greg. 

— Mulţumesc de-un milion de trilioane de 
catralioane de ori, unchiule Greg! ţipă Kevin. 

— Haideţi, gaşcă, să le pescuim pe Paula şi 
Kristin şi să mergem la şalupă, îi chemă Greg 
nerăbdător. 

— Stați un minut, interveni Maggie, 
tulburată. Josh, Wendy, Max. Nu v-am auzit 
mulţumindu-i tăticului vostru. 


— 'Tătiţilor nu li se mulţumeşte, se bosumflă 
Max. Ei tlebuie să le cumpele toate chestiile la 
copiii lol. 

— Intotdeauna îi mulţumeşti persoanei care-ţi 
face un cadou sau o plăcere, spuse Maggie. Chiar 
dacă e tăticul tău. Mai ales dacă e tăticul, adăugă 
ea. Ai să-ncerci să nu uiţi asta? 

— Dacă uităm, poţi să ne aminteşti tu, 
Maggie, răspunse Wendy. Mulţumesc pentru căluţ, 
tăticule. 

Josh şi Max mulţumiră şi ei în cor şi toţi cinci 
se năpustiră spre magazinul din colţ. 

Greg se întoarse spre Maggie. 

— Eu îţi mulţumesc tie, spuse el, cu ochii 
luminaţi de o căldură care-o făcu să i se oprească 
răsuflarea în piept. 

— Eşti un om minunat de generos, Greg, 
spuse ea în şoaptă. Propriii tăi copii ar trebui, cu 
siguranţă, să-nveţe să te aprecieze. 

El îi cuprinse talia cu un braţ. 

— Ţie nu ţi-am cumpărat nimic azi, Maggie. 
Hai să... 

Maggie trase adânc aer în piept. 

— Greg, te rog, încetează să ne mai cumperi 
lucruri! 

Era timpul să injecteze o notă de realitate în 
ceea ce ameninţa să devină un vis minunat. [in un 
tabel cu cât ai cheltuit azi pentru copiii mei şi va 
ajunge la proporţiile datoriei naţionale, dac-o ţii 
tot aşa. Intenţionez să te despăgubesc până la 
ultimul bănuţ, adăugă ea cu fermitate. 


— Nu fi ridicolă, Maggie. Îngheţată, câteva 
jucărele... Chiar crezi că aş primi bani de la tine 
pentru asta? N-am să-ţi las orgoliul ţepos şi ideile 
demodate de proprietate să ne strice ziua. Îmi 
place să tratez copiii, atât pe-ai tăi cât şi pe-ai 
mei. Imi face o mare bucurie să fiu capabil de 
asta. 

— Dar... 

— Ar trebui să porţi întotdeauna kelly verde, 
o întrerupse el. 

Ajunseseră la colţul străzii, şi o trase în 
cercul braţelor, părând nepăsător la puhoiul 
trecătorilor ce-şi croiau drum prin jurul lor. 

— Îţi face ochii să strălucească precum 
smaraldele. Două smaralde luminoase şi 
scânteietoare. 

Maggie îşi simţi inima luând-o la galop. Era 
electrizată de conturul senzual al gurii lui, de 
lumina din propriii săi ochi ca pietrele preţioase. 
Intregul timp şi spaţiu păreau să se retragă din 
jurul lor, lăsându-i numai pe ea şi Greg singuri în 
acel moment aparte. Scurta lui era descheiată, iar 
mâinile lui Maggie i se aşezară pe piept, peste 
materialul gros al cămăşii albastre de bumbac. 
Tânjea să-şi strecoare degetele printre nasturi şi 
să simtă părul moale şi creţ, pielea caldă şi 
muşchii de dedesubt. 

— Aş vrea să fim singuri, murmură Greg, 
dând grai propriilor ei gânduri; apoi, le duse un 
pas mai înainte. Aş vrea să fim goi în pat şi să fiu 
înăuntrul tău. Aş... 


— Greg, nu! îl imploră ea, cuprinsă de 
fierbinţeală senzuală. Işi simţea picioarele fără 
vlagă şi avu nevoie de-un considerabil efort de 
voinţă pentru a nu se topi peste el. Dar nu 
îndrăznea, căci copiii ieşeau din magazin şi curând 
aveau să ajungă lângă ei. 

— Frustrarea asta mă omoară, îi suflă Greg în 
ureche. E firesc ca îndrăgostiţii să fie complet 
captivaţi şi absorbiți unul de altul. Vreau să ferec 
restul lumii şi să mă pierd în tine, în noi. Dar am 
văzut unii observatori interesaţi, încercând să facă 
parte din piesă. 

— Fac parte din piesă, preciză liniştită 
Maggie, îndepărtându-se de el. Inima bătea să-i 
spargă pieptul. Greg spusese că erau îndrăgostiţi. 

— Mi-am luat cercei-pescăruşi, mami, spuse 
Kristin, arătându-i aferată mamei sale produsul. Şi 
Paula la fel. 

— Ai şi paratrăsnetele de mănăstire, spuse 
Paula, dându-i lui Kristin o punguţă. Eu ţi le-am 
cumpărat. Le admirai, iar tăticul mi-a dat bani 
destui. 

— Mulţumesc, Paula, exclamă Kristin, uimită 
de bunăvoința fetei. Mulţumesc, doc... ăă, 
unchiule Greg. 

— A fost plăcerea noastră, nu, Paula? spuse 
Greg, radios. 

— Nu uita să-i spui mulţumesc lui tăticu, 
Paula, ciripi Wendy, cu un surâs sfios spre Maggie. 
Maggie îi zâmbi la rândul ei. 

— Mulţumesc, tăticule, spuse Paula. 


Ochii lui Maggie îi întâlniră pe ai lui Greg şi 
se simţi năpădită de-un val de fericire pură. Era 
îndrăgostită de el şi, pentru moment, atâta era de- 
ajuns. 

— Acum putem să mergem la şalupă, 
tăticule? întrebă nerăbdător Josh. 

— Intr-acolo mergem. La drum, gaşcă, strigă 
Greg, luând-o pe Maggie de mână. 

Barca era un iaht de zece metri, cu motor 
interior puternic care propulsa vasul până la o 
viteză de patruzeci, cincizeci de mile pe oră. Greg 
îi lăsă pe toţi copiii, chiar şi pe cei mai mici, să 
ţină cu rândul timona, sub atenta sa 
supraveghere. Maggie se relaxa la prova, 
admirând peisajul în trecere şi bucurându-se de 
căldura soarelui pe faţă, în timp ce goneau peste 
ape. O încălzea răbdătoarea interacţiune dintre 
Greg şi copii, şi exuberanta lor voie bună. Karl 
avusese perfectă dreptate, îşi spuse Maggie 
fericită, în timp ce nava tăia apele albastre-verzui 
ale golfului Chesapeake. Aceasta era cea mai 
„nostimă” zi din viaţa lor. 

— Nu vrei să ţii şi tu cârma, Maggie? o 
întrebă Greg după un timp. 

Dădu din cap că da, mai puţin interesată de 
conducerea ambarcaţiunii cât de-a sta lângă Greg, 
care îi dăscălea pe toţi căpitanii-novici. N-avea să 
fie dezamăgită. Greg se aşeză aproape de ea, 
apăsându-i strâns coapsa cu coapsa lui. Capul ei i 
se rezemă în scobitura umărului, iar mireasma lui 
masculină îmbătătoare îi umplu nările. Când 


începu să-i mângâie uşurel ceafa cu vârfurile 
degetelor, prin coloana vertebrală îi trecu un fior 
lasciv. 

— Diseară vom înnopta la mine, spuse Greg 
alene. Copiii se pot culca doi într-o cameră, iar tu 
şi cu mine ne putem încuia în dormitorul meu, 
departe de lumea dezlănţuită. 

— Nu se poate, Greg, spuse ea cu răsuflarea 
tăiată. 

li era greu să judece, cu mâna lui frecându-i 
delicat pielea sensibilă a cefei. Simţea efectele 
atingerii lui Greg pretutindeni - în sfârcurile 
încordate, în josul abdomenului, între coapse... 

— Ba fii sigură că se poate. 

Se aplecă şi mai aproape, cu glasul răguşit şi 
respiraţia caldă pe gâtul ei. 

— Vrei să stai cu mine, nu-i aşa, iubire? 

Pleoapele lui Maggie tresăltară. De ce să se 
ostenească negând ceea ce era evident? 

— Da, dar noi... 

— Nu există niciun motiv să nu putem. 

Cealaltă mână cobori, strângându-se posesiv 
pe coapsa ei. 

— Nu putem din mai multe motive, îi 
desprinse ea degetele, punându-i mâna pe timonă. 
In zilele noastre, e destul de greu să-i învăţăm pe 
copii standardele morale, Greg. Ce fel de exemplu 
am da copiilor, dacă ne-am consuma o legătură 
flagrantă exact sub acelaşi acoperiş? 

— Ai prefera o legătură secretă sub alt 
acoperiş? 


— Şi asta sună de prost gust. Of, Greg, pur şi 
simpu nu pot continua aşa. Dac-aş fi judecat 
limpede, priveam adevărul în faţă de la bun 
început. 

Îi adresă un zâmbet mic şi abătut. 

— Dar ai tu un mod de-a mă face să nu mai 
judec deloc. 

— Ce-ncerci să spui, Maggie? întrebă el 
aspru. 

— Greg, nu pot să... 

— Mămico, mi se face frig, se căţără Karl pe 
scaun spre ei. Greg şi Maggie schimbară o privire, 
pe feţe reflectându-li-se nemulţumirea reciprocă 
de-a fi fost întrerupţi. 

— Aproape c-am stabilit un record mondial, 
murmură Greg. Am avut aproape cinci minute 
între patru ochi. 

Karl începea să dârdâie. Maggie îşi îndreptă 
spre ea toată atenţia. 

— Poţi să stai la mine pe genunchi, Karl. O să 
te iau în braţe şi-ţi ţin cald. 

— Am eu o idee mai bună, interveni Greg. 
Karl poate conduce nava, iar pe tine te ţin eu pe 
genunchi, Maggie. Poţi să-mi ţii şi mie cald. 

— Greg! îl mustră Maggie, roşind. 

— Of, unchiule Greg! chicoti Karl. Ce trăsnit 
eşti! 

— Un cuvânt mai potrivit ar fi „disperat”, 
Karl, spuse Greg, în timp ce o muta pe Maggie de 
la locul ei în spatele timonei pe canapea, lângă el. 
Preluă cârma, în timp ce Karl se trântea în poala 


maică-sii, cu bebeluşul-păpuşă în braţe. 

— Se face târziu, o luăm înapoi de-acum, 
anunţă Greg, nimănui anume. Va trece aproape o 
oră până ajungem din nou la Annapolis. 

— "Ţine-mă strâns, mămico, porunci Karl, 
cuibărindu-se în braţele mamei ei. 

— Ţine-mă şi pe mine, mămico, li se alătură 
Max, cu chipul luminat de-o  sclipire 
ştrengărească; îşi ţinea ursuleţul vechi sub un braţ 
şi cele două maşinuţe noi în mâini. Maggie, se 
corectă el. Mămica-Maggie. 

Chicoti împreună cu Karl. 

— Avem loc la mine-n poală şi pentru Max? o 
întrebă Maggie pe Karl. 

Fetiţă făcu o pauză de gândire. 

— Păi, cred că da. 

Îşi schimbă poziţia, pentru a-i face loc şi lui 
Max pe genunchii maică-sii. Apoi veni Wendy, 
îndesându-se între Greg şi Maggie. 

— Ce bine e, spuse ea încet, rezemându-şi 
capul de braţul lui Maggie. 

Greg o privi pe Maggie şi pe cei trei copii, 
apoi întoarse capul spre partea dinapoi a vasului, 
unde cei patru mai mari râdeau laolaltă. 

— Da, murmură el gânditor. Este bine, Wendy. 
Acostară în Annapolis, iar Greg insistă să ducă tot 
grupul la un restaurant local cu specialităţi 
marine, pentru cină. 

— Aş prefera hamburgeri, bombăni Josh. 

— Aş prefera pizza, adăugă Paula. 

— Peşte! făcu Karl o mutră. Puah! 


— Peştii mă fac să văls, îi preveni Max. 

— Am o idee grozavă, spuse Greg cu 
entuziasm decis. Ce-ar fi să vă duceţi voi şapte la 
restaurantul ăla italian din susul străzii? Pe drum, 
vă puteţi opri la taraba de hamburgeri, să-i luaţi o 
chiftea lui Josh. Maggie şi cu mine mâncăm aici. 

Se întoarse spre ea. 

— Doar dacă nu te fac şi pe tine peştii să 
verşi? 

— Fireşte că nu, dar crezi... 

— Bun! îi întinse Greg Paulei câteva 
bancnote. Toată lumea, valea! Comandaţi ce vreţi 
şi faceţi risipă de timp la mâncare. 

— Mie peştii nu-mi fac rău, unchiule Greg, 
spuse Kevin. Îmi plac. Stau aici cu voi. 

— Kevin, tocmai ni s-a spus politicos să 
dispărem de-aici, îl informă Paula cu un aer 
exasperat. Vor să fie singuri. Haide-acuma. 

— Adică cum vol să fie singuli? întrebă Max. 
Kristin privi îngândurată spre Greg şi mama ei. 

— Vor să vorbească despre chestii plicticoase, 
de-ale oamenilor mari, Max, explică ea, luându-l 
pe băieţel de mână. O să ne distrăm mult mai bine 
mâncând pizza. 

Maggie le văzu pe Kristin şi Paula schimbând 
nişte zâmbete cu subînţeles, în timp ce-i mânau pe 
cei mai mici pe uşă afară. Percepția lor părea mult 
prea matură, lucru care o deranja. 

— Greg, nu vreau să ştie copii, âă, să creadă 
că... că... 

— Că ne culcăm împreună? completă Greg 


lin, conducând-o spre un separe comod de lemn, 
din colţul restaurantului. 

Maggie se albi la faţă. 

— Ba n-o facem! 

— Iubito, o facem. Ne-am culcat împreună 
vineri noapte, şi ne-am fi culcat şi azi-noapte dacă 
n-ai fi încercat să-ţi dovedeşti independenţa ieşind 
în oraş cu Cassidy, şi ne vom culca împreună şi la 
noapte. 

Maggie nu ştia care punct din trei să-l 
conteste mai întâi. 

— Nu încercam să-mi dovedesc independenţa, 
sunt independentă, începu ea înfierbântată. Iar la 
noapte n-o să ne culcăm împreună! 

— De ce nu? Ai recunoscut că vrei, Maggie. 

— Bine, dar nu putem face tot timpul ce 
vrem, i-o întoarse ea. Asta-i una din primele lecţii 
pe care le învăţăm la maturitate. 

— Deci... 

Greg luă menu-ul, prefăcându-se a-l studia. 

— Te-ai hotărât să nu ne mai vedem? 

O durere aprigă o înjunghie la auzul acestor 
cuvinte. 

— N-am spus asta. 

Răspunsul ei fu rapid şi vehement, şi se feri 
după menu pentru aşi ascunde obrajii îmbujoraţi. 

— Aşadar, vrei să ne vedem, îşi întinse Greg 
picioarele lungi pe sub masă, petrecându-şi-le 
intenţionat printre ale ei. Dar nu vrei să mai facem 
dragoste. Vrei o relaţie gen frate-soră. 

Maggie trase acut aer în piept. Sentimentele 


ei pentru Greg Wilder, categoric, nu erau frăţeşti 
şi ştia că n-aveau să fie astfel niciodată. 

— Greg, mă nedumereşti, şopti ea nervoasă. 

— Nu încerc decât să definesc relaţia noastră, 
Maggie. Sunt la fel de nedumerit ca tine. 

Cumva, se îndoia de asta. Ochii lui o priveau 
cu concentrare, părând liniştit, calm şi stăpân pe 
situaţie, în vreme ce ea tremura, atât pe 
dinăuntru, cât şi pe dinafară. 

— Vrei să te măriţi cu mine? întrebă el, la fel 
de indiferent ca şi cum s-ar fi interesat dacă dorea 
supă ca să-i deschidă pofta de mâncare. 

Un moment, fu prea şocată ca să răspundă, 
încăperea părea să se rotească în jurul ei, şi privi 
fără expresie lista de bucate. lar apoi, îşi croi 
drum înţelegerea. Greg glumea, desigur. Se 
aştepta din partea ei să riposteze cu vreo replică 
de spirit. Nu-i veni niciuna în minte. O durea prea 
mult să glumească în legătură cu visurile care nu 
se puteau adeveri niciodată. 

— Ei? o îndemnă el. 

— Greg, zău că n-am stare acum de glume. 
Sunt obosită - vântul, soarele, cred. Mai încearcă 
mâine. Atunci îţi voi aprecia umorul, sunt sigură. 

— Vorbesc foarte serios, Maggie. Cred că ar 
trebui să ne căsătorim. 

Deschise gura să vorbească, dar nu se auzi 
niciun cuvânt. În acel moment sosi chelnerul să ia 
comanda. 

— Comand eu pentru tine? întrebă politicos 
Greg. 


Maggie dădu din cap. Ghicise oare că nu 
pricepuse niciun cuvânt dintre cele tipărite în 
menu? Greg comandă un blid cu plăcinte de crab 
Maryland, salată de varză de mare şi cartofi prăjiţi 
pentru amândoi. Notând comanda, ospătarul 
plecă, lăsându-i din nou singuri. 

— Îmi dau seama că te-am luat prin 
surprindere, remarcă sec Greg. 

— Nu... nu ştiu ce să spun, se bâlbâi Maggie, 
întinzând mâna după paharul cu apă. Luă o 
înghiţitură rece ca gheaţa şi se înecă prompt. 

— Zău că eşti zguduită, iubito. [i se pare 
chiar atât de deplasată ideea de-a te mărita cu 
mine? 

— Greg, nu înţeleg. Mă cunoşti de peste doi 
ani şi niciodată n-ai manifestat nici cel mai vag 
interes faţă de... de a te însura cu mine, sau cu 
oricare alta, că tot veni vorba. Sunt aceeaşi 
persoană care eram săptămâna trecută, luna 
trecută - anul trecut - iar atunci nu te-ai gândit 
niciodată să mă iei de soţie. Ce te-a făcut să mă 
ceri acum? 

Buzele lui se arcuiră într-un zâmbet spăşit, 
strâmb. 

— Poate că până acum nu mi-am dat seama 
că sunt îndrăgostit de tine la nebunie şi cu patimă. 

Încercarea lui de-a avea haz o făcu să se 
încrunte. Mai mult decât orice, voia ca aceste 
cuvinte - rostite în glumă, după cum ştia - să fie 
adevărate. 

— Ce curios, Greg. 


Scoase un sunet sugrumat, care ar fi trebuit 
să fie un hohot de râs. 

— Acum spune-mi adevăratul motiv al acestei 
bruşte cereri în căsătorie. Dacă într-adevăr nu-i şi 
ea o glumă. 

— Ţi-am spus că nu e o glumă, Maggie, 
deveni glasul lui mai profund. Nu crezi că vreau să 
ne căsătorim fiindcă te iubesc? 

— Niciun moment, ripostă ea. 

— Atunci trebuie să presupun că, fără- 
ndoială, nu eşti îndrăgostită de mine. 

Îi evită ochii. N-o iubea, dar ea pe el, da. 
Dacă ar fi recunoscut-o? Atunci s-ar fi simţit 
obligat, oare, să continue simulacrul de-a fi 
îndrăgostit de ea? Şi ar fi fost atât de rău acest 
lucru? se întrebă Maggie posomorită. 

— Deci, nu suntem îndrăgostiţi, luă Greg 
tăcerea ei drept încuviinţare. Oricum, ăsta nu-i un 
motiv să nu ne căsătorim, mai ales când avem 
atâtea motive întemeiate de-a o face. 

Ochii lui albaștri-verzui, sfredelitori, păreaţi 
s-o ţintuiască pe scaun. 

— Să ţi le-nşir, Maggie? Amândoi ne creştem 
singuri copiii, iar o familie cu doi părinţi e mai 
stabilă şi mai sigură. Copiii mei au nevoie de o 
mamă, iar ai tăi, de un tată. Cred că eşti o mamă 
minunată şi vreau ca ai mei să beneficieze de 
iubirea şi îngrijirea ta cu titlu permanent. Mi-aş da 
toată silinţa să le fiu un tată bun şi copiilor tăi, 
Maggie. Imi plac deja şi cred că mă plac şi ei pe 
mine. Şi toţi cei şapte copii par să se înţeleagă 


destul de bine, nu eşti de acord? În ultimul rând, 
dar categoric nu cel din urmă, căsnicia noastră ți- 
ar îmbunătăţi enorm situaţia financiară. Gândeşte- 
te la asta, Maggie. Gata cu grijile băneşti. Pentru 
totdeauna. 

— O faci să sune de parcă ai propune o 
unificare de afaceri, nu o căsnicie, şopti ea. Faci 
ca totul să pară atât de practic, de logic...! 

— Este practic. Şi logic. Îţi admir modul cum 
te-ai descurcat cu copiii şi viaţa, Maggie. Te 
respect. Şi n-a dovedit ziua de azi că putem 
funcţiona cu succes ca familie reunită? 

Admiraţie. Respect. Familie reunită. Maggie îl 
privi dezgustată. De-ar fi iubit-o, numai! 

— Maggie, îmi place să fiu căsătorit, sunt un 
familist, se aplecă Greg spre ea, cu glasul plin de 
sinceritate. Aceşti ultimi doi ani au fost o aberaţie 
nebunească pentru mine. Sunt atât de sătul de 
şuste şi mici conversații fără sens, şi ritualuri de 
dormitor nefamiliare, cu diverse femei. Vreau să- 
mi petrec timpul liber cu familia mea, nu să vânez 
prin jur ca un adolescent întârziat. Nu m-am 
descurcat prea bine ca părinte singur, Maggie. 
Chiar şi când preferam să fiu acasă, simţeam un 
îndemn să ies. Pentru mine, un cămin şi o familie 
sunt legate irevocabil de prezenţa unei soţii. 

— Îţi înţeleg problema, spuse răutăcioasă 
Maggie. Vrei să-ţi petreci timpul liber acasă cu 
copiii, dar vrei şi sex. Imi dau seama de ce ar fi 
convenabil pentru tine să ai o soţie conservată la 
loc sigur în dormitor, pentru noapte, după ce copiii 


au adormit. 

— N-am vrut să sune atât de prost. Sexul este 
important pentru mine, Maggie, spuse el cu 
brutalitate. Ştii că te doresc şi că mă doreşti şi tu 
pe mine. Chimia sexuală dintre noi e compatibilă, 
dar nu te-aş lua de soţie strict pentru sex. 

Scumpa mea, ţi-aş fi un soţ bun, continuă el 
cu glas scăzut, insistent. Aş aduce bani în casă, ți- 
aş fi fidel şi... şi aş încerca să nu-ți fac niciodată 
vreun rău. 

Cuvintele se răsuceau suprarealist prin capul 
lui Maggie. Ar aduce bani în casă. S-ar îngriji ca 
ea şi copiii să aibă mâncare, îmbrăcăminte şi un 
acoperiş deasupra capului. Guvernul şi orice 
instituţie de binefacere ar fi făcut acelaşi lucru. 
Avea să-i fie credincios, pentru că şi lui i-ar fi 
convenit; spusese deja clar că obosise să schimbe 
paturile la sfârşit de săptămână. [inea la ea - ca 
mamă, ca persoană, ca prietenă. La fel simţea şi 
ea pentru vecina de-alături. Şi declara că va 
încerca să nu-i facă niciun rău vreodată? Dar chiar 
în clipa asta o ucidea! Fiecare vorbă părea s-o 
înjunghie ca tăişul unui pumnal. 

Chelnerul le aduse mâncarea. Greg îşi devoră 
cu multă poftă cina; dintr-a ei, Maggie ciuguli fără 
chef. 

— Cred că ar trebui să ne căsătorim cât mai 
curând posibil, spuse el, în timp ce-şi dădea gata 
plăcintele cu crab. Maggie i-o oferi pe-a doua din 
farfuria ei, iar Greg o primi imediat. 

— În weekend-ul viitor sunt de gardă, dar în 


următorul ar fi perfect. În fond, de ce să mai 
aşteptăm? 

Într-adevăr, de ce? avea să se întrebe mai 
târziu Maggie. Greg nici măcar nu aşteptase să-i 
dea răspunsul. Presupunea că nunta era o 
concluzie de la sine înţeleasă, şi le anunţă mariajul 
celor şapte copii în drum spre casă. Maggie era 
năucită, furioasă şi aproape de lacrimi. Copiii erau 
atât de fericiţi! Kevin, Kristin şi Karl erau cu toţii 
gata să-l numească pe Greg „tăticul”. Max, Wendy 
şi Josh voiau să-i spună ei „mămico”. 

— Acum putem avea un bebeluş ca Nicole, 
spuse încântată Karl. 

— Mai bine să fie un bebeluş băiat, se opuse 
Josh. Nu-mi mai trebuie şi alte surori. 

— Ei bine, mie nu-mi mai trebuie şi alţi fraţi, 
replică îndrăzneață Wendy. Vreau o surioară. 

Maggie era prea întristată ca să se bucure de 
neobişnuita atitudine sfidătoare a fetiţei faţă de 
fratele ei. 

— Poate pot face un băiat și o fată, spuse 
Kevin cu mult tact. Atunci toată lumea va fi 
mulţumită. 

— A, sigur, chicoti Greg, întinzând mâna spre 
mâna lui Maggie. Ce părere ai, iubito? Eu am 
patru, tu trei. Facem cel puţin unul al nostru? 

Maggie păli. Omul ăsta era nebun! Şi 
totodată un intrigant priceput la manipulări. 
Împărtăşindu-le copiilor planul său dement, o 
punea în poziţia îngrozitoare a celei care năruie 
visele, atunci când avea să refuze. 


— Sunt foarte fericită că te măriţi cu tata, 
Maggie, spuse Paula cu vocea aceea suavă a ei. M- 
am săturat atât de mult să văd de copii în 
weekend-uri, când el iese la şuste. Acum puteţi sta 
amândoi acasă, iar eu voi putea ieşi cu prietenii 
mei. 

— Nu mă-nsor cu Maggie ca să câştig o 
guvernantă internă, Paula, o admonestă Greg. 

— A, ştiu asta, tăticule, replică ea veselă. Vrei 
şi o şustă internă. Acum te vei alege cu amândouă. 

lar ea cu ce-avea să se-aleagă? se întrebă 
posomorită Maggie. Incă patru copii şi un soţ care 
n-o iubea. Posibilitatea buimăcitoare a unui al 
optulea copil! O combinaţie de guvernantă şi şustă 
internă, hai? Hotări pe loc că avea să-şi păstreze 
statutul independent de  guvernantă plătită, 
refuzând propunerea practică, logică şi fără suflet 
a lui Greg. 

Acesta frână în faţa numărului 909 din 

— Îi ţii pe copii mâine după şcoală? întrebă 
el, peste tărăboiul glasurilor lor. Voi încerca să 
plec de la spital puţin mai devreme şi mergem cu 
toţii la o cină de sărbătorire. 

— Putem meldze la Chuck E. Cheese? întrebă 
cu speranţă Max. 

— Ar fi romantic, spuse sarcastică Paula. 

— Nici eu nu mă gândeam tocmai la asta, 
încuviinţă Greg, râzând. Acum, toată familia May, 
jos din maşină. Familia Wilder aşteaptă aici până o 
conduc pe Maggie la uşă. 


— Şi-o pupi de noapte bună, completă 
tărăgănat Paula, care se pricepea la asemenea 
lucruri. 

— Mitocanco! replică Josh. 

— Când te-nsori cu mămica, o să ne cheme şi 
pe noi Wilder? întrebă Karl, strecurându-se între 
Greg şi Maggie, pe scurta alee până la uşă. 

— Voi fi fericit să porţi numele meu, Prinţeso, 
răspunse Greg cu glas cald, părintesc. Discutăm 
despre asta cu mămica, mai târziu. 

— Kevin Wilder, spuse Kevin, lepădându-şi 
moştenirea May fără o clipă de ezitare. Imi place. 

— Greg! interveni Maggie, cu dinţii strânşi. 
Vreau să vorbesc cu tine. Chiar acum! 

— Kristin, du-i pe Kevin şi Karl în casă, draga 
mea, spuse Greg, jucând din nou rolul de tătic. 
Mama voastră vine într-un minut. 

— Noapte bună, tati! ţipă exuberant Kevin. 
Karl insistă să-i dăruiască lui Kevin o îmbrăţişare 
şi un sărut. În primul moment, Kristin se ţinu la 
distanţă, timidă, dar, în cele din urmă, găsi curajul 
de-a depune o pupătură rapidă pe obrazul lui 
Greg. 

— Ei bine, acum chiar ai făcut-o! spuse 
Maggie, răsucindu-se furioasă spre el, după ce 
copiii intrară. Ce-ar trebui să le spun copiilor 
ăstora acum, Greg Wilder? 

— Că ne căsătorim peste două săptămâni, că 
voi fi noul lor tătic, şi că vom trăi fericiţi până la 
adânci bătrâneţi. 

— Atâta numai că nu va fi aşa! Nu mi-ai dat 


niciun moment prilejul să răspund cererii tale, 
Greg, aşa că o fac acum. Răspunsul meu este nu! 
N-am să mă mărit cu tine. 

— Ba sigur c-ai să te măriţi, scumpo. Ai doar 
un acces de nervi nupţiali. Ce te-a speriat, 
Maggie? Discuţia despre a face încă un copil? Mă 
distram doar puţin cu copiii. Dacă nu vrei un copil, 
nu facem, nimic mai simplu. 

— Faptul de-a avea încă un copil n-are nicio 
legătură! Greg, n-ai avut dreptul să le spui copiilor 
că ne-am căsători! N-am spus că mă mărit cu tine, 
n-am spus-o încă şi nici n-o voi spune! 

— Tăticule, grăbeşte-te! strigă Joshua din 
maşină. Max trebuie să se ducă la toaletă. 

Greg privi de la Maggie la maşină. 

— Duc copiii acasă şi mă-ntorc într-o oră. 
Vorbim atunci. 

— Dacă prin a vorbi înţelegi să mă constrângi 
spre a spune da, atunci nu te deranja, Greg. N-am 
să mă las silită la nimic care... 

— Mai devreme sau mai târziu te vei mărita 
cu mine, Maggie, o întrerupse el nerăbdător. Dacă 
nu pentru banii mei, atunci ca să ne legalizăm 
legătura. Aşa că, de ce-am amâna inevitabilul? 

Avu senzaţia că fusese pocnită în plexul solar. 

— N-am să mă mărit niciodată pentru bani! Şi 
nu vom avea nicio legătură! 

— Avem una chiar acum, Maggie, iar tu nu 
vrei să afle de că copiii tăi sau ai mei. Dacă-mi 
refuzi cererea în căsătorie, nu pot decât să 
presupun că ai prefera o legătură pe faţă. Şi va fi 


pe față, puiule. Copiii noştri şi întreaga 
comunitate din Woodland vor şti că ne culcăm 
împreună, îţi promit. 

— N-ai să mă ameninţi tu pe mine, Greg 
Wilder! 

— Să te ameninţ? lubito, încerc să te cer în 
căsătorie. Vorbim noi mai târziu, făgădui el, pe un 
ton înnebunitor de calm. Mă-ntorc după ce duc 
copiii acasă. 

— N-am să te las înăuntru! 

— Nu mă poţi exila înapoi în prag, iubito, râse 
Greg, cu un sunet blând şi primejdios, care-i stârni 
un fior pe şira spinării. Am fost deja înăuntru. În 
casa ta, în viaţa ta, în tine, Maggie. Nu mă mai 
poți ţine afară şi cred c-o ştii şi tu. 

li depuse pe frunte un mic sărut. 

— Ne vedem peste vreo oră. 

Abia sosise acasă de câteva minute, când sosi 
doamna Jenkins din jumătatea ei de duplex, 
aducând o vază de ceramică în care se aflau 
doisprezece trandafiri roşii cu tulpini lungi. 

— A venit florarul să-i livreze azi după-amiază 
şi, de vreme ce nu erai aici, i-am luat eu pentru 
tine, explică doamna Jenkins. L-am pus în apă. 
Chiar că arată fermecători în vaza asta, nu-i aşa? 
E una dintre favoritele mele. 

— Da, vă mulţumesc, doamnă Jenkins. 

Maggie privea cu ochi mari trandafirii, 
copleşită. 

— Sunt minunaţi. Nimeni nu mi-a mai trimis 
vreodată trandafiri. 


— Trandafirii roşii, prin tradiţie, înseamnă 
dragoste şi romantism, oftă doamna Jenkins. Uite 
cartea de vizită, îi întinse ea lui Maggie un mic 
plic lipit. Doctorul Wilder i-a trimis? Cred că a 
petrecut aici noaptea de vineri. 

Plicul căzu din mâna lui Maggie, care se 
aplecă să-l ridice. O, nu. Începea deja - bârfa 
despre legătura ei cu Greg. O legătură pe faţă, 
spusese el. Se culcaseră împreună într-o noapte, 
iar doamna Jenkins ştia. Peste încă o zi, două, 
întregul Woodland Courts avea s-o ştie. 

— Doamnă Jenkins, cum... cum aţi aflat? 

— Mă culc foarte târziu şi mă scol foarte 
devreme. De fiecare dată, i-am văzut maşina. 

Doamna Jenkins clătină din cap, la vederea 
expresiei răvăşite a lui Maggie. 

— Nu te condamn, dragă Maggie. Nimeni nu 
ştie mai bine decât mine cât de sterilă ţi-a fost 
viaţa în ultimii şase ani. Mă bucur nespus că ţi-ai 
găsit un prieten gentleman. 

— M-a cerut de soţie, izbucni Maggie. 

Din motive îngropate adânc, fără-ndoială, în 
psihicul ei, pur şi simplu nu putea suporta ca 
vecina ei să creadă despre relaţia cu Greg că era o 
simplă aventură întâmplătoare. 

— O, Maggie, ce minunat! se lumină doamna 
Jenkins la faţă. Un doctor bogat! Ce splendid 
pentru copiii tăi! Sunt atât de fericită pentru voi 
toţi! 

Maggie tresări. Un doctor bogat. Doamna 
Jenkins credea că-l prinsese pe Dumnezeu de 


picior. Toți cei din Woodland Courts aveau să 
creadă acelaşi lucru. Reuşise să-şi tragă un soţ cu 
avere; urca pe scara socială, se îndepărta de ei. 
Apriga sa mândrie irlandeză se revoltă la acest 
gând. Fir-ar a dracului, reuşise să supravieţuiască 
şi să-şi ofere o viaţă decentă, sieşi şi copiilor. Nu 
era o Cenuşăreasă aşteptând să fie salvată de 
prinţul cel bogat! 

— Dar încă nu m-am hotărât dacă să-i accept 
sau nu cererea, spuse ea, strângând fălcile. 

— Oh, Maggie! 

De astă dată, doamna Jenkins avu o expresie 
de pură dezamăgire. 

— Ce-ar mai fi de hotărât? Doctori bogati, 
care să ia o văduvă cu trei copii, nu cresc în 
copaci, să ştii. Eu aş zice să te măriţi cu el cât mai 
curând posibil. 

În această privinţă, doamna Jenkins şi Greg 
păreau să fie întru totul de acord, îşi spuse 
Maggie. Din motive diferite, fireşte. Greg îi dorea 
serviciile sexuale şi de guvernantă pe-o bază mai 
permanentă; doamna Jenkins considera că nu 
trebuia să precupeţească nimic pentru a-şi asigura 
proprietatea asupra gâştei cu ouăle de aur. Nici 
unuia dintre ei nu-i păsa deloc că lucrul cu care 
avea să se aleagă Maggie era un soţ care n-o 
iubea. 

Nouă 

Copiii  sporovăiau necontenit, emoţionaţi, 
pregătindu-se de culcare. Maggie bănuia că ar fi 
trebuit să le dea răspunsurile corecte, dar abia 
dacă auzea vreun cuvânt din cele ce se rosteau. 
Era prea preocupată de propriile ei gânduri. Dacă 
se mărita cu Greg? Dacă nu se mărita? În acest 
moment, nu părea capabilă să-şi imagineze niciun 
curs de acţiune. Îşi puse cămaşa de noapte lungă, 
de culoare albastru-deschis. Ce-avea să facă? 

Se auzi soneria, iar Maggie înlemni. Nu era 
gata să-i facă faţă lui Greg. Avea nevoie de mai 
mult timp de gândire, de a-şi rândui armele de 
apărare. Nu putea face nimic din toate acestea în 
prezenţa dominatoare a lui Greg Wilder. 

— Gata de culcare deja? spuse el, când ea îi 
deschise; ochii lui amuzaţi îi scrutară făptura în 
cămaşă de noapte. Mie-mi convine de minune, 
iubire, deşi crezusem că mai întâi vom sta de 
vorbă la o cafea. 

Maggie se ocări în sinea ei pentru a fi uitat 
să-şi pună halatul şi papucii. Era pentru prima 
oară în viaţa ei adultă că răspunsese la uşă doar în 
cămăşuţa de noapte! Greg o zguduise atât de tare, 
încât nu mai părea să poată urma niciun şir 
coerent al gândurilor. 

— Copiii sunt încă treji, răspunse ea scurt. Ţi- 
aş fi recunoscătoare dacă ai renunţa la aluziile 
cam-fără-perdea. 


— Dorinţa doamnei e poruncă pentru mine. 

— Ai prefera să intri? întrebă Maggie, cu 
trufie glacială. 

Greg fluieră încetişor. 

— Minunile nu mai contenesc! Chiar m-a 
invitat în casă. Şi n-a fost nevoie pentru asta decât 
de-o cerere în căsătorie. 

Maggie refuză să ia gluma la cunoştinţă. 

— Ai spus că vrei cafea, spuse ea severă. Cam 
greu s-o bei în pragul uşii. Deşi n-ar trebui să bei 
deloc cafea, la ora asta. Cofeina te va ţine treaz 
toată noaptea şi n-am cafea decafeinizată să-ţi 
ofer. 

— Iubito, plănuiesc să stau treaz o bună parte 
din noapte. 

O apucă de mijloc şi o trase la piept. Buzele 
lui îi urmară curbura gâtului, iar Maggie se simţi 
străpunsă de ceva vecin cu un curent electric. 
Când mâinile lui urcară încet, încrezătoare, să-i 
cuprindă sinii, Maggie trase aer în piept, adânc, 
întretăiat. Toată ziua aşteptase acest moment, 
recunoscu în sinea ei. Tânjea nebuneşte după 
atingerea lui. 

— Ce-ar fi să sărim peste cafea? făcu glasul 
foşnitor al lui Greg să i-o ia razna bătăile Inimii. N- 
am nevoie de cafeină ca stimulent, iubito. Mă faci 
de zece ori mai potent. 

— Mămico? apăru Karl în capul scării, 
aparent de niciunde. 

— A-ăuu, făcu Greg. Prinşi asupra faptului. 
Mă rog, aproape. 


Karl privi atentă imaginea mamei ei în braţele 
lui Greg. Maggie încercă să se elibereze, dar Greg 
nu-i dădu drumul. Îşi luă mâinile de pe sânii ei, 
continuând însă s-o ţină strâns lipită de el. 

— Ce faci jos din pat, prinţeso? întrebă, 
prietenos. 

— Am auzit soneria şi am ştiut că-i tăticul 
meu cel nou. Vreau să mă culce el, răspunse Karl. 

— 'Tăticului tău cel nou o să-i facă mare 
plăcere să te culce el. 

Greg o eliberă pe Maggie şi urcă treptele cu 
pas săltat, două câte două. O ridică pe Karl în 
braţe, ducând-o în camera ei. 

Maggie îl auzi vorbind cu toţi cei trei copii, 
auzi urările de noapte bună şi râsetele, precum şi 
rugămintea lui Karl de-a mai fi îmbrăţişată o dată. 
Copiii ei erau însetaţi de afecțiunea unui bărbat. 
De ce nu recunoscuse acest fapt până acum? Era 
atât de evident că şi copiii lui Greg aveau nevoie 
de o mamă. Cum reuşise să rămână nepăsătoare 
faţă de nevoia acută a propriilor ei copii de iubire 
paternă? 

Pierdută în gânduri, trecu încet în bucătărie 
să pună de cafea. Incepea să dea în clocot, când 
sosi şi Greg. 

— Am avut o conversaţie plăcută cu copiii, 
spuse el, nefăcând nicio încercare de a relua 
preliminariile drăgăstoase care fuseseră 
întrerupte. Sunt nişte copii grozavi, Maggie. Ai 
făcut o treabă minunată cu ei. 

Maggie se lumină la faţă, în pofida propriei 


voințe. Singura cale sigură de a-i atinge sufletul 
era prin intermediul copiilor. 

— Văd că ai primit trandafirii. 

Greg o privi cum turna cafeaua în două căni, 
ducându-le apoi pe masă, împreună cu zaharniţa şi 
o cutie cu lapte. Trandafirii stăteau în vaza 
doamnei Jenkins, în mijlocul mesei. 

— Vecina mea a fost extrem de impresionată, 
spuse Maggie, aşezându-se la masă şi turnându-şi 
în cafea puţin lapte. Crede c-ar trebui să nu scap 
ocazia de-a mă mărita cu tine. Pentru ea, mâine ar 
fi prea târziu. 

— L-ai spus că te-am cerut de soţie? 

Prea târziu îşi dădu Maggie seama că se 
trădase. 

— A... ţi-a văzut maşina aici toată noaptea de 
vineri. 

Sorbi din cafea. Era fierbinte şi tare, părând 
să-i dea putere. Şi-şi aminti şi de buna creştere. 

— Mulţumesc pentru trandafiri, Greg, spuse 
ea ţanţoşă. Sunt foarte frumoşi. 

— Vino-aici şi mulţumeşte-mi cum se cuvine, 
spuse el provocator şi râse când ea nu se clinti de 
pe scaun. Nu face nimic, pot aştepta până mai 
târziu, când nu te vei mai simţi atât de sfioasă. 

Maggie sări de pe scaun, dintr-o dată 
neliniştită, emoţionată şi excitată. Greg o controla 
la fel de uşor ca pe-o păpuşă cu sfori, recunoscu 
ea în sinea ei. O privire, o atingere sau câteva 
cuvinte din partea lui o puteau face să simtă exact 
ceea ce voia el să simtă. Căută să rupă corzile 


invizibile, concentrându-se asupra unei prozaice 
probleme casnice. 

— Mi-e foame. Merg să prăjesc nişte pâine. 

işi îndreptă toată atenţia, cu grijă, asupra 
acestei probleme. 

— Vrei şi tu? 

— Nu, mulţumesc. 

Greg o privi lucrând, câteva minute. Iar apoi: 

— Maggie, cum a murit Johnny? Ai pomenit 
de mai multe ori c-a fost ucis, dar niciodată nu mi- 
ai spus toată povestea. 

Intrebarea lui o luă prin surprindere. 
Presupusese că toată lumea care o cunoştea pe ea 
ştia faptele legate de moartea lui Johnny. Nu mai 
povestise întâmplarea de ani de zile, căci vecinii, 
care cunoşteau toate amănuntele, se grăbeau să le 
aducă la cunoştinţa noilor sosiți în Woodland 
Courts. 

— Johnny era poliţist în forţele de poliţie din 
Baltimore, începu ea, iar Greg dădu din cap; ştia 
asta. Şi a fost împuşcat mortal de omul care 
conducea maşina spărgătorilor, fugind după jaful 
unei bănci din oraş. Pe vremea aia, Karl avea abia 
o săptămână. 

Adăugase acest amănunt din simplul motiv că 
o făcea întotdeauna când discuta despre moartea 
lui Johnny. In mintea ei, cele două fapte erau 
legate irevocabil. Şi ştirile locale se concentraseră 
asupra detaliului respectiv, în scurtul răstimp cât 
moartea ofițerului John May ocupase prima 
pagină. 


— Cred c-a fost un moment groaznic pentru 
tine, murmură Greg. 

— Fireşte, ştii cum e, răspunse Maggie, cu 
privirea în gol. Apelul telefonic care-ţi schimbă 
viaţa pentru totdeauna şi transformă o zi obişnuită 
într-un coşmar cu ochii deschişi. Adaptarea 
traumatică la o pierdere de neînlocuit. Zilele când 
simulezi că trăieşti şi te întrebi de ce. Şi tu ai 
trecut prin toate astea. 

Greg dădu din cap, amar. Deşi Maggie 
cunoştea împrejurările în care murise Alicia, voia 
să i le împărtăşească. 

— Un şofer beat a lovit maşina Aliciei, 
împingând-o în faţa unui camion de pe banda de 
depăşire. Maşina s-a făcut praf, iar Alicia a fost 
declarată moartă pe loc. 

— Mi-amintesc că am auzit ştirea la radio, 
spuse încet Maggie. Am fost năucită. Nu-mi venea 
să cred ce i se întâmplase mamei micului Joshua 
Wilder, femeia fermecătoare pe care o cunoşteam. 

— M-am simţit atât de neajutorat, Maggie. Ca 
neurochirurg, reuşisem să salvez victime ale unor 
accidente, rănite la cap, dar nu puteam face 
absolut nimic pentru propria mea soţie. 

— lar apoi urmează furia, ura, adăugă 
Maggie, amintindu-şi. Mi-a trebuit mult timp ca să 
răzbesc prin asta. 

— Şi pentru mine a fost la fel. Şi încă sunt 
cam irațional când vine vorba de şoferi beţi. 

— Nici eu nu m-am simţit vreodată generoasă 
cu jefuitorii de bănci, spuse ea cu răâutate; apoi 


adăugă repede: Greg, n-am vrut să par sarcastică. 
Doar că... 

— Ştiu, scumpo, o întrerupse el cu blândeţe. 

Ştiu. 

Simţea că o înţelegea cu adevărat şi fu 
mişcată de acel moment de compasiune comună şi 
înţelegere reciprocă. 

— Greg, la cât timp după moartea Aliciei ai 
început să ai întâlniri? 

Era foarte curioasă; îşi pusese adesea această 
întrebare. 

— Presupun că folosim amândoi cuvântul 
„întâlniri” ca eufemism pentru a duce o femeie în 
pat? râse tăcut Greg. Am făcut sex pentru prima 
oară la patru luni după moartea Aliciei. N-a 
însemnat nimic pentru mine, n-au fost implicate 
absolut niciun fel de emoţii sau sentimente. Cred 
că nu doream decât să ştiu dacă mai sunt în viaţă. 
O ciupitură de braţ existenţială, ca să zic aşa. Şi a 
continuat în acelaşi fel. 

Maggie nu spuse nimic, dar inima i se înmuia 
cu repeziciune. Îşi dori să nu fi întrebat. Pentru ea, 
dragostea făcută de Greg fusese pasională şi 
profund satisfăcătoare, o afirmare a vieţii şi a 
iubirii. Pentru el, însă, nu fusese decât o ciupitură 
de braţ existenţială? I se făcea rău. 

— Maggie, în ultimii şase ani, niciodată n-ai 
vrut, nu te-ai întrebat...? 

Nu continuă. 

Ea ridică din umeri. 

— Să lucrez toată noaptea, să îngrijesc copiii 


şi casa în timpul zilei şi să-ncerc să fur un pui de 
somn ori de câte ori aveam un moment liber, a fost 
ciupitura mea de braţ existenţială, cred. 

işi mâncă pâinea prăjită şi-şi terminară 
cafelele în linişte. Maggie se întreba la ce se 
gândea Greg. O studia cu o concentrare pe care 
ea o găsea iritantă. Işi amintea de Alicia şi o 
compara pe Maggie cu frumoasa şi iubita lui 
soţie? Işi regreta impulsiva cerere în căsătorie, 
întrebându-se cum să şi-o retracteze? Habar n- 
avea şi se temea să întrebe. Se temea să audă 
răspunsul, îşi dădu ea seama, într-o revelaţie 
incomodă. 

In sfârşit, Greg se uită la ceas. 

— Crezi c-au adormit copiii? 

— Probabil. 

Maggie duse cănile goale şi farfuria la 
chiuvetă. 

— Erau istoviţi. Karl şi-a luat cu ea în pat 
păpuşa cea nouă şi... 

— Bun. Mă bucur s-o aud. 

Se ridicase în picioare, iar mâna lui se întinse 
să-i prindă talia. O privea cu o intensitate fixă. 
Maggie îşi dădu seama puţin cam prea târziu de 
motivul întrebării lui aparent inofensive. 

Greg îi confirmă bănuielile. 

— Hai la culcare, Maggie. 

Uite-aşa, îşi spuse ea. Hai la culcare, Maggie. 
Trăsese concluzia că deşi nu se compara cu Alicia, 
cel puţin era disponibilă? O apucară nervii. La 
naiba, ea nu era o ciupitură de braţ existenţială. 


— Nu, Greg. 

— Da, Maggie, îi imită el tonul. Amândoi 
avem nevoie, scumpo, Cât a fost ziua de lungă, am 
fost alternativ chinuiţi de dor, arşi şi frustraţi. 

— Eu nu! exclamă ea cu o asemenea 
vehemenţă, încât Greg izbucni în râs. Ştiau 
amândoi că minţea. 

— Iubito, n-am să stau aici certându-mă cu 
tine, o ridică el în braţe, ieşind din bucătărie cu 
pas sprinten. 

— Lasă-mă jos! gâfâi ea, sufocată. Era 
conştientă că trupul ei îi cerea zgomotos lui Greg 
să nu-i ia în seamă cererea indignată. Şi nici nu i-o 
lua în seamă, murmurând în urechea ei ceva 
scandalos şi flagrant de sexy, în timp ce urca 
scara. 

În câteva secunde, erau în dormitorul ei, cu 
uşa încuiată. Greg o depuse pe picioare, 
continuând însă s-o ţină în braţe. Privirea i se fixă 
pe gura ei, iar buzele lui Maggie se despărţiră, 
înţepând-o, ca şi cum ar fi atins-o fizic. Când ochii 
lui Greg coborâră spre sânii ei, sfârcurile i se 
încordată, întărite, răspunzând din proprie 
iniţiativă scrutării lui. 

— Maggie, dragostea mea, iubirea mea, şopti 
el gros. Te doresc atât de mult...! 

Setea nedisimulată din glasul lui atinse o 
coardă din adâncul sufletului lui Maggie. Şi ea îl 
dorea cu aceeaşi intensă nerăbdare. 

Mâinile lui i se închiseră posesiv peste sâni, 
iar aceştia se umflară sub degete, degete ce 


frământau, mângâiau şi o făceau să geamă de 
plăcere, îi ceru buzele, repezindu-şi limba în gura 
ei, în acelaşi moment în care îşi strecură coapsa 
între ale ei. Dubla ispravă era zdrobitoare. 
Durerea surdă şi fierbinte din abdomenul lui 
Maggie erupse ca un vulcan învăpăiat, aruncând 
jeturi de lavă fierbinte ce i se revărsau prin vene. 

Simţea o nevoie profundă şi primitivă de ai 
se preda lui Greg, şi totuşi, în acelaşi timp, o 
umplea dorinţa de a-l poseda ea pe el de a-l 
smulge din sine însuşi, aducându-l în puterea ei 
drăgăstoasă. Ciupitură de braţ existenţială? In 
noaptea asta avea să-l facă pe Greg Wilder să uite 
de tot şi de toate, în afara patimii ce ardea între 
ei. Îl dorea scăpat de sub control de-atâta nevoie 
de ea. În noaptea asta, avea să fie acut conştient 
că amândoi erau foarte vii. 

— Acum ţi-e dor de mine, Greg? Arzi de dorul 
meu? întrebă ea în şoaptă. 

Se dezbrăcă repede, în timp ce el o privea cu 
ochi sticloşi, flămânzi. Goală, îi cuprinse gâtul cu 
braţele şi îl sărută, mişcându-şi şerpuitor trupul 
lipit de-al lui. 

Greg îşi scoase cămaşa din pantaloni şi 
începu să bâjbâie stângaci la curea. La vederea 
mâinilor lui nesigure, Maggie simţi un fior de 
putere feminină. 

— Lasă-mă pe mine, şopti, şi-şi trecu uşurel 
nodurile degetelor peste masculinitatea reliefată, 
înainte de-a trage fermoarul cu o precizie erotic 
de lentă. Necontrolatul lui răspuns era zdrobitor. 


O emoție pulsândă i se undui prin toată fiinţa, 
când Greg îi rosti într-un geamăt numele. 

Mai îndrăzneață, îl trase spre pat şi-l împinse 
în jos, aşezându-l pe margine. I se cocoţă pe 
genunchi, simțind sub ea duritatea coapselor lui 
cu păr aspru. Mâinile-i coborâră peste tăria 
încântătoare a pieptului, peste muşchii ca 
odgoanele ale braţelor, până la lungimea netedă a 
spatelui. O intoxica faptul de a-l atinge astfel, de 
a-i simţi apriga reacţie masculină faţă de ea. 

— Maggie, Maggie, câtă nevoie am de tine... 
şopti el agitat. 

— Nu încă, îl tachina ea, înfigându-şi delicat 
dinţii în lobul unei urechi. Încă nu-s gata. 

— Atunci va trebui să te fac eu să fii gata, 
iubito, fiindcă nu mai pot s-aştept. 

Mâna îi cuprinse sânul gol şi începu un masaj 
încet, senzual, pe când degetele i se jucau cu 
sfârcul,  erectându-l până la o sensibilitate 
dureroasă. Gura i se pogori peste el, începând să-l 
sugă într-un ferm ritm erotic. Maggie simţi 
efectele până în străfundurile făpturii şi scânci de 
plăcere. 

— Acum, iubito? 

Degetele lui Greg i se strecurară între 
coapse, sondând căldura umedă de-acolo. 

— Eşti fierbinte şi leoarcă şi gata pentru 
mine. Lasă-mă să te am acum, dragostea mea. 

Maggie tremură, în timp ce degetele lui o 
aţâţau şi o mângâiau cu mişcări experte. 

— Sărută-mă, Greg, suflă ea, iar gura lui se 


încleştă peste a sa cu lacomă posesivitate. Limbile 
li se întâlniră, într-un duel încins. Greg se lăsă pe 
spate, trăgând-o după el, cu gurile contopite încă. 
Dar, când s-o rostogolească pe spate şi să treacă 
deasupra, Maggie se furişă afară de sub el. 

— Nici acum, Greg, spuse pe un ton 
ademenitor. Mai întâi vreau să te simt şi să te gust 
pas cu pas. 

Limba ei îi urmă conturul sfârcurilor tari, 
pentru a se afunda apoi în adâncitura ombilicului. 

— Maggie, scoase el un geamăt de protest. 
Iubito, nu cred că mai pot aştepta. 

Ea îl privi languros în ochi. 

— Pas cu pas, Greg iubitule. 

Buzele ei îi atinseră tăria care pulsa. 
Controlul începu să i se risipească şi o strigă pe 
nume, dar Maggie n-avea de gând să-si slăbească 
puterea. 

Apoi îl simţi pierzându-şi complet stăpânirea 
de sine, simţi forţa vieţii țţâșnind din el şi ştiu că, 
în acel moment măcar, Greg era numai al ei şi 
însufleţit pătimaş de simtire. 

— De ce-ai făcut-o? întrebă el răguşit, peste 
câteva momente, trăgând-o spre el; ochii albaştri- 
verzui îi ardeau. Intenţionat m-ai stârnit şi n-ai 
încetat până... 

— M-am gândit că-ţi trebuie o lecţie, replică 
ea succint, rânjind victorioasă. Şi am hotărât să ți- 
o dau. 

— Deci, vrei să jucăm jocuri sexuale? 

Satisfacţia lui Maggie scăzu oarecum, privind 


în adâncurile întunecate şi intense ale ochilor lui. 

— Tu meriţi o lecţie, Mary Magdalene, şi eu 
voi fi cel ce ţi-o va da. 

În următoarele câteva ore, Maggie învăţă 
lecţii într-ale pasiunii şi excitaţiei, în domeniul 
puterii, al controlului şi al extazului neajutorat. 
Greg era un profesor talentat şi scrupulos, 
combinând experiența sexuală cu controlul 
calculat, pentru a o excita iar şi iar, până pe 
culmea dorinţei neîmplinite, bubuitoare. Exact în 
timp ce se simţea începând să alunece peste vreun 
prag invizibil, tocmai când fiecare nerv i se 
încorda şi se concentra asupra arzătoarei pulsaţii 
lăuntrice, Greg se retrăgea, făcând-o să-i implore 
împlinirea. De nenumărate ori, neputincioasă şi 
vulnerabilă în calea pătimaşului lui masacru, se 
ruga de el să înceteze, numai pentru a se răzgândi 
şi a-l conjura să continue. Şi de fiecare dată când 
se învârtea nebuneşte, viu, necontrolată, el o 
răsplătea urcând-o pe culmile extazului. 

Nu se mai sătura de el. Simţea că trecuse 
cine ştie ce enormă prăpastie. Greg îi dezvăluise o 
faţetă a cărei existenţă nu şi-o visase niciodată, i-o 
expusese ei pe ea însăși. Sub stăpânita madonă 
asexuată care se crezuse că era, dormita o femeie 
pasională care jinduia, pretindea în schimb 
pasiunea bărbatului ei. Voia să-i dăruiască lui 
Greg la nesfârşit, dar voia şi să primească. Era o 
lecţie revelatoare. 

Se simțea  senzuală, descătuşată, liberă, 
scăpată de sub orice presiuni, de sub orice 


control. În pat cu Greg îşi putea da drumul 
oricând, înţelese ea cu o intuiţie nouă. Il iubea şi 
avea încredere în el. Greg îi îngăduia să fie atât 
femeie, cât şi mamă. li contopise jumătăţile 
separate, făcând-o să fie întreagă. 

Mult, mult timp după aceea, Maggie zăcu în 
braţele lui Greg, cu o letargie binecuvântată 
năpădindu-i trupul cald, umed şi maleabil sub 
mâinile lui. 

— Greg, şopti ea cu drag. Lacrimile-i 
umplură, ochii iar emoția o inundă, în timp ce 
privea în ochii lui frumoşi. Spera ca aceşti ochi să- 
i aibă copilaşul lor. 

Era atât de îndrăgostită de el, îşi spuse. Avea 
să se mărite cu el, crescându-i copiii alături de-ai 
ei şi dăruindu-i un copil, copilul lor. Iar dacă el 
încă n-o iubea, era convinsă că în cele din urmă 
avea s-o facă. Era un om de familie, îi plăcea să fie 
însurat. Era inevitabil să se îndrăgostească de 
femeia care era soţia lui. Maggie se întrebă de ce 
fusese atât de opacă, încât să nu-şi fi dat seama 
mai devreme de acest lucru. IÎnvăţase multe în 
noaptea asta. 

Se rostogoli pe burtă, pradă unei beţii 
delicioase. Ceasul arăta trei dimineaţa, însemnând 
că deja era luni. Peste câteva ore doar, trebuia să 
scoale copiii pentru şcoală. Gândul o făcu să 
geamă. 

— O, Doamne, Maggie, murmură 
deznădăjduit Greg. Ce ţi-am făcut? 

Îi văzuse ochii umezi de lacrimi şi, auzind 


micul sunet nemulţumit, văzând-o îndepărtându-se 
de el, devenise ţeapăn. Ce mai făcuse? În ultimele 
câteva ceasuri, se cufundase într-o frenezie 
pătimaşă, guvernat de aceeaşi inexplicabilă nevoie 
masculină de a-i dovedi lui Maggie că îi aparţinea 
lui şi aşa avea să fie întotdeauna. Nicicând nu se 
angajase într-o asemenea pasiune primitivă şi 
necontrolată, niciodată nu ceruse astfel de lucruri. 
Iar ea îl însoţise până la capăt, primind tot ce avea 
el de oferit şi cerând mai mult, dăruindu-i-se lui 
într-o capitulare descătuşată. Fiindcă o forţase? 
Odată ce i se ostoise patima turbată, Greg 
privi întrebarea cu o logică raţională, de-a dreptul 
enervantă. Maggie era o femeie independentă şi 
de-o mândrie feroce, şi o făcuse să-şi recunoască 
nevoia pentru el în cel mai stihinic mod. Îl putea 
ierta pentru asta? li cedase lui toată stăpânirea şi 
se pierduse în focurile pasiunii. Îl ura pentru asta? 
Se temea că dominaţia masculină primitivă pe 
care şi-o afirmase în pat avea să se reverse în 
viaţa lor conjugală, făcându-l s-o tiranizeze şi s-o 
oprime? Gândul îl copleşea. Nu era genul fizic, 
care să-şi folosească forţa pentru a domina. 
Asemenea majorității neurochirurgilor, se 
considera mai degrabă cerebral, folosindu-şi 
intelectul şi dibăcia în locul puterii fizice propriu- 
zise, pentru a-şi atinge victoriile. Nici în cele mai 
neînfrânate fantezii ale lui - care întotdeauna 
fuseseră modeste, după cum îşi dădea acum 
seama - nu şi-ar fi putut imagina o noapte ca asta, 
cu el însuşi în rolul eroului pătimaş şi fanfaron. Se 


simţea la fel de triumfător ca oricare dintre 
strămoşii săi de Cro-Magnon care-şi cucerise 
aleasa inimii târând-o în grota lui. Se simţise 
întinerit, exultant şi profund îndrăgostit. Iar apoi, 
văzuse lacrimile din ochii lui Maggie. 

Stătea pe burtă, cu faţa înfundată în pernă şi 
ochii închişi. Respirația ei, la început slabă şi 
dezordonată, devenea treptat regulată, adâncă. Îşi 
depuse mâna pe căldura mătăsoasă a spatelui ei şi 
nu se putu abtine să nu-i urmeze cu degetul linia 
frumoasă şi dreaptă a coloanei vertebrale. Îl 
umplu o intensă combinaţie de mândrie, iubire şi 
posesiune. 

— Maggie? şopti. 

Ea nu deschise ochii. 

— Lecţie a dracu' m-ai învăţat, doctor Wilder, 
spuse cu voce groasă, somnoroasă. Cum nu auzi 
niciun chicotit de răspuns, deschise un ochi, cu 
mare efort. Greg o privea, cu chipul umbrit de 
grijă şi preocupare. 

Maggie simţea că de-acum îl cunoştea atât de 
bine, încât îi putea citi gândurile. 

— Greg, du-te acasă la copii. 

Ştia că nu voia s-o părăsească în noaptea 
asta, dar obligaţiile lui părinteşti faţă de copii vor 
fi cântărit greu în mintea sa. Spera ca Greg să nu 
se teamă că ar mai face o criză, ca femeile acelea 
iraționale cu care avusese legături. Nu, n-avea să 
se aştepte la un asemenea comportament din 
partea ei, se încredinţă Maggie. O cunoştea la fel 
de bine pe cât îl cunoştea şi ea pe el. Şi fără- 


ndoială ştia că, deşi dorea şi ea să-i rămână alături 
toată noaptea, îi recunoştea grijile paterne. Şi îl 
respecta pentru ele, îl iubea pentru ele. 

— Du-te acasă, Greg. 

Il dădea afară! îşi spuse Greg, stupefiat. O 
covârşise, o rănise şi o speriase. lar acum îi 
spunea să plece! 

— Maggie, trebuie să stăm de vorbă. 

Glasul îi tremura. Avea s-o aline, să-i explice 
şi să-şi ceară iertare, indiferent de preţ. 

Maggie zâmbi în sinea ei, un zâmbet lăuntric, 
căci era prea extenuată, prea miraculos de sleită 
pentru a mai cheltui energia de a-şi mişca 
respectivii muşchi ai feţei. 

— N-aş putea vorbi acum nici de mi-ar 
depinde viaţa de asta, Greg. 

Ar fi trebuit ca bărbatul să fie acela care pe 
urmă se întorcea pe partea cealaltă, adormind 
buştean, îşi spuse ea cu amuzament ameţit, în 
timp ce somnul se rostogolea valuri valuri pe 
deasupră-i. Ea şi Greg puteau râde bine de asta, 
mâine. Acum, însă... Gândurile i se răzleţiră. Nu 
mai putea sta trează nicio secundă. 

Nici măcar nu voia să stea de vorbă cu el! 
Greg era distrus. 

— Maggie? 

Nu-i răspunse. Se prefăcea că doarme. Ştia 
prea bine cât de pricepută era să-l ţină la distanţă, 
începea să se simtă cuprins de panică. 

— Dragostea mea, te iubesc, încercă, pe-un 
ton chinuit; dar tot nu primi niciun răspuns. 


Iubito, te rog! Nu ne fă asta. Putem s-o lămurim. 
Eu... 

Maggie se rostogoli pe o parte, cu ochii tot 
închişi. Respira regulat, adânc, prefăcându-se de 
minune că adormise. Fiindcă îl ura şi voia să 
plece, îşi reaminti Greg cu amărăciune. 

Se îmbrăcă repede şi ieşi din dormitor cu o 
ultimă privire  deznădăjduită spre trupul ei 
nemişcat, încă nu acceptase să se mărite cu el, îşi 
aduse aminte, în timpul singuraticului drum prin 
frig, spre casă. Nu-l iubea şi nu credea c-o iubea 
nici el. lar după ce trecuse prin numărul lui 
posesiv şi sălbatic din noaptea asta, probabil că n- 
avea s-o mai facă niciodată. 

Bunul-simţ îi spuse că fusese prea devreme 
pentru o cerere în căsătorie. Maggie abia acum 
începea să iasă din cochilia protectoare în care se 
retrăsese după şocul şi durerea morţii traumatice 
a soţului ei. Firea ei pasională începea să se 
redeştepte, după lunga perioadă de letargie. 
Însuşi gândul ca ea să intre în lumea întâlnirilor 
dintre celibatari îl năpădi pe Greg cu o sudoare 
rece. Nu-l văzuse cu adevărat pe nefericitul de 
Rich Cassidy ca pe o ameninţare, dar ideea că 
Maggie s-ar întâlni cu alţi bărbaţi, fiind supusă 
farmecelor, răutăţilor şi cerinţelor lor sexuale, îl 
împinsese să-şi afirme dreptul de posesiune 
asupra ei. lar după ce se culcase cu ea, dorise să- 
şi asigure stăpânirea, s-o lege de el pe baze legale 
şi morale şi de orice alt fel existau. 

Căsnicia fusese singura soluţie logică. Dar ar 


fi trebuit să mai aştepte, se dojeni Greg posac. 
Maggie primise ideea cu incredulitate, complet 
incapabilă să creadă că o iubea. Fiindcă, ştia bine, 
ea nu-l iubea. Odată ce-aveau să se afle în 
siguranţa mariajului, era sigur că o putea face să 
se îndrăgostească de el, dar avea nevoie de 
exclusivitatea şi ocaziile pe care numai căsnicia le 
putea oferi, pentru a-i putea face curte cum se 
cuvine. A face curte cu şapte copii omniprezenţi în 
jur era aproape un bilet pentru casa de nebuni. 
Avea nevoie de intimitatea asigurată cu acte în 
regulă a căsniciei, pentru a cuceri iubirea şi 
încrederea lui Maggie. 

Când ea spusese nu, nu dorise s-o creadă. 
Ştia că greşise spunându-le copiilor, dar trecuse 
dincolo de regulile luptei cinstite. Iar acum... 

Greg intră încet în casa cea mare care i se 
părea goală şi lipsită de viaţă. De doi ani n-o mai 
considera căminul lui. Când se căsătoreau, el şi 
Maggie, urmau să-şi cumpere o casă nouă, una pe 
care s-o aleagă împreună. Când se căsătoreau... 

Se întinse pe pat, îmbrăcat complet. 

Dacă se căsătoreau... 


àg 


Zece 

Când sună deşteptătorul, la ora şapte, 
Maggie sări din pat cu o energie surprinzătoare 
după atât de puţine ore de somn. Se simţea 
minunat şi fredonă pentru sine în timp ce făcea 
duş, se îmbrăca şi-şi efectua celelalte treburi 
matinale. Alese costumul cel mai viu colorat, o 
fustă şi vestă de catifea reiată galben-canar, cu 
bluză albă. Culoarea strălucitoare i se potrivea 
perfect cu starea de spirit. 

Le făcu copiilor ochiuri cu şuncă la micul 
dejun şi-i trezi veselă din arţagul de luni 
dimineaţă. La şcoală, avu zâmbete pentru toată 
lumea. Afară era înnorat şi ploua, dar pentru 
Maggie lumea nu arătase niciodată mai frumoasă. 
Era îndrăgostită şi avea să se mărite cu cel mai 
generos, blând, înţelegător şi sexy om din întreaga 
lume. 

Nici măcar telefonul primit la amiază de la 
Grădiniţa Woodland nu-i mohori starea de spirit. 

— Vă sun fiindcă nu-l putem găsi pe doctorul 
Wilder, se auzi glasul nazal al directorului 
grădiniţei, şi ştim că sunteţi guvernanta lui Max, 
doamnă May. Max are temperatură o sută trei”. 
Sistemul nostru nu ne permite să primim la 
program un copil cu febră mare. Va trebui să 
plece. 

Maggie se încruntă. 

— Vreţi să-l iau eu? 

— Nu-l găsim nicăieri pe doctorul Wilder. 
Probabil că e în operaţie, intonă directorul, de 
parcă Maggie nu l-ar fi crezut cu adevărat. Nu 
putem ţine aici un copil bolnav, riscând să se 
molipsească şi ceilalţi copii. Dacă nu-l luaţi pe 
Max, va trebui să sun la Serviciile Familiale 
Woodland şi să le pasez dumnealor problema. 

— Max nu e o „problemă”, replică rece 
Maggie. Vin imediat să-l iau. 

Directorul şcolii nu fu prea încântat când 
Maggie îi spuse că pleca, fără să se mai întoarcă 
în acea zi. Dar, cu siguranţă, era mult mai simplu 
să dea telefon la oficiul de district şi să-i găsească 
o înlocuitoare, decât să-l scoată pe Greg din sala 
de operaţie. Maggie privi situaţia realist şi fără 
duşmănie. Max avea nevoie de ea. Şi Greg avea 
nevoie de ea, să stea cu copilul lui. Işi asumă rolul 
cu o resemnare iubitoare. 

Bietul Max era încins şi agitat, şi se ghemui 
lipit de ea pe bancheta din faţă a maşinii, fără să 
scoată o vorbă. Maggie îl duse direct la Clinica 
Woodland, o instituţie pentru pacienţi externi 
folosită de către locuitorii Woodlandului şi alte 
persoane înscrise în Planul Medical Woodland. Nu 
ştia sigur dacă familia Wilder era sau nu înscrisă, 
dar recepţionera clinicii de pediatrie, pe care o 
cunoştea bine, promise să-l strecoare pe Max ca 
„trecător”. 

Plecară peste o oră şi jumătate, cu 
diagnosticul de infecţie la ureche şi o reţetă de 


decongestionante şi antibiotice, pe care Maggie o 
ridică de la Farmacia Woodland, aflată în 
apropiere. Odată ce Max fu instalat în pătuţul din 
camera lui Kevin, după o doză de medicamente şi 
un pahar cu suc, Maggie încercă să dea de Greg. 

Nu era liber, iar secretara nu se arătă tocmai 
îndatoritoare în a o informa despre el. În cele din 
urmă, îi spuse lui Maggie că doctorul Wilder nu se 
găsea nici în cabinet, nici în blocul operator, dar 
era undeva prin spital. Propuse ca Maggie să-l 
caute acolo. În timp ce forma numărul, îi trecu 
prin minte că viaţa ei ca soţie de medic n-avea să 
se deosebească foarte mult de aceea a soţiei de 
poliţist. Ambele funcţii implicau ore imprevizibile 
şi urgenţe; ambele îi impuneau ei să ia majoritatea 
deciziilor şi să-şi asume cea mai mare răspundere 
privind copiii. Perspectiva n-o înspăimânta, nici n- 
o deranja. Avea convingerea că va face faţă. 

După ce-l mai controlă o dată pe Max, care 
adormise, Maggie îşi făcu o ceaşcă de ceai 
fierbinte, pe care o bău aşezată în bucătărie, 
aşteptând ca Greg să-i dea telefon. Kevin, Josh, 
Wendy şi Karl năvăliră în duplex după şcoală, 
cerând zgomotos de mâncare. Maggie le dădu felii 
de măr unse cu unt de arahide şi lapte cu 
ciocolată. Sosi şi Kristin, cu două dintre Jennifere. 
In continuare, niciun semn de la Greg. 

La cinci şi-un sfert, telefonul sună în sfârşit, 
iar Maggie răspunse grăbită, cu sufletul la gură. 

— Maggie, aici Paula, se auzi o voce zguduită, 
tremurând de lacrimi, sunt la Spitalul Comunitar 


din sud-estul Washingtonului şi... 

— La spital! exclamă Maggie. Paula, ce s-a- 
ntâmplat? Eşti bine? 

— N-am nimic, Maggie. Doar câteva tăieturi 
şi vânătăi. Am... am avut un accident de maşină şi 
ne-a adus aici poliţia. 

— O, Doamne! se lăsă Maggie într-un scaun. 

— Nu l-am putut găsi pe tata, aşa că te-am 
sunat pe tine, şovăi vocea Paulei. Ai putea veni să 
mă iei, Maggie? 

— Sigur că da. Dar eşti sigură că te simţi 
bine, Paula? Tot nu mi-ai spus ce s-a întâmplat. 

— Am să-ţi spun când ajungi aici. Dau telefon 
de la biroul surorilor, din camera de gardă, şi nu 
pot vorbi prea mult. Te rog, vino cât mai repede, 
Maggie. 

— Plec în clipa asta, Paula. 

Maggie o rugă pe doamna Jenkins să stea cu 
copiii; nu credea că starea lui Max se ameliorase 
îndeajuns pentru a-l lăsa în grija lui Kristin. Afară 
continua să plouă, iar circulaţia era înnebunitor de 
aglomerată, dar Maggie reuşi să ajungă la spital 
doar într-o oră. O soră o conduse în despărţitura 
unde stătea Paula, aşezată pe marginea mesei de 
examinare. Purta uniforma de suporteriţă: fustă 
gofrată verde cu alb, pulover en-coeur cu blazonul 
unui W mare verde, ciorapi albi şi tenişi. Avea 
părul împletit în două cozi lungi, legate cu panglici 
verzi. Deasupra sprâncenei stângi i se vedea un 
cucui rebel şi câteva zgârieturi pe obraji. Arăta 
foarte mică şi foarte speriată. 


— Maggie! izbucni Paula în lacrimi la vederea 
ei. O, Maggie, totul e îngrozitor! Todd are o 
comoţie şi-un braţ rupt, maşina e o ruină, iar 
părinţii lui sunt furioşi! 

— Ce s-a întâmplat, Paula? întrebă calmă 
Maggie. Începe cu începutul. 

— Todd Teroskye prietenul meu, spuse Paula 
cu vocea întretăiată. Şi a venit la şcoală să mă ia 
după meciul de fotbal al echipei universitare de 
juniori. Nu era nimeni acasă, aşa că ne-am hotărât 
să facem o plimbare. 

Pe ploaie torențială, îşi spuse Maggie. Pe 
străzile ude. Punea deja la îndoială puterea de 
judecată a tânărului conducător auto. 

— Mergeam şi noi, distrându-ne aşa şi 
ascultând radioul, şi musca aia tâmpită tot bâzâia 
prin maşină, de ne scotea din minţi. 

Paula se opri, înghițind un nod. 

— Am încercat s-o plesnim şi... şi Todd, nu 
ştiu cum, a uitat să oprească la stop. 

— Of, Paula! gemu Maggie. 

— Nu te-nfuria, Maggie, începu Paula din nou 
să plângă. Domnul Terosky şi-a ieşit din minţi când 
i-am spus. A-nceput să urle la mine şi la Todd şi pe 
urmă şi la doamna Terosky. 

— Îmi închipui. 

Imaginându-şi scena, Maggie făcu o 
strâmbătură. 

— Presupun că maşina lui Todd a fost lovită 
când a trecut pe roşu? 

— De două maşini, din ambele părţi, izbucni 


Paula şi mai tare în plâns. A fost îngrozitor, 
Maggie. M-am speriat aşa de tare! Şi s-a întâmplat 
atât de repede! M-am gândit la mama şi am ştiut... 
am simţit... 

Îşi îngropă faţa în mâini, suspinând 
necontrolat. 

Lui Maggie i se frânse inima. O cuprinse în 
braţe pe fata înlăcrimată, strângând-o cu putere, 
mângâindu-i părul şi şoptind încetişor. În cele din 
urmă, lacrimile Paulei se potoliră, iar Maggie 
vorbi cu tânărul medic de gardă, extrem de 
hărțuit, le semnă hârtiile necesare pentru 
externare şi o conduse pe Paula la vechiul ei 
Chevrolet din parcarea spitalului. 

— Tăticul o să fie furios, spuse Paula, cu voce 
tremurătoare, în timp ce-şi încheia centura de 
siguranţă. Din start nu i-a convenit ideea că mă- 
ntâlneam cu Todd. 

— Ştiu. 

Maggie înscrise maşina pe străzile ude. 

— Şi nici eu nu sunt de acord, Paula. O fată 
de paisprezece ani n-are de ce se-ntâlni cu un 
licean care are maşina lui personală. Scumpo, nu 
vreau să te necăjesc şi mai mult, dar ziua de azi a 
pus capăt relaţiei tale cu Todd Terosky. 

— Am cam bănuit eu c-o să spui asta, se 
smiorcăi Paula. 

Pe Maggie o surprinse această reacţie docilă. 
Era evident că pe Paula o ardea o anume spaimă. 
Hotări să profite de avantaj. 

— Şi nu vor mai fi întâlniri cu băieţi mai mari 


care au maşini, gata cu întâlnirile, punct. Nu 
înainte de-a împlini șaisprezece ani. Petrecerile şi 
dansurile sunt perfecte pentru o fată de vârsta ta. 
Cred c-ar trebui să te ţii pe lângă cei de aceeaşi 
vârstă cu tine, Paula. 

— Parc-ai fi mamele prietenelor mele, spuse 
Paula, cu o undă de sfidare. Tăticul mă lasă să fac 
orice vreau. 

— Şi te cam sperie toată această libertate, 
nu-i aşa, Paula? întrebă cu blândeţe Maggie. Nu 
cred că eşti atât de matură pe cât crede tăticul 
tău, nu, iubito? 

Paula izbucni din nou în plâns şi plânse tot 
drumul până acasă. 

— A dat telefon doctorul Wilder, Maggie, 
anunţă doamna Jenkins, când Maggie şi Paula 
intrară în duplex. Dar eu eram ocupată cu Max, 
aşa că a răspuns la telefon Karl şi i-a transmis ea 
mesajul. 

— 0, Doamne, oftă Maggie. Mesajele 
telefonice ale lui Karl tindeau să fie oarecum 
încâlcite. 

— 'Tăticul nostru cel nou a fost deţinut la 
spital, mămico, spuse Karl plină de importanţă. 

Maggie zâmbi: 

— Deţinut? Reţinut, vrei să spui? 

— Nu ştiu, ridică fetiţa din umeri, da' o să- 
ntârzie. 

Doamna Jenkins le făcuse copiilor o cină din 
supă şi sandvişuri şi-i oferi acelaşi lucru şi Paulei. 
Maggie era recunoscătoare pentru oferta de 


ajutor. Max se simţea puţin mai bine, dar era 
arţăgos şi cu pretenţii. Dorea atenţia exclusivă a 
lui Maggie, care hotări să-l ţină în noaptea aceea 
la ea. Şi chiar dacă-i scădea febra până dimineaţă, 
trebuia să stea în casă cel puţin douăzeci şi patru 
de ore. A doua zi, avea să-şi ia liber de la serviciu 
şi să stea cu el. 

Când se făcu ora nouă şi Greg tot nu sosi, 
Maggie îi trimise pe Josh şi Kevin la culcare, iar pe 
Wilder şi Karl le instală în patul dublu din camera 
ei, gândindu-se că puteau rămâne şi ele. La zece o 
culcă şi pe Kristin şi-i oferi Paulei o cămaşă de 
noapte şi canapeaua. Epuizată după calvarul prin 
care trecuse, Paula acceptă şi adormi în zece 
minute. 

— Nu mai ai niciun loc unde să dormi şi tu, 
Maggie, observă doamna Jenkins. Şi nici de cină n- 
ai mâncat. 

— Fotoliul din living e destul de confortabil. 
Dacă sunt destul de obosită, voi adormi, o asigură 
Maggie. Şi-am să-mi fac un sandviş cu salam şi 
brânză. 

Îi mulţumi vecinei, îi ură noapte bună, făcu 
sandvişul şi îl mâncă, apoi se aşeză în aşteptarea 
lui Greg. 

La unsprezece fără câteva minute, în faţa 
duplexului opri o maşină. Maggie alergă la 
fereastră şi privi afară. Nu era Cadillac-ul burgund 
sau microbuzul. Era o Maserati sport, neagră, şi 
avea lampa interioară aprinsă. Il văzu pe Greg 
aşezat pe locul din dreapta. La volan stătea o 


femeie. 

Maggie ieşi, îndreptându-se spre maşină, fără 
să-i pese de ploaia care scăzuse până la o burniţă 
slabă. Greg deschisese deja portiera, dar încă nu 
coborâse. Femeia de la volan îi vorbea cu 
însufleţire, într-o încercare evidentă de a-i amâna 
plecarea. Era drăguță, observă Maggie. Cu păr 
blond şi scurt, lucios, zâmbet cuceritor, bine 
îmbrăcată. Şi hotărâtă să-l vrăjească pe Greg. 

Maggie apucă portiera parţial deschisă şi o 
deschise larg. 

— Bună! salută ea veselă, aplecându-se în 
interiorul maşinii. 

Femeia păru luată pe nepregătite de către 
această intruziune. Greg trase adânc aer în piept. 

— Maggie? făcu el. Părea să se simtă rău. 

— Dumneata eşti guvernanta? întrebă blonda, 
parcă nevenindu-i să creadă. 

— Printre altele, da, îi adresă Maggie un 
zâmbet efervescent. Mă pregăteam să pun câinii 
poliţişti pe urmele omului ăstuia. 

Greg îi evită ochii. 

— Am avut necazuri cu maşina, Maggie. Azi 
dimineaţă, am lăsat farurile aprinse şi mi s-a 
consumat bateria. Era moartă de-a binelea seara, 
când m-am întors în parking. Clare, ea, Clare 
Priestlyînclină el capul spre blondină - era 
întâmplător în holul spitalului când am vrut să dau 
telefon la clubul auto. S-a oferit să mă ia şi m-am 
hotărât să vin cu ea în loc să mai aştept. 

— A fost extrem de amabil din partea 


dumitale să-l aduci pe Greg tot drumul pân-aici în 
Woodland, Clare, spuse dulce Maggie. 

Drăguţă încercare, Clare Priestly, îşi spuse, 
dar omul ăsta-i al meu. 

Probabil Clare îi citi în ochi mesajul nerostit. 

— Niciun deranj, ridică ea din umeri. 
Presupun că nu mai vrei să guşti băutura aia la 
mine acasă, Greg. 

— Vai, dar am fi încântați, Clare, răspunse 
Maggie, afişându-şi cel mai fermecător zâmbet. 
Doar să dai un telefon pentru a confirma 
întâlnirea. 

Greg tuşi, clătină din cap şi cobori din 
maşină, murmurând un: 

— Mulţumesc pentru drum. 

Greg şi Maggie merseră în tăcere până la uşa 
duplexului, în timp ce Maserati-ul negru al Clarei 
Priestly dispărea în noapte. Când ajunseră pe 
prag, Greg o apucă pe Maggie de umeri şi o răsuci 
cu faţa spre el: 

— Ascultă, ştiu că nu mă crezi, dar ăsta e 
adevărul, Maggie. Chiar am lăsat farurile aprinse, 
iar bateria maşinii s-a consumat într-adevăr. Clare 
lucrează la cabinetul de internări al spitalului şi s- 
a întâmplat să treacă pe-acolo şi... 

— ... ţi-a oferit să te ia cu maşina să beţi ceva 
la ea acasă, încheie Maggie în locul lui. Iar tu ai 
acceptat maşina şi ai refuzat băutura. 

— Da! vibră vehement glasul lui Greg. Jur că 
ăsta e adevărul, Maggie. 

— Te cred, spuse ea calmă. 


Nu minţea. Nu suferise niciun junghi de 
gelozie la vederea lui Greg împreună cu blonda. 
Indiferent din ce motive se oferise Clare Priestly 
să-l ia cu maşina, Maggie avea încredere în Greg. 
Îi ceruse să-i devină soţie, să formeze un cămin 
împreună cu el. N-avea s-o trădeze. Acum o ştia. 

— După noaptea trecută, eu... 

— După noaptea trecută, tu nu mai dai o para 
chioară? Crede-mă, Maggie, înţeleg. Noaptea 
trecută n-ar fi trebuit să se întâmple niciodată! 
spuse aprig Greg. Toată ziua am petrecut-o 
regretând fiecare minut, începând cu cererea aia 
imbecilă! 

Maggie rămase stană de piatră, imobilizată 
de o durere ameţitoare. Mai cunoscuse o 
asemenea senzaţie odată, când fratele ei mai mare 
o lovise accidental în cap cu bâta de baseball. 
Greg îşi regreta impulsiva propunere; petrecuse 
întreaga zi regretând noaptea lor de dragoste. 
Într-o clipă, se gândi la copiii ei. Cum avea să le 
spună că, la urma urmei, n-aveau să aibă un „nou 
tătic”? Şi se gândi la Josh şi Wendy, şi la micul 
Max, care aveau nevoie de iubirea şi grija ei 
maternă, la Paula, căreia-i trebuia călăuzirea ei. 
Cu toţii aveau să fie, loviți. Dar suferinţa copiilor 
nu se putea compara nici pe departe cu a ei. Cât 
de plată, singuratică şi dureroasă avea să fie viaţa 
ei, fără omul iubit! Urma să se adapteze - trebuia 
s-o facă - dar ştia că n-avea să mai fie niciodată 
fericită. 

— Maggie, mă poţi ierta? întrebă calm Greg. 


Ştiu că te-am făcut să suferi, dar... 

— Nu! 

Dintr-o dată, violent, simţi că turba de furie. 
Se smuci din strânsoarea lui. 

— Nu, fir-ai al dracului, nu te pot ierta! N-am 
să te iert! 

Intră în casă ca o furtună, trântind uşa după 
ea. Greg îi întorsese viaţa cu susu-n jos, îi 
reînviase sentimentele şi visele, numai pentru ca 
apoi să plece. li frângea inima şi făcea copiii să 
sufere, şi mai avea tupeul să-i ceară iertare? 

Nu ştia unde să se ducă sau ce să facă. 
Bucătăria era singura încăpere din casă în care nu 
dormea vreun copil, aşa că intră acolo şi începu să 
se-nvârtă încoace şi-ncolo ca o nebună. Abia dacă 
era conştientă că plângea. Lacrimile îi şiroiau pe 
obraji şi nu se deranja să şi le şteargă. 

Soneria sună, urmată de o bătaie puternică în 
uşă. Se duse şi dădu uşa de perete, privindu-l pe 
Greg, care stătea în prag. 

— Dacă-ndrăzneşti să scoli din somn copiii 
ăştia... 

— Maggie, te rog! N-am maşină. Nu... 

— Îţi chem eu un taxi! 

li trânti uşa-n nas, lăsându-l pe prag, în 
burniţă. Arăta atât de nefericit. Atât de obosit, de 
deprimat şi absolut singur. 

Şi deodată, pe neașteptate, Maggie se opri 
din plâns. Era ceva în neregulă, în groaznică 
neregulă. Se rezemă de uşă, acum plină de-un 
calm straniu, şi cugetă. Greg insistase atât de 


mult ieri să se însoare cu ea. Avea o listă întreagă 
de motive, care rămâneau toate neschimbate. Iar 
azi-noapte făcuseră dragoste cu o ferocitate şi 
generozitate a pasiunii care, pur şi simplu, nu se 
puteau şterge în cursul unei singure zile. Reveni 
cu gândul la neînțelegerile lor anterioare, la toate 
confuziile prosteşti pe care le amplificase lipsa de 
comunicare. Ea se retrăgea, el se retrăgea. 
Sufereau amândoi. Niciunul încă nu-l cunoştea cu 
adevărat pe celălalt. Urmau să aibă mult de lucru 
la problema asta. lar mândria şi tăcerea nu-şi 
aveau locul în relaţia lor, nici acum, nici niciodată. 

Înainte de-a se putea gândi la un motiv de-a 
n-o face, Maggie deschise larg uşa din faţă. 

— Vino-aici, Greg Wilder! 

Îl apucă de mâini şi-l smuci spre ea, 
trăgându-l înăuntru. 

— Vom sta de vorbă. 

— Maggie, te iubesc, spuse el repede. Vreau 
să ţi-o spun înainte ca oricare dintre noi să mai 
scoată o vorbă. 

Punând mâinile-n şolduri, Maggie îl privi cu 
ochii ei verzi arzători. Inima-i bubuia în urechi. 

— Vrei sau nu vrei să te-nsori cu mine? 

— Maggie, vreau să mă-nsor cu tine mai mult 
decât orice pe lume, dar am dat-o bară în atât de 
rău. Am încercat să te grăbesc cu o cerere pripită, 
ţi-am pretins în mod egoist capitularea emoţională 
şi fizică... 

— Pe asta ţi-o acord de bună voie, i-o reteză 
ea. Te iubesc, idiotule, dar trebuie să fiu de acord 


că ai dat-o-n bară rău, într-adevăr. Să-mi spui că 
regreţi că m-ai cerut în căsătorie, că-ţi pare rău c- 
ai făcut dragoste cu mine azi noapte. Ştii cum au 
sunat astea pentru mine, Greg? 

Greg o privi în smaraldele luminoase ale 
ochilor.. 

— Ai plâns, spuse el încet, plimbându-i blând 
degetul după urma unei lacrimi pe obraz. Îmi pare 
rău, iubire. 

— Te iubesc, Greg, vreau să fiu soţia ta şi să 
trăiesc cu tine şi cu copiii tăi şi copiii mei şi... şi 
vreau să-ţi fac un copil. 

— Oh, Maggie! 

O trase în braţe, strivind-o la piept. 

— Iubito, cred că visez. După ziua asta de 
coşmar... două operaţii de urgenţă, programul la 
cabinet deplasat cu patru ore şi jumătate, maşina 
care nu voia să pornească şi drumul până acasă, 
cu Clare. Eram atât de sigur că vei fi geloasă, iar 
când n-ai fost, m-am simţit aruncat la gunoi. 
Credeam că nu-ţi păsa, că te pierdusem... Deja mă 
simţeam vinovat pentru azi-noapte şi... 

Braţele i se strânseră posesiv în jurul ei. 

— Maggie, chiar mă iubeşti? 

— Credeam c-am dat clar de înţeles azi- 
noapte, şopti ea, roşind puţin la amintirea pasiunii 
şi abandonului lor. 

Ştiam că-ţi dovedisem că te pot face să 
capitulezi fizic, dar eram îngrijorat că te şi 
speriasem, spuse Greg, depănându-şi degetele 
prin mătasea arămie a părului ei. 


— Niciodată, Greg. 

Maggie revăzu în minte evenimentele zilei: 
infecția la ureche a lui Max, accidentul Paulei, şi 
se gândi la toate faptele imprevizibile şi 
neaşteptate ce se puteau întâmpla într-o familie cu 
şapte copii. Cu opt, se corectă, în sinea ei. 
Copilaşul ei şi-al lui Greg era deja o realitate în 
mintea lui Maggie. 

— Nu mă sperii atât de uşor, iubirea mea. 

Se sărutară, un sărut lung, profund, de 
dragoste reciprocă şi patimă stăruitoare. În cele 
din urmă, fără tragere de inimă, se despărţiră, 
trecând în bucătărie, ţinându-se înlănţuiţi cu 
braţele. Maggie făcu ciocolată fierbinte şi se 
aşezară s-o bea, ea stând comod în poala lui Greg. 

— Greg, cât a fost ziua de lungă m-am gândit 
la copii şi la slujba mea, începu ea cu voce 
nesigură. Va fi o perioadă de adaptare pentru toţi 
şapte, să trăiască laolaltă, cu e pereche nouă de 
părinţi... 

— Intr-o casă nouă, completă Greg. 

— Într-o casă nouă. lar ceea ce s-a întâmplat 
azi cu Max şi Paula mă face să mă gândesc că 
poate toţi copiii vor avea nevoie de mine acasă, un 
timp. 

Greg deveni încordat. 

— Ce s-a întâmplat cu Max şi Paula? 

Maggie îi spuse. Fu vizibil zguduit de detaliile 
accidentului şi-l făcu cu ou şi cu oţet pe neglijentul 
şofer adolescent. 

— Dar pot înţelege de ce s-a dus cu el, de ce 


n-a vrut să se întoarcă în casa aia goală, adăugă 
el. Cred că Paula, la paisprezece ani, are nevoie de 
tine acasă, după cursuri, la fel de mult cât are 
Max, la patru, să fie luat de la grădiniţă. Şi mai 
sunt şi cei cinci copii dintre ei... 

— Şi bebeluşul cel nou, încă nenăscut şi fără 
nume, adăugă Maggie, rânjind. 

— A, să nu uităm de noul bebeluş, încă 
nenăscut şi nenumit, chicoti Greg, îmbrăţişând-o. 
Ce vrei să faci, scumpo? 

— Mă gândeam să-mi dau demisia şi să stau 
acasă cu copiii. lar dacă nu lucrez, aş avea timp să 
urmez un curs, două, la unul dintre colegii sau la o 
universitate din Baltimore sau D.C. Crezi că unei 
femei de vârsta mea îi e imposibil să primească o 
diplomă, Greg? întrebă ea nostalgică. 

— Nu cred că există ceva imposibil pentru 
tine, Maggie. Alegi un colegiu sau universitate şi 
începi să iei cursuri pentru licenţă. La vremea 
când al optulea copil Wildercel încă nenăscut şi 
nenumit - e gata de şcoală, pariez că o vei avea. 

— Educaţia mea s-ar putea să coste, îl 
preveni Maggie. 

— Ne-o putem permite, spuse Greg pe un ton 
magnanim atât de asemănător cu al Paulei, în 
magazinul de jucării, încât Maggie izbucni în râs, 

— Maggie, îi privi el ochii veseli. Mary 
Magdalene, te iubesc atât de mult! 

— Nu-mi spune aşa, spuse ea cu drag. Şi te 
iubesc şi eu pe tine, Greg Wilder. 

Peste câteva momente, se auzi o bătaie 


agitată la uşa din spate. 

— Acum ce mai e? se plânse Greg, în timp ce 
Maggie îi sărea de pe genunchi să-i răspundă. 

— Doamnă Jenkins! exclamă ea surprinsă. 

Doamna Jenkins intră în bucătărie, cărându-şi 
enorma sacoşă de plastic cu lucrul de mână şi un 
pulover tricotat pe jumătate. 

— Din întâmplare, am observat sosirea 
domnului doctor Wilder şi, din întâmplare, v-am 
auzit mica gâlceavă. Iar atunci am observat că la 
emisiunea de noapte e un film cu Cary Grant şi 
Irene Dunne şi m-am gândit la confortabilul vostru 
fotoliu. Aşa că, iată-mă. 

Greg se holbă la bătrână de parcă ar fi fost 
scrântită, dar Maggie zâmbi, începând să 
înţeleagă. 

— De vreme ce tot voi sta aici cu copiii, 
continuă doamna Jenkins, de ce n-aţi petrece voi 
doi noaptea undeva unde puteţi fi singuri? îi privi 
radioasă femeia. Aş putea să vă propun Hanul 
Woodland Holiday? Doar la cinci minute de-aici, 
iar la recepţie e de serviciu nepotul meu. 

— Vai, doamnă Jenkins, dar sunteţi o 
romantică! exclamă Maggie, râzând. Şi cu toate că 
e o ofertă foarte generoasă, zău că n-am putea... 

— E o naşă-zână în toată regula, o întrerupse 
Greg; se ridică şi cuprinse umerii lui Maggie cu un 
braţ. Şi putem şi vom accepta generoasa 
dumneaei ofertă. Ia-ţi periuţa de dinţi şi cheile 
maşinii, Maggie. 

Doamna Jenkins zâmbi a încuviinţare. 


— Fireşte, aştept o invitaţie la nuntă, 

SFÂRŞIT 

— Doamnă Jenkins, o şi ai, promise Greg şi se 
grăbi împreună cu Maggie spre uşă. 


ES 


